
sąmonės jėgą, 
išlaisvina materiją 
ir kuria stebuklus 


Briusas Liptonas (Bruce Lipton, g. 1944 m.) 
mokėsi Long Ailendo ir Virginijos 
universitetuose, paskui dėstė Viskonsino 
Medicinos mokykloje ir dirbo tiriamąjį darbą 
Stanfordo universitete. Dirbdamas Stanforde, 
jis nutolo nuo klasikinės darvinistinės 
biologijos pozicijų ir suabejojo pagrindinėmis 
biologijos dogmomis, kurios teigia, kad „Mūsų 
likimą valdo genai“ ir kad „evoliucijos variklis 
yra kova už būvį“. Gilindamasis į ląstelės 
biologiją, jis taip pat iškėlė teiginį, kad ląstelės 
„smegenų“ vaidmenį atlieka membrana, 0 ne 
branduolys, kaip tvirtina šiuolaikinė biologija. 
Padaręs prielaidą, kad ląstelės veiklą 
kontroliuoja aplinkos signalai, tarp kurių ir 
minties jėga, bei remdamasis kvantinės fizikos 
dėsniais, Briusas Liptonas įvedė į biologiją 
dvasinį matmenį, nutiesė tiltą tarp mokslo ir 
tikėjimo. Jis yra vienas iš žinomiausių 
naujosios biologijos mokslo tyrėjų. 

Briusas Liptonas taip pat skaito paskaitas 
profesionaliems gydytojams bei plačiajai 
publikai ir šioje srityje yra pelnęs pripažinimą. 


Naujas žvilgsnis į ląstelės, žmogaus ir 
civilizacijos evoliuciją 

Ar Čarlzas Darvinas tikrai buvo teisus, kai 
tvirtino, kad išlieka tik geriausiai prisitaikiusieji 
ir kad evoliucijos variklis yra kova už būvį? O 
gal išlieka tie, kurie sugeba geriausiai 
bendradarbiauti? Ir gal evoliucijos variklis yra 
nekova,omeilė? 

Problema ta, kad devyniasdešimt devyni 
procentai visuomenės - „eilinė publika - dar 
tebesilaiko pasenusių ir neveiksmingų 
įsitikinimų, kad jie yra genų aukos, todėl 
susitaiko su visais savo trūkumais ir ligomis — 
esą padėties pakeisti negalima, nes tokia yra 
Gamtos valia. Tai pati baisiausia šiuolaikinio 
žmogaus klaida... modeliuodamas ląstelių 
bendruomenių veiklą, aš padariau išvadą, kad 
esame ne genų aukos, 0 savo likimo 
šeimininkai, gebantys gyventi be ligų ir 
susikurti gyvenimą, kupiną ramybės, laimės ir 
meilės. 

— Bruce H. Lipton 

GAJAI, 
visų mūsų Motinai, 
teatleidžia Ji mums mūsų nusižengimus, 
ir 
savo motinai Gladys, 
kuri mane drąsino ir palaikė 
ištisus dvidešimt metų, 
kol pasirodė ši knyga, 
taip pat 
dukterims Tanya ir Jennifer, 
gražiausioms žemėje moterims, kurios visada buvo mano atrama, 
kad ir kaip nelemtai klostėsi įvykiai, 

nepaprastai brangiai Margaret Horton, 

PRADŽIOS ŽODIS 


„Jei galėtum tapti bež kuo, kuo taptum?“ — praleidau daugybę 
valandų apmąstydamas šį klausimą. Mane tiesiog apsėdo mintis pakeisti 
tapatybę, nes troškau būti bet kas, tik ne tas, kas buvau dabar. Nors aš, 
ląstelės biologas ir Medicinos fakulteto dėstytojas, profesinėje veikloje 
turėjau šiokių tokių pasiekimų, tai nė kiek nekompensavo to fakto, 
kad mano asmeninis gyvenimas buvo, švelniai tariant, sujauktas. Kuo 
intensyviau ieškojau laimės ir pasitenkinimo, tuo labiau nusivylęs ir 
nelaimingas jaučiausi. Pasitaikydavo akimirkų, kai jau ryždavausi susitai- 
kyti su savo liūdna būtimi. Nutardavau, jog likimas man išmetė prastas 
kortas, tad tiesiog reikia tą faktą nuolankiai priimti. Oue sera, sera. 

1985 metų rudenį mano fatalistinė mąstysena staiga persimainė. 
Atsistatydinau iš etatinio Viskonsino universiteto Medicinos fakulte- 
to dėstytojo pareigų ir ėmiausi darbo Medicinos koledže Karibuose. 
Mokykla buvo toli nuo akademinio gyvenimo tendencijų, todėl gavau 
galimybę pradėti mąstyti nevaržomas konservatyvių doktrinų, kurios 
tada vyravo universitetų aplinkoje. Nutolęs nuo savo smėlio pilių, 
užsisklendęs vienoje smaragdo spalvos Karibų jūros saloje, patyriau 
moksliškai dievišką apreiškimą, kuris sugriovė mano įsitikinimus apie 
gamtos prigimtį. 

Didysis gyvenimo pokytis įvyko tada, kai peržvelgiau tyrimų me- 


džiagą apie mechanizmą, kuriuo ląstelės kontroliuoja savo fiziologiją ir 

elgseną. Staiga suvokiau, kad ląstelės gyvenimą valdo fizinė ir energinė 
aplinka, o ne jos genai. Genai yra tik molekuliniai planai, matricos, 
naudojamos ląstelėms, audiniams ir organams suformuoti. O aplinka 
yra tarsi „rangovas“, skaitantis ir pritaikantis tuos genetinius planus. 
Tai ji atsakinga už ląstelės likimą. Gyvybės mechanizmą skatina veikti 
ne atskirų ląstelių genai, o į ląstelę patenkantys aplinkos signalai. 

Kaip ląstelės biologas, aš supratau, kad tokios įžvalgos turės 
didelės įtakos tiek mano, tiek ir kitų žmonių gyvenimui. Žinojau, 
kad kiekvieną mūsų sudaro apytikriai penkiasdešimt trilijonų atskirų 
ląstelių. Mano profesinio gyvenimo tikslas buvo geriau suprasti, kaip 
funkcionuoja ląstelės. Ir pirmiau, ir dabar nė kiek neabejojau, kad juo 
geriau pažinsime atskirą ląstelę, tuo taps aiškiau, kaip veikia visa jų ben- 
drija, iš kurios susideda kiekvieno žmogaus kūnas. Ir jei ląsteles valdo 
jų aplinka, tai lygiai taip pat esame valdomi ir mes, žmonės, sudaryti 
iš daugybės milijonų ląstelių. Kaip ir pavienės ląstelės atveju, taip ir 
mūsų gyvenimo pobūdį vis dėlto lemia ne genai, bet mūsų reakcijos į 
aplinkos siunčiamus signalus — štai kas yra varomoji gyvenimo jėga. 

Žinoma, kai tai supratau, net suvirpėjau. Beveik du dešimtmečius 
kaliau medicinos studentams į galvas centrinę biologijos dogmą - kad 
gyvybę valdo genai. Kita vertus, mano atradimas nebuvo toks jau neti- 
kėtas. Visada turėjau tam tikrų abejonių dėl genetinio determinizmo. 
Kai kurios dvejonės radosi iš aštuoniolika metų trukusio valstybės f- 
nansuoto mokslinio tyrimo, susijusio su kamieninių ląstelių klonavimu. 
Na, o paskui pakako neilgam ištrūkti iš tradicinės akademinės aplinkos, 
ir aš suvokiau, kad labiausiai puoselėjama biologinė tiesa — genetinio 
determinizmo principai — iš esmės yra ydinga. Tai nepaneigiamai pa- 
tvirtino ir mano tyrimų duomenys. 

Naują gyvybės prigimties koncepciją patvirtino kamieninių ląs- 
telių tyrinėjimų rezultatai, be to, ėmiau abejoti dar viena tiesa, kurią 
irgi visą laiką kaliau savo studentams — kad mūsų tradicinė medicina 


yra vienintelė, kurią verta dėstyti Medicinos fakultetuose. Kai galų 

gale supratau, kokia svarbi yra energinė aplinka, mano galvoje įvyko 
didžioji konvergencija — tradicinės medicinos teorija ir praktika su- 
sivienijo su netradicine medicina ir su senųjų bei naujųjų tikėjimų 
dvasine išmintimi. 

Tą įžvalgos akimirką supratau dar vieną dalyką: mano asmeninis 
gyvenimas buvo apmiręs dėl to, kad aš buvau įsitikinęs, jog man taip 
lemta. Taip jau yra, kad žmonės klaidingų įsžtikinimų laikosi nepaprastai 
atkakliai. Net ir labai racionaliai mąstantys mokslininkai nėra nuo to 
apsaugoti. Žmogaus nervų sistema, vadovaujama didžiojo proto, yra 
puikus pavyzdys, kad mūsų sąmonė yra kur kas sudėtingesnis reiškinys, 
nei pavienių ląstelių gebėjimas reaguoti į aplinką. Juk mūsų unikalūs 
protai sąveikauja su mus supančiu pasauliu labai įvairiais būdais — prie- 
šingai nei ląstelė, kurios suvokimas yra labiau refleksinis. 

Kaip nuostabu — vadinasi, pakeitęs įsitikinimus, sugebėsiu pakeisti 
savo gyvenimą! Mane užplūdo energijos banga. Supratau, kad egzistuoja 
moksliškai pagrįstas būdas liautis vaidinti „amžinosios aukos“ vaidmenį 
ir užimti naują „savo likimo kūrėjo“ poziciją. 

Po tos neužmirštamos nakties Karibų jūros saloje praėjo jau 
daugiau nei dvidešimt metų. Per tą laiką mano atradimus patvirtinto 
biologiniai tyrinėjimai. Išvadas, pateiktas šioje knygoje, pagrindžia dvi 
naujos biologijos mokslo kryptys. 

Pirmoji yra signalo transdukcijos (signal transduction) mokslas. 
Ši kryptis tiria, kaip vieno tipo signalas verčiamas kito tipo atsaku; tai 
yra biocheminiai keliai, kuriais ląstelės atsiliepia į aplinkos siunčiamus 
ženklus. Signalai iš aplinkos sužadina citoplazminius procesus, kuriems 
vykstant pasikeičia ląstelės genų veikimas, jų ekspresija — tokiu būdu 
valdomas ląstelės likimas: ji arba išlieka, arba pasmerkiama mirti. Signa- 
lo transdukcijos mokslas pripažįsta, kad bet kokio organizmo likimas ir 
jo funkcijos yra tiesiogiai susijusios su to organizmo reakcijomis į aplin- 
kos dirgiklius. Paprasčiau tariant, mūsų gyvenimo pobūdis priklauso 


nuo to, kaip mes reaguojame į iš aplinkos gaunamą informaciją. 

Antroji kryptis yra epigenetikos (epigenetics) mokslas. Pažodžiui šis 
terminas reiškia „negenetinė kontrolė“. Epigenetika aukštyn kojomis 
apvertė mūsų įprastinį supratimą apie genų veikimą. Galima sakyti, 
epigenetika, yra mokslas apie tai, kaip aplinkos signalai modifikuoja 
ir reguliuoja genų aktyvumą. Pasirodo, mūsų genai yra nuolatos per- 
modeliuojami priklausomai nuo mūsų gyvenimo patirties. O tai tik 
dar kartą patvirtina, kad mūsų gyvenimo suvokimas formuoja mūsų 
biologiją. 

Po kelių mėnesių, kai pasirodė ši knyga, prestižinis Nature 
žurnalas paskelbė straipsnį, kuris pateikė labai įdomių epigenetinių 
įžvalgų, kaip aplinka valdo kamieninių ląstelių genų veikimą. Tai vi- 
siškai sutampa su mano išvadomis, kurias rasite antrajame šios knygos 
skyriuje. Mane netgi pralinksmino faktas, kad tas skyrius vadinasi „Tai 
juk aplinka, kvailai“, o straipsnis Nature turėjo pavadinimą „Tai juk 
ekologija, kvailiai“. [2005 Nature 435:268] Iš esmės mes kalbame apie 
tuos pačius dalykus! 

Keli mokslininkai, peržvelgę šią knygą, paklausė: „O kas gi kas 
naujo šiame darbe?“ Tačiau geriausi šios srities specialistai tokių klau- 
simų neduoda — jie susipažinę su čia pateiktomis koncepcijomis, ir tai 
yra puiku. Problema ta, kad devyniasdešimt devyni procentai likusios 
visuomenės — „eilinė publika“ — dar tebesilaiko pasenusių ir neveiks- 
mingų įsitikinimų, jog yra savo genų aukos. 

"Taigi nors tam tikra dalis mokslininkų yra susipažinę su šiomis 
naujomis ir iš tikrųjų esmingomis idėjomis, jos turėtų tapti aiškios ir 
plačiajai visuomenei. Žiniasklaida tik apsunkina padėtį, nes klaidina 
visuomenę pasakodama nepabaigiamas istorijas apie galbūt atrastą geną, 
kuris atsakingas už vėžį ar kitą ligą. Todėl dar vienas šios knygos tikslas 
yra išaiškinti skaitytojams ląstelės biologijos mokslo svarbą. Nuošir- 
džiai viliuosi, kad jūs suprasite, jog daugelis įsitikinimų, darančių įtaką 
jūsų gyvenimui, yra ydingi ir riboja jūsų veikimo laisvę, todėl, manau, 


pasiryšite tuos įsitikinimus pakeisti. Moksliniais argumentais grįstas 

supratimas apie ląstelių reakciją į mūsų mintis bei percepcijas padės 
jums ugdytis asmenybę ir tobulėti. Ląstelės biologijos mokslo žinios 
pažadina sąmonės jėgą, išlaisvina kūno materiją ir kuria stebuklus. 

Tikėjimo biologija kalba ne šiaip sau apie pagalbą sau — ši knyga 
yra apie asmeninės galios ugdymą. Pateikta informacija leidžia pažinti 
savąjį „aš“, o iš to kyla gebėjimas kontroliuoti gyvenimą. 

Tai veiksminga informacija. Esu tikras. Remdamasis čia išdėsty- 
tomis žiniomis, aš susikūriau gyvenimą, kuris mane visiškai tenkina. 
Man nebereikia klausti: „Jeigu galėčiau tapti bet kuo, kas aš būčiau?“ 


Dabartinis atsakymas labai paprastas. Noriu būti tas, 4as esu! 


ĮŽANGA 


Ląstelių magija 


ai buvau septynerių metų antrokas, ponios Novak klasėje užlipau 
K. nedidelės dėžės (ji atstojo laiptelį) ir pakilau nuo žemės tiek, 
kad galėjau įremti akį tiesiai į mikroskopo okuliarą. Iš pradžių regė- 
jau tik šviesos dėmę. Tačiau paskui, kai man paaiškino, kaip reikia 
žiūrėti, įvyko nepaprastas dalykas — jis nulėmė viso mano gyvenimo 
kryptį. Į mano regėjimo lauką įplaukė klumpelė. Jaučiausi pakerėtas. 
Triukšmingas vaikų klegesys, regis, išnyko, netgi kažkur išgaravo ką tik 
padrožtų pieštukų aromatas, dingo vaškinės kreidelės ir plastmasinės 
rašiklių dėžutės su kaubojaus Rojaus Rodžerso atvaizdu. Visą mano 
esybę sukaustė dar neregėtas ląstelės pasaulis, kur kas įdomesnis, nei 
šiandieniniai filmai su kompiuteriniais specialiaisiais efektais. 

Savo naiviu vaikišku protu suvokiau šį organizmą ne kaip ląstelę, 
bet kaip mikroskopinį individą, mąstančią gyvą būtybę. Man neatrodė, 
kad ji juda aplink be tikslo, ta mažutytė vienaląstė gyvybė, aš tariau 
sau, kad ji vykdo specialią užduotį, o kokią — ir pats nežinojau. Tyliai 
stebėjau, kaip klumpelė mėgina prisišlieti prie dumblių kilimėlio, o 
tuo metu į regėjimo lauką įslinko kerėpla ameba. 

Mano apsilankymas Liliputijos pasaulyje netikėtai baigėsi, nes 


Glenas, klasės peštukas, nutraukė mane nuo laiptelio ir garsiai pareiškė, 

kad žiūrėti pro mikroskopą dabar jo eilė. Mėginau patraukti ponios 
Novak dėmesį, tikėjausi, kad ji sutramdys neklaužadą Gleną ir dar 
kelias minutes leis man pabūti su klumpelėmis ir amebomis. Tačiau iki 
pertraukos tebuvo likusios kelios minutės, o kiti vaikai irgi triukšmingai 
reikalavo, kad juos leistų prie mikroskopo... Po pamokų susijaudinęs 
parlėkiau namo ir išklojau apie įvykį su mikroskopu mamai. Pasitelkęs 
visas septynmečio įtikinėjimo galias prašiau, netgi maldavau, o paskui 
ėmiau meilikauti, kad tik mama nupirktų man mikroskopą. Prie jo 
buvau pasišovęs leisti valandų valandas, buvau užhipnotizuotas nepa- 
žįstamo pasaulio, pasiekiamo per optikos stebuklą. 

Daug vėliau, jau studijuodamas universitete, priėjau prie elek- 
troninio mikroskopo. Elektroninis mikroskopas pranašesnis už optinį 
tuo, kad yra tūkstančius kartų galingesnis. Tai tarsi skirtumas tarp 
paprastučių žiūronų, kuriais turistai stebi gražius gamtos vaizdus, ir 
Hablo teleskopo, perduodančio vaizdus iš kosmoso. Įžengimas į labo- 
ratoriją su elektroninio mikroskopo įranga pradedančiam biologui yra 
tikras ritualinis aktas. Įeinate pro juodas besisukančias duris, panašias į 
tas, kurios atskiria fotojuostų ryškinimo kambarį nuo apšviestų darbo 
zonų, ir patenkate į kitą tikrovę. 

Taigi stumtelėjau besisukančias duris ir žengiau pirmyn. Tai buvo 
pirmas kartas. Atsidūriau tamsoje tarp dviejų pasaulių, tarp studen- 
tiško ir būsimojo mokslininko gyvenimo. Paskui patekau į didžiulį 
pritemdytą kambarį, blausiai apšviestą kelių raudonų lempučių. Kai 
akys priprato prie menkos šviesos, šiai vietai pajutau pagarbią baimę. 
Kambario viduryje nuo grindų iki pat lubų bolavo masyvi kojos 
storumo chromuoto plieno kolona su elektromagnetiniais lęšiais, 
veidrodiniame kolonos paviršiuje silpnai atsispindėjo raudona šviesa. 
Aplink kolonos pagrindą buvo įtaisytas didžiulis valdymo pultas. Pul- 
tas priminė Boeing 747 lėktuvo prietaisų skydą su gausybe jungiklių, 
lempelių ir indikatorių. Didelis čiuptuvų formos storų elektros kabelių 


ir žarnų mazgas atspindėjo šviesą iš po mikroskopo pagrindo ir atrodė 

lyg seno ąžuolo šaknys, kyšančios iš po kamieno apačios. Oras buvo 
prisipildęs specifinio ūžesio — tai veikė mikroskopo sistemos. O gal 
visas tas vaizdas labiau priminė tarpplanetinio erdvėlaivio kapitono 
kabiną... Na, bet kapitono dabar čia nebuvo, o jo vietoje sėdėjo vienas 
iš mano profesorių ir labai rūpestingai į vakuuminę kamerą plienininės 
kolonos viduryje dėjo audinio pavyzdį. 

Slinko minutės, aš prisiminiau tą tolimą dieną, kai būdamas 
antroje klasėje pirmą kartą pamačiau ląstelę. Pagaliau tosforu deng- 
tame ekrane išryškėjo žalias vaizdas. Iš pradžių pamatėme trisdešimt 
kartų padidintas tamsiai nudažytas ląsteles. Tada vaizdą padidinome 
šimtą kartų, paskui — tūkstantį ir dešimt tūkstančių kartų. Buvome lyg 
astronautai, fantastinio filmo herojai, tik užuot veržęsi į išorinę erdvę 
mes leidomės į vidinę, ten, „kur dar nebuvo žengusi žmogaus koja“. 
Rodos, ką tik žvelgiau į miniatiūrinę ląstelę, o po kelių sekundžių jau 
sklendžiau gilyn į jos molekulinę architektūrą. 

Smarkiai jaudinausi, įsivaizdavau esąs tyrinėtojas, skriejantis virš 
dar niekieno neatrastų teritorijų. Gidas čia buvo mano profesorius. Jis 
rodė į nuostabų kraštovaizdį ir jį komentavo: „Štai mitochondrijos, čia — 
Goldžio kompleksas, ten — ribosomos, toliau — siūlinis baltymas...“ 

Optinis mikroskopas leido man pažinti ląsteles kaip gyvus or- 
ganizmus, o elektroninis sudarė galimybę susidurti akis į akį su mo- 
lekulėmis, kurios yra gyvybės pagrindas. Buvau įsitikinęs, kad /gstelės 
architektūroje slypi raktas, leisiantis įminti gyvybės paslaptis. 

Vieną akimirką mikroskopo ekranas tapo stebuklingu krištoliniu 
rutuliu — keistai žaliame jo švytėjime aš išvydau savo ateitį. Supratau, 
kad tapsiu ląstelių tyrinėtoju, kad kruopščiai nagrinėsiu ląstelės sandaros 
elementus, sieksiu kuo giliau pažvelgti į ląstelių gyvenimo paslaptis. 
Jau žinojau, kad biologinių organizmų struktūra ir funkcijos yra labai 
glaudžiai susiję dalykai. Taigi susiejęs ląstelės mikroskopinę anatomiją su 
jos elgsena, tikėjausi pažvelgti į pačios Gamtos prigimtį. Studijuodamas 


aukštojoje mokykloje ir vėliau, jau pradėjęs dėstyti universitete, rytines 

valandas praleisdavau tyrinėdamas molekulinę ląstelės anatomiją. Nes 
ląstelės struktūroje slypi jos funkcijų paslaptys. 

O vėliau ėmiau tirti klonuotas žmogaus ląsteles, išaugintas 
audinių kultūroje. Praėjus dešimčiai metų po pirmosios pažinties su 
elektroniniu mikroskopu, buvau pakviestas į prestižinę Viskonsino 
universiteto Medicinos mokyklą, sulaukiau tarptautinio pripažinimo 
už tiriamąjį darbą ir pelniau pagarbą už pedagoginius sugebėjimus. 
Dirbau su dar galingesniais elektroniniais mikroskopais, kurie leido 
visai iš arti pažvelgti į molekules, sudarančias pačią gyvybės esmę. 
Įrankiai tapo sudėtingesni, tačiau mano požiūris nepasikeitė. Niekada 
nepakeičiau dar vaikystės laikais susitormavusio įsitikinimo, kad ląstelių 
gyvenimas turi tikslą. 

Deja, dėl savo asmeninio gyvenimo tikslo toks tikras nebuvau. 
Netikėjau Dievo, nors turiu prisipažinti, kad protarpiais mintis apie 
Visagalį mane pralinksmindavo, nes Jis valdė su itin išpuoselėtu ydingu 
humoro jausmu. Juk buvau tradicinis biologas, kuriam Dievo egzista- 
vimas nereikalingas: gyvenimas yra atsitiktinumų grandinės rezultatas, 
sėkmę lemia iškritusi gera korta, o tiksliau — tam tikra genetinių lošimo 
kauliukų kombinacija. Nuo Čarlzo Darvino laikų mūsų profesijos 
devizas buvo toks: „Dievas? Mums nereikia jokio Dievo!“ 

Negalima sakyti, kad Darvinas būtų neigęs Dievo egzistavimą. 
Jis tik tvirtino, kad ne Dievo įsikišimas, o atsitiktinumas lėmė gyvy- 
bės pobūdį Žemėje. 1859 metais išleistoje knygoje Rūšių atsiradimas 
(Charles Darwin, Zbe Origin of Species) jis teigė, kad tėvai perduoda 
savo bruožus vaikams, vadinasi, „paveldėtasis veiksnys“, perėjęs 
iš tėvų vaikui, valdo pastarojo gyvenimą. Tokia įžvalga paskatino 
mokslininkus stropiai tyrinėti gyvybę iki molekulinės jos struktūros 
ir ieškoti ląstelės sandaroje slypinčio paveldėjimo mechanizmo - gy- 
vybės kontrolės pagrindo. 

Ieškojimai iškilmingai baigėsi prieš penkiasdešimt metų, kai 


Džeimsas Votsonas ir Frensis Krikas (James Watson, Francis Crick) 

aprašė dvigubos DNR spiralės - medžiagos, iš kurios sudaryti genai — 
struktūrą bei funkcijas. Galų gale mokslininkai nustatė „paveldėjimo 
veiksnių kilmę — tų veiksnių, apie kuriuos Darvinas rašė XIX amžiuje. 
Bulvariniai laikraščiai paskelbė, kad atrastas naujas genetinės inžinerijos 
pasaulis, kuriame dirbtiniais būdais bus kuriami kūdikiai ir „stebuklin- 
gos tabletės“ nuo vėžio. Aiškiai prisimenu stambiu šriftu išspausdintas 
antraštes pirmuosiuose tos dienos laikraščių puslapiuose nepamiršta- 
mais 1953 metais: „Gyvybės atsiradimo paslaptis atskleista!“ 

Kaip ir laikraščiai, apie genus ėmė plačiai kalbėti biologai. 
Mechanizmas, kuriuo DNR valdo gyvybę, tapo Centrine Biologijos 
Dogma, ji buvo išsamiai aprašyta vadovėliuose. Ilguose mokslininkų 
debatuose apie auklėjimo ir prigimties svarbą svarstyklių lėkštę savo 
pusėn nusvėrė prigimtis. Iš pradžių buvo manoma, kad DNR atsakinga 
tik už fizines žmogaus savybes, tačiau vėliau įtikėjome, kad genai taip 
pat valdo mūsų emocijas ir elgseną. Taigi jeigu gimėte su defektuotu 
laimės genu, ko gero, jūsų gyvenimas bus nelaimingas. 

Nelaimei, aš patikėjau, kad buvau kaip tik iš tų vargšų, kuriems 
trūko laimės geno arba jis buvo mutavęs. Svaigo galva nuo negailestin- 
gos sunkių emocinių smūgių krušos. Neseniai po ilgos ir skausmingos 
kovos su vėžiu mirė mano tėvas. Daugiausia juo rūpinausi aš. Keturis 
mėnesius kas trys ar keturios dienos skraidžiau iš savo darbo Viskonsine 
į jo namus Niujorke. Tarpuose tarp budėjimų prie jo lovos mėginau 
tęsti savo tyrimų programą ir skaityti paskaitas, taip pat ruošiau pra- 
šymą Nacionaliniam sveikatos institutui dėl mano tiriamųjų darbų 
subsidijavimo pratęsimo. 

Įrampą sustiprino emociškai skaudžios ir ekonomiškai nuosto- 
lingos skyrybos. Mano finansiniai ištekliai greitai išseko, nes daugybę 
lėšų surijo teisinė sistema. Blaškiausi kamuojamas baisių finansinių 
problemų, buvau be namų, kol apsistojau paties baisiausio rajono 
daugiabutyje. Dauguma mano kaimynų puoselėjo viltį „pakelti“ savo 


gyvenimo kokybę ir persikelti į namelius ant ratų. Tiesą sakant, tie 

žmonės mane baugino. Jau pirmąją gyvenimo ten savaitę į mano bu- 
tuką kažkas įsilaužė ir pavogė naują garso aparatūrą. Po savaitės į mano 
duris pasibeldė dvimetrinis drimba. Laikydamas rankoje kvortą alaus 
ir krapštydamas dantis dešimties pensų monetos dydžio nagu, vyrukas 
pageidavo sužinoti, kaip naudotis kasetiniu grotuvu. 

Žemiausią lygį pasiekiau tą dieną, kai sviedžiau telefoną į stiklines 
savo biuro duris ir į šipulius suskaldžiau lentelę su užrašu: „Briusas A. 
Liptonas, Anatomijos mokslų daktaras, Viskonsino universiteto Me- 
dicinos fakultetas“. Paskui suklykiau: „Išmeskite mane iš čia!..“ Visišką 
žlugimą paspartino paskambinęs bankininkas, kuris mandagiai, bet 
tvirtai pareiškė, jog negali suteikti man naujo kredito. Pasijutau kaip 
nevykęs filmo herojus, neturintis ir niekada neturėsiantis pinigų savo 


sąskaitoms apmokėti. 


Ląstelių magija - dėja vu 


Laimei, radau būdą pabėgti - pasiėmiau trumpas kūrybines atos- 
togas ir išvykau į vieną medicinos mokyklą Karibuose. Žinojau, kad 
savo problemų ten neišspręsiu, tačiau kai lėktuvas prasiveržė pro pilką 
debesų apklotą virš Čikagos, vyliausi, kad ką nors sugebėsiu pakeisti. 
Krimstelėjau sau liežuvį, kad šypsena mano veide nevirstų nevaldomu 
juoku. Jaučiausi linksmas lyg tas septynmetis, radęs savo gyvenimo 
aistrą — ląstelių magiją. 

Nuotaika dar labiau pasitaisė, kai persėdau į šešiavietį maršrutinį 
lėktuvėlį, skrendantį į Monserato salą, vos šešių kilometrų pločio ir 
dvidešimties kilometrų ilgio sausumos plotelį Karibų jūroje. Jei kada 
nors buvo rojaus sodas, tai mano naujieji namai saloje labai jį primi- 
nė; žemė dūlavo mirgančioje žalsvai melsvoje jūroje lyg milžiniškas 
daugiabriaunis smaragdas. Kai nusileidome, į mus padvelkė lengvas 


vėjelis, prisipildęs svaigaus gardenijų aromato. 

Saulėlydžio laiką vietiniai gyventojai skirdavo ramiems apmąs- 
tymams - šis paprotys man labai patiko. Baigiantis dienai, laukdavau 
nepakartojamo šviesų koncerto. Mano namas, kurio langai žvelgė 
į vakarus, stovėjo ant uolos, iškilusios penkiasdešimt pėdų viršum 
vandenyno. Prie vandens vedė vingiuotas takas, labai panašus į 
medžiais ir paparčiais apžėlusį tunelį. Pasiekęs to tunelio galą ir 
praskyręs jazminų krūmus, patekdavau į nuošalų paplūdimį, kur 
galėdavau grožėtis saulės laidos ritualu ir pasipliuškenti skaidriame 
šiltame vandenyje. Kiek paplaukiojęs sustumdavau smėlį į savotišką 
patogų „minkštasuolį“, išsitiesdavau jame ir stebėdavau, kaip saulė 
iš lėto nuskęsta bangose. 

Toje tolimoje saloje man nereikėjo su niekuo konkuruoti ar rodyti 
savo pranašumo, galėjau laisvai stebėti pasaulį, nepatiriantį civilizacijos 
įtakos. Iš pradžių kamavo prisiminimai apie žlugusį asmeninį gyve- 
nimą. Tačiau laikui bėgant vidinis kritikas nurimo. Vėl ėmiau jausti, 
ką reiškia patirti akimirką ir gyventi dėl jos. Tapau lyg nerūpestingas 
vaikas. Tiesiog džiaugiausi, kad esu gyvas. 

Gyvendamas toje rojaus saloje, tapau žmogiškesnis. Netgi pa- 
tobulėjau kaip ląstelės biologas. Beveik visą formalaus mokymo laiką 
leidau steriliose ir be gyvybės auditorijose bei laboratorijose. Kita 
vertus, paniręs į turtingą Karibų ekosistemą, ėmiau žvelgti į biologiją 
kaip į gyvą, alsuojančią integruotą visumą, o ne atskirų rūšių rinkinį 
Žemės planetoje. 

Tyliai sėdėdamas salos džiunglėse lyg sode ir nardydamas tarp 
koralinių rifų, regėjau nuostabų vietinės gyvūnijos ir augalijos susilie- 
jimą. Aplink viešpatavo subtili ir dinamiška dermė ne tik tarp įvairių 
gyvybės formų, bet ir tarp gyvybės bei fizinės aplinkos. Karibų rojaus 
sode nebuvo jokios kovos — tik harmonija. Įsitikinau, kad šiuolaikinė 
biologija skiria per menką dėmesį bendradarbiavimo svarbai ir kad 
darvinizmas, tirdamas gyvybės prigimtį, pernelyg sureikšmina kovos 


dėl būvio aspektą. 

Į Viskonsiną grįžau tapęs aršiu radikalu, pasirengusiu sviesti 
iššūkius šventoms biologijos mokslo tiesoms, todėl be galo nuvyliau 
savo kolegas. Netgi leidau sau atvirai kritikuoti Čarlzą Darviną ir jo 
evoliucijos teorijos išmintį. Daugelis biologų mane palygino su kunigu, 
kuris įsiveržęs į Vatikaną skelbia, esą popiežius yra apgavikas. 

Paskui mečiau dėstytojo darbą ir kuriam laikui prisiminiau di- 
džiąją gyvenimo svajonę groti rokenrolo grupėje (atleidau kolegoms, 
kurie kalbėjo, kad džiunglėse man ant galvos nukrito kokoso riešutas). 
Susipažinau su garsiu muzikantu Janiu (Yanni) ir surengiau drauge su 
juo lazerių šou. Vis dėlto neilgai trukus paaiškėjo, kad esu labiau linkęs į 
mokymą bei mokslinius tyrinėjimus, nei organizuoti rokenrolo koncer- 
tus. Įveikiau amžiaus vidurio krizę (apie tai su visomis smulkmenomis 
papasakosiu vėliau), mečiau muzikinį verslą ir grįžau į Karibus toliau 
mokyti ląstelių biologijos. 

Tradicinio akademizmo ribą visiškai peržengiau Stanfordo 
universiteto Medicinos fakultete. Tuo metu jau garsėjau kaip drąsus 
„naujosios“ biologijos šalininkas. Aš abejojau ne tik Darvino evoliucijos 
teorija, bet ir Centrine Biologijos Dogma — kad gyvybę kontroliuoja 
genai. Toji mokslinė prielaida turi vieną didelį trūkumą - genai negali 
patys pradėti arba liautis veikti. Kalbant moksline kalba, genai nėra 
„savaime pasireiškiantis dalykas“. Kažin kas aplinkoje privalo juos su- 
aktyvinti. Nors tas faktas kai kurių mokslininkų jau buvo pripažintas, 
daugelis, apakinti genetinės dogmos, tiesiog jį ignoravo. Aš buvau iš tų, 
kurie tai dogmai metė iššūkį, todėl buvau apšauktas baisiu mokslo pa- 
saulio eretikų. Grėsė ne tik ekskomunikacija, bet ir mirtis ant laužo! 

Stanforde susirinkusiai mokslinei bendruomenei (ją daugiausia 
sudarė tarptautinio pripažinimo sulaukę genetikai) per vieną paskaitą 
ėmiau žerti kaltinimus, kad jie yra neką geresni už religinius fundamen- 
talistus, nes, nepaisydami akivaizdžių prieštaravimų, atkakliai laikosi 
senų mokslo tiesų. Po tokių šventvagiškų žodžių auditorija prapliupo 


pasipiktinimo šūksniais, kurie, kaip spėjau, turėjo nulemti mano 

karjeros pabaigą. Vis dėlto atsirado žmonių, kuriuos mano įžvalgos ir 
naujas požiūris į biologijos mokslą įkvėpė — aš gavau darbą. Palaiko- 
mas kelių iškilių Stanfordo mokslininkų, ypač daktaro Klauso Benšo 
(Klaus Bensh), Patologijos fakulteto vadovo, toliau plėtojau savo idėjas 
ir pritaikiau jas tirdamas klonuotas žmogaus ląsteles. Visų nuostabai, 
atlikti bandymai visiškai patvirtino mano naująjį požiūrį į biologiją. 
Paskelbiau du mokslinius straipsnius apie savo darbą ir palikau akade- 
minį pasaulį, šį kartą visam laikui. [Lipton, et al 1991, 1992] 

Išėjau, nes pajutau, kad mano pareiškimai, apskritai imant — tai 
balsas tyruose, nors Stanforde ir turėjau šalininkų. O kitų mokslininkų 
darbai, su kuriais susipažinau jau nedirbdamas universitete, dar labiau 
sustiprino mano skeprišką požiūrį į Centrinę Dogmą ir į DNR vaidme- 
nį. Iš tiesų epigenetika, mokslas apie molekulinį mechanizmą, kuriuo 
aplinka kontroliuoja genų veiklą, šiandieną yra daugiausia dėmesio 
sulaukianti mokslinių tyrinėjimų sritis. Jau pripažįstama, kad aplinka 
veikia genus, nors tai buvo pagrindinė mano ląstelės tyrinėjimų tema 
dar prieš dvidešimt penkerius metus, kai apie epigenetiką niekas nekal- 
bėjo. [Lipton 1977a, 1977b] Žinoma, tai glostė mano savimeilę, tačiau 
esu tikras, kad jei būčiau likęs universitete ir tęsęs tyrimus, kolegos ir 
toliau būtų stebėjęsi mano kokoso sutrenktomis smegenimis, juolab 
kad pastarąjį dešimtmetį ėmiausi dar ryžtingesnių veiksmų, nukreiptų 
prieš akademinius standartus. Įnikimas į naująją biologiją tapo daugiau 
nei proto mankšta. Neabejoju, kad ląstelės ne tik parodo, kokie yra 
gyvybės mechanizmai, bet ir siunčia mums informaciją, kaip gyventi 
puikų bei visavertį gyvenimą. 

Aišku, tradicinio mokslo pasaulyje tokios idėjos mokslininkui 
užtraukia keistuolio reputaciją. Drąsiai būčiau galėjęs gauti apdova- 
nojimą už antropomorfizmą, tiksliau — už citopomorfizmą. Kitaip 
sakant, aš tvirtinau, kad ląstelės mąsto. Man tai yra biologijos mokslo 
tikrovė. Jūs laikote save atskirais individais, tačiau aš, kaip ląstelės 


biologas, galiu jums pranešti, kad žmogus — tai bendruomenė, kurią 

sudaro apie penkiasdešimt trilijonų vienaląsčių piliečių. Beveik visos 
žmogaus kūno ląstelės tarsi amebos yra individualūs organizmai, tu- 
rintys bendros egzistencijos strategiją. Kalbant paprastai, žmogus yra 
„kolektyvinės amebų sąmonės darinys“. Kaip kad nacijos atspindi jas 
sudarančių individų bruožus, taip ir mes, žmonės, esame savo ląstelių 


bendruomenės atspindys. 


Ląstelių pamokos 


Taigi modeliuodamas ląstelių bendruomenių veiklą, aš priėjau 
prie išvados, kad esame ne genų aukos, o savo likimo šeimininkai, 
gebantys susikurti gyvenimą, kupiną ramybės, laimės ir meilės. Tačiau 
tai išgirdę žmonės imdavo visai pagrįstai teirautis, kodėl tos įžvalgos 
neatnešė laimės man pačiam. Be abejo, jie buvo teisūs: privalėjau 
pritaikyti savo naująjį „biologinį suvokimą“ kasdieniniame gyvenime. 
Ir man pavyko. Supratau tai vieną gražų sekmadienio rytą, kai apsi- 
lankiau Big Easy kavinėje. Padavėja tada manęs paklausė: „Branguti, 
dar niekada nemačiau tokio laimingo žmogaus, koks dabar esi tu. 
Kas atsitiko?“ 

Buvau apstulbintas jos pastabos, vis dėlto sugebėjau išpyškinti: 
„Aš esu Danguje!“ 

Padavėja pakraipė galvą, tarstelėjo „Ohoho“ ir paklausė, ką no- 
rėčiau užsisakyti. 

Ką gi, tai buvo tiesa. Buvau laimingas kaip niekada. 

Daugybė mano skaitytojų į teiginį, kad žemė yra Dangus, pažiūrės 
skeptiškai. Juk Dangus, kaip tikima, yra Dievo ir palaimintų mirusiųjų 
buveinė. Nejau Naujasis Orleanas ar koks kitas didmiestis gali būti 
Dangaus dalis? Apdriskusios benamės moterys ir vaikai, gyvenantys 
gatvėse, oras, toks tirštas nuo dūmų, kad kartais suabejoji, ar iš viso 


egzistuoja žvaigždės, upės ir ežerai, tokie užteršti, kad net keista, kaip 

ten gali laikytis nors viena gyva būtybė... Ar tokia žemė yra Dangus? 
Ir ar ten gyvena Dievas? Ir apskritai — ar aš žinau, kas yra Dievas? 

Atsakymai į šiuos klausimus yra tokie: taip ir dar kartą taip. Na, 
bet būsiu sąžiningas ir prisipažinsiu, jog iki galo nežinau, kas yra Dievas, 
kaip ir nepažįstu jūsų visų — juk JŪSŲ yra daugiau nei šeši milijardai. 
Kai pagalvoji, o, Dieve... Ir dar pridursiu, idant būčiau visiškai sąži- 
ningas, kad nepažįstu visų augalijos ir gyvūnijos rūšių, nors neabejoju, 
jog jos, kaip ir žmonės, yra Dievo dalis. 

Ar galima teigti, kad žmonės yra Dievas? 

Na... aš tai teigiu. Žinoma, nesu pirmasis tai pasakęs. Tai parašyta 
„Būties knygoje“ — kad esame sukurti pagal Dievo atvaizdą. Girdžiu, 
kaip sakote, kad tas užkietėjęs racionalistas (tai yra aš) staiga ėmė cituoti 
Jėzų, Budą ir didįjį persų poetą Rūmi. Apsukau visą ratą nuo redukcio- 
nistinio, mokslinio, gyvenimo vertinimo iki dvasinio. Esame sukurti 
pagal Dievo paveikslą, todėl siekdami pagerinti savo hizinę bei psichinę 
sveikatą, privalome į gyvenimo lygtį grąžinti dvasinį elementą. 

Mes — ne bejėgės biocheminės mašinos, todėl tabletės, kai kiek 
sutrinka mūsų psichinė ar fizinė sistemos, yra bloga išeitis. Žinoma, 
medikamentai ir chirurgija yra efektyvios priemonės, kol vartojamos 
ar taikomos saikingai, vis dėlto nuomonė, kad jos mus gali išgelbėti, 
yra klaidinga. Kai vaistas patenka į organizmą, kad pataisytų, tarkime, 
funkciją A, jis neišvengiamai kenkia funkcijoms B, C ar D. Mūsų kūną 
ir protą valdo ne hormonai ar neuromediatoriai - mūsų kūną, protą ir 


gyvenimą valdo tikėjimas... Taip, tai tiesa — tikėjimas! 
Šviesa tunelio gale 
Ši knyga — tai savotiška skiriamoji linija. Vienoje jos pusėje yra 


neodarvinizmo apibrėžtas pasaulis, kuris vaizduoja gyvenimą kaip amžiną 


karingai nusiteikusių biocheminių robotų kovą. Kitoje pusėje — „naujoji 

biologija“, gyvenimą vertinanti kaip bendrą ir džiaugsmingą egzistencinę 
stiprių individų kelionę. Kai kirsime šią liniją ir suprasime naujosios 
biologijos idėjas, daugiau jau irzliai nebesiginčysime, kas yra svarbiau: 
ugdymas ar prigimtis. Mes suprasime, kad svarbu yra ir prigimtis, ir 
ugdymas. Tikiu, kad į žmoniją imsime žiūrėti kitu žvilgsniu, ir tada įvyks 
paradigmos pokytis — kaip kad kitados plokščios Žemės tikrovę pakeitė 
Žemės rutulio tikrovė. 

Nesibaiminkite, kad ši knyga gali būti panaši į sunkiai suvokia- 
mą mokslinę paskaitą. Dėstyti man patiko nuo universiteto laikų, kai 
dar vaikščiodavau įsispraudęs į ankštą trijų dalių kostiumą ir pasirišęs 
smaugiantį kaklaraištį. Išėjęs iš universiteto, įgijau dar daugiau dėstymo 
praktikos, nes skelbiau naujosios biologijos principus tūkstančiams viso 
pasaulio žmonių. Per tas paskaitas ištobulinau savo mokslo pristatymą 
iki lengvai suprantamo teksto, paįvairinto paprastais paveikslėliais 
(nemažai jų pateikiau šioje knygoje). Pirmajame skyriuje papasakosiu 
apie „protingąsias“ ląsteles ir pasakysiu, kodėl ir kaip jos gali mus tiek 
daug išmokyti apie mūsų pačių protą bei kūną. Antrajame skyriuje 
pateiksiu įrodymų, kurie skelbia, kad genai biologijos nevaldo. Taip pat 
supažindinsiu jus su nepaprastais epigenetikos atradimais. Epigenetika, 
kaip minėjau, yra nauja biologijos šaka, kuri tiria aplinkos (gamtos) 
įtaką ląstelių elgsenai, kai genetinis kodas lieka nepakeistas. Tai sritis, 
atskleidžianti naujas ligų, įskaitant vėžį ir šizofreniją, priežastis. 

Trečiajame skyriuje kalbėsime apie membraną — ląstelės „odą“. 
Tikriausiai esate daugiau girdėję apie ląstelės branduolį, kuriame yra 
DNR, nei apie jos membraną. Tačiau mokslas šiuo metu itin susido- 
mėjęs tiria (tą aš pats dariau jau prieš dvidešimt metų) membraną, nes 
manoma, kad kaip tik membrana yra „smegenys“, kontroliuojančios 
ląstelės veiklą. 

Ketvirtajame skyriuje sužinosite apie neįtikimus kvantinės fizi- 
kos atradimus. Tie atradimai leis geriau suprasti įvairių ligų priežastis. 


Tačiau tradicinė medicina dar neįtraukė kvantinės fizikos į savo tyrimų 

sritį ar studijų programas, ir, deja, tokio medicinos valdininkų elgesio 
pasekmės yra tragiškos. 

Penktajame skyriuje aiškinsiu, kodėl šią knygą pavadinau Zikė- 
jimo biologija. Pozityvios mintys daro esminį poveikį genams, bet tik 
tada, kai šie harmoningai dera su pasąmonės programavimu. Nega- 
tyvios mintys yra lygiai tokios pat veiksmingos. Kai suvokiame, kaip 
teigiami ir neigiami įsitikinimai valdo mūsų biologiją, galime pradėti 
kurti sveiką ir laimingą gyvenimą. 

Šeštajame skyriuje aptarsime, kodėl ląstelės ir žmonės privalo 
augti, taip pat kalbėsime, kaip baimė tą augimą stabdo. 

Septintasis skyrius pasakoja apie sąmoningą tėvystę ir motinystę. 
Jei esame tėvai, mums reikia suprasti, kokį vaidmenį vaidiname for- 
muodami savo vaikų įsitikinimus ir kokia bus tų įsitikinimų įtaka. Šis 
skyrius svarbus tiek esamiems, tiek ir būsimiesiems tėvams. Epiloge 
apibendrinsiu, kaip naujosios biologijos idėjos padėjo man įsisąmo- 
ninti Dvasios ir Mokslo sričių sąjungos svarbą. Tai mane iš esmės 
atitolino nuo mokslininko agnostiko pozicijos, kurią buvau užėmęs 
daug metų. 

Taigi ar esate pasirengę pasitelkti savo sąmoningą mąstymą, idant 
sukurtumėte gyvenimą, spinduliuojantį sveikata, laime ir meile? Ar 
tikite, kad galite tai padaryti be genų inžinierių ir vaistinių preparatų 
pagalbos? Ar esate pasiryžę patikėti alternatyvia tikrove, visai kitokia 
nei ta, kuri žmogaus kūną vertina kaip biocheminę mašiną? Nieko ne- 
reikia pirkti ar imtis kokios nors veiklos. Užteks kuriam laikui pamiršti 
archajiškus įsitikinimus, įgytus mokymo įstaigose ar iš žiniasklaidos, ir 


susipažinti su nepaprastais naujausiais mokslo pasiekimais. 


I SKYRIUS 


Petri lėkštelės pamokos: 
pagiriamasis žodis protingosioms ląstelėms 
ir protingiesiems studentams 


au antrą dieną Karibuose mane pasitiko koks šimtas nekantraujan- 
J čių studentų. Tuomet aš supratau, kad ši vieta tikrai nėra tik ramus 
rojaus kampelis. Montserato sala tiems nervingiems jaunuoliams buvo 
tarsi fronto linija, kurią reikėjo įveikti dėl savo svajonės — gydytojo 
diplomo. 

Prieš mane sėdėjo įvairių rasių ir amžiaus žmonės, dauguma - jauni 
amerikiečiai iš Rytų pakrantės. Tarp jų — buvę mokytojai ir buhalteriai, 
muzikantai, vienuolės ir narkotikų prekeivis, net vienas šešiasdešimt 
septynerių metų pensininkas, trokštantis dar daug ką nuveikti šiame 
gyvenime. 

Šiuos visus labai skirtingus žmones vienijo begalinis noras visais 
įmanomais būdais įrodyti savo gabumus ir tapti gydytojais, nes jiems 
nepavyko įveikti labai griežtos atrankos į Amerikos universitetų medi- 
cinos mokyklas. Dauguma jų paaukojo visas savo santaupas ir susisaistė 
vergiškais kontraktais, kad apmokėtų studijas Montserate. Atsidūrę 
toli nuo savo šeimos, draugų, mylimųjų, žmonės jautėsi vieniši. Be 
to, jiems teko prisitaikyti prie nelengvų gyvenimo sąlygų vietiniuose 
studentų bendrabučiuose. Tačiau jokie sunkumai nei kliūtys neatbaidė 


šių studentų nuo siekiamo tikslo. 


30 Bruce H. Lipton 


Histologiją ir ląstelės biologiją prieš man atvykstant jiems dėstė 
trys profesoriai. Pirmasis juos tiesiog paliko likimo valiai ir pabėgo 
iš salos tepraėjus trims naujo semestro savaitėms. Antrasis pasiprašė 
atleidžiamas iš darbo dėl ligos, o trečiasis prastai išmanė dėstomą da- 
lyką ir dvi savaites paskaitas skaitė iš vadovėlio, todėl studentams labai 
atsibodo. Tačiau kursas jiems buvo privalomas, kad jie paskui gautų 
teisę verstis gydytojo praktika Amerikoje. 

Taigi šie vargšeliai matė jau ketvirtą dėstytoją per vieną semestrą. 
Aš jiems trumpai prisistačiau ir aiškiai pasakiau, kad iš jų reikalausiu ne 
mažiau nei iš ankstesnių savo studentų, nes norėdami gauti gydytojo 
licenciją jie turės pereiti atestaciją toje pačioje Medicinos taryboje, kuri 
atestuoja ir kitų medicinos mokyklų absolventus. 

Išsitraukiau iš portfelio krūvelę egzaminų bilietų ir surengiau 
kontrolinę apklausą. Tikėjausi, kad mano naujieji globotiniai žinos bent 
pusę dėstomo dalyko medžiagos, kadangi jau buvo semestro vidurys. 

Išdalijus bilietus, auditorijoje dešimt minučių tvyrojo mirtina 
tyla. Paskui studentus apėmė nervinė karštinė. Nervingumas plito 
greičiau nei Ebolos virusas. Dvidešimt minučių, skirtų užduotims 
atlikti, tirpo taip greitai, kad prasidėjo panika. Kai pasakiau „Laikas“, 
auditorija sprogo į šimtus įsiaudrinusių balsų. 

Šiaip taip nuraminęs apklausos dalyvius, pradėjau skaičiuoti jų 
teisingus atsakymus. Perskaičius pirmuosius penkis ar šešis, pasigirdo tik 
prislopinti atodūsiai, o kai priartėjau prie dešimto klausimo atsakymo, 
išgirdau skausmingas dejones. Vienas studentas gerai atsakė į dešimt 
klausimų iš dvidešimties, ir tai buvo geriausias rezultatas grupėje. Dar 
keliems pavyko teisingai atsakyti į septynis klausimus. Likusieji akivaiz- 
džiai spėliojo ir todėl teisingai atsakė ne daugiau kaip du ar tris kartus. 

Visi sėdėjo lyg apmirę. Mačiau jų liūdnus veidus. Apklausos re- 
zultatai parodė, kad jiems reikės mokytis iš naujo. Net širdį suspaudė, 
nes šie studentai priminė Greenpeace plakatuose pavaizduotus kailių 


prekeivių negailestingai žudomus ruonių jauniklius. 

Galbūt sūrus jūros oras, pagardintas pikantiško atogrąžų aromato, 
sukėlė man dosnumo priepuolį. Net pats netikėdamas savo žodžiais aš 
pranešiau, jog jie visi išlaikytų baigiamuosius egzaminus, - žinoma, jei 
deramai pasistengtų. 

Būtumėt matę, kokia viltis sužibo jų akyse! Jaučiausi kaip treneris, 
kuris privalo nuteikti komandą lemiamoms rungtynėms. Pratrūkau 
ugninga kalba. Suokiau, esą savo protiniais gabumais jie niekuo ne 
prastesni už studentus, su kuriais dirbau JAV, ir vienintelė neįstojimo į 
Amerikos universitetus priežastis buvo ta, kad jie neiškalė mokomosios 
medžiagos taip, kaip tai padarė jų stropesnieji bendraamžiai. 

Nereikia būti genijumi, kad suprastum histologiją ir citologiją, 
kalbėjau. Gamta elegantiška todėl, kad ji vadovaujasi gana paprastais 
dėsniais. Tereikia juos perprasti ir taps aišku, kaip funkcionuoja ląstelė. 
Tai daug lengviau, nei faktų ar skaičių kalimas. 

Mano įkvepianti kalba taip įkaitino studentus, kad auditoriją jie 
paliko degdami troškimu sudraskyti prieš juos nusiteikusią sistemą. 

Likęs vienas supratau, kokią naštą sau ant pečių užsikroviau. 
Ėmiau abejoti. Pamačiau, kad didesnės dalies mano studentų žinios 
išties per menkos, kad jie galėtų studijuoti medicinos mokykloje. 
Salos idilė grėsė virsti katastrofa — ir man, kaip dėstytojui, ir mano 
studentams. Prisiminiau darbą Viskonsine — juk tai buvo tikras malo- 
numas... Ten, be manęs, histologijos ir citologijos kursą dėstė dar penki 
Anatomijos katedros dėstytojai, taigi man buvo tekęs visai nedidelis 
krūvis — tik aštuonios paskaitos iš maždaug penkiasdešimties. Be abe- 
jonės, aš žinojau visą paskaitų medžiagą, nes vedžiau ir laboratorinius 
užsiėmimus, tad studentai galėjo su manimi diskutuoti visais mano 
dėstomo dalyko klausimais. Tačiau viena yra žinoti medžiagą, ir visai 
kita — ją dėstyti! 

Turėjau tris laisvas savaitgalio dienas, kad išsrėbčiau visą tą košę. 
Jei tokia krizė mane būtų ištikusi namie, aš, kaip A tipo asmenybės 


atstovas, būčiau perdegęs. Tačiau čia, žiūrėdamas, kaip į Karibų jūrą 

grimzta saulė, mačiau prieš save tik jaudinantį nuotykį - jokio nerimo 
nei baimės. Pirmą kartą per visą savo karjerą prisiėmiau atsakomybę 
vienui vienas dėstyti visą kursą. Buvau laisvas. Man nereikėjo derintis 


prie jokios dėstytojų komandos, niekas manęs neribojo. 


Ląstelės - miniatiūriniai žmonės 


Kaip paaiškėjo, šis paskaitų kursas tapo intelektualine mano 
akademinės karjeros viršūne. Buvo nuostabu. Kadangi galėjau dėstyti 
taip, kaip man patiko, medžiagą pateikiau visai naujai ir realizavau 
kelerius metus galvoje brandintas idėjas. 

Visiškai rimtai maniau, kad suvokti ląstelių fiziologiją ir elgseną 
bus kur kas lengviau, jei lyginsime jas su mažyčiais žmogučiais. Tas 
palyginimas kėlė jaudulį. Pajutau tokį pat įkvėpimą, kokį buvau išgy- 
venęs vaikystėje ir koks mane apimdavo, kai užsidarydavau savo labo- 
ratorijoje — tai visai kas kita, nei kankintis nesibaigiančiuose fakulteto 
posėdžiuose ir pasitarimuose. 

Ląstelės žmogučius man ėmė priminti po ilgų darbo su mikros- 
kopu metų. Mane pribloškė, kokie iš tikrųjų sudėtingi ir galingi yra tie 
mažyčiai Petri lėkštelėje judantys gniužulėliai. Tikriausiai iš mokyklos 
biologijos kurso prisimenate pagrindinius ląstelės elementus: bran- 
duolį, kuriame yra visa genetinė informacija, mitochondrijas, ląstelės 
energijos gamintojas, apsauginę membraną ir citoplazmą, užpildančią 
ląstelės vidų. 

Tačiau ląstelės struktūros paprastumas yra apgaulingas. Ląste- 
lė — tai ištisas pasaulis, jame veikia sudėtingos technologijos, kurias 
mokslininkai dar turi suprasti. 

Daugumos biologų nuomone, ląstelių palyginimas su miniatiū- 
riniais žmonėmis yra visiška erezija. Bandymai lyginti įvairius dalykus 


ar reiškinius su žmogumi vadinami antropomorfizmu. „Tikriems“ 

mokslininkams antropomorhzmas yra mirtina nuodėmė. Tuos, kurie 
pritaria antropomorfizmo idėjoms, tradicinis mokslas atstumia. 

Tačiau aš buvau įsitikinęs, kad tradiciją sulaužiau turėdamas 
rimtą priežastį. Biologai stebi gamtą ir kuria hipotezes apie jos prigimtį. 
Vėliau jie atlieka mokslinius eksperimentus, leidžiančius patikrinti tas 
hipotezes praktikoje. Tiek hipotezės, tiek eksperimentai — pačių biologų 
žmogiško mąstymo išdava. Kitaip tariant, jie neišvengiamai humani- 
zuoja savo tiriamus objektus ir norom nenorom patys tampa antropo- 
morfizmo šalininkais. Kad ir kaip biologai suktų uodegas, biologijos 
mokslas tiriamus dalykus reikalauja tam tikra dalimi humanizuoti. 

Beprasmiškas antropomorfhzmo draudimas yra tamsių vidu- 
ramžių palikimas, kai Bažnyčios hierarchai neleido net pagalvoti apie 
žmogaus panašumą į kitus Dievo kūrinius. Sutinku, kad absurdiška 
humanizuoti elektros lemputę, radijo imtuvą arba peiliuką, bet išguiti 
šią mintį iš šiuolaikinės biologijos būtų paprasčiausiai neprotinga. Mes, 
žmonės, esame būtybės, sudarytos iš daugybės ląstelių, ir jau vien tai 
rodo, kad mūsų ir ląstelių elgsena turi bendrumų. 

Taip, aš žinau, kad norint priimti tą analogiją turi įvykti mąsty- 
mo pokytis. Judėjų ir krikščionių tikėjimas, skelbiantis, kad žmogus 
yra sukurtas atskirai nuo kitų gyvų būtybių, iki šiol verčia mus keltis 
į puikybę ir menkinti kitas gyvybės formas, kurios atseit stovi ant že- 
mesnių evoliucijos laiptų pakopų. 

Tačiau tai net nepanašu į tiesą. Jei į save, į žmogų, pažvelgtumėte 
ląstelės akimis, jūsų požiūris į pasaulį ir į savo kūną labai pasikeistų. 
Jūs pamatytumėte nenuilstamai plušančią bendriją, sudarytą iš daugiau 
nei 50 trilijonų atskirų individų. 

Kai prisimindavau šiuos dalykus ir mąstydavau apie savo histolo- 
gijos kursą, prieš akis vis iškildavo vaizdas, kurį dar vaikystėje mačiau 
enciklopedijoje. Skyrelyje „Žmogus“ buvo piešinys. Tiksliau, septyni 
piešiniai ant atskirų permatomų lapų. Pirmajame buvo pavaizduotas 


nuogo žmogaus kūno kontūras. Verčiant puslapius, galima buvo matyti, 

kaip po oda atsiranda raumenys, vėliau — skeletas, smegenys ir nervai, 
kraujotakos sistema, vidaus organai. 

Ruošdamasis paskaitoms Karibuose, mintimis šią žmogaus kūno 
struktūrą papildžiau dar keliais permatomais lapais su ląstelių organelių 
vaizdais. Organelės — tai „vidiniai ląstelės organai“, esantys citoplaz- 
moje — gyvybinėje ląstelės terpėje. Organeles — branduolį (didžiausia 
organelė), Goldžio kompleksą, mitochondrijas ir vakuoles — galima 
laikyti funkciniais mūsų kūno audinių ir vidaus organų ekvivalentais. 
Dažniausiai ląstelių struktūra tiriama atskirai nuo žmogaus anatomijos. 
Ber aš nutariau sujungti šias dvi kurso dalis ir parodyti savo studentams 
žmogaus organizmo ir atskiros ląstelės panašumą. Man svarbu buvo 
pabrėžti štai ką: nors žmogaus kūną sudaro dešimtys trilijonų ląstelių, 
mūsų organizmas neatlieka nė vienos funkcijos, kurios neatliktų atskira 
ląstelė. Kiekvienoje eukariotinėje ląstelėje (tai ląstelė, turinti branduolį) 
yra žmogaus nervų sistemos, virškinimo, kvėpavimo, šalinimo, endo- 
krininės, judėjimo ir atramos bei kraujotakos sistemų, odos, lytinės ir 
netgi primityvios imuninės sistemos funkcinių ekvivalentų. 

Tuo būdu siekiau paaiškinti, kad ląstelių organelės paklūsta tiems 
patiems biocheminiams mechanizmams kaip ir mūsų vidaus organai. 
Žmogaus kūnas neatlieka nė vienos „naujos“ funkcijos — visos jos 
būdingos ir atskiroms ląstelėms. 

Ketinau pasakyti studentams, kad kiekviena ląstelė yra tarsi pro- 
tinga esybė, gebanti gyvuoti savarankiškai. Mokslininkai tą patvirtina 
eksperimentais, kai ima kūno audinių ląsteles ir augina jas kultūrose. 

Dar vaikystėje intuityviai pajutau, kad ląstelės, kaip ir žmonės, 
turi savo tikslus ir troškimus, jos aktyviai ieško sau palankių gyvavimo 
sąlygų ir vengia toksiškos ar priešiškos terpės. Kaip ir žmonės, ląstelės 
analizuoja tūkstančius iš aplinkos sklindančių signalų. Tai darydamos, 
jos atitinkamai reaguoja ir užsitikrina savo išgyvenimą. 

Taip pat kaip ir žmonės, ląstelės mokosi. Sąveikaudamos su aplin- 


ka, jos kaupia patirtį ir sugeba ją perduoti savo palikuonims. Pavyzdžiui, 

į vaiko organizmą patekus tymų virusui, kiekviena dar nesubrendusi 
imuninės sistemos 4ąstelė gauna užduotį sukurti specifinį antikūną, 
kovosiantį su „įsibrovėliu“. Ląstelė pagamina naują geną, kuris yra tarsi 
šablonas, pagal kurį bus sintetinami tymų viruso antikūnai. 

Procesas prasideda nesubrendusios imuninės ląstelės branduolyje. 
Skirtingi imuninių ląstelių DNR segmentai koduoja unikalių baltymų 
fragmentų sintezę. Imuninės ląstelės šiuos DNR segmentus surenka 
ir tokiu būdu randasi daugybė įvairių genų, kurių pagrindu kuriasi 
skirtingų baltymų antikūnai. Kai nesubrendusiai imuninei ląstelei 
pavyksta pagaminti antikūną, atitinkantį tymų viruso baltymą, ląstelė 
tampa aktyvi. 

Aktyvios imuninės ląstelės „įjungia“ specialų mechanizmą, vadi- 
namą afininiu brendimu. Šis mechanizmas leidžia ląstelei kuo tiksliau 
pritaikyti antikūno struktūrą prie organizmą puolančio tymų viruso 
baltymo. [Li et al, 2003; Adams et al, 2003) 

Vykstant somatinės hipermutacijos procesui, aktyvuotos imu- 
ninės ląstelės pagamina šimtus baltymo antikūno geno kopijų. Tačiau 
kiekviena kita geno kopija truputį mutuoja, taigi šiek tiek skiriasi nuo 
originalo ir koduoja šiek tiek kitokius antikūnus. Ląstelės atsirenka tą 
geną, kurio užkoduotas antikūnas yra veiksmingiausias. Tuo būdu iš 
daugumos pradinio geno variantų imuninė ląstelė parenka geriausią. 
Somatinės hipermutacijos procesas vyksta tol, kol imuninė ląstelė pa- 
gamina idealią tymų viruso baltymo antikūno kopiją. [Wu etal, 2003; 
Blanden and Steele 1998; Diaz and Casali 2002; Gearhart 2002] 

Tokiu būdu sukurtas antikūnas įsibrovėlį tymų virusą padaro 
nekenksmingą, „nuteisia“ jį mirtimi ir apsaugo organizmą nuo ligos. 
Ląstelės prisimena, koks buvo šis antikūnas, tad jei virusas į organizmą 
įsibrauna vėl, prasideda ginamoji imuninė reakcija. Ląstelė dalydamasi 
naujo antikūno geną perduoda savo palikuonims. Šis genų inžinerijos 
procesas vyksta veikiant „ląstelės proto“ mechanizmui, kuris leidžia 


ląstelei evoliucionuoti. [Steele, et al, 1998] 

Gyvybės kilmė: protingos ląstelės tampa dar 


protingesnės 


Nesistebėkite, kad ląstelės yra tokios protingos. Vienaląsčiai or- 
ganizmai buvo pirmoji gyvybės forma mūsų planetoje, tai patvirtina 
ir rastos fosilijos. Vienaląsčiai jau egzistavo po Žemės susiformavimo 
praėjus 600 milijonų metų. Vėlesnius 2,75 milijardo metų mūsų 
pasaulyje gyveno tik vienaląsčiai organizmai: bakterijos, dumbliai ir į 
amebas panašūs pirmuonys. 

Maždaug prieš 750 milijonų metų tos protingos ląstelės sugebėjo 
tapti dar protingesnės, ir atsirado pirmieji daugialąsčiai organizmai 
(augalai ir gyvūnai). Iš pradžių tai buvo savarankiškų vienaląsčių or- 
ganizmų kolonijos, kurias sudarė nuo kelių dešimčių iki kelių šimtų 
individų. Tačiau evoliucinis bendruomeninio gyvenimo pranašumas 
netrukus paskatino juos burtis į didesnes bendruomenes - jas jau sudarė 
milijonai, milijardai ir net trilijonai tarpusavyje socialiai sąveikaujančių 
atskirų ląstelių. 

Šias ląstelių bendruomenes nuo vos matomų iki didelių mono- 
litų biologai klasifikuoja pagal jų struktūrą. Tačiau kad ir ką čia regėtų 
mūsų akys — pelę, šunį ar žmogų - faktiškai tai yra gerai organizuotos 
milijonų ir trilijonų ląstelių sąjungos. 

Biologinis išlikimo siekis buvo tas evoliucinis impulsas, kuris 
skatino kurtis vis stambesnes ląstelių bendruomenes. Kuo geriau or- 
ganizmas suvokia savo aplinką, tuo didesnės jo išlikimo galimybės. O 
susijungusios ląstelės išorinį pasaulį supranta daug geriau. Tarkime, 
kiekviena ląstelė turi tam tikrą sąmoningumo lygį X. Tada bendras 
viso organizmo sąmoningumas būtų lygus bent jau X, padaugintam 
iš organizmą sudarančių ląstelių skaičiaus. 

Kad ląstelėms būtų lengviau išgyventi esant tokiam jų tankiui, 
jos specializavosi. Ląstelės pasiskirstė funkcijomis kur kas veiksmingiau 


ir tiksliau, nei tai sugeba padaryti stambios šiuolaikinės korporacijos. 

Citologinis augalų ir gyvūnų specializacijos procesas prasideda dar 
embriono stadijoje, tada pradeda formuotis audiniai ir organai. Tokia 
diferenciacija, galima sakyti, yra pareigų pasiskirstymas tarp bendruo- 
menės narių. „Pareigos“ įspaudžiamos kiekvienos bendruomenės 
ląstelės genetinėje atmintyje, o tai smarkiai padidina viso organizmo 
efektyvumą, jo sugebėjimą išgyventi. 

Didesniuose organizmuose tik maža dalis ląstelių specializuojasi 
priimti iš aplinkos sklindančius signalus ir į juos reaguoti. Šį vaidmenį 
atlieka ląstelių grupės, sudarančios nervų sistemos audinius ir organus. 
Nervų sistemos funkcija yra suvokti aplinką ir koordinuoti visos ląstelių 
bendruomenės elgesį. 

Dėl tokio darbo pasidalijimo ląstelės gali funkcionuoti nau- 
dodamos mažiau išteklių, nei tai darytų egzistuodamos pavieniui. 
Prisiminkite seną patarlę: „Du išleidžia tiek pat kiek ir vienas.“ Arba 
palyginkite atskiros dviejų miegamųjų vilos ir tokio pat dydžio buto 
daugiaaukščiame name statybų išlaidas. 

Geras pavyzdys yra vienas Amerikos kapitalizmo raidos epizodas. 
Automobilių pramonės magnatas Henris Fordas (Henry Ford) pamatė 
siauros specializacijos pranašumus ir jos principus pritaikė savo auto- 
mobilių gamyklose. Iki Fordo kvalifikuotų darbininkų komanda vieną 
automobilį surinkdavo per savaitę ar dvi. Fordo automobilių gamykloje 
buvo įrengta surinkimo linija, ir kiekvienas darbininkas gaudavo vieną 
konkrečią užduotį, todėl automobilį visa komanda surinkdavo ne per 
savaitę, bet per 90 minučių. 

Deja, užteko Čarlzui Darvinui prieš 150 metų paskelbti, kad 
evoliucija yra „amžina kova dėl išlikimo“, ir mes pamiršome vieną 
svarbų evoliucinį postūmį — tarpusavio bendradarbiavimą. 

Darvino teigimu, smurtas ir arši konkurencija — tai ne tik gyvū- 
nų (ir žmogaus) prigimties dalis, bet ir pagrindinis evoliucijos proceso 
variklis. Baigiamojoje savo knygos Rūšių atsiradimas dalyje jis rašo, kad 


evoliucijos variklis yra „gamtos karas siekiant išvengti bado ir mirties“. 

Prie to pridėkime dar vieną Darvino teiginį - kad evoliucija vyksta 
chaotiškai — ir pamatysime begalę beprasmių kruvinų kovų už būvį. 
Pasaulis yra, kaip kalbėjo anglų poetas Tenisonas (Alfred Tennyson), 


„kruvini nasrai ir letenos“. 


Evoliucija be kraujo 


Žinoma, Darvinas yra garsiausias visų laikų evoliucionistas, tačiau 
pirmą kartą evoliuciją kaip mokslinį faktą paminėjo žinomas prancū- 
zų biologas Žanas Batistas de Lamarkas (Jean-Batiste de Lamarck). 
[Lamark 1809, 1914, 1963] Netgi Ernstas Maeris (Ernst Mayr), ne- 
odarvinizmo architektas, modernizavęs darvinizmą ir papildęs jį XX 
amžiaus molekulinės genetikos žiniomis, pripažino, kad evoliucijos 
teorijos pradininkas yra Lamarkas. 

Pagrindiniame savo veikale Evoliucija ir gyvenimo įvairovė 
(Evolution and the Diversity of Life, Mayr, 1976, p. 227) Maeris 
rašo: „Man atrodo, kad Lamarkas teisėtai gali vadintis evoliucijos 
teorijos kūrėju, beje, ne vienas prancūzų istorikas jį tokiu ir lai- 
ko... Jis pirmasis visą knygą paskyrė organinės evoliucijos teorijai 
ir pirmasis visą gyvūnijos pasaulio sistemą pateikė kaip evoliucijos 
produktą.“ 

Lamarkas savo teoriją sukūrė penkiasdešimt metų anksčiau nei 
Darvinas, be to, jis pasiūlė daug švelnesnį evoliucijos mechanizmo vari- 
antą. Lamarkas teigė, kad evoliucija yra pagrįsta organizmų kooperatine 
sąveika su savo aplinka, kuri leidžia įvairioms gyvybės tormoms išgyventi 
ir klestėti dinaminiame pasaulyje. Lamarkas manė, kad organizmai pri- 
sitaiko prie kintančios aplinkos, o jų įgytas savybes paveldi palikuonys. 
Įdomu yra tai, kad Lamarko evoliucinio mechanizmo teorija atitinka 
šiuolaikinių ląstelės biologų supratimą apie imuninės sistemos funkci- 


onavimą. 

Lamarko teorija greitai tapo Bažnyčios taikiniu. Jo prielaidą, kad 
žmogus išsivystė iš žemesniųjų gyvybės formų, kunigai laikė erezija. 
Lamarką išjuokė ir to meto mokslininkai. 

Visiškai Lamarko teoriją diskreditavo vokiečių biologas Augustas 
Vaismanas (August Weismann). Norėdamas patikrinti, kad požymiai, 
įgyti organizmams sąveikaujant su išorine aplinka, yra paveldimi, jis 
nupjovė skirtingų lyčių pelėms uodegas, o vėliau gyvūnus sukryžmino. 
Deja, tėvų „beuodegystės“ pelių palikuonys nepaveldėjo. Vaismanas šį 
bandymą pakartojo dvidešimt vieną kartą, tačiau visi beuodegių pelių 
palikuonys uodegas turėjo. Todėl buvo padaryta išvada, kad Lamarko 
bruožų paveldimumo teorija yra klaidinga. 

Bet ar galima šį Vaismano bandymą laikyti Lamarko teorijos 
patikrinimu? Lamarkas darė prielaidą, kad evoliuciniai pokyčiai įvyksta 
per labai ilgą laikotarpį. Pasak Lamarko biografijos autorės L. J. Jorda- 
novos (L. J. Jordanova), jis teigė, kad „... dėsniai, kuriems pavaldžios 
gyvos būtybės, per nepaprastai ilgą laikotarpį lemia vis sudėtingesnių 
jų formų atsiradimą“. [Jordanova 1984, p. 71] Vaismano bandymas 
truko tik penkerius metus. Aišku, tas laikotarpis per trumpas. Be to, 
Lamarkas niekada neteigė, kad palikuonys paveldi kiekvieną pokytį. Tai 
fundamentali Vaismano klaida. Lamarko teigimu, organizmai „pasiima“ 
tuos požymius (pavyzdžiui, uodegos buvimą arba nebuvimą), kurie 
jiems padeda išlikti. Galbūt Vaismanas manė, kad pelės gali išgyventi 
ir be uodegų, bet pačių pelių to niekas nepaklausė! 

Vis dėlto beuodegės Vaismano pelės, kad ir kokių trūkumų turėjo 
tas eksperimentas, padėjo sugriauti Lamarko reputaciją. Jo teorija ir 
geras vardas buvo apjuodinti. Kornelio universiteto evoliucionistas 
Konradas Vodingtonas savo knygoje Evoliucionisto evoliucija (C. A. 
Waddington, Zbe Evolution of An Evolutionist) rašo: „Lamarkas — vienin- 
telis iš didžiųjų biologų, kurio vardas yra tapęs beveik keiksmažodžiu. 
Daugelis mokslininkų tam tikra prasme yra pasmerkti, nes jų indėlis į 


mokslą anksčiau ar vėliau pasirodys nereikšmingas, tačiau labai mažai 

yra tokių, kurių darbai net praėjus dviem šimtmečiams atmetami taip 
aršiai ir su tokiu pasipiktinimu, kad kokiam nors skeptikui gali kilti 
įtarimų, ar švari Lamarko kritikų sąžinė. Tiesą sakant, manau, kad 
Lamarkas buvo pasmerktas nepelnytai.“ [Waddington 1975, p. 38] 
Šie Vodingtono žodžiai, parašyti prieš trisdešimt metų, tapo 
pranašiški. Šiandien, atsižvelgiant į naujus mokslinius faktus, Lamarko 
teorija įvertinama iš naujo. Galbūt visų pasmerktas Lamarkas nebuvo 
toks baisus paklydėlis, o mokslo pasaulio liaupsinamas Darvinas ne- 
buvo visiškai teisus? 
Prestižiniame Science žurnale neseniai pasirodė straipsnis, kurio 
antraštė skelbia: „Ar Lamarkas buvo bent kiek teisus?“ [Balter 2000] 
Kodėl šiandien kai kurie mokslininkai persvarsto savo požiūrį 
į Lamarko teoriją? Matyt, priežastis yra ta, kad jie negali ignoruoti 
milžiniško tarpusavio bendradarbiavimo vaidmens. Kaip tik tas ben- 
dradarbiavimas palaiko gyvybę visoje biosferoje! Mokslininkai jau seniai 
kalba apie simbiotinius santykius gamtoje. Žymus britų medikas Fren- 
kas Rajanas savo knygoje Ko nematė Darvinas (Frank Ryan, Darwin s 
Blind Spot) kaip pavyzdį pateikia krevečių ir grundalų [Gobiidae šeimos 
žuvys] santykius: kol krevetės maitinasi, šios žuvys akylai jas saugo nuo 
plėšrūnų. Kitas pavyzdys iš jo knygos yra krabas atsiskyrėlis, ant savo 
nugaros plukdantis rausvąjį skunkinį jūrų klouną [žuvis Amphiprion 
perideraion): „Žuvys ir aštuonkojai norėtų paskanauti krabo atsiskyrėlio, 
bet vos jiems prisiartinus jūrų klounas išskleidžia savo ryškius čiuptuvė- 
lius, pripildytus nuodų, ir priverčia plėšrūnus maisto pasiieškoti kitoje 
vietoje.“ [Ryan 2002, p. 16] Šie santykiai naudingi ne tik krabui, bet 
ir karingajam jūrų klounui - jis minta krabo maisto likučiais. 
Šiuolaikinis požiūris į bendradarbiavimą gamtoje yra daug plates- 
nis ir remiasi ne vien akivaizdžiai regimais dalykais. „Biologai pradeda 
suprasti, kad gyvūnai vystėsi kartu su įvairiais mikroorganizmais ir kad 
ta bendra egzistencija tęsiasi...“ — rašoma žurnalo Science straipsnyje 


pavadinimu Nedidelė mūsų mažųjų draugų pagalba (We Ger By With 

A Little Help From Our (Little) Friends.) [Ruby et al, 2004] Tokius 
partnerystės santykius tiria vadinamoji „sistemų biologija“ — sparčiai 
besivystanti biologijos mokslo šaka. 

Ironiška, kad pastaraisiais dešimtmečiais žmonės paskelbė mi- 
kroorganizmams tikrą karą. Mes naikiname juos visomis turimomis 
priemonėmis — nuo antibakterinio muilo iki antibiotikų. Bet juk 
dauguma bakterijų mums tiesiog būtinos! Vertėtų prisiminti, kad 
be gerųjų bakterijų mūsų virškinimo sistema negalėtų funkcionuoti. 
Skrandžio ir žarnyno bakterijos padeda virškinti maistą ir pasisavinti 
organizmui vitaminus bei kitas būtinas medžiagas. Štai kodėl besaikis 
antibiotikų vartojimas kenkia sveikatai, netgi kelia grėsmę gyvybei. 
Antibiotikai yra primityvūs žudikai, naikinantys ne tik blogąsias, bet 
ir gerąsias bakterijas. 

Naujausi genetikos srities tyrimai atskleidė dar vieną tarprūšinio 
bendradarbiavimo mechanizmą. Anksčiau buvo manyta, kad genus 
palikuonims perduoda tik tėvai, o dabar tapo aišku, kad genų perda- 
vimas vyksta ne tik tarp atskirų tos pačios rūšies atstovų, bet ir tarp 
skirtingų rūšių! 

Toks genetinės informacijos sklidimas pagreitina evoliuciją, nes 
gyvi organizmai gali pasinaudoti kitų organizmų patirtimi. [Nitz, et 
al, 2004; Pennisi 2004; Boucher, et al, 2003; Dutta and Pan, 2002; 
Gogarten 2003] Tai reiškia, kad tarp skirtingų biologinių rūšių nėra 
neperžengiamų ribų ir kad į organizmą negalima žvelgti kaip į visiškai 
atskirą esybę. Danielis Drelis (Daniel Drell), JAV Energetikos depar- 
tamento mikroorganizmų genomo tyrimų projekto vadovas, interviu 
žurnalui Science [2001 294:1634] pasakė: „Dabar jau mums nėra lengva 
atsakyti į klausimą, kas yra rūšis. [Pennisi 2001) 

Informacijos sklidimas tarp rūšių nėra atsitiktinis dalykas. Tai 
būdas, kuriuo gamta padidina biosferos išlikimo galimybes. Kaip jau 
kalbėjome, genai yra fizinė įgytos patirties išraiška, arba atmintis. Tai 


atminčiai sklindant tarp atskirų individų, didėja jų visos bendrijos 

išlikimo galimybė. Kita vertus, kalbėdami apie vidinius ir tarprūši- 
nius genų mainus, turėtume pagalvoti apie genų inžinerijos grėsmes. 
Akivaizdu, kad biologų žaidimai, pavyzdžiui, su pomidoro genais, gali 
nenuspėjamai paveikti ne tik pomidorus, bet ir visą biosferą. Vienas 
neseniai atliktas tyrimas parodė, kad genetiškai modifikuoti maisto 
produktai keičia žmogaus žarnyno naudingosios mikrofloros savybes. 
[Heritage 2004; Netherwood, et al, 2004] Lygiai taip pat genų mainai 
tarp genetiškai modifikuotų žemės ūkio kultūrų ir įprastinių pasėlių 
lėmė naujų itin atsparių ligoms piktžolių rūšių atsiradimą [Milius 
2003; Haygood, et al, 2003; Desplangue, et al, 2002; Spencer and 
Snow 2001] Problema ta, kad genų inžinieriai, kurdami genetiškai 
modifikuotas kultūras, nesirūpina savo veiklos pasekmėmis, todėl jau 
šiandien turime apgailėtiną rezultatą: dirbtiniu būdu sukurti genai 
nekontroliuojamai plinta ir keičia kitus aplinkoje esančius organizmus. 
[Watrud, et al, 2004] 

Evoliucionistai perspėja, kad jei mes nesuprasime, jog visos bi- 
ologinės rūšys susijusios tarpusavyje, ir neišmoksime bendradarbiauti 
su gamta, žmogaus egzistencijai iškils grėsmė! Mes turime atsisakyti 
darvinizmo teorijos, pabrėžiančios individo svarbą, ir labiau pasikliauti 
teorija, kuri akcentuoja bendruomenių svarbą. 

Britų mokslininkas Timotis Lentonas (Timothy Lenton) pateikia 
įrodymų, kad evoliucija labiau remiasi tarprūšine sąveika nei sąveika 
tarp tos pačios rūšies individų. 1998 metais žurnale Nature Lentonas 
rašė: „Turime atsižvelgti į organizmų visumą ir jų fizinę aplinką, kad 
suprastume, kokiems bruožams lemta išlikti ir dominuoti.“ [Lenton 
1998] 

Taigi galime daryti išvadą, kad varomoji evoliucijos jėga yra 
geriausiai prisitaikiusios grupės ir jų sugebėjimas išlikti, o ne geriausiai 
prisitaikę atskiri individai. 

Lentonas sutinka su kito garsaus mokslininko Džeimso Lavloko 


(James Lovelock) „Gajos teorija“ (Gaja — senovės graikų mitologijoje yra 

Žemės personifikacija), pagal kurią Žemė ir visos joje gyvenančios rūšys 
sudaro vieną didelį gyvą organizmą. „Gajos teorijos“ šalininkai teigia, 
kad pažeidę to organizmo vidinę pusiausvyrą — ar tai būtų atogrąžų 
miškų naikinimas, ar ozono sluoksnio ardymas, ar genų inžinerija — 
sukeliame grėsmę jo, vadinasi, ir savo, išlikimui. 

Naujausi tyrimai, finansuojami Didžiosios Britanijos Natūralios 
aplinkos mokslinių tyrimų tarybos, patvirtina, kad toks susirūpini- 
mas yra anaiptol ne be pagrindo. [Thomas, et al, 2004; Stevens, et al, 
2004| 

Mūsų planetos istorijoje jau yra buvę net penki globalūs gyvų 
organizmų išnykimo atvejai, ir kiekvieną kartą, kaip manoma, tai įvyko 
dėl nežemiškų priežasčių, pavyzdžiui, tokių kaip Žemės susidūrimas su 
kometa. Vieno naujo tyrimo autorius daro išvadą, kad „gamtos pasaulis 
šiandieną išgyvena šeštąjį, bene didžiausią per visą istoriją išnykimo 
procesą. [Lovell 2004] Vis dėlto, pasak kito žymaus Didžiosios Bri- 
tanijos mokslininko Džeremio Tomaso (Jeremy Thomas), „vienintelis 
gyvas organizmas, galintis paskatinti biologinių rūšių išnykimo procesą, 


yra Žmogus . 


Ląstelių pamokų rezultatas 


Ilgametė darbo medicinos mokykloje patirtis įtikino mane, kad 
studentai akademinėje aplinkoje konkuruoja tarpusavyje ir apkalba 
vieni kitus nė kiek ne prasčiau, nei tai daro, tarkime, teisininkai. 

Tai geriausias darvinizmo dėsnių veikimo pavyzdys. Kiekvienas 
stengiasi būti geriausias ir stipriausias. Ironiška, kad Darvino evoliuci- 
jos modelį patvirtina tie žmonės, kurie turėtų skleisti atjautą ir padėti 
kitiems. 

Tačiau tie stereotipai Karibuose gerokai pakito. Po ugningos 


mano kalbos nelaimėliai kovotojai susitelkė į tikrą komandą ir pasiekė 

tai, kas buvo neįmanoma — visi kartu sėkmingai išlaikė semestro egzami- 
ną! Stipresnieji studentai padėjo silpnesniems ir tokiu būdu patys tapo 
dar stipresni. Jie elgėsi kitaip, nei buvau pratęs matyti. Buvo malonu ir 
drauge keista stebėti, kaip harmoningai jie bendradarbiauja. 

Taigi galų gale viskas baigėsi laimingai — tarytum Holivudo 
filmuose. Egzaminas, kurį jiems reikėjo laikyti, buvo ne lengvesnis 
už tą, kurį mano ankstesnieji studentai laikė Viskonsino universitete. 
Ir aš negaliu pasakyti, kad šie „atstumtieji egzaminą įveikė blogiau, 
nei jų „elitiniai“ kolegos iš JAV. Vėliau daugelis tuometinių studentų 
man papasakojo, kad grįžę namo ir susitikę bendraamžius, baigusius 
Amerikos universitetus, jie su pasitenkinimu suvokė, kad kai kuriuos 
biologijos dalykus (pavyzdžiui, kokie principai valdo ląstelių ir orga- 
nizmų gyvenimą) už anuos supranta geriau. 

Žinoma, buvo malonu, kad mano globotiniai sukūrė tokį aka- 
deminį stebuklą. Tačiau kaip jiems tai pavyko padaryti, aš supratau 
tik po daugelio metų. Iš pradžių maniau, kad taip nutiko dėl mano 
išradingumo (beje, aš ir šiandien manau, kad žmogaus ir ląstelės bi- 
ologijos palyginimas — geras būdas pateikti medžiagą). Šiandien man 
atrodo, jog mano studentams pasisekė todėl, kad jie nesilaikė tam tikrų 
normų, paplitusių jų kolegų amerikiečių aplinkoje. Užuot elgęsi kaip 
„protingi studentai“, jie pasielgė taip, kaip elgiasi protingos ląstelės — 
susitelkė į komandą ir tapo dar protingesni. Aš neturėjau net minties 
pasiūlyti jiems mokytis gyventi iš ląstelių, nes pats buvau auklėjamas ir 
ugdomas tradicinio mokslo dvasia. Tačiau man patinka įsivaizduoti, kad 
studentai šią kryptį pasirinko intuityviai, išklausę mano entuziastingų 
pasakojimų apie ląstelių gebėjimą grupuotis ir formuoti sudėtingus bei 
galinčius labai sėkmingai funkcionuoti organizmus. 

Dar viena mano studentų sėkmę lėmusi priežastis, ko gera, buvo 
ta, kad aš nesilioviau gyręs ląstelių. Tačiau aš gyriau ir juos pačius! Kad 
taptų gerais studentais, aš turėjau jiems įrodyti, jog jie tokie ir yra. 


Daugybė žmonių gyvena ribotą gyvenimą ne todėl, kad kitaip negali- 

ma, o todėl, kad jie yra įsitikinę, jog gyventi įmanoma tik taip. Čia aš 
užbėgau į priekį, nes apie tai kalbėsime kituose šios knygos skyriuose. 
Dabar bus gana pridurti, kad per keturis Karibų rojaus mėnesius aš, 
dėstydamas savo dalyką, visiškai susiformavau požiūrį į ląsteles, supra- 
tau, kokias pamokas jos duoda žmonėms. Kitaip tariant, radau kelią į 
Naująją Biologiją, kuri ryžtingai atmeta pralaimėtojiškas teorijas, esą 
mūsų likimą lemia genai arba auklėjimas. Naujoji Biologija taip pat 


neigia ir darvinizmo dogmą, kad išlieka tik geriausiai prisitaikiusieji. 


II SKYRIUS 


Tai juk aplinka, kvailiai! 


iekada nepamiršiu vienos išmintingos pamokos, gautos 1967 

metais, kai studijuodamas universitete mokiausi klonuoti kamie- 
nines ląsteles. Man prireikė kelių dešimtmečių, kad suprasčiau, kokį 
milžinišką poveikį ta pamoka turėjo ne tik mano darbui, bet ir visam 
gyvenimui. 

Mano vadovas, žymus mokslininkas profesorius Irvas Konigsber- 
gas (Irv Konigsberg), buvo vienas iš pirmųjų, klonavusių ląsteles. Kartą 
jis man pasakė, kad jei ląstelės, kurias mes tiriame, suserga, priežasties 
reikia ieškoti ne jose, bet jų aplinkoje. 

Profesorius Konigsbergas nebuvo toks tiesmukas kaip Bilo 
Klintono rinkiminės kampanijos vadovas Džeimsas Karvilis (James 
Carville), kuris kartą pareiškė: „Tai juk ekonomika, kvailiai!“ Šis šūkis 
1992 metais tapo beveik rinkimine mantra. 

O kiekvieno ląstelės biologo mantra galėtų tapti štai šis šūkis: 
„Tai juk aplinka, kvailiai!“ Jis turėtų kabėti virš jų darbo stalo. Vėliau 
daug kartų įsitikinau, kokie taiklūs buvo Irvo Konigsbergo žodžiai. 
Man pakakdavo ląsteles aprūpinti „sveika“ aplinka, ir jos suklestėdavo. 
Blogėjant aplinkos būklei, ląstelių vystymasis sulėtėdavo. Kai tik page- 
rindavau aplinkos sąlygas, „negaluojančios “ ląstelės atsigaudavo. 

Dauguma ląstelės biologų nekreipia dėmesio į panašias kultūrų 


auginimo technikos subtilybes. Kai mūsų jau čia minėti Votsonas ir 

Krikas atrado genetinį DNR kodą, mokslininkai į išorinės aplinkos 
poveikį visiškai numojo ranka. Tačiau jiems derėjo prisiminti, kad 
pats Čarlzas Darvinas prieš mirtį prisipažino, jog jo evoliucijos teorija 
neleistinai sumenkino išorinės aplinkos vaidmenį. 1876 metais laiške 
vokiečių gamtininkui Morisui Vagneriui (Moritz Wagner) jis rašė: 
„Manau jog, didžiausia mano klaida buvo ta, kad aš per menkai įverti- 
nau tiesioginį mus supančios aplinkos poveikį, tai yra maisto, klimato 
ir taip toliau, tai veiksniai, veikiantys nepriklausomai nuo natūralios 
atrankos... Kai rašiau Rūsių atsiradimą ir vėlesniais metais, aš neturėjau 
patikimų tiesioginio aplinkos poveikio įrodymų, tačiau dabar tokių 
įrodymų yra gausybė.“ [Darwin, F 1888] 

Darvino sekėjai daro tas pačias klaidas. Neįvertinę aplinkos, jie 
stoja į genetinio determinizmo šalininkų gretas — esą viską, kas gyva, 
„valdo“ genai. Toks įsitikinimas ne tik priverčia neracionaliai leisti 
pinigus moksliniams tyrimams (apie tai rašysiu vėlesniuose skyriuose), 
bet ir iš esmės iškreipia mūsų supratimą apie gyvenimą. Jei tikite, kad 
jus valdo genai, kuriuos jums „padovanojo“ tėvai pradėjimo akimirką, 
jums atsiranda puiki galimybė įsijausti į paveldėjimo aukos vaidmenį: 
„Aš nekaltas dėl to, kad nespėjau laiku atlikti darbo. Aš toks lėtas dėl 
genų!..“ 

Nuo genetikos atsiradimo pradžios mums kala į galvas, kad mes 
esame bejėgiai prieš galią, paslėptą mūsų genuose. Daugybė žmonių 
gyvena nuolat apimti baimės, kad vieną dieną jų genai iškrės jiems kokią 
nors šunybę. Įsivaizduokite žmogų, laukiantį, kol „įsijungs“ jo vėžio 
genas, nes taip atsitiko jo motinai, broliui, dėdei ar tetai. Atrodo, tarsi 
jis vaikščiotų apsikarstęs granatomis, kurios gali kiekvieną akimirką 
sprogti. Milijonai žmonių dėl savo blogos savijautos kaltina ne pro- 
tinių, fizinių, emocinių ar dvasinių priežasčių derinius, o organizmo 
biocheminės mechanikos sutrikimus. Jūsų vaikas neklauso? Šiuolaikinis 
gydytojas verčiau išrašys tablečių „cheminiam disbalansui“ ištaisyti, nei 


ieškos priežasčių, kas iš tikrųjų vyksta vaiko kūne, prote ir dvasioje. 

Suprantama, aš neginčiju, kad kai kuriuos susirgimus, pavyzdžiui, 
Hantingtono chorėją, beta talasemiją ir cistinę fibrozę sąlygoja tam tikri 
genų defektai. Tačiau tokie sutrikimai kamuoja mažiau nei 290 visų 
gyventojų. Dauguma žmonių gimsta su genais, leidžiančiais gyventi 
sveiką ir laimingą gyvenimą. Nelaimes, su kuriomis kovoja žmonija — 
diabetą, širdies ir kraujagyslių sistemos ligas, vėžį - lemia ne konkretūs 
genai, o sudėtinga genetinių ir aplinkos faktorių sąveika. 

Kyla klausimas, o kaipgi tie laikraščių straipsniai, skelbiantys, 
esą jau rasti genai, atsakingi už depresiją, šizofreniją ir daugybę kitų 
susirgimų? Atidžiai juos perskaitykite ir jūs pamatysite, kad faktai, 
slepiami po antraštėmis, yra daug kuklesni. Tiesa, mokslininkai genus 
sieja su įvairiomis ligomis, tačiau iš tiesų retai kada pasitaiko, kad tą 
ar kitą susirgimą nulemtų vienas vienintelis genas. 

Žiniasklaida nuolat painioja du dalykus — koreliaciją ir prie- 
žastingumą, todėl sukuria dar didesnę painiavą. Vienas dalykas, kai 
koks nors veiksnys susijęs su liga, ir visa kas kita, kai tas veiksnys ligą 
sukelia tiesiogiai. 

Jei jums parodyčiau automobilio variklio paleidimo raktelį ir 
pasakyčiau, kad jis skirtas automobiliui valdyti, jūs tikriausiai sutiktu- 
mėte su manimi. Iš tiesų — be šio raktelio negalėčiau pradėti važiuoti, 
taigi mano teiginys tam tikra prasme yra teisingas. Tačiau ar galima 
sakyti, kad šis raktelis „valdo“ automobilį? Jeigu taip būtų, jūs nerizi- 
kuotumėte palikti jo spynelėje be priežiūros būgštaudami, kad jis, jus 
palikęs, gali nuvažiuoti savais keliais. Variklio paleidimo raktelis yra 
artimai susijęs su automobilio valdymu, tačiau tai viskas. Automobilį 
valdo žmogus, galintis tą raktelį pasukti. Taip ir specifiniai genai gali 
būti susiję su organizmo elgesiu ir jo charakteristikomis — tačiau šie 
genai nėra aktyvūs tol, kol kas nors jų nepaskatina veikti. 

Kas aktyvuoja genus? Gana tikslų ir atvirą atsakymą į šį klausimą 
1990 metais savo straipsnyje Genų metaforos, vaidmuo ir organizmų vys- 


tymasis pateikė Frederikas Nidžhauras (H. Frederik Nijhout, Metapbors 

and the Role of Genes and Development 1990). Pasak jo, požiūris, esą 
genai valdo visą gyvybę, buvo kartojamas taip dažnai, jog mokslininkai 
pamiršo, kad tai yra tik hipotezė, o ne konstatuotas faktas. Iš tikrųjų 
pastarųjų metų moksliniai tyrimai šią hipotezę greičiau paneigia nei 
patvirtina. Nidžhauto manymu, genų „visagalybė“ yra tik populiari 
metafora. Mes norime tikėti, kad genų inžinieriai yra naujieji stebukla- 
dariai, galintys išgydyti visas ligas ir konstruoti naujuosius einšteinus 
ir mocartus. Tačiau metafora — anaiptol ne tas pats kas mokslinė tiesa. 
Frederikas Nidžhautas tame straipsnyje daro tokią išvadą: „... geną 
aktyvuoja išorės signalai, o ne kokios nors jo paties savybės.“ Po šių 
žodžių belieka kreiptis į tuos, kurie tiki, kad mus valdo genai, ir tarti 


jiems šiuos žodžius: „Tai juk aplinka, kvailiai!“ 


Baltymai - statybinė gyvybės medžiaga 


Norint suprasti, kodėl triumfavo genų visagalybės metafora, 
svarbu žinoti, kaip DNR suvokia tie, kurie ją su didžiausiu uolumu 
tyrinėja. 

Savo laiku organinės chemijos specialistai nustatė, kad ląsteles 
sudaro labai didelės keturių tipų molekulės. Tai polisacharidai, lipidai, 
nukleino rūgštys (DNR ir RNR) ir baltymai. Nors ląstelei būtinos 
visos šių keturių tipų molekulės, ypač svarbi sudedamoji ląstelės dalis 
yra baltymai. Iš esmės ląstelės yra baltyminių „plytų“ statinys. Mūsų 
iš trilijonų ląstelių sudarytus kūnus galima įsivaizduoti kaip baltymų 
mašinas, nors aš tikiuosi, jog jūs suprantate, kad man žmonės yra kur 
kas daugiau nei mašinos! 

Pažiūrėkime iš arčiau, kaip surinkti mūsų ląstelių baltymai (padi- 
dinta 100 000 kartų). Kiekvienas baltymas yra viena su kita tarpusavyje 
susijungusių amino rūgščių molekulių grandinė, panaši į karoliukų 


vėrinį (žr. paveikslėlį). 

Taigi baltymo „vėrinio karoliukai “ — tai amino rūgščių molekulės. 
Jų yra dvidešimt. Tiesą pasakius, palyginimas su vėriniu šiuo atveju gal ir 
nėra labai tinkamas (nors jis man patinka, nes visiems aišku, apie ką kal- 
bu), mat visos amino rūgštys viena nuo kitos šiek tiek skiriasi savo forma. 
Tikslumo dėlei turime pasakyti, kad mūsų vėrinys šiek tiek sudarkytas. 

Jei norime būti dar tikslesni, turime atsižvelgti į tai, kad amino 
rūgščių darinys yra kur kas silpnesnis ir lankstesnis nei karoliukų vėri- 
nys, kuris pernelyg stipriai sulenktas subyra. Baltymų amino rūgščių 
grandinė dar primena gyvatės stuburo slankstelių junginį (žr. paveiklsėlį; 
O Warren Jacobi / Corbis). Tai struktūra, leidžianti gyvatei labai lanksčiai 
judėti, staiga išsitiesti ar susiraityti į kamuoliuką. 


a 

Dėl lanksčių peptidinių jungčių tarp baltymus sudarančių amino 
rūgščių baltymai gali būti įvairių formų. Tarsi mikroskopinės gyvatės 
jie gali rangytis ir keistis. Kokią formą „baltymo gyvatė“ pasirinks, 
priklauso nuo dviejų pagrindinių veiksnių. Pirmasis veiksnys — fizinė 
baltymo struktūra, sąlygota amino rūgščių karoliukų sekos. Antrasis 
faktorius — teigiamų ir neigiamų tarpusavyje sujungtų amino rūgščių 
elektromagnetinių krūvių sąveika. Dėl šios sąveikos amino rūgštys 
veikia tarsi magnetai. Vienodi krūviai vienas kitą stumia, skirtingi — 
traukia. Kaip parodyta paveikslėlyje, lankstus baltymo „stuburas“ 


lengvai keičia savo formą, nes jį sudarančios amino rūgštys lankstosi 


per jungtis veikiamos teigiamų ir neigiamų krūvių. 


Kitaip nei vienodi vėrinio karoliukai, kiekviena iš 20 aminorūgščių, sudarančių 
baltymo „stuburą“, skiriasi savo erdviniu pavidalu. Atkreipkite dėmesį, kaip 
skirtųsi vėrinys, sudarytas iš vienodų karoliukų, nuo vėrinio, suformuoto iš 
vamzdinių skirtingos formos segmentų. 


Kai kurių baltymų grandinės tokios ilgos, kad joms reikia speci- 
alių pagalbinių baltymų, vadinamųjų $2peronų, kurie padeda grandinei 
susilankstyti ir įgauti struktūrą. Netaisyklingai susilankstę baltymai, 
panašiai kaip ir žmonės, turintys stuburo defektų, negali tinkamai 

funkcionuoti. Tokius baltymus ląstelė sunaikina, jų amino rūgščių 
grandinės suskyla į atskirus komponentus ir iš jų susiformuoja nauji 


baltymai. 


Baltymų grandinės A ir B turi tokią pačią amino rūgščių seką (vamzdelio 
segmentai), tačiau radikaliai skiriasi savo forma. Grandinės formos skirtumai 
atsiranda dėl gretimų vamzdelių rotacijos vienas kito atžvilgiu peptidinių jungčių 
vietose. Kitaip sakant, grandinė gali rangytis kaip gyvatė ir įgauti kelis specifinius 
erdvinius pavidalus (konformacijas). Kokią konformaciją pasirinks hipotetinis 
baltymas šiame paveikslėlyje? Čia svarbu yra tai, kad galinės grandinę sudarančios 
amino rūgštys (vamzdeliai) turi neigiamus krūvius, kurie vienas kitą stumia. 
Todėl stabilesnė bus A grandinė, nes jos neigiamus krūvius turinčios amino rūgštys 
yra toliau viena nuo kitos. 


Kaip baltymai sukuria gyvybę 


Gyvi organizmai nuo kitos materijos skiriasi tuo, kad jie geba 
judėti ir atlieka tam tikrą „darbą“ — kvėpuoja, virškina maistą, susitrau- 
kia jų raumenys. Kad suprastume gyvybės prigimtį, turime išsiaiškinti, 


kas skatina baltymines „mašinas“ veikti. 

Galutinė baltymo molekulės forma (jos kontormacija, kaip sako 
biologai) atspindi savo elektros krūvių išsidėstymą; nuo to priklauso 
amino rūgščių grandinės pusiausvyra. Jeigu teigiamų ir neigiamų 
krūvių pasiskirstymas baltymo molekulėje pakinta, ji pradeda lenktis, 
kad prisitaikytų prie naujos situacijos. Krūvių baltymų molekulėje 
pasiskirstymą gali nulemti daugybė procesų, dažniausiai — kitų mo- 
lekulių ar biocheminių grupių (pavyzdžiui, hormonų) prisijungimas 
ir išorinių elektromagnetinių laukų (pavyzdžiui, tų, kuriuos skleidžia 


mobilieji telefonai) poveikis. [Tsong 1989] 


A paveikslėlyje pavaizduota tinkamiausia bipotetinės baltymų molekulės kon- 
formacija. Atstūmimo jėga tarp dviejų neigiamą krūvį turinčių amino rūgščių 
galų (pažymėta rodyklėmis) verčia grandinę taip išsitempti, kad aminorūgštys 
atsidurtų kuo toliau viena nuo kitos. B paveikslėlyje smulkiau išnagrinėta galinė 
amino rūgštis. Signalas — šiuo atveju molekulė, turinti didelį teigiamą krūvį 
(baltos spalvos rutuliukas) — pritraukiamas prie neigiamą krūvį turinčios gali- 
nės amino rūgšties ir susijungia su ja. Šiuo konkrečiu atveju teigiamas signalo 
krūvis yra didesnis už neigiamą amino rūgšties krūvį. Kai signalas susijungia 
su baltymu, atitinkamame grandinės gale susidaro teigiamo krūvio perteklius. 

Kadangi teigiamas ir neigiamas krūvis traukia vienas kitą, amino rūgštys suksis 
taip, kad jų teigiamo ir neigiamo krūvio galai suartėtų. C paveikslėlyje pavaiz- 
duotas baltymo perėjimas iš A konformacijos į B konformaciją. Konformacijos 
kaita sukuria judėjimą, kuris padeda vykdyti virškinimo, kvėpavimo, raumenų 
susitraukimo ir kitas funkcijas. Kai signalas nutolsta, baltymas grįžta į savo 
ankstesnę ištiestą konformaciją. Toks baltymų judėjimas užtikrina gyvybinius 
OTgANIZMŲ DrOCESUS. 


Konstrukcinis pavidalą keičiančių baltymų tobulumas tikrai įspū- 
dingas, jų skrupulingai kalibruota trimatė konfigūracija leidžia jiems 
bendrauti su kitais baltymais. Kai viena baltymo molekulė susitinka 
su kita fiziškai ir energiškai ją papildančia baltymo molekule (komple- 
mentine), jos susijungia panašiai kaip laikrodžio krumpliaračiai. 

Panagrinėkime dar du paveikslėlius. Pirmajame pavaizduotos 
penkios skirtingų pavidalų baltymų molekulės. Tai yra savotiški mo- 
lekuliniai ląstelės krumpliaračiai. Šių organinių krumpliaračių kraštai 
yra daug minkštesni nei jų mechaninių analogų, tačiau dėl savo tiks- 
lios trimatės konfigūracijos gali patikimai sukibti su kitomis baltymų 


molekulėmis (komplementinėmis). (Pav. 56 psl.) 

Baltymų „žvėrynas“. Paveikslėlyje pavaizduotos penkios skirtingos baltymų 
molekulės. Kiekvienai jų yra būdinga tiksli trimatė konformacija, kuri taip pat 
būdinga ir visiems tų ląstelių palikuonims. 

A. Fermentas, absorbuojantis vandenilio atomą; B. Susisukęs kolageno baltymo 
siūlas; C. Membranos baltymas; D. Baltymų kapsulė, gaubianti virusą; E. DNR 
sintetinantis fermentas, prisijungęs spiralinę DNR molekulę. 


Kitame paveikslėlyje ląstelės funkcionavimą pavaizdavau remda- 
masis mechaninio laikrodžio pavyzdžiu. Pirmajame langelyje parodytas 
metalinis laikrodžio mechanizmas: korpusas, krumpliaračiai, spyruoklė, 
akmenys. Pasisukdamas krumpliaratis A priverčia suktis krumpliaratį 
B, o šis — krumpliaratį C ir taip toliau. Kitame paveikslėlio langelyje 
matome milijonus kartų padidintas baltymo molekules, kurias aš 
sutapatinau su laikrodžio mechanizmu, kad palyginimas būtų aiškes- 
nis. Tokioje baltyminėje „mašinoje“ pirmasis baltymas pasisukdamas 
priverčia suktis antrąjį baltymą, o antrasis baltymas priverčia suktis 
trečiąjį baltymą. O dabar pažvelkite į trečiąjį paveikslėlio langelį, 
kuriame nėra jokių žmogaus rankomis sukurtų detalių. Štai taip! Jūs 
matote baltyminę „mašiną“, vieną iš tūkstančio baltyminių agregatų, 


įeinančių į gyvos ląstelės sudėtį! 

Ląstelės citoplazmos baltymai 
specifinėms fiziologinėms funk- 
cijoms atlikti grupuojasi į vadi- 
namuosius kanalus (pathways). 
Šios ląstelių grupės klasifikuojamos 
pagal jų funkcijas — pavyzdžiui, yra 
kvėpavimo kanalai, virškinimo ar 
raumenų susitraukimo kanalai, taip 
pat — „liūdnai pagarsėjęs“ Krebso 
ciklas (ratu vykstančios medžiagų 
apykaitos grandininės reakcijos) — tai 
tikra nelaimė studentams, kuriems 
reikia įsiminti visus tuose procesuose 
dalyvaujančius baltymų komponen- 
tus ir chemines reakcijas. 

Ar galite įsivaizduoti, kaip 
nudžiugo biologai, išsiaiškinę balty- 
minės „mašinos“ veikimo principus!? 
Nuo tų „mašinų“ veiklos priklauso 
visos ląstelių funkcijos. Nuolatinis 
baltymų judėjimas, nuolatiniai jų 
formos pokyčiai — štai kas skatina 
gyvybę! 


DNR viršenybė 


57 


Tikriausiai pastebėjote, kad ankstesniame skyriuje aš nė žodžiu 


neužsiminiau apie DNR. Kodėl? Todėl, kad judėjimo šaltinis, nule- 


miantis ląstelės elgseną, yra visai ne DNR, o baltymų elektros krūvio 


pokyčiai. Tai kodėl taip plačiai paplito ir dažnai yra kartojamas teiginys, 

jog genai „valdo“ viską, kas gyva? Darvinas savo knygoje Rūšių atsi- 
radimas spėjo, kad paveldimi veiksniai, perduodami iš kartos į kartą, 
lemia, kokių bruožų rinkinį turės kiekvienos kartos palikuonys. Darvi- 
no autoritetas buvo toks didelis, kad mokslininkai daug nemąstydami 
puolė ieškoti šių „gyvenimą valdančių“ paveldimų veiksnių. 

1910 metais kruopšti mikroskopinė analizė parodė, kad iš kartos 
į kartą perduodama paveldima informacija yra saugoma chromosomo- 
se - siūlinėse struktūrose, kurios ląstelėje matomos tada, kai ji dalijasi 
į dvi dukterines ląsteles. Chromosomos yra ląstelės branduolio dalis. 
Izoliavę branduolį ir ištyrę chromosomas, mokslininkai nustatė, kad 
paveldimumą perduodanti medžiaga sudaryta iš dviejų tipų moleku- 
lių — baltymų ir DNR. Pasirodo, gyvybės baltymų „mašina“ taip pat 
lemia ir chromosomų struktūrą bei funkcijas. 

1944 metais mokslininkai, tirdami chromosomas, nustatė, jog 
visa paveldima informacija yra saugoma DNR. [Avery, et al, 1944; 
Lederberg 1994] Eksperimentai, leidę padaryti tokią išvadą, buvo labai 
paprasti. Tyrėjai izoliavo vieno tipo bakterijų DNR (pavadinkime jį A 
tipu) ir pridėjo ją prie B tipo bakterijų kultūros. Labai greitai B tipo 
bakterijose pradėjo ryškėti paveldimos savybės, kurios anksčiau buvo 
būdingos A tipui. Kai paaiškėjo, kad paveldimas savybes perduoda tik 
DNR, ši molekulė tapo tikra biologijos mokslo žvaigžde. 

Beliko aprašyti mūsų „žvaigždės“ struktūrą. Šią užduotį atliko 
Džeimsas Votsonas ir Frensis Krikas. Jie nustatė, kad DNR molekulės — tai 
ilgi siūlai, sudaryti iš keturių azoto cheminių junginių rūšių, vadinamųjų 
bazių (adenino, timino, citozino ir guanino: A, T, C ir G). 

Votsonas ir Krikas padarė išvadą, kad amino rūgščių seką balty- 
mų molekulės grandinėje lemia bazių seka DNR molekulėje. [Watson 
and Crick 1953] Ilga DNR molekulės grandinė gali būti suskirstyta 
į atskirus genus, segmentus, kurie yra specifinių baltymų gamybos 
matricos. Taip galų gale buvo nustatyti ląstelės baltymų „mašinos“ 


kopijavimo kodai! 

Votsonas ir Krikas taip pat paaiškino, kodėl DNR yra ideali 
paveldimos informacijos perdavimo molekulė. Paprastai kiekvienas 
DNR siūlas persipina su kitu DNR siūlu ir suformuoja vadinamąją 
dvigubą spiralę. Nuostabi šios spiralės savybė yra ta, kad abiejų DNR 
siūlų bazių seka yra veidrodinis viena kitos atspindys. Todėl kiekvienas 
atskiras DNR siūlas turi informaciją, kad galėtų atgaminti visą DNR 
molekulę. Tokiu būdu DNR molekulės pačios kopijuojasi — vyksta 
replikacijos procesas. Kitaip sakant, DNR dauginasi savarankiškai, lyg 
būtų pati sau „šeimininkė“. Tokiu būdu gali susidaryti dvi genetiškai 
identiškos dukterinės ląstelės. 

Remdamasis prielaida, kad DNR savarankiškai valdo savo repli- 
kaciją /7 sudaro baltymų gamybos matricą, Frensis Krikas suformulavo 
Centrinę Biologijos Dogmą, kuri teigia, kad ląstelės gyvenimą valdo 
DNR. Ši šiuolaikinės biologijos dogma yra tokia fundamentali, kad 
prilygsta Dešimčiai Dievo Įsakymų, ji atspindima bemaž visuose bio- 
logijos mokslo tekstuose. 

Pagal šią gyvybės egzistavimo schemą už oriai soste sėdinčios 
DNR ant žemesnio laiptelio yra jos trumpalaikė kserokopija - RNR 
(ribonukleino rūgštis). Tai yra baltymo molekulės grandinę sudarančios 
amino rūgščių sekos kodavimo matrica. 

Atsiradus Centrinei Biologijos Dogmai, prasidėjo genetinio deter- 
minizmo amžius. Kadangi gyvų organizmų savybes lemia jų baltymai, o 
baltymus koduoja DNR, tai logiška būtų tvirtinti, kad DNR yra pirminė 


priežastis, dėl kurios organizmai įgauna tas ar kitas savybes. 
Žmogaus genomo projektas 
Kai DNR gavo biologijos žvaigždės statusą, liko žengti dar vieną 


žingsnį — sudaryti visų genetinių žmogaus dangaus skliauto žvaigž- 


džių katalogą. Devintajame XX amžiaus dešimtmetyje buvo pradėtas 

globalus „Žmogaus genomo“ projektas, kurio dalyviai išsikėlė labai 
ambicingą tikslą: surašyti visus žmogaus genus. 

Buvo manoma, kad kiekvienos baltymų rūšies molekulę (rūšių yra 
apie 100 000) gamina atskiras genas. Prie šių skaičių, kaip tada spėjo 
mokslininkai, dar būtų reikėję pridėti ne mažiau kaip 20 tūkstančių 
genų, kurie koordinuoja baltymus koduojančių genų veiklą. Todėl 
mokslininkai iškėlė prielaidą, kad žmogaus genomą turėtų sudaryti 
mažiausiai 120 tūkstančių genų, esančių 23 chromosomų porose. 

Ber tai tik visos istorijos pradžia. Paaiškėjo, kad Gamta su moks- 
lininkais pajuokavo. Taip dažnai nutinka tiems, kurie tariasi atskleidę 
visatos paslaptis. Prisiminkime, kokį poveikį padarė 1543 metais 
pasirodęs Mikolajaus Koperniko veikalas De revolutionibus orbium 
coelestium (Apie dangaus sferų sukimąsi). Nepaisydamas tuometinių 
teologų skelbiamų tiesų, Kopernikas pareiškė, kad Žemė nėra visatos 
centras ir kad ji sukasi apie Saulę. Jo revoliucinis atradimas suardė 
Bažnyčios mokymo pamatus ir sumenkino neginčijamą jos autoritetą. 
Bažnyčios, kaip išminties šaltinio, vietą užėmė mokslas. Mokslininkai 
ėmė skverbtis į visatos paslaptis. 

Panašų sukrėtimą patyrė ir šiuolaikiniai genetikai. Mat buvo 
nustatyta, kad žmogaus genome yra visai ne 120 tūkstančių genų, o 
apytiksliai tik 25 tūkstančiai. [Pennisi 2003a, 2003b; Pearson 2003; 
Goodman 2003] Pasirodė, kad trūksta apie 8076 teoriškai paskaičiuoto 
DNR kiekio! Šie nežinia kur prapuolę genai sukėlė daugiau triukšmo, 
nei dingę 18 minučių trukmės įrašyti Niksono pokalbiai su savo perso- 
nalo šefu kilus Votergeito skandalui. Juk „vieno geno — vieno baltymo“ 
koncepcija buvo genetinio determinizmo kertinis akmuo. O jeigu 
„Žmogaus genomo“ projektas šią koncepciją paneigs, tai visos genetikų 
teorijos apie gyvybės prigimtį žlugs. Šiandien jau sunku patikėti, kad 
genų inžinieriams pavyks išspręsti visas mūsų biologines problemas. 
Palyginti nedidelis genų skaičius (25 tūkstančiai) tiesiog negali lemti 
tokių sudėtingų reiškinių kaip žmogaus gyvybė ir ligos. 


Tikėjimo biologija 61 


= L—-L5SŽR-——— ——— — ST — L — — 25-75 


Centrinė Dogma. Dar vadinama DNR viršenybės principu, ši dogma nusako, 
kokiu būdu vyksta informaciniai biologinių organizmų procesai. Kaip rodo strėlės 
piešinyje, šie procesai vyksta tik viena kryptimi: iš DNR į RNR, paskui - į bal- 
tymus. DNR - tai ilgalaikė ląstelės atmintis, kuri perduodama iš kartos į kartą. 
RNR yra nestabili DNR molekulės kopija, aktyvioji atmintis, fizinė matrica, 
kuri sintetina ląstelės baltymus. O baltymai yra molekulių statybinė medžiaga, 
nuo kurios priklauso ląstelės struktūra ir jos elgsena. Pagal šią schemą DNR yra 
pirmapradė priežastis — šaltinis, lemiantis ląstelės baltymų pobūdį. 


Galbūt manote, kad kritikuodamas DNR viršenybės principą 
aš esu panašus į tą zuikį, kuris šaukia, kad jam ant uodegos nukrito 
genetikos dangus? Neskubėkite daryti tokių išvadų. Mokslo šviesuliai 
kalba tą patį ką ir aš. Štai kaip „Žmogaus genomo“ projektą įvertino 
žymus šiuolaikinis genetikas, Nobelio premijos laureatas Deividas 
Baltimoras (David Baltimore): 


Jeigu žmogaus genomas paprastesnis, nei mes tikėjomės, 
tai kyla klausimas, kodėl žmogaus organizmas, palyginus su 
augalais ar kirminais, yra toks sudėtingas. Todėl mūsų ateities 
uždavinys yra suprasti, iš kur atsiranda tas mūsų sudėtingu- 

mas, ta milžiniška elgesio įvairovė, sugebėjimas sąmoningai 
daryti sprendimus, puiki fizinė koordinacija, prisitaikymas 
prie išorinės aplinkos pokyčių, greitas mokymasis, atmintis... 
ar dar reikia tęsti?.. (Baltimore 2001]. 


Pasak Baltimoro, „Žmogaus genomo" projekto rezultatai verčia 
mus ieškoti alternatyvių atsakymų į klausimą, kas valdo gyvybę. 724 
mūsų ateities uždavinys yra suprasti, iš kur atsiranda tas mūsų sudėtin- 
gumas... Dangus vis dėlto nukrito! 

„Žmogaus genomo“ projekto rezultatai verčia mus į savo santy- 
kius su kitais biosferos organizmais pažvelgti nauju žvilgsniu. Neturime 
teisės remdamiesi genetikos mokslu įrodinėti, kad stovime pačiame 
evoliucijos laiptų viršuje, o visos kitos gyvos būtybės yra žemiau. Pagal 
genų kiekį žmogus nepernelyg skiriasi nuo kur kas primityvesnių už save 
organizmų. Kaip pavyzdį galėčiau pateikti tris išsamiausiai išnagrinėtus 
genetinių tyrimų objektus. Tai yra apvalioji kirmėlė Caenorbabditis 
elegans, vaisinė muselė (drozofila) ir paprasta laboratorinė pelė. 

Kirmėlė Caenorbabditis - idealus objektas tiriant genų įtaką in- 
dividų raidai ir elgesiui. Šio greit augančio ir sparčiai besidauginančio 
organizmo kūnas susideda iš 969 ląstelių, jo paprastas smegenis sudaro 
apytiksliai 302 ląstelės. Tačiau Caenorbabditis pasižymi įvairiopa bei 
unikalia elgsena ir lengvai pasiduoda genetiniams eksperimentams. 
Kirmėlės genomą sudaro apytiksliai 24 000 genų. [Blaxter 2003) 
Žmogaus organizmas, sudarytas iš daugiau nei penkiasdešimt trilijonų 
ląstelių, turi tik 1500 genų daugiau! 

Dar vienas mėgstamas mokslinių tyrimų objektas vaisinė muselė 
(drozofila) turi apie 15 000 genų. [Blaxter 2003; Celniker, et al, 2002] 
Daug sudėtingesniame, palyginus su Caenorbabditis, vaisinės muselės 
organizme yra 9000 genų mažiau. 

O kai lyginame laboratorines peles ir žmogų, mums reikėtų su- 


tramdyti savo puikybę. Mat atlikus pelių genomo tyrimą (šis tyrimas 

buvo atliktas lygiagrečiai su „Žmogaus genomo“ tyrimu) paaiškėjo, kad 


žmonių ir pelių turimų genų skaičius apytikriai vienodas! 


Šis tas iš ląstelės biologijos pagrindų 


Dabar jau matome, jog mokslininkai turėjo suprasti, kad genai 
negali valdyti mūsų gyvenimų. Koks organas kontroliuoja gyvybiškai 
svarbias organizmo funkcijas ir jo elgesį? Tai yra smegenys. Tačiau ar 
galime ląstelės smegenimis laikyti jos branduolį, kuriame yra DNR? 
Jei atsakymas į šį klausimą būtų teigiamas, tada ląstelės branduolio 
pašalinimas (tokia procedūra vadinama enukleacija) sukeltų staigią 
ląstelės žūtį. 

Taigi atėjo lemiamo eksperimento laikas! Maestro, tušas... 

Mūsų mažąją užsispyrėlę ląstelę padedame ant mikroskopinio 
operacinio stalo. Mikromanipuliatoriumi į jos citoplazma užpildytą 
vidų vikriu judesiu įvedame adatos pavidalo mikropipetę ir kruopščiai 
išsiurbiame branduolį... Viskas, atlikta. Paskutinis manipuliatoriaus 
judesys, ir paaukotos ląstelės „smegenys“ pašalintos. 

Bet kas gi čia?! Ląstelė juda! Viešpatie, ji vis dar gyva! 

Lastelės sienelėje padaryta „žaizda“ užsitraukė ir ląstelė kaip tikra 
pacientė po operacijos pamažu atsigauna. Štai ji jau ant kojų... na, gerai 
jau, gerai, ji ant pseudopodijų ir žvaliai palieka mikroskopo matymo 
lauką, vildamasi daugiau niekada nebesusitikti su tokiais gydytojais. 

Pašalinus branduolį daugelis ląstelių be genų gali išgyventi daugiau 
nei du mėnesius. Be to, šios ląstelės visai neprimena bejėgių citoplaz- 
mos gniužulėlių, priešingai — jos aktyviai absorbuoja ir metabolizuoja 
maisto medžiagas, atlieka kitas fiziologines funkcijas, išsaugo gebėjimą 
bendrauti su kitomis ląstelėmis ir reaguoja į išorės dirgiklius. 

Suprantama, enukleacija turi ir neigiamų pasekmių. Ląstelės, 


kurioms pašalinti genai, negali nei dalytis, nei atkurti savo baltyminių 


64 Bruce H. Lipton 


komponentų, kurių netenka dėl įprasto senėjimo ir citoplazmos susi- 
dėvėjimo. Kai ląstelė negali pakeisti defektuotų citoplazmos baltymų, 
atsiranda mechaninės disfunkcijos, dėl kurių ląstelė galų gale žūva. 

Tačiau prisiminkime, kodėl šis eksperimentas buvo sumanytas — 
mes nusprendėme patikrinti, ar branduolys yra ląstelės „smegenys“. Jeigu 
po enukleacijos tiriamoji ląstelė būtų žuvusi, dabar galėtume sakyti, jog; 
mūsų tyrimai patvirtino branduolio kaip ląstelės „smegenų“ koncepciją. 
Tačiau eksperimento rezultatai yra priešingi: net ir be branduolio ląstelė 
demonstruoja sudėtingą ir koordinuotą elgseną, sugeba palaikyti savo 
gyvybines funkcijas. Taigi galime teigti, kad ląstelės „smegenys“ liko 
nepažeistos ir tebetunkcionuoja. 

Jau seniai žinoma, kad enukleuotos ląstelės išsaugo savo biolo- 
gines' funkcijas net ir neturėdamos genų. Branduolio pašalinimo iš 
besidalijančių kiaušialąsčių bandymai tapo embriologijos klasika jau 
daugiau nei prieš šimtmetį. Šie bandymai parodė, kad enukleuota 
kiaušialąstė gali pasiekti netgi blastulės lygmenį — tokią vystymosi 
stadiją, kurioje embrioną sudaro daugiau nei keturiasdešimt ląstelių. 
Šiandien enukleuotos ląstelės naudojamos farmacijos pramonėje kaip 
auginamų antivirusinių vakcinų mitybos šaltinis. 

Tačiau jei branduolys su genais nėra ląstelės „smegenys“, tai koks 
gi DNR vaidmuo ląstelės gyvenime? Enukleuotos ląstelės žūva ne todėl, 
kad netenka savo „smegenų“, o todėl, kad praranda reprodukcinius 
gebėjimus. Vadinasi, ląstelės branduolys yra jos dauginimosi organas! 
Negalėdamos reprodukuoti būtinų komponentų, enukleuotos ląstelės 
neįstengia pakeisti savo defektuotos baltyminės statybinės medžiagos 
ir negali replikuotis, tai yra daugintis. 

Kokia baisi klaida - supainioti dauginimosi organą su smegenimis! 
Kita vertus, tai visiškai suprantama, nes mokslo pasaulyje visada viešpa- 
tavo patriarchatas. Vyrai dažnai kaltinami už tai, kad galvoja ne galva, 


0... na, suprantate, kuo. Taigi tokia klaida pernelyg stebinti neturėtų. 

Epigenetika: naujas mokslas apie ląstelės elgseną 


Šimto metų senumo faktus apie enukleuotų ląstelių elgseną genų 
visagalystės teorijos šalininkai ignoravo, tačiau nekreipti dėmesio į 
naujausių mokslinių tyrimų rezultatus jie tiesiog negali. Kai laikraščiai 
trimitavo apie „Žmogaus genomo“ projektą, grupelė mokslininkų 
pradėjo biologijoje naują kryptį, jos pavadinimas yra epigenetika (prieš- 
dėlis ep/ reiškia buvimą ant, virš, šalia ko nors). Epigenetika iš esmės 
pakeičia mūsų supratimą apie gyvybės valdymą. [Pray 2004; Silverman 
2004] Pastarojo dešimtmečio epigenetiniai tyrimai parodė, kad DNR 
matricos, perduodamos per genus, nėra nustatomos gimimo metu. 
Genai mūsų likimo nelemia! Genus gali modifikuoti įvairūs aplinkos 
veiksniai (mityba, stresas, emocijos ir kt.) nekeisdami jų pagrindinės 
struktūros. Ir tos modifikacijos gali būti perduotos kitoms kartoms. 
[Reik and Walter 2001; Surani 2001) 

Be abejo, epigenetiniai tyrimai genetikos atradimams velkasi iš 
paskos. Penktojo XX amžiaus dešimtmečio pabaigoje genetikai ėmė 
išskirti iš ląstelių branduolių DNR ir tyrinėti paveldimumo mechaniz- 
mus, kuriuos sudaro DNR ir reguliuojantieji baltymai. Tačiau kadangi 
genetikus domino tik DNR, reguliuojančiuosius baltymus jie kaip 
nereikalingus atmetė, galima sakyti, su vandeniu išpylė kūdikį. Tą 
„kūdikį“ pasistengė susigrąžinti epigenetikai — jie tyrinėja chromoso- 
mų baltymus, kurie paveldimumo mechanizme vaidina ne mažesnį 
vaidmenį nei DNR. 

Chromosomose DNR suformuoja šerdį, kurią tarsi rankovė 
apgaubia baltymai. Kai genai yra taip uždengti, juose esančios infor- 


macijos „perskaityti“ neįmanoma. 

Aplinkos viršenybė. Naujausi mokslo duomenys byloja, kad informacijos srau- 
tas, valdantis gyvąją materiją, prasideda nuo supančios aplinkos signalų, kurie 
kontroliuoja reguliuojančiųjų baltymų („rankovių“) ir DNR sąveiką. DNR, RNR 
ir baltymų funkcijos yra tokios pačios, kaip ir paveikslėlyje, vaizduojančiame 
DNR viršenybę. Tačiau atkreipkite dėmesį, kad informacijos srautas dabar jau 
nėra vienos krypties. Septintajame dešimtmetyje amerikiečių genetikas Hovardas 
Tėminas (Howard Martin Tėmin), suabejojęs Centrine Biologijos Dogma, nustatė, 
kad RNR informacija gali pasukti priešinga kryptimi ir perrašyti DNR. Iš pradžių 
iš šios Hovardo Temino erezijos biologai juokėsi, tačiau vėliau už atvirkštinės 
transkriptazės aprašymą jis gavo Nobelio premiją. Atvirkštinė transkriptazė yra 
molekulinis mechanizmas, kuriuo RNR gali perrašyti genetinį kodą. Šiandien 
atvirkštinės transkriptazės procesas turi pelnęs „blogą reputaciją“, nes tokiu būdu 
ŽIV viruso RNR „atakuoja“ ląstelės DNR. Taip pat yra žinoma, kad DNR 
molekulės pokyčiai, pavyzdžiui, metilo grupių pridėjimas arba pašalinimas, 
daro poveikį DNR ir reguliuojančiųjų baltymų sąveikai. Taigi baltymai taip pat 
gali funkcionuoti kryptimi, atvirkštinė numatomam informacijos srautui, nės 
baltymų antikūnai imuninėse ląstelėse pakeičia juos sintetinusių ląstelių DNR. 
Paveikslėlyje rodyklių, nurodančių informacijos srauto kryptį, storis yra skirtingas: 
informacijos srauto krypties kitimas yra griežtai apribotas — tai leidžia išvengti 
radikalių ląstelės genomo pokyčių. 

Kaip tas „rankoves atraityti“? Reikalingas išorinis signalas, kuris 
paskatintų „rankovės“ baltymą atsiskirti nuo dvigubos DNR spiralės, 
kad būtų galima perskaityti genų informaciją. Kai DNR lieka be 
„rankovės“, ląstelė pagamina atidengto geno kopiją. Tokiu būdu genų 
aktyvumą lemia „rankovės“ baltymų buvimas arba jų stoka, o tai savo 
ruožtu priklauso nuo išorinės aplinkos signalų. 

Suvokti visas epigenetinio poveikio subtilybes, vadinasi, suprasti, 
kaip išorinio pasaulio signalai veikia genų aktyvumą. Šiandien akivaiz- 
du, kad „DNR viršenybės“ schema paseno. Naują, kur kas sudėtingesnę 
informacijos srauto schemą vertėtų pavadinti „aplinkos viršenybe“. 
Pagal šią schemą biologinė informacija atsklinda iš išorės, paveikia 
reguliuojančiuosius baltymus ir tik tada keliauja į DNR ir RNR. Ga- 
lutinis tokios informacijos sklidimo rezultatas yra baltymai. 

Epigenetika aiškiai nustatė, kad egzistuoja du mechanizmai, 
kuriais organizmai informaciją perduoda iš kartos į kartą. Mokslinin- 
kai turėtų tirti tiek gamtos (genetinis mechanizmas), tiek ir ugdymo 
(epigenetinis mechanizmas) poveikį žmogaus elgesiui. Jeigu visą dė- 
mesį sutelksime tik į genetines programas, kaip buvo daroma daugelį 
dešimtmečių, mes nesugebėsime įvertinti, kokį poveikį mums daro 
aplinka. [Dennis 2003; Chakravarti and Little 2003) 

Pateiksiu jums pavyzdį, kuris paaiškins epigenetinio ir geneti- 
nio mechanizmų santykį. Jei nesate labai jauni, turėtumėte atsiminti 
tuos laikus, kai televizijos programos buvo transliuojamos tik iki 
vidurnakčio, o pasibaigus transliacijai televizoriaus ekrane atsirasdavo 
vadinamoji „derinimo lentelė“. Dauguma tokių lentelių atrodė kaip 
taikinys strėlytėms mėtyti. Sukinėjant valdymo rankenėles ir stebint 
lentelės pokyčius, buvo galima pakeisti daugelį televizoriaus vaizdo 
charakteristikų: spalvą, atspalvius, ryškumą, kontrastą, ištempti vaiz- 
dą horizontaliai ar vertikaliai. Visa tai buvo galima atlikti nedarant 
jokio poveikio televizijos stoties ssunčiamam signalui. Iš esmės tą patį 


atlieka ir reguliuojantieji baltymai. Baltymų sintezės tyrimai parodė, 

kad epigenetinis signalas gali iš tos pačios genų matricos sukurti du 
tūkstančius ar net daugiau baltymų variacijų. [Bray 2003; Schmuker, 
et al, 2000) 


vaizdą galima pakeisti (B ir C) manipuliuojant valdymo rankenėlėmis ir neda- 
rant poveikio pačiam televizijos signalui (tai yra — pačiam genui). 


Kaip tėvų patirtis nulemia vaikų genus 


Jau žinome, kad aplinkos signalų sukelti subtilūs baltymų po- 
kyčiai gali būti perduodami iš kartos į kartą. Diuko universiteto (JAV, 
Šiaurės Karolina) mokslininkai žurnale Molecular and Cellular Biology 
paskelbtame intriguojančiame straipsnyje (2003 m. rugpjūčio numeris) 
tvirtina, kad išorinės aplinkos poveikis netgi gali būti stipresnis nei 
genų mutacijos. | Waterland and Jirtle 2003] Mokslininkai tyrė, kaip 
maisto priedai veikia nėščias peles, anomalinio 2g0u:7 geno nešiotojas. 


Šių pelių kailis yra auksinio atspalvio, jos kenčia nuo nutukimo, yra 

linkusios sirgti diabetu, širdies ir kraujagyslių sistemos bei onkologi- 
nėmis ligomis. 

Eksperimento metu grupelei nutukusių pelių buvo duota metilo 
grupę turinčių maisto priedų, papildytų folio rūgštimi, vitaminu B,., 
betainu ir cholinu. Šie priedai, kaip parodė keli tyrimai, gali sukelti 
epigenetines modifikacijas. Metilo grupės, prisitvirtinusios prie DNR 
molekulės, pakeičia reguliuojančiųjų baltymų charakteristikas. Jei tokie 
baltymai su DNR sulipę per stipriai ir baltyminės „rankovės“ atraityti 
neįmanoma, tai genai tampa neperskaitomi. DNR metilinimas gali 
nuslopinti arba modifikuoti genų aktyvumą 

Šiuo atveju labai tiktų pasakyti, kad dieta pasirodė stipresnė už 
genus. Tai tiksliai atspindi reikalo esmę. Pelės, agou+i geno nešiotojos, 
gavusios maisto priedų su metilo grupėmis susilaukė normalaus kūno 
sudėjimo įprastų rudų peliukų, nors visi jie turėjo tą patį 2g0u£i geną. O 
negavusios tokių maisto priedų pelės susilaukė auksaspalvių palikuonių, 
kurie ėdė du kartus daugiau už normalias sveikas peles ir svėrė už jas 
bemaž dvigubai daugiau. 

Čia matote įspūdingą Diuko universiteto mokslininkų darytą 
nuotrauką: dvi genetiškai identiškos pelės radikaliai skiriasi savo iš- 
vaizda. Viena iš jų yra liesa ir rudos spalvos, kita — nutukusi ir gelsvos 
spalvos, be to, apkūnioji pelė serga diabetu, o liesoji yra visiškai sveika. 
(Pav. 70 psl.) 

Kiti tyrimai parodė, kad epigenetiniai mechanizmai pastebimi 
sergant įvairiomis ligomis: onkologinėmis, širdies ir kraujagyslių, diabetu. 
Apskritai tik 590 širdies ligomis ir vėžiu sergančių ligonių dėl savo ligos 
gali kaltinti paveldėjimo faktorių. [Willett 2002] Žiniasklaida sukėlė 
didelį triukšmą, kai buvo atrasti krūties vėžio genai BRCA1 ir BRCA2, 
tačiau tų straipsnių autoriai pamiršo paminėti, kad 9590 krūties vėžio 
atvejų priežastis nėra genai. Dažniausia onkologinių susirgimų priežas- 
tis yra ne genų defektai, bet aplinkos sąlygoti epigenetiniai organizmo 
pakitimai. [Kling 2003; Jones 2001; Seppa 2000; Baylin 1997] 

Seserys agouti geno nėšiotojos: metų amžiaus genetiškai identiškos moteriškos lyties 
pelės. Metilu papildytas patelių maisto racionas pakeitė jų palikuonių atspalvį (iš 
auksinio į rudą) ir sumažino nutukimo, diabeto ir vėžio atvejų skaičių (nuotrauka 
spausdinama maloniai leidus Waterland ir Jirtle). 


Epigenetinių tyrimų duomenys yra tokie įtikinami, kad kai kurie 
ypač drąsūs mokslininkai surizikavo prisiminti daug kartų išjuoktą 
evoliucionistą Žaną Batistą de Lamarką, kuris manė, kad tam tikri 
bruožai, įgyti sąveikaujant su supančia aplinka, gali būti paveldimi. 
1995 metais išleistoje knygoje Epigenetinis paveldėjimas ir evoliucija: 
lamarkiškasis matmuo (Epigenetic Inberitance and Evolution: the La- 
marckian Dimension) Alosofė Eva Jablonka (Eva Jablonka) ir biologė 
Merion Lemb (Marion Lamb) rašo: „Pastaraisiais metais molekulinės 
biologijos specialistai nustatė, kad genomas yra labiau linkęs pasiduoti 
aplinkos įtakai, nei buvo manoma anksčiau. Jie taip pat konstatavo, 
kad informacija gali būti perduodama palikuonims ne tik per DNR, 
bet ir kitais būdais.“ [Jablonka and Lamb 1995] 

Taigi mes grįžome ten, kur šį skyrių ir pradėjome - į aplinką. La- 
boratorijoje daug kartų stebėjau, kaip aplinkos pokyčiai veikia tiriamas 
ląsteles. Tačiau to dalyko esmę visiškai supratau tik savo karjeros Stan- 


forde pabaigoje. Pastebėjau, kad priklausomai nuo aplinkos būklės kinta 

vidines kraujagyslių sieneles dengiančio sluoksnio (endotelio) ląstelės. 
Pavyzdžiui, kai į audinių kultūrą įvesdavau uždegimą sukeliančių che- 
mikalų, šios ląstelės greitai virsdavo makrofagų ekvivalentais - imuninės 
sistemos „maitėdomis“. Tačiau labiausiai mane nustebino tas faktas, kad 
ląstelės pakisdavo netgi tada, kai aš gama spinduliais sunaikindavau jų 
DNR. Netekusios branduolio, jos į aplinkos signalus reaguodavo taip, 
tarsi jų branduolys būtų visai nepaliestas. [Lipton 1991) 

Praėjus dvidešimčiai metų po to laiko, kai mano mokytojas 
Irvas Konigsbergas patarė man atkreipti dėmesį į aplinką, aš pagaliau 
supratau jo žodžiuose slypėjusią tiesą. DNR nevaldo mūsų biologijos, 
o ląstelės branduolys nėra jos „smegenys“. Ląstelių gyvenimą, kaip jūsų 


ar mano, suformuoja aplinka. Kitaip sakant, tai juk aplinka, kvailiai! 


III SKYRIUS 


Magiškoji membrana 


au susipažinome su ląstelės baltyminių mechanizmų veikla, panei- 
J gėme teiginį, esą ląstelės branduolys yra jos „smegenys“, ir suprato- 
me, koks svarbus yra aplinkos vaidmuo. O dabar panagrinėkime dar 
vieną labai svarbų dalyką, kuris jums padės geriau suprasti gyvybės 
prigimtį. 

Šiame skyriuje susipažinsite su mano siūlomu kandidatu į ląstelės 
„smegenis“ — tai yra ląstelės membrana. Esu įsitikinęs, kad sužinoję, 
kaip ji funkcionuoja, jūs nedvejodami ją pavadinsite burtininke. Ki- 
tame skyriuje turėsite galimybę į šios burtininkės veiklą pažvelgti iš 
kvantinės fizikos pozicijų. Ir tada jūs pagaliau suprasite, kokie neteisūs 
buvo 1953 metų bulvariniai laikraščiai, nes tikroji gyvybės paslaptis 
slypi ne garsiojoje dviguboje DNR spiralėje. Tikrąją gyvybės paslaptį 
sužinosite pamatę, kaip elegantiškai ir paprastai veikia biologiniai 
membranos mechanizmai, kurie leidžia mūsų kūnui transformuoti 
išorinės aplinkos signalus į elgseną. 

Kai septintajame XX amžiaus dešimtmetyje pradėjau studijuoti 
ląstelės biologiją, kiekvienas mokslininkas, ląstelės membraną pavadinęs 
jos smegenimis, būtų buvęs tiesiog išjuoktas. Reikia pripažinti, kad tuo 
metu mokslininkai joje neįžvelgė nieko ypatinga. Ląstelės membrana 
jiems buvo tik trijų sluoksnių pusiau pralaidi „pakuotė“, gaubianti 


ląstelės citoplazmą. 


74 Bruce H. Lipton 


Viena iš tokio nepagarbaus požiūrio į ląstelės membraną priežasčių 
buvo ta, kad ji yra labai plonytė. Jos storis — tik 7 milijoninės milimetro 
dalys, tad ją galima įžiūrėti tik pro elektroninį mikroskopą, kuris, beje, 
buvo išrastas tik po Antrojo pasaulinio karo. Iki pat šeštojo dešimtmečio 
pradžios biologai negalėjo patvirtinti, kad membrana egzistuoja apskritai. 
Daugelis mokslininkų tada manė, kad ląstelės citoplazma neišsisklaido 
todėl, kad yra želatinos konsistencijos. Atsiradus elektroniniam mikros- 
kopui, biologai pamatė, kad visos gyvos ląstelės turi membraną ir kad 
visų membranų struktūra tokia pati — trisluoksnė. Tačiau struktūrinis 
paprastumas šiuo atveju slepia funkcinį sudėtingumą. 

Nepaprastos ląstelės membranos galios buvo atrastos tyrinėjant 
primityviausius mūsų planetos organizmus — prokariotus. Prokariotai 
(ląstelės, neturinčios tikro branduolio, tai bakterijos ir kiti mikroor- 
ganizmai) yra sudaryti iš citoplazmos lašelių, kuriuos dengia mem- 
brana. Nors tai yra pati primityviausia gyvybės forma, ji turi savo 
tikslą. Prokariotai, kaip ir sudėtingesnės ląstelės, absorbuoja maistą, 
jį virškina, kvėpuoja, išskiria atliekas ir netgi parodo savo „nervinę“ 
veiklą. Prokariotai jaučia, kur yra maistas, ir sugeba ten „nukeliauti“; 
jie atpažįsta pavojingas medžiagas bei mikroorganizmus ir jų tikslingai 
vengia. Kitaip tariant, jie elgiasi gana protingai! 

Iš kokios struktūrinės prokariotų dalies kyla jų „protingumas'? 
Skirtingai nuo labiau išsivysčiusių eukariotinių ląstelių, prokariotų 
citoplazmoje nėra organelių, tokių kaip branduolys ir mitochondrijos. 
Todėl vienintelė prokariotų struktūrinė dalis, kurią galima būtų laikyti 


kandidatu į jos „smegenis“, yra membrana. 


Duona, sviestas, alyvuogės ir kvapusis pipiras 


Supratęs, kad ląstelės membrana yra esminis protingos gyvybės 


požymis, aš pasiryžau išnagrinėti jos struktūrą ir funkcijas. Tam tikslui 

pateiksiu savotišką gastronominę analogiją (supraskite — juokauju). 
Įsivaizduokite sumuštinį. Tai du gabalėliai duonos su sviesto sluoksniu 
tarp jų. Norėdami, kad analogija būtų tikslesnė, kiek vėliau papuošime 
sviesto sluoksnį dviejų rūšių alyvuogėmis: paprastomis ir įdarytomis 
kvapiaisiais pipirais. Gurmanų prašyčiau nepykti. 

O dabar atlikime paprastą eksperimentą, kuris parodys, kaip 
dirba membranos. Taigi imame sumuštinį (dar be alyvuogių) - mūsų 
bandyme jis atitiks vieną ląstelės membranos sekciją. O tada ant viršaus 
užpilame arbatinį šaukštelį spalvoto skysčio. 

Pirmoje nuotraukoje aiškiai matome, kaip spalvotas skystis 
prasiskverbia pro viršutinį duonos gabalėlį, tačiau paskui jį sustabdo 
sviestas. 

Sutepkime dar vieną sumuštinį, tik šį kartą į sviestą prismaigsty- 
kime paprastų ir įdarytų alyvuogių. Vėl apliekime jį spalvotu skysčiu ir 
pažiūrėkime, kas įvyko. Dabar rezultatas jau kitoks. Kvapiaisiais pipirais 
įdarytos paprikos spalvotą skystį sulaikė, vos jis pasiekė sviesto sluoksnį, 
o štai alyvuogė be kauliuko sumuštinyje padarė kanalą, kuriuo skystis 
pasiekė apatinį duonos gabalėlį ir net ištekėjo ant lėkštės (paskutinė 


nuotrauka). 

Lėkštė mūsų pavyzdyje yra ląstelės citoplazma, o sumuštinis — 
trijų sluoksnių iš pažiūros nepralaidi riebalinga membrana, kurią len- 
gvai įveikė spalvotas skystis. Skystis čia yra ląstelės gyvybę palaikančios 
maisto medžiagos ir informacija, todėl iš tikrųjų labai svarbu, kad jis 
galėtų prasisunkti pro membraną, kuri saugo ląstelę nuo jos aplinkoje 
vykstančio molekulių ir energijos signalų chaoso. Membrana, kaip 
matėme, nuostabių savybių įgavo ir skystį ėmė praleisti tik tada, kai 
įterpėme į ją kelias alyvuoges. Jei membrana būtų visiškai neįveikiama, 
kaip tvirtovės siena, ląstelė žūtų. 

Duona ir sviestas mūsų pavyzdyje yra vienas iš dviejų pagrindinių 
ląstelės membranos komponentų - fosfolipidai. Beje, vadinu juos „ši- 
zofreniškais“ (tai yra skilusiais), nes jie sudaryti iš polinių ir nepolinių 
molekulių. Kitas pagrindinis ląstelės membranos komponentas yra 
baltymai, mūsų pavyzdyje — alyvuogės. (Apie baltymus pakalbėsime 
kiek vėliau.) Lėkštė, kaip sakėme — tai ląstelės citoplazma, o spalvotas 
skystis — maistinės medžiagos. 

Taigi „šizofreniški“ membranos fosfolipidai sudaryti iš polinių 
ir nepolinių molekulių. Į polines ir nepolines galima suskirstyti visas 
mūsų visatos molekules — tai priklauso nuo jungčių, kurios išlaiko jų 
atomus kartu. Teigiami ir neigiami šių molekulių elektros krūviai veikia 
kaip magnetai ir traukia arba atstumia kitas elektros krūvį turinčias 
molekules. 

Polinėms molekulėms priskiriamos vandens ir jame ištirpusių 
medžiagų molekulės. O riebalų ir riebaluose ištirpusių medžiagų 
molekulės yra nepolinės, nes jas sudarantys atomai neturi teigiamų 
arba neigiamų krūvių. Prisiminkite, kad vanduo ir riebalai tarpusavyje 
nesimaišo. Nepolinės riebalų ir polinės vandens molekulės elgiasi lygiai 
taip pat. Ar jums teko gaminti itališkų salotų padažą? Kad ir kiek pur- 
tytumėte buteliuką su actu ir alyvuogių aliejumi, pastačius jį ant stalo 
šios medžiagos tuoj pat išsiskiria. Taip įvyksta todėl, kad molekulės, kaip 


ir žmonės, pirmenybę teikia aplinkai, kuri jiems užtikrina stabilumą. 

Siekdamos stabilumo, polinės acto molekulės linksta į polinę (vandens) 
aplinką, o nepolinės alyvuogių aliejaus molekulės - į nepolinę. 
Stabilumo ieškančioms fosfolipidų molekulėms, kurios turi ir 
polinę, ir nepolinę dalį, yra gana sunku. Fosfatinė šios molekulės dalis 
turi hidrofilinių savybių („mėgsta“ vandenį), o lipidinė - pasižymi hidro- 


fobinėmis savybėmis, tai yra vandenį atstumia ir tirpsta riebaluose. 


| Išorinė 


ląstelės 


-- L 2 


Fosfatinės / 
galvutės -£: 


Žmogaus ląstelės membranos elektroninė mikrofotografija. Du tamsūs 
sluoksniai, matomi šioje iliustracijoje, yra sudaryti iš bidrofilinių fosfatinių gal- 
vučių (prisiminkime mūsų pavyzdį — tai dvi riekelės duonos), o šviesus sluoksnis 
tarp dviejų tamsių yra lipidinė zona, sudaryta iš fosfolipidų uodegėlių (mūsų 
pavyzdyje tai yra sviesto sluoksnis). 


Fostolipidų molekulių membranos savo forma primena apvalius 
saldainiukus ant dviejų pagaliukų, kaip matome iliustracijoje. Apvalioji 
„saldainio“ dalis — polinė, mūsų pavyzdyje su sumuštiniu ji atitinka 
duonos riekeles. Dvi kiekvienos molekulės „kojelės“ yra nepolinės ir 
tame pačiame pavyzdyje atitinka sviesto sluoksnį. Dėl savo nepolišku- 
mo lipidinis membranos sluoksnis nepraleidžia teigiamai ar neigiamai 
įkrautų atomų ir molekulių. Iš esmės vidinis lipidinis sluoksnis yra 


elektros izoliatorius ir apsaugo ląstelę nuo aplinkos molekulių. 


Tikėjimo biologija 79 


Tačiau jei membrana būtų paprastas sumuštinis, suteptas iš dviejų 
gabalėlių duonos ir sviesto sluoksnio tarp jų, ląstelė greitai žūtų. Daugu- 
ma jai būtinų maisto medžiagų yra polinės — tai elektros krūvį turinčios 
molekulės, kurios pro tvirtą nepolinį lipidinį barjerą prasiskverbti negali. 
Be to, ląstelė negalėtų išskirti į išorę šlakų, nes jie irgi yra poliniai. 


Integraliniai membranos baltymai 


Ląstelės membrana turi dar vieną nuostabų komponentą. Mūsų 
sumuštinyje tai yra alyvuogės, o tikroje ląstelėje — integraliniai membra- 
nos baltymai (IMB), leidžiantys maisto medžiagoms ir šlakams įveikti 
membranos barjerą. IMB praleidžia tik tas molekules, kurios būtinos, 
kad galėtų funkcionuoti citoplazma. 

Kaip IMB pavyksta įsiskverbti į lipidinį membranos sluoksnį? 
Prisiminkime, kad baltymai — tai tarpusavyje sujungtų amino rūgščių 
grandinės. Kai kurios amino rūgštys yra hidroflinės polinės molekulės, 
o kai kurios — hidrofobinės nepolinės molekulės. Baltymų grandinės 
segmentas, sudarytas iš hidrofobinių amino rūgščių, siekia stabilumo 
ir ieško riebalingos aplinkos. Šiuo atveju tai yra lipidinis membranos 
sluoksnis (parodytas juoda rodykle paveikslėlyje). Būtent taip hidro- 
fobinės baltymo dalys patenka į vidinį membranos sluoksnį. 

Yra žinoma daug IMB, jie turi savo pavadinimus, tačiau visi skirs- 
tomi į dvi funkcines grupes: baltymai receptoriai ir baltymai efektoriai. 

IMB receptoriai — tai ląstelės jutimo organai, atitinkantys mūsų 
akis, ausis, nosį ir taip toliau. Jie veikia kaip molekulinės „nanoantenos“, 
suderintos taip, kad priimtų tam tikrus aplinkos signalus. Vieni recepto- 
riai „stebi“ ląstelės vidų, kiti — priima signalus, sklindančius iš išorės. 

IMB receptoriai, kaip ir visi kiti baltymai, apie kurių struktūrą 
kalbėjome anksčiau, keičiantis jų elektros krūviui iš neaktyvios būsenos 
pereina į aktyvią ir atvirkščiai. Kai receptorių paveikia aplinkos signalas, 
receptoriaus elektros krūvis pakinta ir baltymo grandinė pakeičia pa- 
vidalą — tampa „aktyvios“ konformacijos. Ląstelės receptoriai fiksuoja 
visus išorinius signalus. Vieni jų reaguoja į hizinio pobūdžio signalus. 
Pavyzdžiui, estrogenų receptoriaus struktūra yra tokia, kad jis reaguo- 
tų į estrogenus. Kai estrogenai atsiduria šalia estrogenų receptoriaus, 
receptorius juos pritraukia tarsi magnetas metalo drožles. Estrogenų 
ir jų receptoriaus molekulės dera tarpusavyje kaip spyna ir raktas. Taip 
pat veikia ir kiti receptoriai (insulino, histamino). 

Receptorių „antenos“ sugeba sugauti ir energinių laukų virpe- 
sius — šviesos, garso, radijo bangas. Šios „antenos“ veikia kamertono 
principu. Jei išorinės aplinkos virpesiai rezonuoja su receptoriaus 
antena, įvyksta receptoriaus krūvių persiskirstymas ir jis keičia savo 
pavidalą. [Tsong 1989] Plačiau apie tai kalbėsime kitame skyriuje, o 
dabar noriu pabrėžti štai ką: kadangi receptoriai reaguoja į energinius 
laukus, nuomonė, esą ląstelės fiziologiją lemia tik fizinės molekulės, 
yra pasenusi. Ląstelės elgesį ne mažiau nei penicilinas gali sąlygoti ir 
nematomos jėgos, pavyzdžiui, mintis. Tai yra mokslinis naujos medi- 
cinos pagrindas — medicinos, kuri gydys be vaistų. 

Receptorių vaidmuo labai svarbus, tačiau patys vieni jie ląstelės 
elgsenos paveikti negali. Kai jie perduoda ląstelei išorinės aplinkos 
signalus, ląstelė, siekdama užsitikrinti savo funkcionavimą, turi į juos 


reaguoti. Tą užduotį atlieka baltymai efektoriai. Receptorių ir efektorių 

mechanizmas veikia dirginimo ir atsako principu. Gydytojui stuktelėjus 
plaktuku jums per kelį, jūsų sensorinis nervas priima signalą ir tuoj 
pat perduoda jį motoriniam nervui, o šis sukelia kojos judesį. Ląstelės 
membranos baltymai receptoriai savo funkcijomis atitinka sensorinius 
nervus, o baltymai efektoriai - motorinius nervus, sukeliančius veiks- 
mą. Taigi receptorių ir etektorių kompleksas padeda ląstelei reaguoti 
į aplinkos signalus. 

Membranos baltymų (IMB) svarbą mokslininkai suprato visai 
neseniai. Ta sritis tokia reikšminga, kad jai netgi buvo suteiktas speci- 
alus pavadinimas - signalo transdukcija. Ir dabar tyrėjai įtemptai tiria 
bei klasifikuoja šimtus kanalų, kuriais aplinkos signalai, perėję ląstelės 
membraną, aktyvuoja tam tikrus baltymus, o šie lemia ląstelės elgseną. 
Čia ima ryškėti, koks svarbus yra membranos vaidmuo. 

Kadangi ląstelei būtina ne viena sąlyga, kad ji galėtų normaliai 
funkcionuoti, yra daugybė efektorių. Pavyzdžiui, transporto funkciją 
atlieka didelė kanalinių baltymų klasė - šie baltymai perneša molekules 
ir informaciją iš vienos membranos pusės į kitą. Prisiminkime mūsų 
sumuštinį su alyvuogėmis. Daugelis kanalinių baltymų turi siūlų 
kamuolio formą ir primena kvapiaisiais pipirais įdarytas alyvuoges. 
Keičiantis kanalinio baltymo krūviui, jis pakeičia savo formą taip, kad 
atsiranda atviras kanalas, einantis per pačią kamuolio šerdį. Kanalinis 
baltymas iš esmės yra tarsi alyvuogė, keičianti savo pavidalą priklau- 
somai nuo elektros krūvio. Kai ji būna aktyvi, jos vidus tuščias, taigi 
kelias į kitą membranos pusę laisvas; o neaktyvi alyvuogė, kuri įdaryta 
ir kurios kanalas dėl to užkimštas, ląstelės vidų saugo aplinkos. 

Ypatingo dėmesio nusipelno vienas kanalinių baltymų tipas - na- 
trio ir kalio ATF-azė. Ląstelės membranose tokių kanalų yra tūkstančiai. 
Tų kanalų veiklai organizmas sunaudoja beveik pusę savo energijos 
resursų. Kanalai atsidaro ir užsidaro taip dažnai, kad primena suka- 
mąsias prekybos centrų duris per didžiuosius išpardavimus. Kiekvieną 


kartą apsisukdamas kanalas iš citoplazmos į išorę išleidžia tris teigiamai 

įkrautus natrio jonus ir tuo pat metu į ląstelės vidų iš aplinkos įsileidžia 
du teigiamo krūvio kalio jonus. 

Tačiau natrio ir kalio ATF-azė ne tik reikalauja daug energijos, 
bet ir pati suteikia energijos ląstelei, todėl ląstelė yra panaši į nuolat atsi- 
naujinančią bateriją. Tai įvyksta todėl, kad kiekvieną kartą apsisukdama 
ATF-azė į išorę išmeta didesnį kiekį teigiamų krūvių, nei jų įsileidžia į 
vidų. Tokių baltymų molekulių kiekvienoje ląstelėje yra tūkstančiai ir 
kiekviena iš jų per sekundę atlieka po kelis šimtus apsisukimų ciklų. Dėl 
to ląstelės vidus turi neigiamą krūvį, o išorė — teigiamą. Šių potencialų 
skirtumas vadinamas membranos potencialu. Ląstelė, turėdama teigiamą 
krūvį išorėje ir neigiamą viduje, yra tarsi nuolat veikianti baterija, kurios 
energija reikalinga įvairiems biologiniams procesams. 

Kita baltymų efektorių atmaina yra citoskeletiniai baltymai, jie 
reguliuoja ląstelės formą ir judėjimą. Dar viena atmaina yra enzimai, 
dalyvaujantys įvairių molekulių skilimo bei sintezės procesuose. Kaip 
tik todėl enzimų galite įsigyti sveiko maisto parduotuvėse - jie vartojami 
kaip priemonė virškinimui pagerinti. 

Kai yra aktyvūs, visi efektoriai gali atlikti signalo vaidmenį ir 
aktyvuoti genus. Integraliniai membranos baltymai ir jų šalutiniai 
produktai perduoda aplinkos signalus reguliuojantiesiems baltymams, 
kurie sudaro DNR „rankoves“, ir tokiu būdu lemia, ar bus nuskaityta 
genetinė informacija. Priešingai, nei buvo ilgą laiką manoma, genai 
savo aktyvumo nekontroliuoja. Tą vaidmenį atlieka ląstelės membranoje 


esantys integraliniai baltymai. 
Kaip veikia ląstelės smegenys 
Supratęs, kaip funkcionuoja integraliniai membranos baltymai, 


padariau išvadą, kad /gstelės elgseną nulemia jos sąveika su išorine aplin- 


ka, o ne genetinis kodas. Žinoma, evoliucijos suformuotos ir ląstelių 

branduolyje saugomos DNR matricos yra unikalus dalykas, vis dėlto 
jos ląstelės veiklos nekontroliuoja. Genai nėra ląstelės arba organizmo 
gyvenimo programa — ląstelės likimą lemia jos gebėjimas dinamiškai 
prisitaikyti prie besikeičiančios aplinkos. 

Dėl gebėjimo „protingai“ sąveikauti su išorine aplinka membrana 
yra tikrosios ląstelės smegenys. Su membrana atlikime tokį pat bandy- 
mą, kokį atlikome su branduoliu, kai norėjome patikrinti, ar branduolys 
gali būti vadinamas ląstelės smegenimis. Ir pamatysime, kad suardžius 
membraną ląstelė žūva taip pat, kaip žūtų žmogus, jei kas jam pašalintų 
smegenis. Netgi nepažeidus membranos vientisumo, bet sunaikinus tik 
jos receptorius (tai galima atlikti laboratorijoje), ląstelė neišgyvena, ją 
ištinka „smegenų mirtis“, nes ji daugiau nebegauna išorinių signalų, 
kurie būtini, kad ji galėtų funkcionuoti. „Koma“ ląstelę ištiks ir tada, 
kai bus sunaikinti jos efektoriai, nors receptoriai liks nepaliesti. 

„Protingą“ elgesį ląstelė gali demonstruoti tik turėdama funkcio- 
nuojančią membraną, kuri turi receptorius, teikiančius jai informaciją, 
ir efektorius, užtikrinančius jos reakcijas. Šie baltyminiai kompleksai 
yra fundamentalūs ląstelės proto dariniai, jie užtikrina ląstelės sąveiką 
su aplinka. 

Kita vertus, ardydami ląstelę iki pačių jos sudėtinių elementų, mes 
rizikuojame užimti redukcionistinę poziciją. Kitaip sakant, bandome 
paaiškinti sudėtingus reiškinius skaidydami juos į paprastesnes dalis. 
Todėl noriu pasakyti, kad kiekvieną laiko akimirką ląstelės membranoje 
vyksta šimtai ir tūkstančiai procesų. Ir ląstelės elgsenos negali nulemti 
atskirų receptorių bei detektorių funkcijos. Būtina į juos visus žiūrėti 
kaip į visumą. Toks yra holistinis požiūris. Jis priešingas redukcioniz- 
mui, bet apie tai mes smulkiau kalbėsime kitame skyriuje. 

Visa evoliucija, jei ją nagrinėsime ląstelės lygmenyje, yra ląstelės 
„smegenų“ darinių skaičiaus (IMB - receptorių ir efektorių) gausėjimo 
istorija. Šią užduotį ląstelės vykdė didindamos savo membranų plotą, 
kad jame tilptų kuo daugiau IMB. 

Primityvių prokariotinių ląstelių membranos atlieka visas pagrin- 
dines fiziologines funkcijas — virškina, kvėpuoja, šalina. Vėlesniame 
evoliucijos etape, išsivysčius eukariotinėms ląstelėms, šios funkcijos iš 
membranos „pasitraukė“ į ląstelės vidų ir jas ėmė vykdyti citoplazmoje 
esančios organelės. Dėl to padidėjo neužimtas šių ląstelių membranos 
plotas ir jame tilpo daugiau IMB. 

Taigi vykstant evoliucijai ląstelės membranos paviršius plėtėsi, 
tačiau tokia plėtra turėjo ribas. Pernelyg ištempta ir suplonėjusi ląstelės 
membrana išlaikyti citoplazmos masės nebegali. Įsivaizduokite, kad 
į oro balioną imate pilti vandenį. Tam tikrą vandens kiekį balionas 
išlaikys, bet jei laiku nesustosite, balionas sprogs ir vanduo aptaškys 
viską aplinkui. Tas pat nutiktų ir ląstelei, kai jos membrana pernelyg 
suplonėtų, o citoplazmos masė — padidėtų. Todėl ląstelės membranai 
išsitempus iki kritinio dydžio, vienos ląstelės evoliucija pasiekė savo 
ribas. Tada pavienės ląstelės, kurios tris milijardus metų buvo vienin- 
teliai gyvi mūsų planetos organizmai, rado naują būdą, kaip išplėsti 
savo „proto“ galimybes. Jos pradėjo jungtis — atsirado daugialąstės 
bendruomenės, kurių atskiri nariai ėmė bendradarbiauti tarpusavyje. 
Apie tai mes kalbėjome pirmame skyriuje. 

Ir atskira ląstelė, ir daugialąstis organizmas, kad išgyventų, turi 
vykdyti tas pačias funkcijas. Vienintelis skirtumas yra tas, kad ląstelės, 
sudariusios bendruomenę, įgyja specializaciją. Kitaip sakant, daugia- 
ląstėse bendruomenėse atsiranda veiklos pasidalijimas. Pavyzdžiui, 
pavienėje ląstelėje kvėpavimo funkciją atlieka mitochondrijos, o dau- 
gialąstis organizmas tai funkcijai atlikti turi milijonus specializuotų 
ląstelių, kurios sudaro plaučius. Kitas pavyzdys yra judėjimas: pavienė 
ląstelė juda sąveikaujant citoplazmos baltymams aktinui ir miozinui, 
o daugialąsčiame organizme šį darbą atlieka specializuotos raumenų 
ląstelės, kurių kiekviena turi didelį kiekį aktino ir miozino. Svarbiausia, 
ką noriu pabrėžti, yra štai kas: pavienėje ląstelėje informaciją iš aplinkos 


priima membrana, membrana taip pat į aplinkos signalus atitinkamai 

sureaguoja, o mūsų organizme šią funkciją atlieka specializuotų ląstelių 
grupė, kurią mes vadiname nervų sistema. 

Nors mes esame gerokai nutolę nuo vienaląsčių organizmų, esu 
įsitikinęs, kad geriau juos pažinę geriau pažinsime ir daugialąsčius 
organizmus. Net tokį sudėtingą organą, koks yra žmogaus smegenys, 
mes suprasime ir jo paslaptis atskleisime tik tuomet, kai smulkiai iš- 


studijuosime ląstelės membranos veiklą. 


Gyvybės paslaptis 


Jau pamatėme, kad pastaraisiais metais mokslininkai padarė didelę 
pažangą ir atskleidė daug iš pirmo žvilgsnio paprastos membranos paslap- 
čių, nors jos funkcijos bendrais bruožais buvo žinomos jau prieš dvidešimt 
metų. Tiesą sakant, būtent tada, prieš du dešimtmečius, aš pirmą kartą 
suvokiau, kad ląstelės membranos tyrimai turi didelę perspektyvą. Mane 
apėmė „eureka“ tipo įkvėpimas, kurį galėčiau palyginti su prisotintuose 
tirpaluose vykstančiomis reakcijomis: vos įbėrus į juos nors mažą kruo- 
pelytę naujos medžiagos, visas tirpinys virsta dideliu kristalu. 

1985 metais gyvenau nuomojamame name įvairių aromatų užlie- 
toje Grenados saloje Karibų jūroje ir dėstytojavau tenykštėje medicinos 
mokykloje. Buvo antra valanda nakties. Varčiau savo senus mokslinius 
užrašus, prisiminiau membranos mechaniką ir pabandžiau suvokti, kaip 
veikia membranos informacijos apdorojimo sistema. Ir staiga mane 
aplankė nušvitimas. Įvyko mano transformacija! Ne, nevirtau dideliu 
kristalu, kaip kad prisotintas tirpalas — aš suvokiau, kad svarbiausioji 
ląstelės dalis yra jos membrana. Mano, kaip biologo, pozicija pasikeitė. 
Be to, aš pajutau, kad nėra jokių priežasčių, dėl kurių mano gyvenimas 
turėtų būti toks sujauktas, koks jis buvo iki šiol. 

Tą naktį iš naujo pažvelgiau į struktūrinį ląstelės membranos 


pagrindą — į fosfolipidines molekules, tobulai išsirikiavusias tarsi 

kareiviai parade. Medžiaga, turinti tvarkingą pasikartojančią vidinę 
struktūrą, vadinama kristalu. Yra žinomi du pagrindiniai kristalų 
tipai. Pirmas tipas, su kuriuo susiduria daugelis žmonių, yra kietieji 
kūnai: deimantai, rubinai, netgi įprastinė druska. Antro tipo kristalai 
yra skysti, nors jų molekulės turi taisyklingai organizuotą struktūrą. 
Gerai žinomi skystųjų kristalų pavyzdžiai yra skaitmeninių laikrodžių 
indikatoriai ir nešiojamųjų kompiuterių monitoriai. 

Norėdami geriau suprasti skystųjų kristalų prigimtį, dar kartą 
mintyse pažvelkime, kaip atrodo kareivių rikiuotė parade. Kai žygiuo- 
jantys kareiviai daro posūkį, jų rikiuotės tvarka išlieka, nors kiekvienas 
kareivis juda atskirai. Kareiviai rikiuotėje panašūs į tekantį skystį, bet 
tuo pačiu metu jie išsaugo rikiuotės struktūrą. Ląstelės membranos 
molekulės elgiasi panašiai. Jų kristalinė struktūra leidžia ląstelės mem- 
branai dinamiškai keisti savo formą ir drauge išsaugoti integralumą. 
Štai kodėl membraninis barjeras yra lankstus. Ir štai kodėl aš pavadinau 
ląstelės membraną skystuoju kristalų. 

Tada pagalvojau, kad membrana, sudaryta tik iš fosfolipidų, būtų 
tarsi sumuštinis iš duonos ir sviesto, bet be alyvuogių. O tokiu atveju 
riebalinis (lipidinis) membranos sluoksnis būtų absoliučiai nelaidus — 
kaip ir mūsų sumuštinis, kuris, kol buvo be alyvuogių, spalvoto skysčio 
nepraleido. Kai į žaidimą įsijungia ir alyvuogės (integraliniai mem- 
braniniai baltymai), membrana tampa pralaidi vienoms medžiagoms 
ir nepralaidi — kitoms. Štai kodėl aš ląstelės membranos apibrėžimą 
papildžiau žodžiu puslaidininkis. 

Ir galų gale prisiminiau dvi labiausiai paplitusias integralinių 
membraninių baltymų rūšis. Tai baltymai receptoriai ir baltymai 
efektoriai, dar vadinami kanaliniais baltymais, nes kaip tik jie padeda 
membranai atlikti savo pagrindinę funkciją — į ląstelės vidų praleisti 
maisto medžiagas ir į išorę iš vidaus — šlakus. Norėjau prie membra- 
nos apibrėžimo pridurti, kad „membrana turi receptorius ir kanalus“, 


bet man staiga toptelėjo, jog receptorių sinonimas yra žodis „vartai“. 

Taigi membranos apibrėžimą baigiau fraze: „Membrana turi vartus ir 
kanalus.“ 

Atsisėdau ir membranos apibrėžimą užrašiau visą: Membrana — tai 
skystųjų kristalų puslaidininkis, turintis vartus ir kanalus. Ir tada susivo- 
kiau, kad šią frazę jau buvau kažin kur girdėjęs ar skaitęs. Kur? Žinojau 
tik tiek, kad ji tada su biologija susijusi nebuvo. 

Atsilošiau kėdėje ir žvilgrelėjau į stalo gale stovintį savo pirmąjį 
asmeninį kompiuterį. Šalia gulėjo ryškiai raudonos spalvos knygelė 
pavadinimu Kaip dirba mikroprocesoriai. Atsivertęs greitai perskaičiau 
įvadą ir beveik iš karto aptikau štai tokį apibrėžimą: „Integralinė mi- 
kroschema -— tai puslaidininkinis kristalas su vartais ir kanalais.“ 

Kelias akimirkas sėdėjau nustebęs dėl tokio nepaprasto sutapimo. O 
paskui pradėjau karštligiškai lyginti ir ieškoti skirtumų tarp ląstelės mem- 
branos ir silicio puslaidininkių. Netrukus man paaiškėjo, kad kompiuterio 
mikroprocesoriaus ir ląstelės membranos apibrėžimų panašumas yra ne 
atsitiktinis. Ląstelės membrana iš tiesų yra labai panaši į silicio mikrosche- 
mą, galima sakyti, tai yra struktūrinis ir funkcinis jos ekvivalentas! 

Australijos mokslininkų komanda, vadovaujama B. A. Kornelio, 
po dvylikos metų žurnale Nature paskelbė straipsnį, kuris patvirtino 
mano hipotezę apie ląstelės membranos ir kompiuterio mikrosche- 
mų panašumą. [B. A. Cornell, 1997] Mokslininkai izoliavo ląstelės 
membraną, pritvirtino prie jos apačios gabalėlį aukso folijos, o tarpą 
tarp membranos ir tolijos užpildė elektrolito tirpalu. Kai membranos 
receptoriai buvo stimuliuojami komplementiniu signalu, membranos 
kanalai atsiverdavo ir praleisdavo elektrolitą. Folija atliko daviklio 
vaidmenį — leido išmatuoti elektrinį membraninių kanalų aktyvumą 
ir skaitmeniniu pavidalu parodyti jį ekrane. Korneliui ir jo kolegoms 
pavyko biologinės ląstelės membraną panaudoti kaip elektroninio 
prietaiso mikroprocesorių. 

Na ir kas — paklausite jūs. Tas faktas, kad ląstelės membrana ir 


kompiuterio mikroschemos yra panašūs dalykai, reiškia, jog tirdami ir 

stengdamiesi suprasti ląstelę galime lyginti ją su asmeniniu kompiute- 
riu. Visų pirma į galvą šovė mintis, kad ląstelės, kaip ir kompiuteriai, 
yra programuojamos. Kita mintis — jog programuotojas abiem atvejais 
yra išorėje. Ląstelės elgesį ir genų aktyvumą sąlygoja į ją patenkanti 
dinamiška išorinės aplinkos informacija. 

Kai mano vaizduotėje išniro ląstelių biokompiuteris, supratau, 
kad ląstelės branduolys — tai paprasčiausias atminties diskas, kuriame 
užrašytos DNR, tai yra programos, koduojančios baltymų gamybą (jį 
pavadinsime dvigubos spiralės disku). O į savo namų kompiuterį ga- 
lite įstatyti diską, kuriame surašytos įvairios specializuotos programos. 
Kai programas perkeliate į aktyviąją kompiuterio atmintį, diską galite 
išimti — programos vis viena veiks. Lygiai taip pat, kai iš ląstelės paša- 
liname branduolį (dvigubos spiralės diską), ląstelės baltymų mašinos 
darbas vyksta toliau, nes informacija, reikalinga tai mašinai sukurti, 
jau buvo įrašyta. Branduolio netekusios (enukleuotos) ląstelės patiria 
sunkumų tik tada, kai joms prireikia dvigubos spiralės diske saugomos 
genetinės informacijos naujiems baltymas pagaminti ir pakeisti jais 
susidėvėjusius baltymus. 

Mano, kaip biologo, pažiūros karjeros pradžioje buvo nukleocen- 
trinės, kitaip sakant, svarbiausia ląstelės dalimi laikiau jos branduolį. 
(Beje, savo karjeros pradžioje Kopernikas visatos centru laikė Žemę — 
didžiojo astronomo pažiūros kurį laiką buvo geocentrinės.) Man prireikė 
daug pastangų, kad pagaliau suprasčiau, jog ląstelės veiklą programuoja 
visai ne branduolys su jame esančiais genais. Duomenys į ląstelės 
„kompiuterį“ įvedami per membraninius baltymų receptorius, kurie 
yra tarsi ląstelės klaviatūra. Receptoriai savo ruožtu sužadina efektorius. 
Būtent efektoriai yra „centrinis ląstelės procesorius“, išorinės aplinkos 
informaciją konvertuojantis į ląstelės elgseną. 

Nors biologijos moksle dar vyravo genetinio determinizmo idėjos, 
naujausių tyrimų duomenys apie magiškosios membranos paslaptis 


liudijo visai kitką. 

Buvo gaila, kad neturėjau su kuo pasidalyti savo atradimu. Mano 
namuose nebuvo telefono. Bet aš juk medicinos mokyklos dėstytojas! O 
bibliotekoje, nors ir vėlu, tikriausiai bus kas nors iš studentų. Skubiai 
apsirengiau ir nubėgau į mokyklą, kad galėčiau nors kam papasakoti 
apie savo nepaprastas įžvalgas. 

Įpuoliau į biblioteką uždusęs, išplėstomis akimis, styrančiais 
į šalis plaukais — tikras išsiblaškęs profesorius. Pribėgau prie vieno 
pirmakursio mediko ir sušukau: „Tik paklausyk, ką aš tau pasakysiu!.. 
Tai tikras mėšlas!..“ Prisimenu, kaip vaikinukas atsitraukė, išsigandęs 
bepročio mokslininko, kuris drįso sudrumsti bibliotekos rimtį. Tačiau 
tai manęs nesustabdė. Biologų žargonu pradėjau aiškinti, kas, mano 
supratimu, yra ląstelė. Baigęs nutilau ir ėmiau laukti ovacijų, šūksnių 
„bravo“. Vaikinukas net išsižiojo. „Ar jums viskas gerai, daktare Lip- 
tonai?“ — tik tiek sugebėjo jis ištarti. 

Jaučiausi sunaikintas. Studentas nesuprato nė žodžio. Jis buvo 
biologijos terminų dar neįvaldęs pirmakursis, žodžiu, jam trūko išsi- 
lavinimo, ir mano pompastiškos frazės nepadarė jokio įspūdžio. Savo 
rankose turėjau gyvybės paslapties raktą, bet visi mano aiškinimai liko 
neišgirsti. Beje, turiu pripažinti, jog didelio pasisekimo mano idėjos 
nesusilaukė ir kolegų biologų aplinkoje. 

Metams bėgant, išmokau savo idėjas pristatyti taip, kad jas ga- 
lėtų suprasti ne tik pirmakursiai studentai, bet ir su biologija nesusiję 
žmonės. Tebešlifuoju jas iki šiol, papildau naujų tyrimų duomenimis. 
Mangs susidomėję klausėsi daugybė žmonių. Jie teigiamai priėmė taip 
pat ir dvasinį mano atradimų aspektą. Karibuose ne tik pakeičiau savo, 
kaip biologo, pozicijas — aš apskritai pakeičiau pažiūras ir iš mokslinin- 
ko agnostiko tapau tikru mistiku, tikinčiu, kad gyvenimas amžinas ir 
nesibaigia mūsų laikinų kūnų mirtimi. 

Tačiau apie dvasinius dalykus aš papasakosiu epiloge, o dabar 
dar kartą noriu pakartoti magiškosios membranos pamoką: mūsų liki- 


mas yra mūsų pačių rankose, jis nepriklauso nuo pradėjimo akimirką 

iškritusios genų kombinacijos. Galime valdyti savo biologiją taip pat, 
kaip valdome asmeninį kompiuterį. Kai suprasime, kaip integraliniai 
membraniniai baltymai reguliuoja ląstelės elgseną, iš bejėgių genų aukų 


tapsime savo likimo šeimininkais. 


IV SKYRIUS 


Naujoji fizika: tvirta atrama tuštumoje 


ai septintajame dešimtmetyje buvau ambicingas biologijos studen- 
K kad užsitikrinčiau tolesnę karjerą prestižinėje mokslo įstaigoje, 
turėjau išklausyti fizikos kursą. Savo koledže galėjau pasirinkti fizikos 
pagrindus — čia gravitacijos, elektromagnetizmo, akustikos, mechani- 
kos ir panašūs dalykai buvo dėstomi taip, kad be vargo būtų supranta- 
mi nefizikinių krypčių baigiamųjų kursų studentams. Tačiau dar buvo 
ir kitas kursas — kvantinės fizikos, kurio visi mano bendramoksliai 
vengė tarsi maro. Kvantinė fizika mums atrodė uždengta paslapties 
šydo, mes, būsimieji biologai, buvome įsitikinę, kad tai nepaprastai 
keista disciplina. Atrodė, kad išties neverta rizikuoti ir rinktis kursą, 
kurio mokslines prielaidas galima buvo apibrėžti frazėmis „Dabar 
tai yra matoma... o dabar — nematoma“. Žodžiu, mūsų supratimu, 
kvantinė fizika buvo skirta visų pirma fizikams, mazochistams ir vi- 
siškiems kvailiams. 

Tuo metu vienintelis motyvas rinktis kvantinės fizikos kursą buvo 
galimybė pasipuikuoti savo išprusimu per studentiškus vakarėlius. Juk 
kaip šaunu kokiai merginai pasakyti tokius žodžius: „Ei, pupyte, turiu 
garbės gilintis į kvantinę fiziką. Beje, po kokiu ženklu tu gimusi?“ Kita 
vertus, net ši priežastis nebuvo pernelyg rimta, nes nė viename vakarė- 
lyje nebuvo tekę sutikti kvantinę fiziką studijuojančio bendramokslio. 


Manyčiau, jie išvis niekur nevaikščiojo. 

Taigi aš dar sykį paskaičiau mokymo planus, pasvarsčiau ir pa- 
sirinkau mažiausio pasipriešinimo kelią — fizikos pagrindų studijas. 
Pagaliau juk rengiausi tapti biologu. Ir man visai nesinorėjo savo karjerą 
padaryti priklausomą nuo kažkokio fiziko, pirmyn atgal stumdančio 
logaritminės liniuotės slankiklį ir giedančio giesmes efemeriškoms 
elementariosioms dalelėms. Aš, kaip ir beveik visi biologijos studijas 
baigiantys studentai, į kvantinę fiziką beveik nekreipiau dėmesio, 
tiksliau, netgi ignoravau tą dalyką, nes mūsų tikslas buvo gyvosios 
gamtos mokslai. 

Visai nenuostabu, kad, baigdami biologijos studijas, mes fiziką 
išmanėme prastai, ypač tą, kurioje gausu visokių lygčių ir matemati- 
kos. Žinojau, kad egzistuoja toks reiškinys kaip gravitacija. Šį bei tą 
nutuokiau apie šviesą: augalų pigmentas chlorofilas ir gyvūnų regos 
organų pigmentas rodopsinas, kurio yra akių tinklainėje, sugeria tam 
tikras spektro dalis, o kitų spalvų nepriima. Net šiek tiek išmaniau 
apie temperatūrą: aukštos temperatūros veikiamos biologinės mole- 
kulės „ištirpsta“, o veikiamos žemos temperatūros pasidaro nejudrios, 
užsikonservuoja. Na, gal kiek sutirštinu spalvas, tačiau noriu jums 
parodyti, kad biologai fiziką vis dėlto išmano menkai. 

Dabar nė kiek neabejoju, kad būtent kvantinės fizikos žinių 
stoka man neleido deramai suprasti, kokia permaina mano gyvenime 
įvyko, kai atsisakiau nukleocentrinės pozicijos biologijoje ir įvertinau 
ląstelės membranos reikšmę. Žinojau, kad integraliniai membranos 
baltymai, priimdami aplinkos signalus ir reaguodami į juos, suteikia 
ląstelei gyvybinės galios. Tačiau kadangi nieko neišmaniau apie kvan- 
tinę visatą, aplinkos signalų įtakos ląstelėje vykstantiems procesams 
įvertinti nesugebėjau. 

Ir tik 1982-aisiais, kai po universiteto baigimo prabėgo daugiau 
nei dešimtmetis, aš pagaliau supratau, kiek daug netekau anuomet at- 
sisakęs kvantinės fizikos pagrindų. Tvirtai tikiu, kad jei būčiau turėjęs 


tvirtus kvantinės fizikos pagrindus, klasikinę biologiją būčiau išdavęs 

daug anksčiau. Tą 1982-ųjų dieną buvau Kalifornijoje, Berklio mies- 
te, pusantro tūkstančio mylių nuo namų. Aš sėdėjau nuomojamame 
sandėlyje ant grindų ir krimtausi, kad neleistinai kenkiu savo moksli- 
nei karjerai — mat visiškai beviltiškai bandžiau sukurti rokenrolo šou. 
Visa mūsų grupė „užplaukė ant seklumos“ — jau po šešių pasirodymų 
likome be cento. Mano kišenės buvo visiškai tuščios, o kai į banko- 
matą įkišau kreditinę kortelę, jis man parodė kaukolę ir sukryžiuotus 
kaulus. Gyvenome kava ir spurgomis, o bandydami susitaikyti su 
visišku šou žlugimu išgyvenome penkias sielvarto stadijas, kaip jas yra 
aprašiusi Elizabeta Kiubler-Ros (Elisabeth Kūibler-Ross) ir pritaikiusi 
vėžiu sergantiems ligoniams. Tos stadijos yra neigimas, pyktis, derybos, 
neviltis ir galiausiai — susitaikymas. [Kūbler-Ross 1997] Ir kaip tik tą 
susitaikymo akimirką pritemdyto betoninio kapo tylą pervėrė šaižus 
elektroninio tembro telefono skambutis. Bjaurus veriamas skambesys 
nesiliovė, bet nė vienas nesijudinome. Čia ne mums - niekas nežino, 
kur esame. 

Galiausiai sandėlio prižiūrėtojas neištvėręs pakėlė ragelį ir grąžino 
palaimingą tylą. Paskui išgirdau jo žodžius: „Taip, jis čia.“ Tą niūriau- 
sią savo gyvenimo akimirką pakėliau akis ir pamačiau, kaip jis tiesia 
man telefono ragelį. Skambino iš Karibų, iš medicinos mokyklos, kuri 
prieš dvejus metus buvo pakvietusi mane skaityti paskaitų. Mokyklos 
prezidentas dvi dienas sekė mano supainiotais pėdsakais nuo Viskon- 
sino iki Kalifornijos ir dabar klausė, gal sutikčiau jo mokykloje dėstyti 
anatomiją. 

Ar sutikčiau? Ar norės meška atgal į mišką? „Kada reikėtų pra- 
dėti?“ — paklausiau. Jis tarstelėjo: „Vakar.“ Tada pasakiau, kad sutinku, 
bet norėčiau gauti avansą. Tą pačią dieną sutarti pinigai atsidūrė mano 
sąskaitoje ir šias pajamas pasidalijau su komanda. Tada parskridau į 
Viskonsiną, į Medisoną, ir pradėjau ruoštis ilgai viešnagei atogrąžose. 
Atsisveikinau su dukromis ir skubotai susikroviau drabužius bei keletą 


apyvokos reikmenų. Nepraėjus nė parai, vėl buvau tarptautiniame Ci- 

kagos Oharos oro uoste, kišenėje turėjau bilietą į 222 Am kompanijos 
lėktuvą, kuris turėjo nuskraidinti mane į rojaus sodą. 

Na, jūs jau tikriausiai pradėjote spėlioti, ką bendra turi mano 
žlugęs rokenrolo bandymas su kvantine mechanika — ogi sveiki atvykę 
į mano neortodoksalių paskaitų šalį! Tiesmukiško mąstymo šalinin- 
kams pridursiu, kad dabar kalbėsime apie kvantinę fiziką. Ši disciplina 
mane įtikino, jog mąstydami tiesmukiškai mokslininkai jokių visatos 


paslapčių neįmins. 


Įsiklausymas į vidinį balsą 


Laukdamas skrydžio staiga susigriebiau, kad neturiu ką pa- 
skaityti — juk lėktuve reikės praleisti daug valandų. Buvo likusios dar 
kelios minutės, tad iššokau iš eilės prie registracijos ir per laukiamąjį 
nudūmiau knygynėlio link. Reikėjo išsirinkti ką nors iš šimtų knygų. 
Skubėjau, kad nepavėluočiau. Sutrikęs žvilgsnis kažkodėl užkliuvo už 
fiziko Hainco Peidželso knygos Kosminis kodas: kvantinė fizika kaip 
gamtos kalba (Heinz R. Pagels, The Cosmic Code: Ouantum Physics as 
the Language of Nature). Permetęs akimis viršelio informaciją sužinojau, 
kad knyga kalba apie kvantinę fiziką ir kad ji skirta visiškiems neiš- 
manėliams. Vis dar paniškai vengdamas kvantinės tematikos, skubiai 
padėjau knygą atgal ir puoliau ieškoti lengvesnių skaitinių. Laiko jau 
beveik nebuvo likę. Nutvėriau pirmą pasitaikiusį bestselerį ir prišokau 
prie kasos. Kol pardavėja maigė kasos aparato mygtukus, pakėlęs akis 
kitoje lentynoje pamačiau tą pačią Hainco Peidželso knygą. Ir staiga 
įveikęs nepasitikėjimą kvantine fizika nusipirkau ir ją. 

Pagaliau įsėdau į lėktuvą. Srengdamasis nusiraminti po kelionės į 
oro uosto knygynėlį, ėmiau spręsti kryžiažodį, o paskui patogiai įsitaisęs 
atsiverčiau Peidželso Kosminį kodą. Knyga mane iš karto uždegė, nors 


kai kurias vietas, kad jas suprasčiau, turėjau skaityti po kelis kartus. 

Nuo knygos akis atitraukiau tik tada, kai lėktuvas nusileido rojaus 
saloje. Mane buvo visiškai užvaldęs Peidželsas! 

Čikagoje sėsdamas į lėktuvą neturėjau nė menkiausios minties, 
kad kvantinė mechanika gali būti nors kiek susijusi su biologija, kurios 
tyrimo sritis yra gyvi organizmai. O kai lėktuvas nusileido rojuje, aš jau 
buvau gavęs tikrą intelektualinį smūgį. Supratau, kad kvantinė fizika ir 
biologija yra glaudžiai susiję dalykai, o biologai, ignoruodami šią fizikos 
šaką ir jos dėsnius, neleistinai klysta. Šiaip ar taip, fizika yra pamatinė 
visų mokslų disciplina, kita vertus, niutoniškosios fizikos sistema, 
kuria mes, biologai, remiamės, yra nors ir tvarkinga, bet jau gerokai 
pasenusi. Įsikibę laikomės klasikinio niutoniškojo pasaulio supratimo 
ir ničnieko neišmanome apie neregimąjį einšteiniškąjį kvantinį pasaulį, 
kuriame medžiaga tiesiogine prasme sudaryta iš energijos ir kuriame 
nėra nieko, kas būtų absoliutu. Atomų lygmenyje medžiagos tikrumas 
išvis yra neapibrėžtas, medžiaga egzistuoja tik kaip būties tendencija, 
kitaip sakant, ji turi polinkį egzistuoti. Visi mano moksliniai įsitikini- 
mai, susiję su biologija ir fizika, neteko savo tvirtumo! 

Dabar suprantu, kad jau tada man ir kitiems biologams turėjo 
būti aišku, jog niutoniškoji fizika, kad ir kokia ji elegantiška ir užti- 
krinta, apie žmogaus kūno sandarą nieko tikra pasakyti negali, nors 
gana aiškiai kalba apie dangaus kūnus. Medicina darė didžiulę pažangą, 
tačiau gyvybės reiškinio kiekybiniais dydžiais paaiškinti nepavyko. 
Atradimai cheminių signalų mechanikos srityje vijo vienas kitą, moksli- 
ninkai tyrė hormonus, citokinus (hormonams artimus junginius, kon- 
troliuojančius imuninę sistemą), augimo faktorius, navikų slopiklius 
(supresorius), tačiau paranormalių reiškinių paaiškinti jie negalėjo. 
Spontaniški išgijimai, įvairūs aiškiaregystės pasireiškimai, neįtikėtinos 
ištvermės atvejai, vaikščiojimas ant įkaitintų anglių nenusideginant, 
akupunktūra, 4 energija ir daugybė kitų reiškinių, priskiriamų pa- 
ranormaliųjų kategorijai, niutoniškosios biologijos sąvokomis buvo 


visiškai nepaaiškinami. 

Suprantama, tada maniau, kad medicinos mokyklos dėstytojas 
tokiais dalykais domėtis neturėtų. Kaip ir kiti mano kolegos, mokiau 
studentus nekreipti dėmesio į nepaaiškinamus išgijimus, siūliau igno- 
ruoti akupunktūrą, chiropraktiką, masažus, maldas ir panašius dalykus. 
Mes netgi paskelbėme, kad šios praktikos yra šarlatanizmas, kadangi 
jos niekaip netilpo į ssnamadiškos niutoniškosios pasaulio sampratos 
rėmus. Čia paminėti gydymo būdai visų pirma grįsti tikėjimu, kad 


mūsų fiziologiją ir sveikatą kontroliuoja energiniai laukai. 


Materijos iliuzija 


Kai man pagaliau pavyko susipažinti su kvantinės fizikos pa- 
grindais, supratau, kad, beatodairiškai atmetę visas energines gydymo 
praktikas, mes buvome lygiai tokie pat trumparegiai, kaip ir Harvardo 
universiteto Fizikos fakulteto vadovas, kuris, kaip rašo Garis Zukavas 
knygoje Šokantys Vu Li meistrai (G. Zukav, The Dancing Wu Li Mas- 
ters), 1893 metais perspėjo studentus, kad naujų mokslo darbų fizikos 
srityje rašyti nebereikia. Šis veikėjas išdidžiai pareiškė, esą mokslas jau 
nustatė, jog visata yra „medžiaginė mašina“, „materialus mechanizmas“, 
sudarytas iš individualių fizinių atomų, griežtai paklūstančių Niutono 
mechanikos dėsniams. Fizikams teliko viską tiksliai išmatuoti. 

Jau po trejų metų teiginys, kad atomas yra smulkiausia visatos 
dalelė, atsidūrė mokslo šalikelėje, nes buvo atrasta, kad patys atomai 
yra sudaryti iš dar mažesnių, subatominių, dalelių. O dar didesnį 
sukrėtimą mokslo pasaulis patyrė tada, kai buvo atrasta, jog atomai 
skleidžia įvairias „keistas energijas“ (pavyzdžiui, Rentgeno spindulius ir 
radioaktyviąją spinduliuotę). XIX ir XX amžių sandūroje susiformavo 
nauja fizikos kryptis, kurios atstovai savo misija laikė ištyrinėti energijos 
ir materijos struktūrinius ryšius. Per vieną dešimtmetį fizikai atmetė 
tikėjimą niutoniškąja materialia visata, nes paaiškėjo, kad visatą sudaro 


ne materijos sankaupos, išsidėsčiusios tuščioje erdvėje, o energija. 

Kvantinės fizikos tyrinėtojai nustatė, kad materijos atomus sudaro 
nepaliaujamai besisukantys ir virpantys energiniai sūkuriai. Kiekvienas 
atomas — tai tarsi sukutis, kuris svyruodamas sukasi ir spinduliuoja 
energiją. Kadangi kiekvienam atomui būdingas tam tikras energinis 
savitumas (svyravimo charakteristikos), tai atomų (molekulių) sankau- 
pos spinduliavimas sukuria tik jai būdingą energinį pavidalą. Todėl 
kiekvienas materialus visatos darinys, įskaitant jus ir mane, spinduliuoja 
unikalią tik jam būdingą energinę žymę. 

Ką pamatytume, jei į tikrą atomą pažvelgtume pro mikroskopą? 
Įsivaizduokite per dykumą lekiantį smėlio audros sūkurį. O dabar iš to 
vaizdo pašalinkite smėlio smilteles ir visas dulkeles — liks tik neregimas 
sūkurys. Taigi atomą sudaro tam tikras kiekis neapčiuopiamai mažų 
energijos sūkuriukų, kuriuos mokslininkai vadinama kvarkais ir foto- 
nais. Iš sąlyginai didelio atstumo atomas turėtų atrodyti kaip šiek tiek 
neryškus rutuliukas. O jei prie jo artėtume, atomas turėtų darytis vis 
neryškesnis ir vis mažiau išsiskiriantis. Mums gerokai priartėjus prie jo 
paviršiaus, atomas visiškai išnyktų. Nebesimatytų nieko. Kad ir kiek 
besidairytume po vidinę atomo struktūrą, regėtume vien fizinę tuštumą. 
Atomas neturi jokios fhizinės struktūros — karalius nuogas! 

Ar prisimenate, kaip dar vidurinėje mokykloje matėte atomo 
modelį, panašų į Saulės sistemos schemą? Palyginkime šį niutoniškąjį 


modelį su atomo struktūra, kurią atskleidė kvantinė fizika. 


Niutoniškasis atomas Kvantinis atomas | 

Nenustebkite, kad dešiniajame langelyje nieko nematote. Čia 
visai ne spaudos klaida. Atomai sudaryti iš neregimos energijos, o ne 
iš apčiuopiamos materijos! 

Mūsų pasaulis ir jį sudaranti materialioji substancija (materija) 
yra niekas. Keistoka, kai pagalvoji. Juk laikote rankoje šią knygą. 
Tačiau jei pažvelgtumėte į jos materialiąją substanciją pro „atominį 
mikroskopą“, pamatytumėte, kad nelaikote visiškai nieko. Žodžiu, 
mes, biologijos studentai, anuomet buvome teisūs: kvantinė fizika yra 
nepaprastai keistas dalykas. 

Atidžiau panagrinėkime kvantinę fiziką apibūdinantį teiginį: 
„Dabar tai yra matoma... o dabar - nematoma.“ Materiją vienu metu 
galima apibūdinti kaip kietąjį kūną (dalelę) ir kaip neapčiuopiamą 
jėgos lauką (bangą). Kai mokslininkai tyrinėja ūzines atomų savybes, 
sakykime, masę ir svorį, tada atomai atrodo ir elgiasi kaip apčiuo- 
piama materija. Tačiau kai tie patys atomai aprašomi kaip įtampos 
potencialai ir bangų ilgiai, jie ima reikštis kaip energija (bangos). 
[Hackermūller, et al, 2003; Chapman, et al, 1995; Pool 1995] Kad 
energija ir materija iš tiesų yra tas pats, mums pasakė Einšteinas. Jis 
tai užrašė formule E=mc?. Čia sakoma, kad energija (E) lygi medžia- 
gos masei (m), padaugintai iš šviesos greičio kvadrato (c*). Einšteinas 
atskleidė, kad mūsų visata nėra sudaryta iš atskirų fizinių objektų, 
tarp kurių tvyro visiškai tuščia erdvė. Jis parodė, kad visata yra viena 
nedaloma dinaminė visuma, kurios energija ir materija neatskiriamai 
surištos tarpusavyje. Ir kaip vienas nuo kito atskirtų elementų jų 


nagrinėti negalima. 


Tai visai ne šalutinis poveikis... tai ir yra poveikis! 


Supratę, kad materijos struktūra ir elgsena paklūsta visiškai ki- 


tokiai mechanikai, nei buvo manyta, biomedicinos mokslo atstovai į 


Tikėjimo biologija 99 


sveikatą ir ligas galėtų pažvelgti visai kitu žvilgsniu. Tačiau po kvantinės 
fizikos atradimų jau prabėgo nemažai laiko, o biologijos ir medicinos 
studentai vis dar mokomi suvokti kūną vien kaip fizinį mechanizmą, 
veikiantį pagal niutoniškosios mechanikos principus. Tirdami, kaip 
funkcionuoja ir kaip valdomi kūno mechanizmai, mokslininkai sutelkė 
dėmesį į didžiulę fizinių signalų įvairovę, kuri klasifikuojama į atskiras 
chemines šeimas, įskaitant jau minėtus hormonus, citokinus, augimo 
faktorius, navikų slopiklius, cheminius signalų nešiklius ir jonus. Ta- 
čiau kadangi šių mokslininkų pozicija yra materialistinė, jie visiškai 
nekreipia dėmesio į energiją ir jos poveikį sveikatai. 

Be to, tradiciniai biologai yra redukcionistai, kitaip sakant, jie 
mano, kad gyvo organizmo funkcionavimą galima suprasti išskaidžius jį 
į atskiras ląsteles ir pažinus jų biocheminę sandarą. Vyrauja įsitikinimas, 
kad gyvybinės biocheminės reakcijos vyksta pagal garsaus amerikiečių 
automobilių gamintojo Henrio Fordo (Henry Ford) išrasto konvejerio 
principus: viena cheminė medžiaga pradeda reakciją, kuri inicijuoja 
kitą reakciją su kita chemine medžiaga ir taip toliau. Toks linijinis 
informacijos srautas iš Aį B, iš Bį C, iš Cį D, iš D į E ir taip toliau 
pavaizduotas piešinėlyje. (Pav. 100 psl.) 

Turėdami prieš akis tokį modelį galime daryti prielaidą, kad, sis- 
temai sutrikus (o tai mūsų atveju būtų organizmo liga ar negalavimas), 
sutrikimo priežastis turėtų būti rasta kurioje nors vienoje sugedusio 
konvejerio grandyje. Reikia tik pakeisti sugedusį elementą arba jį 
pataisyti, pavyzdžiui, duoti ligoniui cheminių vaistų — ir organizmas 
teoriškai turėtų pasveikti. Tokia prielaida skatina farmacijos pramonę 
ieškoti „stebuklingos tabletės“, o genų inžinierius — už įvairias ligas 


atsakingų genų. 

INFO RMACIJ Os | SRAUTAS 
A>-B-C—-D-E 
niutoniškasis (linijinis) požiūris 
LAN 
AZ/ I C 
MN 


E— “D 


kvantinis (holistinis) požiūris 


J 


Kvantinis modelis mums leidžia suprasti, kad visatą sudaro 
tarpusavyje priklausomų energinių laukų visuma. Biomedicinos 
mokslo atstovus toks požiūris glumina ir trikdo, nes jie nepripažįsta 
nepaprastai sudėtingų vidinių sąsajų tarp fizinių elementų ir energi- 
nių laukų. Galima sakyti, jie nepripažįsta visumos. Redukcionistinis 
tiesinio informacijos srauto pripažinimas yra niutoniškosios visatos 
bruožas. 

Kvantinis visatos modelis, priešingai, aprėpia visus tarpusavyje 
susijusius informacijos srautus. Ląstelės elementai yra susipynę į su- 
dėtingus tinklus, kuriuos sudaro tarp jų cirkuliuojantys informacijos 
ir grįžtamojo ryšio srautai (žr. iliustraciją). Biologinė disfunkcija gali 
atsirasti dėl informacinės klaidos bet kurioje ryšio ciklo grandinėje. 
Norėdami perderinti šios sudėtingos sistemos elementų sąveiką, turime 
išmanyti ir padaryti daug daugiau, nei tik rasti cheminį junginį, kuriuo 
galima būtų paveikti vieną konkretų informacinį ryšį. Pavyzdžiui, 
jeigu pakeisime C elemento koncentraciją, tai poveikį pajus ne vien 
D. Holistiniais kanalais C koncentracijos pokytis paveiks visus kitus 


visumos elementus. 

Kai suvokiau, kokie sudėtingi ryšiai sieja materiją ir energiją, 
man tapo aišku, kad redukcionistinis tiesinis (A>B>C>D>E) požiūris 
nepajėgus net apytiksliai paaiškinti, kas tiksliai vyksta, kai organizmas 
suserga. Kad tai suprastume, turime nustatyti, kaip tarpusavyje yra 
susieti ląstelės baltymai. Panašių tyrimų jau atlikta. [Li, et al, 2004; 
Giot, et al, 2003; Jansen, et al, 2003) Žemiau pateiktoje iliustracijoje 
parodyta, kaip sąveikauja keli vaisinės muselės ląstelės baltymai. Su- 
jungtos linijos reiškia baltymo sąveiką su baltymu. 


auks es 


Struktūrinė diagrama, vaizduojanti sąveiką tarp vos mažos dalies ląstelės baltymų 
ir jų grupių, randamų vaisinių muselių (drozofilų) ląstelėse. Didžioji dalis šių 
baltymų dalyvauja RNR molekulių sintezėje ir metabolizme. Baltymai, apibrėžti 
ovalais, yra sugrupuoti pagal atitinkamas kanalų funkcijas. Jungiamosios linijos 
rodo baltymo sąveiką su kitais baltymais. Ryšiai tarp baltymų iš skirtingų funk- 
cinių sričių atskleidžia, kaip paveikus vieną baltymą neišvengiamai atsiranda 
„šalutiniai poveikiai“ kituose susijusiuose kanaluose. „Šalutinis poveikis“ išplinta 
dar plačiau, kai tas pats baltymas atlieka kelias paskirtis. Pavyzdžiui, tas pats 
Rbp1 baltymas (pažymėtas rodykle) dalyvauja RNR metabolizmo reakcijose ir 
reakcijose, lemiančiose lytį: 


(Perspausdinta iš Science 302:1727—-1 736. Copyright 2003, AAAS.) 

Aišku, kad biologinės disfunkcijos priežastis gali būti bet kurioje 
kanalų aibės vietoje įvykęs informacijos iškraipymas. Jei pakeisite 
baltymų parametrus kuriame nors viename kanalų aibės taške, jūs 
neišvengiamai pakeisite ir kitų šį sudėtingą tinklą sudarančių bal- 
tymų parametrus. Ir dar — šioje iliustracijoje atkreipkite dėmesį į 
septynias apskritimais apibrauktas sritis, kurios grupuoja baltymus 
pagal jų fiziologines funkcijas. Matome, kad vienos grupės baltymai, 
nuo kurių funkcijų priklauso lytis (pažymėta rodykle), turi įtakos 
baltymams, kurių paskirtis visiškai kitokia, pavyzdžiui RNR sintezė 
(tai yra RNR helikazė). Niutoniškosios metodologijos prisilaikantys 
mokslininkai tikrai per menkai įvertina informacines sąsajas tarp 
ląstelės baltymų. 

Šie baltymų sąveikos tinklai ypač aiškiai rodo, kaip pavojinga 
vartoti cheminius vaistus. Dabar turbūt aišku, kodėl farmacijos kom- 
panijos prie savo gaminamų preparatų prideda ilgiausias vartojimo 
instrukcijas, kuriose aprašomas šalutinis veikimas. Sąrašai paprastai 
būna ilgi - pradedant menku niežuliu ir baigiant mirtimi. Kai išgeriame 
tabletę, kad ji pataisytų vieno baltymo daromą klaidą, tabletė paveikia 
ne tik tą vieną baltymą, o kur kas daugiau. 

Be to, šalutinį vaistų veikimą dar labiau sustiprina tai, kad bi- 
ologinių sistemų baltymai dažnai būna daugiafunkciški. Tos pačios 
baltymų molekulės vienu metu skirtinguose organuose ir audiniuose 
atlieka visiškai kitokius vaidmenis. Pavyzdžiui, geriame vaistus, kurie 
turėtų pašalinti širdies signalinio kanalo disfunkciją. Suprantama, kad 
kraujas tą chemiją išnešioja po visą organizmą. Todėl „širdies“ vaistai gali 
visai nenumatytai sutrikdyti nervų ar kitų organizmo sistemų veiklą, jei 
tik jose yra tokių baltymų, kuriuos veikia minėtieji vaistai. Nors toks 
daugiafunkciškumas didina vaistų vartojimo riziką, tačiau tai yra dar 
vienas akivaizdžiai efektyvus evoliucijos pasiekimas. Daugialąsteliniai 
organizmai gali egzistuoti su daug mažesniu genų kiekiu, nei buvo 


mokslininkų apskaičiuota, nes to paties geno produktas (baltymas) gali 

atlikti kelias funkcijas. Visai panašiai, kaip dvidešimt šešiomis abėcėlės 
raidėmis užrašomi visi anglų kalbos žodžiai. 

Tirdamas žmogaus kraujagyslių ląsteles, pradžioje buvau gerokai 
nustebintas įvairių signalų daugiafunkciškumo. Štai histaminas — tai 
yra svarbus biocheminis signalas, inicijuojantis ląstelių atsaką į stresą. 
Kai histamino yra kraujyje, kuris teka į rankas ir kojas, streso signalas 
priverčia plačiau atsiverti kraujagyslių sienelių poras. Tai yra vietinės 
uždegiminės reakcijos pradžia. Tačiau kai histamino atsiranda smegenų 
kraujagyslėse, tas pats histamino signalas padidina maistinių medžiagų 
srautą, patenkantį į neuronus, ir tokiu būdu paskatina juos intensyviau 
atlikti savo specializuotas funkcijas. Kilus stresui, histaminas signalizuo- 
ja padidinti smegenims tiekiamų maistinių medžiagų kiekį ir priverčia 
jas suaktyvėti, kad organizmas kuo geriau sureaguotų į pavojų. Mato- 
me, kad tas pats histamino signalas sukuria visai priešingus padarinius 
priklausomai nuo to, į kokią vietą jis pakliūna. [Lipton, et al, 1991] 

Nuostabi signalinės kūno sistemos savybė yra jos veikimo speci- 
fhiškumas ir tikslingumas. Pavyzdžiui, jei prisiliestumėte prie nuodin- 
gojo raugmedžio, jums išbertų rankas ir kiltų nepakeliamas niežulys, 
nes toje vietoje organizmas išskirtų histaminą — signalinę molekulę, 
kuri aktyvuotų uždegiminį atsaką į raugmedžio alergenų poveikį. 
Kadangi nėra jokios būtinybės kasytis visą kūną, histamino atsirastų 
tik pažeistoje kūno vietoje. O kai žmogus patiria stresą, histamino 
atsiranda smegenyse, ši medžiaga suaktyvina neurologinius procesus, 
kurie padidina išgyvenimo galimybes. Todėl kai reikia įveikti stresą, 
histaminas patenka būtent į smegenis, o ne į kurią kitą kūno dalį, kur 
sukeltų uždegiminę reakciją. Tarsi kokios greitojo reagavimo pajėgos, 
histaminas mobilizuojamas tik ten, kur jo reikia. 

Deja, didžioji dauguma farmacijos pramonės gaminamų vaistų 
tokiu speciiškumu nepasižymi. Kai išgeriate antihistamininių vaistų, 
kad apramintumėte alergijos sukeltą niežulį, jie pasklinda po visą orga- 


nizmą ir paveikia visus histamino receptorius. Todėl antihistamininiai 

preparatai slopina alergijos simptomus, tačiau jie taip pat neišvengiamai 
patenka į smegenis ir paveikia nervų sistemą. Ir štai žmogus nusiperka 
patentuotų antihistamininių vaistų, kad kiek apramintų alerginę re- 
akciją, bet kaip šalutinį poveikį patiria mieguistumą. 

Prisiminkime, kokį tragiškai neigiamą šalutinį poveikį sukelia 
pakaitinė sintetinių hormonų terapija. Žinome, kad hormonai estro- 
genai aktyviai veikia moters reprodukcinę sistemą. Tačiau naujausi 
estrogenų tyrimai parodė, kad jie taip pat veikia kraujotakos sistemą, 
širdį ir smegenis. Gydytojai skiria sintetinių estrogeno preparatų moterų 
menopauzės simptomams slopinti, tačiau terapinis farmacijos pramonės 
pagamintų estrogenų poveikis nėra nukreiptas išimtinai į tuos audinius, 
kuriuos reikia paveikti — preparatas vienodai veikia ir kitas sistemas, 
dirgina jų estrogeno receptorius, todėl neigiamą poveikį patiria širdis, 
kraujagyslės ir smegenys. [Shumaker, et al, 2003; Wassertheil-Smoller, 
et al, 2003; Anderson, et al, 2003; Cauley, et al, 2003] 

Neigiamas vaistų poveikis, kaip, pavyzdžiui, pakaitinės hormonų 
terapijos atveju, yra pagrindinė jatrogeninės mirties (tai mirtis nuo 
gydymo ar gydytojų padaryto poveikio) priežastis. Labai atsargiais 
Journal of the American Medical Association vertinimais, jatrogeninė 
mirties priežastis JAV yra trečia pagal nusineštų gyvybių skaičių po 
vėžio ir širdies ligų. Kiekvienais metais nuo neigiamo gydytojų skirtų 
medicininių preparatų poveikio JAV miršta daugiau nei 120 000 
žmonių. [Starfheld 2000] O neseniai pasirodė studija, kurioje nagri- 
nėjami dešimties metų valstybinės statistikos rezultatai ir pateikiami 
dar niūresni skaičiai. Šios studijos išvadose sakoma, kad jatrogeninės 
būsenos yra pagrindinė JAV gyventojų mirties priežastis ir kad gydytojų 
skiriami vaistai dėl savo neigiamo poveikio kasmet pareikalauja 300 
000 gyvybių aukos. 

Tokia statistika kelia nerimą. Į šiuos skaičius ypač turėtų atkreipti 
dėmesį sveikatos apsaugos sistemos profesionalai, kurie dabar arogantiš- 


kai atmeta kelių tūkstančių metų senumo Rytų medicinos patirtį — esą 

ji yra nemokslinė. Tačiau Rytų gydymo menas remiasi daug subtilesniu 
visatos supratimu nei mūsiškė medicina. Jau prieš daug šimtmečių 
Azijos gydūnai pripažino, kad energija yra esmingiausias geros svei- 
katos veiksnys. Rytų medicinos sistemose kūnas laikomas sudėtingu 
energinių kanalų (vadinamųjų meridianų) tinklu. Kinų žmogaus kūno 
diagramos, vaizduojančios tuos energinius kanalus, gerokai primena 
šiuolaikines elektronines schemas. Akupunktūrinėmis adatomis kinų 
gydūnai diagnozuoja ligonių energines grandines visai taip pat, kaip 
elektronikos inžinieriai tikrina spausdintas elektrinių grandinių plokš- 


tes, ieškodami „elektrotakos sutrikimų“. 


Gydytojai - farmacijos kompanijų įkaitai 


Nors žaviuosi senovine Rytų gydymo sistema, nenoriu visų 
dabartinių medicinos bėdų suversti vakariečiams gydytojams, esą jie 
beatodairiškai skiria vaistus, kurie kelia mirtiną pavojų. Iš vienos pusės 
gydytojai yra trankomi intelektualinio biomedicinos kūjo, iš kitos — 
niekur neleidžia pasitraukti farmacijos kompanijų priekalas. Faktiškai 
gydytojai yra tapę mažais milžiniškų medicinos industrijos kompleksų 
sraigteliais. Be to, gydytojų galimybes varžo archajiškas medicininis 
išsilavinimas, kuris remiasi niutoniškuoju visatos supratimu. Deja, ši 
metodologinė kryptis paseno dar XX amžiuje, trečiojo dešimtmečio 
pabaigoje, kai fizikai oficialiai pripažino kvantinę mechaniką ir paskel- 
bė, kad visatą iš tiesų sudaro ne materija, o energija. 

Baigę universitetus, informaciją apie naujus vaistus gydytojai gau- 
na iš farmacijos kompanijų atstovų, kuriems visų pirma rūpi parduoti 
kompanijos produkciją. Be to, farmacijos kompanijos organizuoja 
įvairius mokymus, kad tik įtikintų gydytojus, kokie veiksmingi yra jų 
produktai. Milžiniškas išrašomų vaistų kiekis akivaizdžiai byloja, kad 
Amerikos gydytojai nesilaiko Hipokrato priesaikos, kuri pirmiausia 

liepia nepakenkti. Farmacininkai stengiasi padaryti mus priklauso- 
mus nuo vaistų, kad ir kokie būtų tragiški to rezultatai. Turime žengti 
žingsnį atgal ir įtraukti kvantinės fizikos pasiekimus į biomediciną, kad 
galėtume pradėti kurti naują, saugesnę medicinos sistemą, derančią su 


gamtos dėsniais. 


Fizika ir medicina: pavėluota ir ignoruojama 


Fizikos mokslas remiasi kvantine mechanika ir gauna sensacin- 
gus rezultatus. Visą žmoniją pažadinęs skambutis, kuris pranešė apie 
kvantinę tikrovę, nuaidėjo 1945 metų rugpjūčio 6 dieną — kai ant 
Hirosimos numesta atominė bomba paskelbė, kad prasidėjo atominis 
amžius, ir pademonstravo, kokia siaubinga yra praktiškai pritaikyta 
kvantinė teorija. Tačiau kvantinė fizika pasitarnavo ir kitiems, konstruk- 
tyviems, tikslams, pavyzdžiui, žmonija išvydo elektronikos stebuklą. 
Kvantinei mechanikai turime būti dėkingi už tokius pasiekimus kaip 
televizija, kompiuteriai, tomografija, lazeriai, kosminiai skrydžiai ir 
mobilieji telefonai. 

O kokią didingą ir stebuklingą pažangą padarė biomedicina, 
remdamasi kvantine revoliucija? Pasiekimų sąrašas šioje srityje būtų 
labai trumpas — jų tiesiog nėra! 

Siūlydamas biologijoje taikyti kvantinės mechanikos principus, 
tikrai neteigiu, kad turime atsisakyti Niutono atrastų principų. Jų vertė 
nesumažėjo. Naujieji kvantinės mechanikos dėsniai jokiu būdu neneigia 
klasikinės fizikos. Planetos vis dar skrieja savo orbitomis ir jų judėjimą 
galima aprašyti niutoniškosios fizikos formulėmis. Visas skirtumas tarp 
dviejų mechanikų tas, kad kvantinė mechanika taikytina molekulių ir 
atomų lygmenyje, o klasikinė — didesnės apimties kūnams, kai reikia 
aprašyti organus, individus, individų bendrijas. Liga, pavyzdžiui, vėžys, 


reiškiasi makrolygmenyje — mes matome ir apčiuopiame naviką. Tačiau 

vėžio raida prasideda nuo sutrikusių pirminių ląstelių — o tai jau yra 
molekulių lygmuo. Turėtume pripažinti, kad bemaž visi biologiniai 
sutrikimai (išskyrus fizinius sužeidimus) prasideda ląstelės molekulių 
lygmenyje. Todėl mums reikalinga biologija, integruojanti kvantinę ir 
niutoniškąją mechanikas. 

Turėtume nuoširdžiai padėkoti saujelei drąsių biologų, kurie 
visapusiškai palaiko tokią mokslų integraciją. Jau daugiau nei prieš ke- 
turiasdešimt metų Nobelio premijos laureatas vengrų fiziologas Albertas 
Sent-Giorgis parašė knygą pavadinimu Įvadas į submolekulinę biologiją. 
(Albert Szent-Gy6rgyi, Introduction to a Submolecular Biology). Tai buvo 
kilnios pastangos parodyti gyvybę tiriantiems mokslininkams, kokia 
svarbi kvantinė mechanika, kai mes norime pažinti biologines sistemas. 
Deja, tradiciškai nusiteikę bendražygiai palaikė Alberto Sent-Giorgio 
knygą „anksčiau tikrai puikaus mokslininko“ senatviniu kliedėjimu 
ir sugebėjo tik paverkšlenti, kad „neteko“ žymaus kolegos. Klasiki- 
nės krypties biologai nepripažįsta šios knygos svarbos ligi šiol, tačiau 
mokslo istorija rodo, kad anksčiau ar vėliau jiems reikės tą padaryti, 
nes akivaizdžios tiesos senąją materialistinę paradigmą stumia vis toliau 
į paribius. Jau kalbėjome, kad baltymų molekulės atlieka tam tikrus 
judesius, be kurių sunku įsivaizduoti gyvą organizmą. Mokslininkai 
visaip bandė aprašyti šiuos judesius remdamiesi niutoniškosios fhizikos 
principais, tačiau veltui. Bet štai pačioje XXI amžiaus pradžioje žurnale 
Nature pasirodė Vojislavos Pofristik ir Lajonelio Gudmano straipsnis, 
kuriame autoriai teigia, kad gyvybinius molekulių judesius puikiai 
aprašo kvantinės mechanikos dėsniai, o klasikinės fizikos dėsniai tam 
netinka. [V. Pophristic, L. Goodman 2001] 

Tame pačiame žurnale recenzuodamas šį svarbų mokslinį straips- 
nį, biofizikas E Vainholdas rašo: „Kada gi pagaliau chemijos vadovėliai 
padės studentams suprasti, užuot trukdę, kokiais kvantiniais principais 
veikia molekuliniai mechanizmai?“ Ir dar Vainholdas pabrėžia: „Ko- 


kios jėgos verčia molekules susisukti ir susilankstyti sudėtingiausiais 

pavidalais? Neverta ieškoti atsakymo organinės chemijos vadovėliuose.“ 
[EF Weinhold 2001] 

Organinė chemija teikia biomedicinai vien mechanistines 
koncepcijas. Kaip sako Vainholdas, šios chemijos srities idėjos yra 
pasenusios, organinės chemijos vadovėlių puslapiuose dar tik turi 
atsirasti pripažinimas, jog egzistuoja toks dalykas kaip kvantinė fizika. 
Tradicines pozicijas užimantys mokslininkai neturi jokio supratimo 
apie molekulinius mechanizmus, kurie yra tikrai svarbus gyvybinis 
ląstelės veiksnys. 

Šimtai mokslinių studijų per pastarąją pusę amžiaus nuosekliai 
parodė, kad „neregimos elektromagnetinio spektro jėgos“ tam tikru 
būdu veikia kiekvieną biologinio reguliavimo aspektą. Šį spektrą su- 
daro mikrobangos, radijo bangos, regimoji šviesa, ypač žemų dažnių 
virpesiai, akustiniai virpesiai ir netgi naujai atrastos jėgos, vadinamos 
skaliarine energija. Specifiniai virpesių dažniai reguliuoja DNR, RNR ir 
baltymų sintezę, keičia baltymų struktūrinį pavidalą ir funkcijas, kon- 
troliuoja genų veikimą, ląstelių dalijimąsi, jų specializaciją, morfogenezę 
(ląstelių susijungimą į audinius ir organus), hormonų sekreciją, nervų 
augimą ir funkcionavimą. Visa tai yra ląstelių gyvybės pagrindas. Nors 
daugumos šių tyrimų medžiaga yra paskelbta solidžiuose biomedicinos 
mokslo žurnaluose, jų novatoriškų idėjų niekas nė nesiruošia įtraukti į 
medicinos mokyklų programas. [Liboff 2004; Goodman, Blank 2002; 
Sivitz 2000; Jin, et al, 2000; Blackman, et al, 1993; Rosen 1992; Blank 
1992; Tsong 1989; Yen-Patton, et al, 1988] 

Beveik prieš keturiasdešimt metų Oksfordo universiteto biofizi- 
kas C. V. E Makleras (C. W. F. McClare) apskaičiavo ir palygino, kaip 
efektyviai perduodami signalai biologinėse sistemose energiniu ir che- 
miniu būdu. Jo tyrimo ataskaita pavadinimu Rezonansas bioenergetikoje 
buvo paskelbta leidinyje Annals ofthe New York Academy of Science. Ši 
publikacija parodo, kad energiniai signaliniai mechanizmai, pavyzdžiui, 


elektromagnetiniai virpesiai, šimtą kartų efektyviau perduoda infor- 

maciją apie terpės būklę nei cheminiai signalai, tokie kaip hormonai, 
neurotransmiteriai, augimo faktoriai ir kiti. [McClare 1974) 

Visai nestebina, kad energiniai signalai yra daug efektyvesni. Fi- 
zinės molekulės gebėjimas pernešti informaciją tiesiogiai priklauso nuo 
to, kiek energijos molekulė turi šiam veiksmui atlikti. Molekulės per- 
duoda signalą sudarydamos chemines jungtis, tačiau tai sukelia didelius 
energijos nuostolius, nes vykstant tokioms reakcijoms išsiskiria šiluma. 
Kadangi termocheminė jungtis išeikvoja beveik visą molekulėje sukauptą 
energiją, signalinei informacijai perduoti energijos lieka nedaug. 

Mes žinome, kad išgyvena tik tie organizmai, kurie priima ir 
interpretuoja aplinkos signalus. Galima sakyti, kad išgyvenimas tiesio- 
giai priklauso nuo to, kokiu greičiu ir kaip veiksmingai perduodami 
signalai. Elektromagnetiniai energiniai virpesiai perduodami 300 000 
kilometrų per sekundę greičiu, o difuzijos būdu prasiskverbiančio 
cheminio junginio greitis yra tikrai mažesnis nei 1 centimetras per 
sekundę. Energiniai signalai yra 100 kartų veiksmingesni ir tiesiog 
neapsakomai greitesni nei cheminiai signalai. Tad kokių signalų labiau 


pageidaujate savo ląstelių bendruomenei, kurią sudaro trilijonai narių? 


Paskaičiuokite! 


Dar apie vaistus 


Neabejoju, kad rimčiausia priežastis, kodėl energiniai tyrimai 
beatodairiškai ignoruojami, yra doleriai. Trilijonais dolerių vertinama 
farmacijos pramonė investuoja į tyrimus, kurių tikslas yra sukurti „ste- 
buklingą tabletę“, o kiekviena tabletė duoda pelną. Jeigu tik energiją 
būtų galima suspausti į tabletės pavidalą, vaistų gamintojai negaišdami 
ta galimybe susidomėtų. 

O kol kas jie stengiasi nustatyti fiziologinius ar elgsenos nukry- 


pimus nuo tam tikros hipotetinės normos, šį nukrypimą pavadina liga 

ar negalavimu, o tada paskelbia visuomenei, koks šis nukrypimas yra 
pavojingas. Paskui farmacijos kompanijos itin supaprastintai apibū- 
dina nukrypimo nuo normos simptomus, kad informacinio lapelio 
skaitytojas lengvai galėtų diagnozuoti sau ligą. „Esate susirūpinę? Tai 
esminis simptomas, rodantis, kad jums vystosi negalavimas, vadinamas 
nerimu. Liaukitės nerimavę! Kreipkitės į savo gydytoją, kad jis jums 
išrašytų naujų mūsų tablečių, kurios šią būseną pašalins.“ 

Žiniasklaida vengia pranešti, kiek žmonių miršta nuo gydytojų 
skirtų vaistų, o kad nukreiptų mūsų dėmesį nuo tos temos, labai gar- 
siai kalba apie narkotikų keliamą pavojų ir vis primena, kad kvaišalų 
vartojimas gyvenimo problemų neišsprendžia. Tai yra juokinga... Galiu 
lygiai tą patį pasakyti ir apie legalius medicininius preparatus. Klau- 
siate, ar jie tikrai pavojingi? Verčiau paklauskite tų, kurie nuo jų mirė 
per pastaruosius metus. Slopindami ligos simptomus gydytojo skirtais 
vaistais ignoruojame tą faktą, kad, galimas daiktas, patys esame dėl šių 
simptomų kalti. Beatodairiškas legalių vaistų vartojimas leidžia mums 
nejausti asmeninės atsakomybės už savo sveikatą. 

Vaistų vartojimo manija primena man vieną nutikimą, kai bū- 
damas dar studentas uždarbiavau automobilių remonto dirbtuvėse. 
Vieną penktadienio popietę, gal pusę penkių, į kontorą įvirto sudirgusi 
moteris. Jos automobilyje, matote, mirksi „kažkokia lemputė“, o be to, 
čia jau ne pirmas kartas, kai dėl šios priežasties jai reikia gaišti laiką. 
Sakykite, kas norės pusę penkių, jau prieš pat darbo dienos pabaigą, 
vargti dėl tokio nieko ir dar bendrauti su irzlia kliente? Visi nuščiuvę 
sukome žvilgsnius į šalį, kol vienas mechanikas neištvėrė: „Duokit 
raktelius. “ Jis įvairavo automobilį į tolimąjį dirbtuvių kampą, šiek tiek 
pasikrapštęs prietaisų skydelyje išėmė signalinę lemputę ir nusviedė ją 
šalin. Tada atsikimšo butelį gazuoto gėrimo ir užsirūkė. Po kiek laiko, 
per kurį, klientės manymu, galima būtų pataisyti automobilį, jis išva- 
žiavo į kiemą. Patenkinta, kad bjaurioji lemputė nebemirksi, klientė 


džiugiai išvažiavo į vakarėjantį miestą. Noriu pasakyti štai ką: juk tikrojo 

gedimo niekas nepataisė, tiesiog buvo nuslopintas simptomas. Lygiai tą 
patį galima pasakyti ir apie cheminius vaistais: jie slopina simptomus, 
tačiau didžioji jų dauguma tikrosios ligos priežasties net nepaliečia. 

Galite paprieštarauti, esą laikai jau pasikeitė: dabar mes esame la- 
biau apsišvietę ir žinome, kokį pavojų gali kelti vaistai, be to, palankiau 
žiūrime ir į alternatyviuosius gydymo metodus. Sutinku, jog vien dėl 
to, kad pusė amerikiečių pradėjo lankytis pas alternatyviosios sveikatos 
priežiūros specialistus, tradicinės medicinos gydytojai daugiau nebegali 
laikyti galvos smėlyje ir laukti, kol alternatyvių požiūrių mada pranyks. 
Net draudimo kompanijos pradėjo mokėti už paslaugas, kurias visai 
neseniai smerkė kaip šundaktaravimą, vieną kitą tokį alternatyvųjį 
specialistą įsileido net didžiosios universitetinės ligoninės. 

"Tačiau mokslininkai alternatyviaisiais gydymo metodais domisi 
dar per menkai. Tiesa, spaudžiant visuomenei, Nacionalinis sveikatos 
institutas pripažino „alternatyviosios medicinos“ kryptį. Tačiau tai vien 
simbolinis gestas, leidžiantis apraminti aktyvistus ir pacientus, kurie 
alrernatyviajai sveikatos priežiūrai išleidžia nemažus pinigus. Tačiau 
iš tikrųjų nėra jokių rimtų fondų, pasirengusių finansuoti mokslinius 
energinės medicinos tyrimus. O be tokių tyrimų energiniai gydymo 


metodai oficialiai laikomi „nemoksliniais“. 


Geri virpesiai, blogi virpesiai ir energijos kalba 


Nors tradicinė medicina vis dar nepasidomėjo, koks yra infor- 
macinis energijos vaidmuo biologinėse sistemose, vis dėlto ji mielai 
naudojasi neinvazinėmis tyrimo technologijomis, kurios kaip tik ir 
fiksuoja tokius energinius laukus. Kvantinės fizikos specialistai sukūrė 
tokius energines būsenas fiksuojančius prietaisus (skenerius), kuriais 
galima tirti įvairių cheminių medžiagų skleidžiamus virpesius. Šiais 


skeneriais mokslininkai nustato medžiagos molekulinę sudėtį. Dabar tų 

prietaisų modifikacijos sėkmingai naudojamos žmogaus kūno audinių 
ir organų skleidžiamų energijų spektrams nuskaityti. Kadangi energiniai 
laukai lengvai sklinda fiziniais kūnais, šie modernūs prietaisai, žinomi 
mums kaip tomografai, leidžia aptikti įvairias organų patologijas ne- 


invaziniu būdu. 


Mamograma. Atkreipkite dėmesį, kad iliustracijoje yra ne krūties nuotrauka, 
o elektroninis atvaizdas, gautas skenuojant organo ląstelių ir audinių energinio 
spinduliavimo charakteristikas. Skirtumai, išryškėjantys energijų spektre, leidžia 
radiologams atskirti, kur yra sveiki audiniai, o kur sergantys (tamsi dėmelė 
centre). 


Šioje mamogramoje matome, kad krūtyje yra vėžio židinys. Ne- 
sveiki audiniai skleidžia kitokius virpesius, jie skiriasi nuo aplinkinių 
sveikų ląstelių skleidžiamų virpesių. Energinės žymės prasiskverbia pro 
kūno audinius ir sklinda tolyn kaip neregimos bangos, primenančios 
ratilus vandens paviršiuje. Jei į vandenį įmesime akmenuką, energija, 
kurią jis atneš (nes jo masę veiks traukos jėga), bus perduota vande- 
niui. Akmenuko sukelti ratilai — tai energijos bangos, sklindančios 


vandeniu. 

Jei į vandenį vienu metu bus įmesti keli akmenukai, iš kiekvieno 
taško sklindančios bangos ims sąveikauti tarpusavyje. Jų interferencija 


gali būti stiprinamoji (stiprinanti energiją) arba slopinamoji (silpni- 


nanti energiją). 


Jei iš vienodo aukščio tuo pat metu į vandenį bus įmesti du 
vienodi akmenukai, tai jų poveikis bus koordinuotas. Nuo kiekvieno 
akmenuko kylančios bangos susijungs (konverguos) ir sudarys „bendrą“ 
bangą. Kai bangos yra koordinuotos, jų energijos susilieja ir padvigu- 
bėja — tai yra stiprinamoji interferencija, arba Ąarmoninis rezonansas. 
Kai akmenukų įmetimo momentas nesuderintas, jų sukeltos bangos 
bus nekoordinuotos. Kai viena bangelė kils, kita gali leistis, todėl 
susiliejusios (konvergavusios) bangos užgęsta. Tai yra slopinamoji 


interferencija. (Pav. 114-115 psl.) 

Stiprinamoji interferencija. Pirmoje eilutėje matome, kaip dvi bangos (A ir 
B) iš skirtingų taškų juda viena į kitą, jų svyravimas yra tos pačios fazės, todėl 
bangos susilieja į atstojamąją bangą tame taške, kur susitinka jų frontai. Kad 
suprastume, kaip vyksta abiejų bangų sąveika, antroje eilutėje parodyta, kaip 
atrodo bangos viena virš kitos. Matome, kad tada, kai A bangos amplitudė yra 
+1, B bangos amplitudė taip pat yra +1. Kai abi bangos susilieja, jų atstojamo- 
sios bangos amplitudė bus +2. O tame taške, kur A bangos amplitudė yra -1, 
B bangos amplitudė taip pat yra -1, vadinasi, atstojamosios bangos amplitudė 
tame taške bus -2. Trečioje eilutėje kaip tik ir pavaizduota susidūrusių bangų 
atstojamoji banga. 


Energijos bangų sklidimas yra svarbus biomedicinos požiūriu 
reiškinys, kadangi virpesių dažniai gali keisti hizines ir chemines ląste- 
lės savybes lygiai taip pat, kaip ląstelės elgseną keičia fizinis histamino 
ar estrogeno poveikio signalas. Kadangi atomai nepaliaujamai juda, 
skleisdami išmatuojamus virpesius, jie taip pat sukuria banginius 


pavidalus, atitinkančius mūsų nagrinėtus ratilus vandens paviršiuje. 


Tikėjimo biologija 115 


Kiekvienas atomas turi savitai pasiskirsčiusius neigiamus ir teigiamus 
krūvius bei pasižymi kitomis unikaliomis charakteristikomis, todėl jis 
generuoja specifinius virpesius ir turi jam būdingą „virpesinį pavidalą“. 
[Oschman 2000) 


A banga B banga 


l = 


Slopinamoji interferencija. Pirmoje eilutėje matome, kaip dvi bangos (A ir B) 
iš skirtingų taškų juda viena į kitą. Tačiau tas bangas sukėlę akmenukai vandens 
paviršių pasiekė skirtingu metu, todėl bangų svyravimai tarpusavyje nedera, jų 
fazės nesutampa. A bangos fronto amplitudė yra neigiama, o B bangos — teigiama. 
Antroje eilutėje parodyta, kad susidūrusios bangos yra tarsi veidrodinis viena 
kitos atspindys. Kai A bangos amplitudė yra +1, B bangos amplitudė yra -1, ir 
atvirkščiai. Todėl kai bangos susilieja, jų atstojamosios bangos amplitudė yra lygi 
nuliui. Trečioje eilutėje parodyta susiliejusių bangų atstojamoji banga — tai yra 
lygus vandens paviršius! 


Mokslininkai išrado būdą, kaip visiškai sustabdyti atomo svyra- 
vimus. Pirmiausia jie nustato tam tikro atomo virpesių dažnį, o tada 
lazeriu paskleidžia to paties dažnio, bet priešingos fazės virpesius. Tokiu 
būdu sukuriama slopinamoji interferencija ir atomas sustoja. [Chu 


2002; Rumbles 2001] 

Jei reikia ne sustabdyti, o suaktyvinti atomus, lazeris skleidžia 
virpesius, kurie su atomo virpesiais sukuria harmoninį rezonansą. 
Virpesiai gali būti ne vien elektromagnetinės, bet ir akustinės prigim- 
ties. Pavyzdžiui, kai ypatingų gebėjimų vokalistė Ela Fitzdžerald (Ella 
Fitzgerald) išdainuoja natą, rezonuojančią su krištolinės taurės atomais, 
šie sugeria dainininkės skleidžiamo garso bangas. Veikiant stiprinamajai 
interferencijai, taurės atomai priverčiami virpėti intensyviau ir galiau- 
siai jie sugeria tiek energijos, kad jų virpėjimo intensyvumas viršija 
tarpusavio sąryšio jėgas — taurė tada tiesiog subyra. 

Mūsų dienomis pasitelkę stiprinamąją interferenciją gydytojai 
trupina inkstų akmenis — retas atvejis, kai šiuolaikinė medicina remiasi 
kvantinės fizikos dėsniais. Inkstų akmenys yra kristalinės struktūros, į 
kurią sujungti atomai virpa tam tikrais dažniais. Gydytojams nereikia 
nieko pjauti ar įvesti į kūną. Jie tik nukreipia sutelktą harmoninių vir- 
pesių pluoštą į reikiamą vietą — ten, kur glūdi inkstų akmuo. Virpesiai 
suderinami taip, kad akmenyje įvyktų stiprinamoji interferencija. Kaip 
nuo atitinkamo stiprumo ir aukštumo natos suyra krištolinė taurė, taip 
ir inkstų akmuo nuo intensyvių virpesių sutrupa į smilteles, kurias 
paskui organizmas pašalina be jokio didesnio skausmo. 

Turėdami galvoje tuos faktus, galime daryti prielaidą, kad har- 
moninis rezonansas, kuris sutrupina krištolo taurę ar inkstų akmenis, 
panašiu būdu veikia ir biocheminius mūsų kūno junginius. Bet bio- 
logams šie mechanizmai neįdomūs ir jie kur kas mieliau kuria naujus 
vaistus. Labai gaila, kad taip yra, nes moksliniai faktai rodo, jog įma- 
noma sugeneruoti tokius virpesius, kurie veiktų organizmą taip, kaip 
jį veikia cheminiai preparatai. 

Beje, vienu metu medicinoje buvo plačiai taikoma elektrotera- 
pija. XIX amžiaus pabaigoje, kai inžinieriai išmoko gaminti įvairius 
elektromagnetinių laukų generatorius, jais buvo pabandyta ir gydyti 
ligas. Visuomenėje plito gydymo būdas, pavadintas radiestezija. Sklido 


kalbos, esą šie prietaisai labai veiksmingi. Jie tapo tokie populiarūs, jog 

laikraščiuose mirgėjo maždaug tokie skelbimai: „Tapk radiestetu! Tik 
9,99 $ su visomis instrukcijomis!“ Statistiniai duomenys rodo, kad 
1894 metais daugiau nei 10 tūkstančių JAV gydytojų ir dar nemažas 
būrys savamokslių entuziastų reguliariai naudojo elektroterapiją. 

1895 metais D. D. Palmeris padėjo chiropraktikos mokslo 
pamatus. Jis padarė prielaidą, kad daugumą ligų sukelia energijos 
apytakos sutrikimai nervų sistemoje, todėl tvirtino, kad visų pirma 
reikia gydyti stuburą, nes stuburas yra informacinis ir energinis viso 
organizmo kanalas. 

Tačiau Palmerio sukurta chiropraktika, kaip ir homeopatija, 
radiestezija bei kiti gydymo be vaistų metodai, ėmė kelti pavojų tradi- 
cinės medicinos profesionalams. Karnegio fondas (Carnegie Founda- 
tion) 1910 metais paskelbė vadinamąją Fleksnerio ataskaitą (Flexner 
Report), kurioje buvo pareikalauta medicinoje taikyti tik „moksliškai 
pagrįstus metodus“. Kadangi tada fizikai dar nebuvo atradę kvantinės 
visatos, energinė medicina mokslui buvo nesuvokiama. Tad Amerikos 
medicinos asociacija (American Medical Association) chiropraktiką bei 
kitas energinio gydymo kryptis pripažino nemokslinėmis praktikomis 
ir primetė joms prastą reputaciją. Radiestezijos entuziastai visiškai 
išnyko. 

Tačiau chiropraktika per pastaruosius keturiasdešimt metų į 
mediciną grįžo gana tvirtai. 1990 metais chiropraktikai laimėjo teismo 
procesą, kuriame bylinėjosi su medicinos monopolį turinčia Amerikos 
medicinos asociacija. Ši organizacija buvo pripažinta kalta, kad netei- 
sėtais būdais siekė sužlugdyti chiropraktiką kaip profesiją. Nuo šios 
datos chiropraktika išplėtė savo įtaką ir dabar ją leidžiama taikyti net 
kai kuriose ligoninėse. Bando neatsilikti ir elektroterapijos šalininkai. 
Nors šio metodo istorija gana prieštaringa, dabar vykdomi nauji elek- 
tromagnetinių virpesių terapijos tyrimai. 

Jau seniai smegenys laikomos elektriniu organu, todėl, pavyz- 


džiui, depresijai gydyti ilgą laiką buvo taikoma elektrošoko procedūra. 

Dabar mokslininkai tiria ne tokius radikalius būdus, kaip paveikti 
smegenis elektra. Neseniai žurnalas Science paskelbė straipsnį apie 
sėkmingą ir veiksmingą transkranialinio magnetinio stimuliavimo 
(TMS) metodą, kai smegenys veikiamos magnetiniais laukais. [Hel- 
muth 2001; Hallet 2000] TMS yra šiuolaikinė XIX amžiuje populia- 
rios radiestezijos versija. Tyrimai rodo, kad TMS gali būti efektyvus 
gydymo metodas. Tinkamai taikomas, jis gali palengvinti depresijos 
simptomus. 

Akivaizdu, kad mums reikalingi išsamūs šios daug žadančios ir 
menkai nagrinėtos srities tyrimai, apimantys kvantinės fizikos, elektros 
teorijos, chemijos ir biologijos kryptis. Tyrimų rezultatai turėtų būti 
ypač svarbūs, nes labai didelė tikimybė, kad jie leis sukurti gydymo 
metodus, kurie turės daug mažesnį šalutinį poveikį nei šiuolaikiniai 
vaistai. Kita vertus, šie tyrimai tik patvirtintų tai, ką mokslininkai ir 
kiti šiais dalykais besidomintys žmonės jau ir taip žino, tik nedrįsta 
viešai pripažinti: visi organizmai, taip pat ir žmonės, bendrauja su 
aplinka ir ją jaučia tik per energinius laukus. Žmonės yra pernelyg 
priklausomi nuo šnekamosios ir rašytinės kalbos, jie tiesiog pamiršo, 
kaip naudotis sensorinėmis savo organizmo sistemomis, kurios geba 
priimti energinius signalus. Tuos gebėjimus yra išsaugojusius kai kurios 
„primityvios“ tautos. Pavyzdžiui, Australijos aborigenai sugeba pajausti 
vandens telkinį, esantį giliai po smėliu, o Amazonės šamanai bendrauja 
su vaistinių augalų energijomis. 

Tikriausiai kiekvienam retsykiais pasitaiko patirti keistų pojūčių. 
Pavyzdžiui, einate naktį tamsia gatve ir netikėtai pajuntate, kad visa 
jūsų energija kažin kur ištekėjo. Ar prisimenate ką nors panašaus? Tai 
slopinamoji interferencija, lygiai kaip ta, kuri kyla, kai du akmenukai 
nesinchroniškai įkrinta į vandenį. O paprasčiau tariant, tai yra „blogi 
virpesiai ! Gal prisimenate, kaip sutikote kokį ypatingą žmogų ir pa- 
jutote neapsakomą energijos antplūdį, tiesiog „pakilote aukštyn“? Tada 


patyrėte stiprinamąją interferenciją, arba „gerus virpesius“. 

Kai pagaliau supratau, kad nesame vien inertiška materija, ir kai 
pamačiau, jog mano mokslinės žinios yra gerokai pasenusios, pajutau, 
kad man trūksta „stiprinamosios interferencijos“. Taip, man reikėjo 
labiau pasikliauti kvantinės fizikos dėsniais! Slinkau per gyvenimą 
nesąmoningai švaistydamas energiją, užuot ją kaupęs. Tarsi žiemą bū- 
čiau karštai kūrenęs namus, tačiau langus ir duris laikęs atvertus. Taigi 
pasiryžau „uždaryti, kas be reikalo buvo atidaryta“, ir patyrinėti, kur 
nuteka mano energija. Kai ką pakeisti buvo visai nesunku. Pavyzdžiui, 
lengvai atsisakiau mirtinai nuobodžių vakarėlių su kolegomis. Kur kas 
sunkiau buvo nugalėti pesimistinę mąstyseną, kuri man buvo tokia 
įprasta. Mintydami mintis išeikvojame tikrai ne mažiau energijos, nei 
bėgdami maratoną. Plačiau apie tai pakalbėsime kitame skyriuje. 

Man reikėjo kvantinės darnos. Nė kiek ne mažiau, manau, jos 
reikia ir biomedicinai. Šiuo metu medicinoje, kaip jau buvau užsiminęs, 
yra prasidėję labai lėti poslinkiai alternatyviųjų gydymo metodų link. 
Tuos poslinkius skatina medicinos teikiamų paslaugų vartotojai. Vis 
daugiau jų nori gydytis kitaip. Kvantinės revoliucijos pradžia netoli. Ir 


oficialioji medicina, kad ir nenoromis, tas permainas turės priimti. 


V SKYRIUS 


Biologija ir tikėjimas 


952 metais jauno britų gydytojo Alberto Meisono (Albert Mason) 

klaida trumpam išgarsino jį mokslo pasaulyje. Jis pabandė išgy- 
dyti penkiolikamečiui berniukui karpas hipnoze. Meisonui ir kitiems 
gydytojams iki tol tai visai neblogai sekėsi, tačiau šis atvejis buvo kur 
kas sunkesnis. Berniuko oda daugiau priminė dramblio nei žmogaus, 
tik krūtinė buvo lygi. 

Per pirmą hipnozės seansą daktaras Meisonas pabandė gydyti 
vieną savo paciento ranką. Kai berniukas buvo užhipnotizuotas, Mei- 
sonas jam įteigė, kad rankos oda sveiksta, darosi lygi ir rausva. Kai po 
savaitės berniukas atėjo vėl, Meisonas, apsidžiaugęs, kad ranka atrodo 
daug sveikesnė, nusivedė jaunąjį pacientą pas chirurgą, kuris pirmiau 
nesėkmingai bandė šiam odą persodinti. Chirurgas, pamatęs berniuko 
ranką, išpūtė akis iš nuostabos. Ir tada nelauktai paaiškėjo, kad įvyko 
klaida. Diagnozė buvo visai ne karpos. Chirurgas Meisonui paaiškino, 
kad berniuką vargino mirtinai pavojingas genetinės kilmės negala- 
vimas, vadinamas įgimtąja ichtioze. Meisonas ir berniukas, hipnoze 
(kitaip sakant, vien proto jėga) paveikę tos ligos simptomus, padarė 
neįmanomą dalyką. Paskui daktaras Meisonas tęsė hipnozės seansus 
ir jų rezultatai buvo puikūs: didžioji dalis berniuko odos tapo panaši 
į sveiką. Berniukui, mokykloje negailestingai užgaulioram dėl tokios 


nemalonios ligos, prasidėjo naujas, normalus gyvenimas. 

Apie tą nepaprastą įvykį Meisonas parašė į Britų medicinos žurnalą 
(British Medical Journal). Straipsnis sukėlė tikrą sensaciją. [Mason 1952] 
Autorių šlovino žiniasklaida ir apgulė pacientai, sergantys retomis, 
sunkiomis ligomis, kurių ligi tol niekam nebuvo pavykę išgydyti. Deja, 
hipnozė nebuvo panacėja. Meisonas bandė ją taikyti kitiems ichtio- 
zės ligoniams, tačiau pirmųjų rezultatų nepavyko pakartoti nė sykio. 
Pirmąjį sėkmingą atvejį Meisonas paaiškino tikėjimu, kad jis išgydys 
savo ligonį. Tačiau vėliau jis jau nebepasitikėjo savo gebėjimais, kaip 
pirmą kartą, kai manė, kad susidūrė tiesiog su užleistomis karpomis. Jis 
stengėsi, tačiau jam to pakartoti nepavyko. Vienoje televizijos laidoje 
jis prisipažino: „Aš bandžiau įtikėti, kad galiu išgydyti nepagydomą 
ligą, tačiau iš tikrųjų tik apsimetinėjau.“ [Discovery Health Channel 
2003) 

Ar tikrai įmanoma mintimis pakeisti genetinę programą, kaip 
įvyko šiuo aprašytu atveju? Kaip Meisono tikėjimas gydymo sėkme 
galėjo išgydyti sunkų ligonį? Naujoji biologija pateikia mums keletą 
atsakymų į šį klausimą. Praeitame skyriuje sužinojome, kad materija 
ir energija yra kvantiškai susieti dalykai. Todėl visai tikėtina, kad lygiai 
taip pat susieti yra protas (energija) ir kūnas (materija), nors vakarietiška 
medicina šių sąsajų jau kelis šimtmečius stengiasi nematyti. 

XVII amžiuje šiuolaikinės filosofijos tėvu vadinamas prancūzų 
fhlosofas Renė Dekartas (Renė Descartes) atmetė idėją, kad protas gali 
paveikti fizines kūno savybes ir šiuos du reiškinius — protą ir kūną — 
griežtai vieną nuo kito atskyrė. Jis teigė, kad kūnas yra materialus, o 
protas sudarytas iš neapibrėžtos, tačiau akivaizdu, kad nematerialios 
substancijos. Proto prigimtis jam liko nepažinta. Dekarto įsivaizduotą 
nefizinį protą Džilbertas Railis prieš šešis dešimtmečius savo knygoje 
Proto samprata populiariai pavadino „Mašinos dvasia“ (Gilbert.Ryle, 
Ibe Concept of Mind). Tradicinė biomedicina, kurios visas mokslišku- 
mas remiasi niutoniškąja materialios visatos samprata, protą ir kūną 


taip pat atskiria. Mediciniškai tariant, gydyti kūno mechanizmą būtų 

daug paprasčiau, jei nesipainiotų tas ne į savo reikalus lendantis proto 
„vaiduoklis“! 

Tai, ką Dekartas išskyrė, kvantinis požiūris sujungė. Taip, protas 
(energija) kyla iš fizinio kūno, bet mūsų naujas visatos mechanikos 
supratimas rodo, kad tą fizinį kūną nematerialus protas gali ir paveikti. 
Proto galia, keldama stiprinamąją ar slopinamąją interferenciją (kaip 
aprašyta ankstesniame skyriuje), tiesiogiai veikia visą kūno fiziologiją, 
skatina ir slopina ląstelių funkcijas, keičia baltymų sintezės procesą. 
Štai kodėl pasiryžęs pakeisti savo gyvenimą, aš susirūpinau, kokiems 
tikslams eikvoju smegenų energiją ir kokias tai sukelia pasekmes. 

Deja, vakarietiškoji medicina, nepaisydama atradimų kvantinės 
fhzikos srityje, proto ir kūno vienovę vis dar ignoruoja. Mokslininkams 
nieko nereiškia tokie atvejai kaip, pavyzdžiui, berniuko pasveikimas 
nuo ichtiozės, kai proto jėgomis buvo išgydyta genetinį „prakeiksmą“ 
panašias „anomalijas“ reikia kruopščiai tyrinėti. Tokie atvejai — tai 
galimybė geriau suprasti gyvybės paslaptis ir patikrinti nusistovėjusių 
tiesų vertę. Niekas nepaneigs, kad proto jėga gydytų daug kartų veiks- 
mingiau, nei įkaltas į galvas įsitikinimas, kad mums, kai susergame, 
reikia tablečių. Jau kalbėjome, kad energija medžiagos molekules veikia 
daug efektyviau nei cheminiai junginiai. 

Tačiau mokslininkai dažniausiai ir toliau atmeta visas išimtis. 

Man patinka vienas pavyzdys, rodantis, kaip mokslas bando 
nematyti proto ir kūno sąsajų. Tą epizodą 2000 metais aprašė Science 
žurnalas. Ten kalbama apie garsų XIX amžiaus vokiečių gydytoją 
Robertą Kochą (Robert Koch), kuris, kaip ir Pasteras (Louis Pasteur), 
yra laikomas mikrobiologijos pradininku. Mikrobiologija teigia, kad 
ligas sukelia bakterijos ir virusai. Dabar toks teiginys nieko nestebina, 
bet anuomet, Kocho laikais, vyravo visai kitokios pažiūros. Vienas 
Kocho kritikas buvo taip įsitikinęs savo teiginiu, jog mikrobiologija yra 
tušti plepalai, kad ginčo įkarštyje griebė nuo stalo stiklinę vandens su 


124 Bruce H. Lipton 


vibrio cholerae (choleros vibrionais) ir ją išgėrė. Jis norėjo įrodyti, kad 
užkrėstas vanduo jo nesusargdins — ir tikrai nesusirgo! Šį įvykį Science 
pakomentavo taip: „Nors Roberto Kocho kritikas buvo tikrai neteisus, 
dėl nepaaiškinamos priežasties jam nebuvo diagnozuoti jokie choleros 
simptomai.“ [DiRita 2000] 

Vyras išgyveno, choleros vibrionai jo nepaveikė, o Science įžū- 
liai pareiškia, kad jis buvo „tikrai neteisus“! O kodėl neteisus? Jis juk 
nesusirgo. Nė nebandydami svarstyti, kaip Kocho oponentui pavyko 
išvengti grėsmingos ligos, mokslininkai nerūpestingai tą faktą atmeta. 
Taip pat jie atmeta ir daugybę kitų „nepatogių“ išimčių, kurios kliudo 
jų teorijoms. Kocho atvejis yra geras pavyzdys, kaip mokslininkai, 
rūpindamiesi įtvirtinti savo tiesą, nekreipia dėmesio į keblias išimtis. 
Problemą formuluočiau taip: teorijoje išimčių būti negali; išimtys 
patvirtina, kad teorija nėra visiškai tiksli. 

Arba štai kitas pavyzdys, kuris meta rimtą iššūkį nusistovėjusiems 
moksliniams įsitikinimams — tai senovinis su pirmykštėmis religijomis 
siejamas paprotys vaikščioti per žarijas. Apeigų dalyviai, vaikščiodami 
įkaitintų anglių paviršiumi, praplečia įprasto sąmoningumo ribas. 
Atlikti matavimai rodo, kad anglių temperatūra ir vaikščiojimo tru- 
kmė yra daugiau nei pakankamos, kad žmonių padai būtų nudeginti, 
bet tūkstančiai ceremonijos dalyvių lieka visiškai sveiki. Įdomus toks 
faktas: jei kas nors suabejoja, kad sugebės nenusideginti, dažniausiai 
patiria nudegimus. 

Toks pat nevienareikšmiškas yra tvirtinimas, kad ŽIV virusai su- 
kelia ligą. Juk nėra jokio paaiškinimo, kodėl daugybė infekuotų žmonių 
dešimtmečius nešioja virusą ir nesuserga. Dar labiau glumina atvejai, kai 
paskutinės vėžio stadijos ligoniai staiga netikėtai atsigauna ir pasveiksta. 
Kadangi pripažintos teorijos tokių išgijimų nenumato, mokslas išvis 
užmerkia akis, tarsi to nė nebūtų. Spontaniški išgijimai priskiriami 
nepaaiškinamų išimčių kategorijai, o kartais gydytojai pasielgia dar 


paprasčiau: paskelbia, esą mirtinos ligos diagnozė buvo klaida. 


Tikėjimo biologija 125 
Kai pozityvus mąstymas trukdo 


Prieš pradėdamas kalbėti apie nepaprastą proto galią ir minties 
poveikį kūnui, noriu labai aiškiai pareikšti, kad netikiu, jog tam tikrose 
situacijose, pavyzdžiui, susirgus, pakanka pradėti pozityviai mąstyti, 
ir problema išnyks. Ne. To negana. Žinoma, konstruktyvios mintys 
reiškia labai daug, jei norime būti sveiki, BET reikia pabrėžti — ir tai 
yra ypač svarbu - kad pozityvus mąstymas nėra būtina fizinės gerovės 
sąlyga. Kartais netgi nutinka taip, kad žmonės, pasistengę „mąstyti 
pozityviai“, pasijunta dar blogiau, nes nesulaukę greito pagerėjimo jie 
įtiki, kad jų situacija beviltiška: juk jie esą jau išnaudojo visus kūno ir 
proto rezervus, o nieko nepešė, vadinasi, padėti jau negali niekas. 

Žmonės, kuriems pozityvus mąstymas nepadėjo, nesupranta vieno 
svarbaus dalyko: tarsi ir „atskiros“ proto dalys — sąmonė ir pasąmonė — yra 
visiškai priklausomos viena nuo kitos. Sąmoningoji proto dalis yra kūrybi- 
nė, ta, kuri sukuria pačias „pozityvias mintis“. O pasąmoninė proto dalis 
saugo instinktų ir elgesio programų įrašus. Pasąmoninis protas nuosekliai 
laikosi įpročių ir į tą patį aplinkos signalą be paliovos atsako vis taip pat- ir 
varo mus į neviltį. Turbūt esate pastebėję, kad tam tikrus veiksmus tam 
tikrose situacijose atliekate visiškai vienodai, pavyzdžiui, visada taip pat 
reaguojate į neužsuktą dantų pastos tūbelę. Nuo mažų dienų tūbelę 
daugelis esame mokomi kruopščiai užsukti. Tad jei kur nors pamatome 
ją neužsuktą, įsijungia pasąmoninis atsakas ir mes sudirgstame. 

Kai kalbame apie grynai neurologinius procesus, pasąmoninis 
protas veikia milijonus kartų galingiau nei sągmoningasis protas. Kaip 
manote, kuris „protas“ nugalės, jei sąmoningojo proto noras susikirs 
su pasąmoninio proto poreikiu? Galite nepaliaujamai kartoti pozityvų 
teiginį, kad esate mylimi ar kad piktybinis auglys traukiasi. Bet jei 
vaikystėje jums įkalė į galvą, kad esate niekam tikę, pastaroji į pasą- 
monę įrašyta programa dominuos ir sąmoningojo proto pastangos bus 


perniek. Prisiminkite, ar ilgai laikėtės paskutinio pasiryžimo sveikiau 

maitintis? O gal jūsų ryžtą ištirpdė malonūs kepsnio kvapai? Apie pa- 
sąmoninių programų kilmę ir greito persiprogramavimo būdus plačiau 
kalbėsime kituose šios knygos skyriuose. Kol kas pasakysiu, kad vilties 


nereikia prarasti netgi tada, kai pozityvus mąstymas nepadeda. 


Protas viršesnis už kūną 


Prisiminkime, ką žinome apie ląsteles. Jau pamatėme, kad ląstelės 
funkcionuoja todėl, kad tarpusavyje sąveikauja jų baltymų „dantratė- 
liai“. Baltymų mechanizmo judėjimas sudaro tas fiziologines funkcijas, 
kurios reiškiasi kaip gyvybė. Bet baltymai būtų tik sukrautos plytos, jei 
ne aplinkos signalai. Sąsaja, per kurią signalai pasiekia ląstelės viduje 
esančius baltymus, yra membrana. Būtent membrana priima jaudini- 
mo signalus (stimulus) ir paskui užtikrina gyvybę palaikančius ląstelės 
atsakus (reakcijas). Ląstelės membrana veikia kaip jos „smegenys“. 
Integraliniai membranos baltymai (IMB), vadinamieji receptoriai ir 
efektoriai, yra pagrindinės fizinės dalys, iš kurių susidaro ląstelės „proto“ 
struktūros, valdančios jos elgseną. Kiekvieną akimirką ląstelėje vyksta 
tūkstančiai tarpusavyje susijusių stimulo ir atsako reakcijų, kurių visuma 
sudaro ląstelės elgseną. 

Pirmus tris milijardus metų po gyvybės atsiradimo šioje planetoje 
biosferą sudarė nepriklausomai gyvuojančios atskiros ląstelės: bakterijos, 
vienaląsčiai dumbliai ir pirmuonys. Nors tradiciškai priimta tokias gy- 
vybės formas laikyti vienas nuo kito nepriklausančiais individais, dabar 
jau žinome, kad signalinės molekulės, kurias išskiria individuali ląstelė, 
reguliuodama savo fiziologines funkcijas, patekusios į aplinką veikia ir 
kitų organizmų elgseną. Į aplinką paleisti signalai leidžia koordinuoti 
išsklidusios vienaląsčių organizmų bendrijos gyvenimą. Skleisdami į 
aplinką signalines molekules, vienaląsčiai gerina savo sąlygas išgyventi ir 


užsitikrina galimybę egzistuoti primityvioje ląstelių bendruomenėje. 

Geras pavyzdys, rodantis, kaip signalinės molekulės sąlygoja ben- 
druomeniškumą, gali būti „pusiau grybai, pusiau pirmuonys“ gleivūnai. 
Šios amebas primenančios ląstelės gyvena dirvoje ir ieško ten maisto 
medžiagų. Kai visi prieinami ištekliai išsenka, ląstelėse pradeda gamintis 
daugiau šalutinio medžiagų apykaitos produkto ciklinio adenozin- 
monotosfato (cAMF), kurio didžioji dalis išskiriama į aplinką. Kuo 
didesnė bado grėsmė, tuo labiau didėja cAMF koncentracija aplinkoje. 
Kai išskirto cAMF molekulės prisijungia prie minėtos rūšies ląstelių 
paviršiuje esančių cAMF receptorių, gaunamas signalas būriuotis: 
ląstelės ima artėti viena prie kitos ir jungiasi į daugialąstį „šliužą“. Šis 
šliaužiantis būrys yra gleivūnų reprodukcijos stadija. „Badmečiu“ būrys 
subrendusių ir jau senstančių ląstelių keičiasi savo DNR ir galiausiai 
jame artsidalija palikuonių karta. Naujieji individai lieka kaip neakty- 
vios „miegančios“ sporos. Kai aplinkoje atsiranda maisto medžiagų, 
jos suveikia kaip signalas pabusti iš „miego“ ir naujų pavienių ląstelių 
bendrija pradeda kitą egzistencijos ciklą. 

Svarbiausia, kas čia vyksta — tai vienaląsčių organizmų gebėjimas 
gyventi bendruomenėmis, kuriose jie keičiasi savo „sąmone“ ir koor- 
dinuoja elgseną išskirdami į aplinką „signalines“ molekules. Ciklinis 
AMF yra viena pirmųjų medžiagų evoliucijoje, kuri pradėjo veikti kaip 
ląstelės išskiriamas reguliacinis signalas, valdantis jos ir kitų tokių pat 
ląstelių elgseną. Buvo manoma, kad pagrindinės žmogaus organizmo 
signalinės molekulės (kaip hormonai, neuropeptidai, citokinai, augimo 
faktoriai), reguliuojančios mūsų organų ląstelių bendrijas, atsirado ir 
įgijo tokias funkcijas tada, kai ląstelės jau buvo susibūrusios į sudėtingas 
daugialąstes gyvybės formas. Bet pastarieji tyrimai rodo, kad primity- 
vūs vienaląsčiai organizmai „žmogiškomis“ signalinėmis molekulėmis 
naudojosi jau ankstyvose evoliucijos stadijose. 

Evoliucionuodamos ląstelės didino integralinių baltymų kiekį 
membranoje. Paskui, kad geriau suvoktų aplinką ir šitaip padidintų 


savo išgyvenimo galimybes, ląstelės pradėjo burtis, pirmiausia - į pa- 

prastus būrius, o vėliau — į labai organizuotas stambias bendruomenes. 
Kaip jau minėjome, daugialąsčiai organizmai dalydamiesi ima kurti 
specializuotas ląstelių grupes, kurios sudaro kūno audinius ir organus. 
Tokiose organizacijose ląstelės membranos proto funkciją ima vykdyti 
specializuoti audiniai, iš kurių išsivysto nervų ir imuninės sistemos. 

Prieš 700 milijonų metų — visai neseniai, lyginant su gyvybės 
amžiumi mūsų planetoje — ląstelės „suprato“, kad naudinga jungtis 
į glaudžiai susietas daugialąstes bendruomenes, organizacijas, kurias 
šiandien žinome kaip augalus ir gyvūnus. Tokiose bendruomenėse 
funkcionuoja tos pačios koordinuojančios signalinės molekulės, kurias 
jau tris milijardus metų naudojo savarankiški vienaląsčiai. Kai šių si- 
gnalinių molekulių funkcijos griežtai sureguliuotos, ląstelės bendrijose 
gali koordinuoti savo veiklą ir egzistuoti kaip vienas gyvas individas. 
Primityvesniuose organizmuose, kurie neturi specializuotos nervų 
sistemos, aplinkos signalus priima kiekviena ląstelė ir pati atitinkamai 
derina savo elgseną. 

Kai ląstelės susijungia į bendruomenes, įsivyrauja naujas jų elgse- 
nos modelis. Bendruomenėje atskira ląstelė nebegali elgtis kaip nepri- 
klausomas individas, darantis, kas jam patinka. Bendruomenės esmė yra 
visų jos narių paklusimas bendram veiklos planui. Pavyzdžiui, atskira 
daugialąsčio organizmo ląstelė „mato“ tik tai, kas vyksta artimiausioje 
jos aplinkoje, tačiau tolimesnių sričių, ypač esančių už viso organizmo 
ribų, savo pojūčiais ji neužčiuopia. Juk kepenų ląstelė, įsikūrusi pilvo 
ertmėje ir reaguojanti į savo artimiausios aplinkos signalus, nepajėgi 
mūsų perspėti apie pelkėje tykantį krokodilą. Sudėtingą elgsenos val- 
dymą, kuris būtinas daugialąstei organizacijai, perima jos specializuota 
grandis — centrinė informacijos apdorojimo sistema. 

Kuo sudėtingesni darėsi gyvūnų organizmai, tuo labiau specia- 
lizavosi ląstelės, kurių užduotis buvo stebėti ir valdyti viso organizmo 
elgseną. Iš šių ląstelių susidarė nervų tinklai ir centrinis informacijos 


procesorius — smegenys. Smegenų paskirtis yra koordinuoti visoje 

bendruomenėje cirkuliuojančius signalinių molekulių pranešimus ir 
valdyti kitas specializuotas ląsteles. O šios smegenų komandoms privalo 
paklusti. Tą suprasti labai svarbu — ypač kai pykstame ant savo organų, 


kad šie blogai veikia ir sukelia mums sveikatos problemų. 


Emocijos: ląstelių kalbos pajautimas 


Aukštesniųjų, sąmoningesniųjų, gyvybės formų smegenys padeda 
visai ląstelių bendruomenei prisitaikyti prie reguliavimo signalų. Vyks- 
tant evoliucijai, smegenyse susiformavo vadinamoji limbinė sistema. 
Tai yra unikalus mechanizmas, cheminius komunikavimo signalus 
verčiantis pojūčių signalais, kuriuos suvokia visos organizmo ląstelės. 
Mūsų sąmoningasis protas šiuos signalus patiria kaip emocijas. 

Kai studijavau ląstelės smegenų mechaniką ir vis aiškiau mačiau, 
kaip veikia žmogaus smegenys, Kandeisė Pert tyrė žmogaus smegenis 
ir suprato, kaip veikia ląstelės smegenys. Knygoje Emocijų molekulės 
(Candace Pert, Molecules of Emotion) ji rašė, kad tyrinėdama nervų 
ląstelių membranose esančius informacijos apdorojimo receptorius 
aptiko, jog lygiai tokius pat nervinius receptorius turi daugelis, o gal 
net visos organizmo ląstelės. Savo elegantiškais eksperimentais ji nu- 
statė, kad „protas“ visai nėra susitelkęs galvoje, o signalinių molekulių 
pavidalu pasiskirstęs po visą kūną. Kaip vieną svarbesnių dalykų ji 
pabrėžė, kad emocijos kyla ne vien kaip atsakas į informaciją, gautą iš 
kūno aplinkos. Mes sąmonės pastangomis galime duoti įsakymą, kad 
smegenys imtų generuoti „emocijų molekules“ ir perimtų visos mūsų 
biologinės sistemos valdymą. Taigi tinkamai nukreiptas sgjmoningumas 
gali išgydyti negaluojantį kūną, o jei emocijų valdyti nesugebame, ga- 
lime greitai susirgti. Apie visa tai kalbėsiu šioje knygoje kiek vėliau. K. 
Pert knyga Emocijų molekulės yra nepaprastai įžvalgi, ji puikiai aprašo 


mokslinio atradimo procesą. Autorė taip pat pasakoja, kaip sunku 

mokslo pasaulyje skleisti naujas idėjas. [Pert 1997] Galiu patvirtinti, 
kad tai yra tikra tiesa! 

Gyvų organizmų limbinė sistema buvo didžiulė evoliucijos pa- 
žanga, nes ji leido pajausti ir koordinuoti visos ląstelių bendruomenės 
elgseną reguliuojančius signalus. Evoliucionuojant signalinei sistemai, 
taip pat vystėsi ir smegenys. Daugialąsčiai organizmai plėtė grupes 
ląstelių, kurių paskirtis buvo reaguoti į vis įvairesnius išorinės aplinkos 
signalus. Pavyzdžiui, individuali ląstelė sugeba priimti ir įvertinti tik 
tokias savybes kaip daikto raudonumas, apvalumas, kvapnumas, sal- 
dumas, o daugialąsčių organizmų smegenys jau sugeba apibendrinti šią 
informaciją ir nustatyti, kad visas tas savybių rinkinys reiškia obuolį. 

Evoliuciškai išsiugdyta refleksinė elgsena perduodama pali- 
kuonims kaip genetiškai sąlygotų instinktų matrica. Bet evoliucio- 
nuojančios smegenys, kaupdamos nervinių ląstelių bendruomenę, 
suteikė gyviems organizmams galimybę pasikliauti ne vien instinktų 
sąlygojamu elgesiu — organizmai ėmė mokytis iš asmeninės patirties. 
Atsirado prielaidos programuoti elgseną. Štai klasikinis rusų fiziologo 
Pavlovo eksperimentas, kai jis šunims išugdydavo refleksą išskirti 
seiles suskambėjus skambučiui. Iš pradžių Pavlovas paskambindavo 
skambučiu ir duodavo šuniui ėdalo. Vėliau jis tik paskambindavo, o 
ėdalo šuo nebegaudavo. Bet gyvūnas jau būdavo užprogramuotas, kad 
suskambus skambučiui bus ir maisto, todėl seilės jiems pradėdavo skirtis 
refleksiškai. Čia jau akivaizdus užprogramuotas elgesys. 

Refleksiniai poelgiai gali būti labai paprasti, pavyzdžiui, neva- 
lingas kojos judesys, kai gydytojas plaktuku stukteli į kelio duobutę; 
taip pat turime ir sudėtingos elgsenos atvejų, pavyzdžiui, automobilio 
vairavimas 65 mylių per valandą greičiu sausakimša magistrale lyg 
niekur nieko besišnekučiuojant su bendrakeleiviu. Ir nors sąlyginiai 
atsakai gali būti tikrai sudėtingi, protas čia nedalyvauja, o suveikia 
tam tikra programa. Vykstant programavimo procesui, tarp stimulo ir 


atsako susiformuoja tvirti nervinių ryšių kanalai, garantuojantys, kad 

atsakas bus visada vienodas. Šie tvirti kanalai yra „įpročiai“. Žemesniųjų 
gyvūnų smegenys sudarytos taip, kad jų atsaką į stimulą lemia vien 
tik įpročiai. Pavlovo šunims seilės išsiskiria refleksiškai, jie specialiai 
to daryti neketina. Pasąmoninio proto veiksmų prigimtis yra refleksai 
ir jų nevaldo protas ar mintys. Toks elgesys būdingas gyvūnams, kurie 
neturi savimomės, nesuvokia savo aš egzistavimo. 

Žmonės ir kiti aukštesnieji žinduoliai jau turi išsivysčiusią 
specializuotą smegenų sritį, kuri siejama su mąstymu, planavimu ir 
sprendimų priėmimu. Tai yra priekinės galvos smegenų žievės kaktos 
skiltis (prefrontalinis korteksas). Ši smegenų dalis, save suvokiantis 
protas, atrodo, yra kaip tik ta vieta, iš kurios kyla mūsų savivoka ir 
kuri stebi bei vertina viso organizmo elgseną. Save suvokiantis protas 
taip pat turi priėjimą prie duomenų, saugomų ilgalaikėje atmintinėje. 
Tai ypač svarbus bruožas, nes jis leidžia mums įvertinti savo asmeninę 
patirtį ir planuoti ateitį. 

Įgavusi gebėjimą atspindėti save sąmonė yra nepaprastai galinga. 
Ji sugeba stebėti užprogramuotą individo elgseną, įvertinti ją ir sąmo- 
ningai nuspręsti, kad reikia paleisti kitą programą. Todėl mes galime 
aktyviai pasirinkti, kaip reaguoti į aplinkos signalus, taip pat galime 
pasirinkti į juos nereaguoti visai. Sąmoningojo proto galimybė pakeisti 
pasąmonines programas yra laisvos valios pamatas. Tai yra evoliucijos 
dovana. Tačiau ši dovana gali tapti spąstais. Beveik visi organizmai pir- 
miausia gauna stimulą, o paskui į jį reaguoja. Pirmiau patiria tikrovę, o 
tada ją įvertina ir padaro išvadas. Tačiau žmogus sugeba elgtis kitaip. Jis 
gali pasirinkti priimti signalą jo pats nepatyręs. Gali įvertinti jį teigiamai 
ar neigiamai, jo neišgyvenęs. Kitaip sakant, mes galime priimti tam 
tikras tiesas tik todėl, kad jas jau yra priėmę kiti žmonės, o mes patys 
jų vertingumu įsitikinę nesame. Tokiu būdu, pavyzdžiui, mokytojo 
tiesos tampa 2254 tiesomis. Jos įsitvirtina mūsų smegenyse kaip savos. 
Štai tada ir prasideda bėdos: o jei mokytojas netiksliai suvokė aplinką 


ir jo suvokimas netikslus? Tokiais atvejais mūsų smegenys įsirašo klai- 

dingus atsakymus į tam tikrus stimulus. Pasąmoninis protas yra grynai 
tik stimulo ir atsako įtaisas. Šioje „mašinos“ dalyje nėra jokios „dva- 
sios“, svarstančios, kokie ilgalaikiai padariniai laukia atlikus tam tikrą 
programą. Pasąmonė veikia tik „dabar“. Ji apie padarinius negalvoja. 
Todėl pasąmoniniame prote užprogramuotos svetimos klaidos verčia 
mus elgtis netinkamai ir riboja mūsų galimybes. 

Įsivaizduokite, kad dabar staiga jūsų kambaryje atsiranda besi- 
ranganti gyvatė. Turbūt daugelis mestų knygą į šalį ir pultų bėgti iš 
kambario. Kodėl taip būtų? Nes esate taip išmokyti, kad gyvatės reikia 
būtinai išsigąsti, kiek tik tai yra įmanoma. Gyvatė — labai blogas daly- 
kas! Nors, galimas daiktas, gyvos gyvatės net nesate matę. O vis dėlto 
pasąmonės programa, kurią jums įdiegė kiti žmonės, jus priverčia elgtis 
būtent taip — išsigąsti ir bėgti. 

O kas būtų, jei gyvatę pamatytų gyvačių gaudytojas? Jokios 
abejonės, kad gyvatė jį sudomintų, jis pasistengtų nustatyti jos rūšį 
ir įvertinti, ar ji pavojinga. Jūsų reakcija jam pasirodytų neadekvati. 
Žodžiu, ta pati gyvatė, tas pat stimulas, tačiau visiškai kitokia reakcija. 
Mes suvokėme gyvatę kaip pavojų ir pabėgome, o specialistas suvokė 
ją tik kaip įdomų egzempliorių. 

Taigi mūsų reakcijas į aplinkos stimulus valdo suvokimas, o 
kaip suvokti kai kuriuos dalykus, mes esame išmokyti. Tačiau ne 
visos išmoktos pamokos buvo mums tinkamos. Ne visos gyvatės yra 
pavojingos! Taip, biologinę sistemą valdo suvokimas, bet, kaip tik ką 
matėme, suvokimas gali būti teisingas arba klaidingas. Todėl tiksliau 
būtų sakyti, kad biologiją valdantys suvokimai yra įsitikinimai. 

Mūsų biologiją valdo įsitikinimai! 

Įvertinkite šios informacijos svarbą. Mes galime sąmoningai 
įvertinti savo atsaką į aplinkos stimulą ir pakeisti senus atsakus naujais, 
kada tik panorėsime... jei tik pavyks susitarti su galingu pasąmoniniu 
protu. Apie tai plačiau kalbėsime septintame skyriuje. Mes visai nesame 


genų nelaisvėje ir neprivalome elgtis kaip pralaimėtojai! 

Mano įžvalgos, kad biologinę sistemą valdo įsitikinimai, paremtos 
klonuotų endotelio ląstelių (tokiomis ląstelėmis išklotos kraujagyslių 
sienelės) tyrimais. Mano tirtos kultūroje užaugintos klonuotos ląstelės 
labai įdėmiai stebėjo aplinkinį pasaulėlį ir keitė savo elgseną pagal gautą 
išorinę informaciją. Kai įterpdavau maitinamųjų medžiagų, ląstelės 
siekdavo jų tarsi išskėstomis rankomis. Kai šiek tiek apnuodydavau 
aplinką, ląstelės atsitraukdavo nuo jaudinimo srities, lyg bandydamos 
užsitverti nuo nuodų. Ypač mane domino, kaip membrana suvokia 
aplinką ir reaguodama į ją keičia ląstelės elgseną. 

Pirmiausia ėmiau tirti membranos receptorių, reaguojantį į 
histaminą — junginį, kurį kūnas naudoja panašiai, kaip mes naudo- 
jame avarinius signalus. Nustačiau, kad yra dvi histamino receptorių 
atmainos, H1 ir H2. Jas jaudina toks pats histamino signalas. Kai 
suaktyvinamas H1 receptorius, kyla gynybinė ląstelės reakcija. Tokia 
elgsena būdinga ląstelėms, pajutusioms toksinus. Kai sujaudinamas 
H2 histamino receptorius, kyla augimo arsakas į histaminą — ląstelė 
elgiasi tarsi pajutusi maitinamąją terpę. 

Dvejopus receptorius, a/fa ir beta, veikia ir adrenalinas. Adre- 
nalino receptoriai sužadina lygiai tokio pat pobūdžio ląstelių atsaką 
kaip ir minėtieji histamino receptoriai. Kai suveikia adrenalino 4/fa 
receptorius, kyla gynybinė ląstelės reakcija. O beta receptorius veikia 
kaip ląstelės augimo skatiklis. [Lipton, et al, 1992] 

Visa tai buvo labai įdomu, bet nuostabiausias dalykas laukė, kai į 
ląstelių kultūrą vienu metu įterpiau abiejų signalinių junginių — hista- 
mino ir adrenalino. Nustačiau, kad adrenalino signalas, kurį organizme 
generuoja centrinė nervų sistema, yra stipresnis nei lokaliai išskiriamas 
histamino signalas. Tai yra bendruomeninės politikos pavyzdys. Įsi- 
vaizduokite, kad dirbate banke. Gaunate nurodymą iš savo padalinio 


vadovo. Ber štai įžengia banko prezidentas ir liepia elgtis visai priešingai. 

Kurį nurodymą vykdysite? Žinoma, norėdami išsilaikyti kėdėje, vyk- 
dote prezidento įsakymą. Tokia pati subordinacija nustatyta ir mūsų 
biologinėje sistemoje. Nervų sistemos (organizmo prezidento) įsakymai 
turi būti vykdomi besąlygiškai, net jei jie visiškai prieštarauja vietinių 
veikėjų norams. 

Mane tokie tyrimų rezultatai labai sudomino. Jie pavienės ląs- 
telės lygmenyje parodė, kaip funkcionuoja daugialąsčiai organizmai: 
proto įsakymai (veikiantys per centrinės nervų sistemos reguliuojamą 
adrenalino išskyrimą) viršija kūno įsakymus (perduodamus vietiniais 
histamino signalais). Norėjau apie tai parašyti savo mokslinėje atas- 
kaitoje, tačiau kai pasakiau, kad, remdamasis atskiros ląstelės elgsena, 
kalbėsiu apie viso organizmo proto ir kūno santykį, mano kolegas tarsi 
žaibas trenkė. Galėjau tik pateikti užuominas apie tai, visai nenurodęs, 
koks tas tyrimas buvo svarbus. Mano kolegos niekaip negalėjo sutikti, 
kad įtraukčiau į savo ataskaitą svarstymus apie protą, nes proto reikalai 
jų nedomino. Tradiciniai biologai laikosi niutoniškosios pozicijos ir 
ignoruoja viską, kas nematerialu. Todėl materialistinė biologija proto 
netiria. Tačiau kvantinė visatos mechanika jau įrodė, kad šis įsitikinimas 


yra klaidingas! 


Placebas: įsitikinimo efektas 


Visi medicinos studentai bent jau prabėgomis susipažįsta su tei- 
giniu, kad protas gali paveikti kūną. Jie sužino, kad dažnas pacientas 
pasijunta geriau, kai patiki, jog gavo veiksmingų vaistų, nors iš tikro 
vaistų jis negauna. Reiškinys, kai ligoniai pasveiksta gerdami cukraus 
ar panašias chemiškai neveiklias tabletes, medicinoje vadinama p/2- 
cebo efektu. Mano draugas Robas Viljamsas (Rob Williams), sukūręs 
PSYCH-K (tai energinė ir psichologinė gydymo sistema, supažindinsiu 
jus su ja pačioje knygos pabaigoje), sako, kad tiksliau būtų tai vadinti 

suvokimo efektu. Aš pats tai vadinu tikėjimo efektu, nes stengiuosi pa- 
brėžti, kad suvokimas, nesvarbu, teisingas ar klaidingas, vis tiek veikia 
mūsų elgseną bei kūną — svarbu yra tik tikėjimas. 

Aš šlovinu zikėjimo efektą, nes tai yra stulbinamas kūno ir proto 
gydomųjų galių įrodymas. Tačiau šiuolaikinė medicina placebo efektą 
sieja su šundaktariavimu, geriausiu atveju pripažįsta, kad jam pasiduoda 
silpni ir įtaigūs pacientai. Placebo efektas medicinos studentams pami- 
nimas paskubomis, kad jie galėtų negaišdami laiko domėtis tikromis 
gydomosiomis priemonėmis - vaistais ir chirurginėmis operacijomis. 

Kokia milžiniška klaida! Placebo efektą studentai privalo išstu- 
dijuoti rimtai. Mano požiūriu, medicininis išsilavinimas turi reikšti 
gebėjimą pažinti vidines žmogaus galias. Gydytojai neturėtų manyti, 
kad proto galios, lyginant jas su cheminiais junginiais ar skalpeliu, yra 
menkavertės. Laikas atšaukti nuosprendį, esą kūnas ir kūno dalys yra iš 
esmės neprotaujančios ir bukos esybės, vadinasi, joms sveikatą grąžinti 
galima tik taikant išorinę intervenciją. 

Placebo efektui tyrinėti reikia gerai ūinansuojamų programų. Jei 
medicinos mokslas sukurtų metodiką, kaip išnaudoti placebo efektą, 
gydytojai gautų veiksmingą ligų gydymo priemonę, grįstą energiniu 
poveikiu ir nesukeliančią šalutinio efekto. Gydūnai bioenergetikai sako, 
kad jie tokius įrankius jau naudoja, bet aš vis dėlto esu mokslininkas ir 
tikiu, kad kuo daugiau sukaupsime mokslinių žinių apie placebą, tuo 
patikimiau galėsime jį taikyti medicinoje. 

Manau, kad protas iš medicinos taip beatodairiškai buvo išvytas 
ne vien dėl mokslo dogmatiškumo, bet ir dėl tam tikrų finansinių 
tikslų. Jei savo minties galia galėtumėte išsigydyti kūno negalavimus, 
jūs nesikreiptumėte į gydytojus, o svarbiausia — nebepirktumėte vaistų! 
Dideliam savo nusivylimui, neseniai sužinojau, kad vaistų kompanijos 
stengiasi eliminuoti iš ankstyvų klinikinių vaistų tyrimų tuos tiria- 
muosius, kurie teigiamai reaguoja į placebo efektą turinčias chemiškai 


neveiksmingas cukraus tabletes. Akivaizdu viena: farmacijos pramo- 

nininkus veda iš pusiausvyros faktas, kad daugelis klinikinių placebo 
bandymų įrodo, jog „netikra“ tabletė yra tokia pat veiksminga, kaip 
ir jų inžinierių suplakti cheminiai kokteiliai. [Greenberg 2003] Kad 
ir ką kalbėtų vaistų gamintojai apie savo mažai efektyvią produkciją, 
visiškai aišku, jog placebo veiksmingumas kelia tiesioginę grėsmę visai 
farmacijos pramonei. Puikiai suprantu, kaip mąsto didžiųjų vaistų 
kompanijų vadai: jei nepavyksta įveikti placebo sąžiningoje kovoje, 
reikia jį tiesiog diskvalifikuoti ir pašalinti iš varžybų! 

Ironiška yra tai, kad nors apie placebo efektą daugelis gydytojų 
nelabai ką nutuokia, vis dėlto kai kurie medicinos istorijos tyrinėtojai 
tvirtina, jog medicinos istorija visų pirma yra placebo istorija. Jei prisi- 
minsime medicinos istoriją, gydytojai labai ilgą laiką tikrai veiksmingų 
gydymo priemonių neturėjo. Kai kurie seniau garsėję oficialiosios 
medicinos metodai buvo kraujo nuleidimas, žaizdų gydymas arseniku 
ir atseit visas ligas gydantys gyvatės barškuolės taukai. Ir be jokių abe- 
jonių, dalį žmonių (manoma, kad trečdalis visų gyventojų yra imlūs 
gydomajai placebo efekto galiai) toks gydymas veikdavo palankiai. Ne 
kitaip yra ir mūsų dienomis: gydytojai, dėvintys baltus chalatus, įtaigiai 
skiria vaistus, o pacientai tiki, kad sveiksta — ir tikrai sveiksta, tik visai 
nesvarbu, ar nuo cheminių vaistų, ar nuo cukraus tablečių. 

Šiuolaikinė medicina iš esmės ignoruoja klausimą, 42ip placebas 
gydo, nors reikia pripažinti, kad kai kurie oficialiosios medicinos atsto- 
vai šia sritimi rimtai domisi. Atlikti tyrimai jau parodė, kad placebas 
veikė ne tik XIX amžiuje, kai buvo taikomi gydymo metodai, kurie 
dabar mums atrodo juokingi. Placebas veikia ir dabar, kai medicina 
apsirūpinusi sudėtingomis technologijomis bei priemonėmis, tarp kurių 
ir toks „konkretus“ įrankis kaip chirurgija. 

Žurnale New England Journal of (Medicine 2002 metais aprašytas 
Bailoro medicinos mokykloje (Baylor School of Medicine) atliktas eks- 
perimentas, kurio tikslas buvo įvertinti, kiek yra veiksmingi chirurginiai 


metodai gydant pacientus nuo aštrių ir labai varginančių kelio skausmų. 

[Mosley, et al, 2002] Tačiau eksperimentas buvo platesnis nei vien 
chirurginių metodų tyrimas. Pagrindinis straipsnio autorius daktaras 
Briusas Moslis (Bruce Mosley) rašė: „Kiekvienas geras chirurgas žino, 
kad chirurginėje praktikoje negali būti jokio placebo efekto.“ Bet jam 
rūpėjo nustatyti, koks operacijos elementas „atsakingas“ už paciento 
patiriamą palengvėjimą. Moslio tyrėjų komanda suskirstė pacientus į 
tris grupes. Pirmos ir antros grupės pacientams chirurgai atliko stan- 
dartines operacijas. O visiems trečios grupės pacientams buvo atlikta 
„netikra“ operacija: tik nejautra ir pjūviai skalpeliu, o paskui chirurgai 
nieko nedarydavo, tačiau kalbėdavo ir elgdavosi taip, lyg toliau būtų vy- 
kusi tikra operacija, net šliūkštelėdavo fiziologinio skysčio, imituodami 
įprastinę kelio plovimo procedūrą. Po 40 minučių chirurgai užsiūdavo 
pjūvius - operacija atlikta. Paskui visoms trims grupėms skyrė vienodą 
pooperacinę slaugą ir reabilitacinę gimnastiką. 

Rezultatai gydytojus pribloškė. Suprantama, pirmos dvi grupės, 
kurioms buvo atliktos operacijos, sveiko, jų būklė, kaip ir tikėtasi, gerėjo. 
Bet pacientai, kuriems buvo atlikta placebo operacija, sveiko ir jų būklė 
gerėjo lygiai kaip ir kitų operuotų pacientų! Nors per metus JAV atlie- 
kama 650 tūkstančių kelio artrito operacijų, kurių kiekviena kainuoja 
apie 5 tūkstančius dolerių, Moslis drįso viešai pripažinti: „Mano, kaip 
chirurgo, gebėjimai šiems pacientams nieko nedavė. Visa kelio osteoartri- 
to chirurginio gydymo sėkmė priklausė nuo placebo efekto.“ Paskui per 
vieną televizijos laidą parodė placebo grupės pacientus, kaip jie vaikščiojo 
ir žaidė krepšinį, žodžiu, judėjo taip, kaip „prieš operaciją nė nesvajojo“. 
(Tai jų pačių žodžiai.) Šiems pacientams dvejus metus nesakė, kad jiems 
atlikta operacija buvo „netikra“. Vėliau vienas jų, Timas Peresas, prieš 
operaciją galėjęs paeiti tik remdamasis lazda, o paskui visiškai pasveikęs, 
davė interviu Discovery Health kanalui (2003 m.). Pereso išsakyta mintis 
galėtų būti šios knygos apibendrinimas: „Viskas yra įmanoma šiame 
pasaulyje, jei tam nuoširdžiai atsiduodi visu protu. Dabar žinau, kad 


protas gali daryti stebuklus.“ 

Yra studijų, rodančių, kad placebo efektas gali būti veiksminga 
priemonė gydant ir kitokias ligas, tarp kurių — astma ir parkinsonizmas. 
Placebo metodais galima puikiai gydyti depresiją. Brauno universiteto 
medicinos mokyklos psichiatras Valteris Braunas (Walter Brown) nu- 
statė tvarką, pagal kurią placebo tabletėmis buvo gydomi nestiprios ir 
vidutinės depresijos ligoniai. [Brown 1998] Pacientams netgi praneš- 
davo, kad jie gauna vaistus, kuriuose nėra jokios aktyvios medžiagos, 
tačiau nuo to placebo veiksmingumas nė kiek nemažėjo. Kitaip sakant, 
placebo tabletės buvo veiksmingos net tada, kai pacientai žinodavo, 
kad jie negauna jokių tikrų vaistų. 

Darvieną placebo veiksmingumo aprašymą randame JAV Sveikatos 
priežiūros ir socialinio aprūpinimo departamento (US Departament of 
Health and Human Services) ataskaitoje. Joje konstatuojama, kad nuo 
stiprios depresijos kenčiančių pacientų savijautos pagerėjimo priežastys 
pasiskirsto taip: antidepresantai — 5090, placebas - 3290. [Horgan 1999) 
Bet net šitokie skaičiai, matyt, neatskleidžia visos placebo efekto galios, 
nes daugelis tyrimų dalyvių suprasdavo, kad geria netikrus vaistus, ka- 
dangi nejausdavo tikriems preparatams būdingo šalutinio poveikio. 

Kai matome tokią placebo galią, mūsų visiškai nestebina, jog 
antidepresantų industrija, kurios metinė apyvarta sudaro 8,2 milijar- 
do JAV dolerių, yra smarkiai kritikuojama, kad jos gaminamų vaistų 
efektyvumas yra akių dūmimas. 2002 metais Amerikos psichologų 
asociacijos žurnale Prevention k Treatment pasirodė straipsnis Naujieji 
imperatoriaus vaistai (The Emperors New Drugs). Konektikuto universi- 
teto psichologijos profesorius Irvingas Kiršas (Irving Kirsch) atskleidė 
klinikinių tyrimų duomenis, rodančius, jog net 8090 antidepresantų 
veiksmingumo yra susiję su placebo efektu. [Kirsch, er al, 2002] Tik 
pasirėmęs Informavimo laisvės įstatymu, Kiršas 2001 metais gavo 
duomenis apie svarbiausių antidepresantų klinikinius tyrimus. Kitaip 
Maisto ir vaistų valdyba (Food and Drug Administration) šiais duome- 


nimis naudotis neleido. Faktai tokie, kad daugiau nei pusės šešių svar- 

biausių antidepresantų klinikinių tyrimų rezultatai rodo, jog, šių vaistų 
etektyvumas neviršija placebo (cukraus tablečių) efektyvumo. Interviu 
Discovery Health kanalui Kiršas pabrėžė: „Vaistų ir placebo rezultatai 
skiriasi labai nedaug. Iš esmės toks skirtumas yra bereikšmis.“ 

Kitas įdomus antidepresantų tyrimų faktas yra toks: kasmet jų 
veiksmingumas klinikiniuose tyrimuose vis gerėja, o tai verčia spėti, jog 
ir šiuo atveju suveikia placebo efektas, kuris didėja dėl aiškinamosios 
rinkodaros. Kuo stebuklingesnį antidepresantų poveikį piešia žinias- 
klaida ir reklama, tuo veiksmingesni jie tampa. Tikėjimas užkrečiamas. 
Gyvename tokiu laikotarpiu, kai yra priimta tikėti, kad antidepresantai 
gydo, todėl jie ir gydo! 

Kalifornietė interjero dizainerė Dženis Skonfeld (Janis Schon- 
feld), dalyvavusi klinikiniuose tyrimuose, kai 1997 metais buvo tes- 
tuojamas vaisto efeksoro (Effexor) veiksmingumas, buvo „apstulbinta“ 
taip pat, kaip jau pirmiau minėtas Timas Peresas. Taigi Dženis Skonfeld 
sužinojo, kad gėrė placebą. Ir tas placebas išgydė ją nuo trisdešimt metų 
trukusios depresijos. [Leuchter, et al, 2002] Vaistai buvo netikri, o pa- 
sveikimas — tikras. Kai keičiasi mintys, keičiasi ir biologinės struktūros. 
Be to, Skonfeld nuolat pykino - tai žinomas efeksoro šalutinis poveikis. 
Kaip ir daugelis kitų tokių pacientų, pasveikusių nuo placebo efekto, 
sužinojusi, kad tyrimų metu ji negėrė tikrų vaistų, Dženis įtikinėjo 
gydytojus, kad šie suklydo, nes ji „jautė“, „tikrai žinojo“, kad geria 
vaistus. Pacientė kelis kartus reikalavo tikrinti dokumentuose jos tyrimų 


įrašus, kad neliktų jokių dvejonių, jog ji tikrai negavo efeksoro. 
Nocebas - neigiamų įsitikinimų galia 
Nors dauguma medicinos profesionalų apie placebo efektą šį tą 


nutuokia, retas kuris susimąsto apie jo reikšmę, kai žmogus nori pats 


išsigydyti ligą. Tačiau čia yra ir kita medalio pusė. Jei pozityvus mąstymas, 

kaip matėme, išgydo depresiją arba pažeistą kelį, tada pagalvokite, koks 
galėtų būti neigiamo mąstymo poveikis, dar vadinamas mocebo efektu. 
Medicinoje nocebo efektas gali būti toks pat stiprus, kaip ir jau 
aptartas placebo efektas — štai apie ką turime pagalvoti kiekvieną kartą, 
kai peržengiame gydytojo kabineto slenkstį. Savo žodžiais ir judesiais 
gydytojas gali perteikti žinią, visiškai griaunančią paciento viltis. Tačiau 
ir šiuo atveju labai daug kas priklauso nuo tikėjimo. Tragiška prognozė 
prasilenks su tikrove, jei pacientas ja nepatikės. O jeigu gydytojas praneš 
savo pacientui, kad šis tegyvens šešis mėnesius, ir jeigu pacientas šiais 
žodžiais rimtai patikės, tai jis šioje žemėje tikriausiai ilgiau ir neužsibus. 
Kita vertus, toks pat svarbus yra ir gydytojo tikėjimas, kad jis sugebės 
išgydyti ligą. Štai daktaras Albertas Meisonas išgydė ichtiozę, nes tikėjo, 
kad gali tai padaryti. Kai jis tuo tikėti liovėsi, sunyko ir jo galimybės. 
Jau minėjau Discovery Health kanalo 2003 metais rodytą progra- 
mą, kuri vadinosi Placebas: protas stipresnis už vaistus (Placebo: Mind 
Over Medicine). Joje buvo apibendrinti kai kurie įdomiausi medicininiai 
faktai. Man įstrigo aštrūs Nešvilio gydytojo Kliftono Midoro (Clifton 
Meador) žodžiai. Daktaras Midoras ištisus tris dešimtmečius stebėjo 
įvairius nocebo pasireiškimus. 1974 metais jo pacientas buvo toks Semas 
Londas (Sam Londe), buvęs avalynės prekybininkas, kuriam gydytojai 
diagnozavo „visiškai nepagydomą“ stemplės vėžį. Žinoma, Londą gydė, 
bet visi medikai „žinojo“, kad šios formos vėžys neišvengiamai atsinau- 
jins. Todėl nebuvo nieko keista, kad po kelių savaičių Londas mirė. 
Bet tada nutiko visiškai neįtikėtinas dalykas: skrodimas parodė, 
kad Londas turėjo tiktai kelis mažyčius vėžio židinėlius, kurie tikrai 
negalėjo būti mirties priežastis. Buvo keli židinėliai kepenyse ir vienas 
plaučiuose, bet nebuvo rasta jokių stemplės vėžio pėdsakų, o juk gy- 
dytojai manė, kad pacientas mirė kaip tik nuo to. Midoras Discovery 
Health kanalui pasakė: „Jis mirė turėdamas vėžį, bet ne nuo vėžio.“ Tai 
nuo ko gi mirė Londas, jei ne nuo stemplės vėžio? Gal jis mirė todėl, kad 


buvo įsitikinęs, jog jam laikas mirti? Ši ligos istorija Klifronui Midorui 

nedavė ramybės net po trijų dešimtmečių: „Aš maniau, kad jis serga vė- 
Žiu. Jis taip pat manė, kad serga vėžiu. Visi aplinkui manė, kad jis serga 
vėžiu... ar neatsitiko taip, kad aš atėmiau iš jo viltį?“ Nerimą keliantys 
nocebo atvejai verčia spėti, kad gydytojai, tėvai ir mokytojai gali atimti 
iš žmogaus viltį ir užprogramuoti jį patikėti savo bejėgiškumu. 

Palankūs ir nepalankūs, pozityvūs ir negatyvūs įsitikinimai veikia 
ne tik mūsų sveikatą, bet ir kiekvieną gyvenimo aspektą. Automobilių 
gamintojas Henris Fordas (Henry Ford) neklydo ne tik teigdamas, 
kad konvejerinės surinkimo linijos yra daug efektyvesnės, bet jis buvo 
visiškai teisus ir kalbėdamas apie proto jėgą: „Ar tvirtinate, kad jūs tai 
galite, ar guodžiatės, kad negalite — abiem atvejais yra taip, kaip sakote.“ 
Prisiminkite vyrą, Pastero oponentą, kuris džiaugsmingai išgėrė choleros 
bakterijų kokteilį. Arba žmones, kurie vaikšto per anglis ir nenusidegi- 
na. Jei jų tikėjimas, kad jie sugebės nenudegrti, bent kiek susvyruotų, 
jie patirtų sunkią traumą. Žmogaus įsitikinimai ir tikėjimas veikia 
tarsi fotoaparato vaizdo ieškiklio filtras: jis keičia pasaulio matymo 
būdą. Biologinė sistema taip pat prisitaiko prie mūsų įsitikinimų. Kai 
sužinome, kokie iš tikrųjų galingi yra mūsų įsitikinimai, tai jau laiko- 
me rankose laisvės raktus. Nors genetinio kodo pakeisti neįmanoma, 
gyvenimo pokyčių galime siekti keisdami įsitikinimus. 

Per paskaitas atlieku eksperimentą: išdaliju klausytojams du 
spalvotus plastikinius filtrus, raudoną ir žalią, ir pasiūlau per vieną 
kurį nors žiūrėti į ekraną, kuriame pradedu rodyti paveikslėlius. 
Paprašau, kad pamatęs paveikslėlį kiekvienas šūktelėtų ir parodytų, 
kokį jausmą — meilės ar baimės — jam sukelia tas vaizdas. Žiūrintieji 
pro raudoną „įsitikinimų“ filtrą mato apsodintą gėlėmis gražų pastatą 
su užrašu „Meilės namai“, saulėtą dangų ir dar vieną užrašą apačio- 
je: „Aš gyvenu meilėje.“ Žiūrintieji pro žalią filtrą regi grėsmingai 
tamsų dangų, šikšnosparnius, gyvates, vaiduoklius, niūrų pastatą ir 
užrašą apačioje: „Aš gyvenu baimėje.“ Įdomu stebėti, kaip klausyto- 


jai, žiūrėdami į tą patį vaizdą ekrane, sutrinka, nes vieni skanduoja 

„Aš gyvenu meilėje“, o kiti nė kiek ne mažiau užtikrintai šaukia „Aš 
gyvenu baimėje“. 

Tada paprašau auditorijos pažvelgti į tą patį vaizdą pro priešingos 
spalvos filtrą. Šiuo eksperimentu noriu pabrėžti, kad žmogus gali pasi- 
rinkti, ką jam matyti. Galima žiūrėti į gyvenimą pro rausvą įsitikinimų 
filtrą ir taip padėti savo kūnui augti, taip pat galima žvelgti pro blausiai 
tamsų filtrą, viską dažantį juodomis spalvomis ir verčiantį kūną bei 
protą sirgti. Galite gyventi baimėje arba meilėje. Rinkitės patys! No- 
riu pridurti, kad pasirinkus pasaulį, sklidiną meilės, kūno atsakas yra 
augimas — gerėjanti sveikata. Pasirinkus tikėjimą, kad gyvenate baimės 
pasaulyje, kūno fiziologija reikalauja apsaugos, skatina jus užsiverti ir 
gintis, sveikatai tada iškyla pavojus. 

Tegu protas padeda jums augti. Tai yra didžioji gyvenimo paslap- 
tis, dėl kurios ir pavadinau šią knygą Tikėjimo biologija. Kita vertus, 
ši paslaptis nėra jokia paslaptis apskritai. Didieji žmonijos mokytojai 
Buda, Jėzus ir kiti jau ištisus tūkstantmečius skelbia mums šią tiesą. 
Bet pagaliau prie jos priartėjo ir mokslas. Visai ne genai, o įsitikinimai 
ir tikėjimas tvarko mūsų gyvenimą... Ak, tie mažatikiai! 

Ši mintis padės mums pereiti į kitą knygos skyrių. Jame mes 
kalbėsime, kaip skirtingai veikia kūną ir protą gyvenimas meilėje arba 
baimėje. Bet pirmiau noriu dar kartelį pabrėžti, kad visiškai nieko blo- 
ga žvelgti į gyvenimą „pro rožinius akinius“, kaip sakoma priežodyje. 
Žvilgsnis pro tokios spalvos akinius padės mūsų ląstelėms suklestėti. 
Pozityvus mąstymas yra laimingo ir sveiko gyvenimo sąlyga. Štai kaip 
tai suprato Mahatma Gandis: 


Kuo tikite, tampa jūsų mintimis 
Kokios jūsų mintys, tokie ir žodžiai 
Kokie žodžiai, tokie ir darbai 
Darbai tampa jūsų įpročiais 
Įpročiai — vertybėmis 


O kokios jūsų vertybės, toks ir likimas 


VI SKYRIUS 


Augimas ir apsauga 


voliucija suteikė visai gyvybei ir žmonėms nemažai išlikimo mecha- 
0 Juos visus galima suskirstyti į dvi funkcines klases: augimo 
mechanizmus ir apsaugos. Augimas ir apsauga yra fundamentalios 
elgsenos rūšys, padedančios organizmams išgyventi. Neabejoju, kad 
visiems aišku, kaip svarbu saugotis. Bet gali būti, kad ne kiekvienam 
akivaizdu, jog lygiai taip pat svarbu yra augti netgi tada, kai organiz- 
mas jau pasiekęs brandą. Kasdien susidėvi milijonai gyvų organizmų 
ląstelių ir jų vietą turi užimti naujos. Pavyzdžiui, kas septyniasdešimt 
dvi valandos visiškai pasikeičia visos ląstelės, kuriomis yra išklotas 
žmogaus žarnynas. Kad nenutrūkstamai vyktų ląstelių kaita, kūnui 
kasdien reikia tikrai nemažų energinių pajėgumų. 

Pirmą kartą pamačiau, koks svarbus yra augimas ir apsauga, dar 
dirbdamas laboratorijoje ir stebėdamas pavienes ląsteles. Tada dažnai 
klausdavau savęs, o kas gi iš tikrųjų valdo daugialąsčių organizmų 
elgseną. Kai klonavau žmogaus endotelio ląsteles, jos lygiai taip pat 
trraukdavosi šalin nuo toksinų, kurių įterpdavau į indą su kultūra, kaip 
žmogus traukiasi atatupstas sutikęs kalnuose pumą. Ir tos ląstelės ly- 
giai taip pat judėdavo link maisto medžiagų, kaip žmonės eina valgyti 
pusryčių, pietų, vakarienės ar kaip ieško meilės. Šie priešingų krypčių 
judesiai yra du fundamentalūs ląstelės būdai atsakyti į aplinkos stimu- 


lus. Judėjimas gyvybę palaikančio signalo /ž2k (šiuo atveju link maisto) 

yra augimo atsakas, o judėjimas :o/y2 nuo grėsmingo signalo (šiuo 
atveju tolyn nuo toksinų) yra apsaugos reakcija. Dar reikia pabrėžti, 
kad kai kurie aplinkos dirgikliai yra neutralūs ir nesukelia nei augimo, 
nei apsaugos atsako. 

Mano tyrimai Stantorde rodo, kad augimo ir apsaugos elgsena be 
galo svarbi ir lemia daugialąsčių organizmų, netgi žmonių, išgyvenimo 
galimybes. Bet yra vienas svarbus apribojimas, susijęs su šiais dviem 
priešingos krypties mechanizmais, kurie vystėsi kelis milijardus bio- 
loginės evoliucijos metų. Augimo ir apsaugos elgsenos mechanizmai 
negali optimaliai veikti vienu metu. Kitaip tariant, ląstelė negali vienu 
metu judėti pirmyn ir atgal. Žmogaus kraujagyslių sienelių ląstelės, 
kurias tyriau Stanforde, judėdamos maisto link turėdavo vienokią 
mikroskopinę anatominę struktūrą, o atlikdamos apsaugos judesius — 
visai kitokią. Jos niekada nedemonstravo abiejų struktūrų vienu metu. 
[Lipton, et al, 1991] 

Panašiomis aplinkybėmis žmonės neišvengiamai atsisako augimo, 
kad apsisaugotų. Jei reikėtų kalnuose sprukti nuo pumos, būtų kvaila 
švaistyti energiją augimui. Kad išgyventų (tai yra kad pabėgtų nuo 
plėšrūno), žmogus visas jėgas skiria vienam atsakui, kurį vadiname 
„kovok arba bėk“. Žodžiu, kai saugomės, neaugame. 

Be to fakto, kad pavojaus akimirką energija skiriama apsaugai, 
yra ir dar viena priežastis, kodėl tada augimas sustoja. Augant reikalinga 
atvira apykaita tarp organizmo ir aplinkos. Pavyzdžiui, iš aplinkos ima- 
mas maistas ir į aplinką šalinamos gyvybinės veiklos atliekos. O apsauga, 
priešingai, reikalauja užsisklęsti ir pasislėpti nuo kilusios grėsmės. 

Augimo slopinimas organizmą sekina, nes augimas ne tik reika- 
lauja energijos, bet ir skatina ją generuoti. Dėl tos priežasties ilgalaikė 
apsauga slopina gyvybę palaikančios energijos generavimą. Kuo ilgiau 
organizmas saugosis, tuo lėčiau jis augs. Faktiškai augimo procesai 
gali būti sustabdyti beveik visiškai, todėl pasakymą „mirtinai išsigąsti“ 


galima suprasti tiesiogiai. 

Laimė, daugelis mūsų „mirtino išgąsčio“ taško nepasiekia. Kitaip 
nei vienaląsčiai, daugialąsčiai organizmai retai patenka į situacijas, kai 
visos ląstelės vienu metu būna priverstos saugotis ir gintis. Kokia ląstelių 
dalis turi funkcionuoti apsaugos režimu, priklauso nuo grėsmės masto. 
Tačiau kad ir kaip būtų, kai saugomės nuo grėsmės ir patiriame stresą, 
mūsų augimas sulėtėja, gyvybinės jėgos senka. Be to, svarbu pažymėti, kad 
siekdami išsaugoti gyvybingumą turime ne vien vengti įvairių grėsmių, 
nes kai jų nėra, geriausiu atveju pasiekiame neutralią būseną tarp augimo 
ir apsaugos. O kad suklestėtume, reikia ne tik neutralizuoti įtampą ke- 
liančius veiksnius — turime gyventi džiaugsmingai ir prasmingai, turime 


skleisti meilę, nes tik toks gyvenimas skatina augimo veiksnius. 


Organizmo apsaugos biologija 


Daugialąsčių organizmų augimo ir apsaugos elgseną valdo nervų 
sistema. Šiai sistemai pavesta stebėti aplinkos signalus, aiškintis juos ir 
organizuoti deramus atsakus. Daugialąstėje bendrijoje nervų sistema 
veikia tarsi vyriausybė, telkianti pilietinių ląstelių veiklą. Atpažinusi 
iš aplinkos sklindantį grėsmės signalą, nervų sistema perspėja ląstelių 
bendriją apie artėjantį pavojų. 

Iš tiesų kūnas yra aprūpintas net dviem skirtingomis apsaugos 
sistemomis ir abi jos gyvybiškai svarbios. Pirmoji saugo nuo išorės 
grėsmių. Ji vadinama HHA ašimi (tai yra hipotalamo — hipofizės — 
antinksčių ašimi). Kai jokia grėsmė negresia, HHA ašis yra neaktyvi, ir 
organizmas tada auga. Kai smegenų pagumburis (hipotalamas) gauna 
signalą apie išorinę grėsmę, jis įjungia HHA ašį — pasiunčia signalą į 
posmegeninę liauką (hipofizę), kuri yra atsakinga už penkiasdešimties 
trilijonų ląstelių bendruomenės gynybą nuo grėsmės. 

Prisiminkime ląstelės membranos stimulo ir atsako mechaniz- 


mus, kuriuos sudaro baltymai receptoriai ir baltymai efektoriai. Taigi 

hipotalamas ir hipofizė yra to mechanizmo atitikmenys viso organizmo 
lygiu. Kaip ir receptorius, hipotalamas priima bei atpažįsta aplinkos 
signalus, o hipofizės veikimas primena efektorių funkciją, nes ši liauka 
duoda komandą kūno organams veikti. Reaguodama į išorinę grėsmę, 
hipofizė pasiunčia signalą į antinksčius ir praneša, kad reikia kaip nors 
reaguoti — „kovoti arba bėgti“. 

Panagrinėkime tas kelias nesudėtingas HHA ašies valdymo 
pakopas, kurios ima veikti, kai gaunamas pranešimas apie grėsmę. 
Kai pavojaus signalas „užregistruojamas“ smegenyse, hipotalamas 
(Ht) išskiria kortikotropinės sekrecijos faktorių (KSF), kuris pakliū- 
na į hipofizę (Hf). Čia jis suaktyvina tam tikras hipofizės hormonų 
sekrecijos ląsteles, kurios išskiria į kraują antinksčių žievę veikiančius 
(adrenokortikotropinius) hormonus (AKTH). Savo ruožtu AKTH 
pasiekia antinksčius (A), kur jie paskatina gaminti antinksčių „kovoti 
arba bėgti“ hormonus. Šie streso hormonai koordinuoja žmogaus or- 
ganų veiklą ir suteikia kuo daugiau fiziologinės galios atremti pavojų 
arba nuo jo pabėgti. 

Nuaidėjus antinksčių pavojaus sirenai, į kraują patekę streso 
hormonai verčia susiaurėti virškinamojo trakto kraujagysles ir nu- 
kreipia daugiau kraujo į galūnes — organizmas rengiasi kovoti arba 
bėgti. Prieš patekdamas į galūnes, kraujas telkėsi vidaus organuose. 
Šių kraujo masių perkėlimas į periferiją pavojaus akimirką kaip tik ir 
reiškia augimo slopinimą, nes kai vidaus organams trūksta kraujo, jie 
negali visavertiškai vykdyti savo gyvybę palaikančių funkcijų: sulėtėja 
virškinimas, medžiagų pasisavinimas, šalinimas ir taip toliau. Kaip 
matome, organizmo reakcija į stresą slopina augimą ir kelia pavojų 


visam kūnui. 

Imuninės 
sistemos 
slopinimas 


Kovok 
arba 
bėk 


Kita organizmo apsaugos linija yra imuninė sistema, ji saugo 
mus nuo grėsmių organizmo viduje, tas grėsmes sukelia bakterijos ir 
virusai. (Paveikslėlyje imuninės sistemos valdymo centras užkrūčio 
liauka pažymėta U raide.) Kai imuninė sistema mobilizuojama, jai gali 
prireikti labai daug energijos. Prisiminkime, kokie būname nusilpę, kai 
sergame gripu. Kai HHA ašis mobilizuoja kūną atsakui „kovok arba 
bėk“, kad tam užtektų jėgų, antinksčių hormonai tiesiogiai slopina 
imuninės sistemos veikimą. Slopinamasis streso hormonų poveikis 
yra nepaprastai veiksmingas ir gydytojai juo naudojasi persodindami 
organus, kad imuninė sistema neatmestų svetimų audinių. 

Kodėl antinksčiai slopina imuninę sistemą? Įsivaizduokite, kad 


gulite palapinėje kur nors Afrikos savanose ir jus kamuoja bakterinės 

infekcijos sukeltas nenumaldomas viduriavimas. Ir štai visai šalia 
palapinės išgirstate nuožmų liūto riaumojimą. Smegenys privalo žai- 
biškai apsispręsti, kas pavojingiau. Kokia nauda organizmui kovoti 
su bakterijomis, jeigu liūtas ims ir tuojau pat sudraskys jus į gabalus. 
Todėl kūnas liaujasi kovojęs su infekcija, kad galėtų sutelkti visas jėgas 
ir pabėgti nuo liūto. Tokiems tikslams HHA ašyje yra mechanizmas, 
stabdantis kovą su vidiniais negalavimais. 

Be to, HHA ašies veikla slopina mūsų gebėjimą blaiviai mąstyti. 
Priekinėse smegenyse, supratimo ir logikos centre, informacija doroja- 
ma daug lėčiau nei refleksais operuojančiose užpakalinėse smegenyse. 
Kuo greičiau dorojama informacija pavojaus metu, tuo daugiau gali- 
mybių išgyventi. Todėl antinksčių streso hormonai priverčia susiaurėti 
kraujagysles priekinėse smegenyse ir sulėtina jų veikimą, o į užpakalines 
smegenis kraujo priplūsta daugiau ir mes greičiau galime sureaguoti į 
pavojų. Nors ir būtina, kad pavojaus signalai šitaip didintų išgyveni- 
mo tikimybę, bet už tai sumokame nemažą kainą - sumenkėja mūsų 
sąmoningumas. [Takamatsu, et al, 2003; Arnsten and Goldman-Rakic 
1998; Goldstein, at el, 1996) 


Žudanti baimė 


Ar atsimenate, kokie sukrėsti ir sustingę atrodė mano medicinos 
mokyklos studentai Karibuose, kai neišlaikė pirmojo testo? Tas testas 
jiems buvo tarsi žiaurus ir plėšrus liūtas. Jei jie sukaustyti baimės būtų 
išbuvę ilgiau, galiu garantuoti, baigiamieji rezultatai būtų buvę tikrai 
prasti. Tiesa yra visiškai paprasta: išgąsdintas žmogus būna kvailas. 
Mokytojai ir dėstytojai nuolat mato šį reiškinį bendraudami su. moki- 
niais bei studentais, kurių akademiniai rezultatai yra blogi. Egzaminas 
juos paralyžiuoja, jiems pradeda drebėti rankos ir jie atsakymų lape 


ima žymėti klaidingus variantus, nes apimti paniškos baimės nepajėgia 

atkurti smegenyse saugomos informacijos, kurią kruopščiai kaupė visą 
semestrą. 

HHA sistema yra puiki priemonė, padedanti mums tinkamai 
elgtis streso akimirkomis. Bet ji sukurta taip, kad gali būti naudojama 
tik trumpą laiką. Nūdieniame pasaulyje nemaža dalis mūsų patiriamos 
įtampos reiškiasi ne kaip ūmi, konkreti „grėsmė“, kurią nesunkiai 
atpažįstame, atitinkamai reaguojame ir lekiame gyvenimo greitkeliu 
toliau. Mus kur kas dažniau kamuoja chroniški rūpesčiai šeimoje ir 
darbe, galų gale mums neramu, kad visą pasaulio bendruomenę nuo- 
lat drasko konfliktai. Šie rūpesčiai nekelia jokios tiesioginės grėsmės, 
bet vis dėlto jie nuolat aktyvina HHA ašį ir verčia organizmą išskirti 
streso hormonus. 

Štai puikus nepageidaujamo streso poveikio pavyzdys. Įsivaizduo- 
kite sprinto lenktynes. Grupė gerai treniruotų ir sveikų sportininkų 
laukia prie starto linijos. Išgirdę komandą „Pasiruošt!“, jie priklaupia, 
atsiremia delnais ir pirštais į bėgimo takelį, pėdas įstato į atsispyrimo 
pakojas. Tada starto teisėjas rikteli: „Dėmesio!“ Atletai įsiremia pėdo- 
mis ir delnais, visi raumenys įtempti. Jie perėjo į režimą „Dėmesio“, 
organizmas išskiria daug bėgimą palaikančio adrenalino, kad šis padėtų 
raumenims atlikti nelengvą darbą. Kol atletai sustingę laukia komandos 
„Marš!“, jų kūnai nepaprastai įsitempia. Paprastai tokia situacija trun- 
ka sekundę ar dvi, paskui teisėjas duoda komandą pradėti lenktynes. 
Bet štai dabar tokios komandos nėra. Atletai taip ir lieka įsitempę, jų 
kraujyje daug adrenalino, jie pasiruošę startuoti, o starto komandos 
vis nėra. Kad ir kokie treniruoti būtų sportininkai, tokių apkrovų jie 
ilgai neatlaikys. 

Mes visi gyvename tarsi išgirdę komandą „Dėmesio“. Visiškai 
aišku, kad toks labai įtemptas gyvenimas smarkiai veikia mūsų sveikatą. 
Kasdieninis rūpestis ir nerimas nuolat laiko įjungtą HHA ašį ir ragina 
kūną veikti. Priešingai nei tikrose lenktynėse, įtampa mūsų neapleidžia, 


nes mes vis palaikome ją nuolatine baime ir susirūpinimu. Kaip rodo 

tyrimai, beveik visi plačiau paplitę susirgimai yra susiję su chronišku 
stresu ir nervingumu. [Segerstrom and Miller 2004; Kopp and Rethelyi 
2004; McEwen and Lasky 2002; McEwen and Seeman 1999] 

2003 metais Science žurnale buvo paskelbtas labai atviras straips- 
nis, kuriame autoriai svarsto, kodėl pacientai, vartojantys serotonino 
reabsorbcijos inhibitorių (SRI) pagrindu veikiančius antidepresantus 
(kaip prozaką ar zoloftą), pagerėjimą pajunta ne iš karto pradėję gydymo 
kursą. Įprastai nuo vaistų vartojimo pradžios iki juntamo pagerėjimo 
praeina apie dvi savaitės. Tyrimai parodė, kad depresijos ligoniams 
pasireiškia neįtikėtinas ląstelių dalijimosi sulėtėjimas smegenų dalyje, 
vadinamoje hipokampu, kuri yra susijusi su atmintimi. Hipokampo 
ląstelės vėl pradeda aktyviai dalytis tada, kai pacientai pajunta nuotaikos 
gerėjimo pokyčius veikiant SRI preparatui. Tai užtrunka, kaip sakiau, 
kelias savaites. Šis tyrimas kartu su kitais kelia abejonių teorija, kad 
depresija yra tiesiog „cheminės pusiausvyros sutrikimo“ padarinys, kai 
sumažėja signalinių monoamino junginių, būtent serotonino, išsisky- 
rimas. Jei viskas būtų taip paprasta, SRI vaistai turėtų atkurti cheminę 
pusiausvyrą tuojau pat. 

Kitų tyrimų rezultatai rodo, kad depresija išsivysto todėl, kad 
streso hormonai slopina neuronų augimą. Faktiškai chronišką depresiją 
išgyvenančių žmonių hipokampas ir priekinių smegenų žievė silpnėja 
fiziškai. Šių tyrimų apžvalga taip pat buvo publikuota žurnale Science: 
„Monoamino hipotezę pastaraisiais metais keičia nuolatinio streso hi- 
potezė, postuluojanti, kad depresijos reiškiniai kyla tada, kai smegenų 
kovos su stresu mechanizmai pervargsta. Šioje teorijoje svarbiausias 
vaidmuo tenka hipotalamo — hipofizės — antinksčių (HHA) ašiai.“ 
[Holden 2003) 

HHA ašies veikimas ląstelių bendrijoje atspindi nuolatinio streso 
poveikį ištisoms žmonių populiacijoms. Pabandykime prisiminti šaltojo 
karo laikų amerikiečių bendruomenę, kai rusų branduolinio smūgio 


galimybė slėgte slėgė beveik kiekvieno žmogaus vaizduotę. Tačiau tos 

bendruomenės nariai dirbo savo darbą, visuomenė funkcionavo, žmo- 
nės bendravo tarpusavyje, gamyklos gamino savo produkciją, statybų 
aikštelėse kilo nauji pastatai, parduotuvės prekiavo, vaikai mokyklose 
mokėsi abėcėlės. Visuomenė sėkmingai funkcionavo ir augo tarsi sveikas 
daugialąstis organizmas. Taip įvykiai klostosi tol, kol atskiri organizmo 
nariai konstruktyviai sąveikauja siekdami bendro tikslo. 

Bet staiga nuaidi oro pavojaus sirena. Visi metę darbus subėga į 
slėptuves, kad apsisaugotų nuo galimo bombardavimo. Bendruomenės 
darna suyra. Kiekvienas jos narys ima rūpintis tik savimi. Po penkių 
minučių oro pavojus atšaukiamas. Žmonės grįžta prie darbo ir vėl 
nusistovi bendruomeninė darna, bendruomenė vėl auga. 

Kas ištiktų visuomenę, jei sirenos paskelbtų oro pavojų, visi sulįs- 
tų į slėptuves, tačiau pavojus nebūtų atšauktas? Žmonės neribotą laiką 
būtų pasiruošę saugotis. Kiek laiko jie pajėgtų taip išbūti? Visuomenė 
neišvengiamai pradėtų byrėti, pradėtų trūkti maisto ir vandens. Išsekę 
nuo įtampos vienas po kito imtų mirti net ir stiprūs individai. Ben- 
druomenė visai nesunkiai išgyvena trumpalaikį stresą, tarkime, trumpą 
oro pavojaus tarpsnį, bet kai įtampa tęsiasi ir neatlėgsta, sustoja bet 
koks augimas, o pati bendruomenė palūžta ir pradeda irti. 

Kitas panašus pavyzdys yra rugsėjo 11-osios tragedija. Iki pat 
teroristų atakos akimirkos visa šalis buvo augimo būklės. Iškart po 
atakos, kai per šalį nusirito tragiška žinia, visus užgriuvo mirtinos grės- 
mės pojūtis. Valdžios pranešimų leitmotyvas buvo naujų teroro aktų 
galimybė, o tai veikė lygiai kaip antinksčių signalai. Visuomenės nariai 
persijungė iš augimo į apsaugą. Šalies ekonomika ėmė stoti. Nemažai 
užtruko, kol baimė atslūgo ir ekonomikos pajėgumas grįžo. Bet tero- 
rizmo grėsmė šalį sekina ir toliau. Turėtume labai rimtai pasvarstyti, 
kaip baimindamiesi galimo teroro akto prarandame savo gyvenimo 
kokybę. Reikia pripažinti, kad teroristai tam tikra prasme jau laimėjo, 
nes jiems pavyko mus išgąsdinti, mes jų keliamą pavojų jaučiame iki 


šiol, o tai labai sekina. 

Kaip įvairios baimės veikia jūsų gyvenimą ir jūsų augimą? Ko 
bijote? Iš kur tos baimės kyla? Ar jos tikrai neišvengiamos ir būtinos? 
Arjos yra tikros? Ar jos daro gyvenimą prasmingesnį? Kitame skyriuje 
kalbėsime apie sąmoningą tėvystę ir plačiau aptarsime baimes bei jų 
atsiradimą. Jeigu baimes pavyktų suvaldyti, tada suvaldytume ir visą 
savo gyvenimą. Puikiai griaunamąją baimės jėgą buvo pažinęs JAV 
prezidentas Franklinas D. Ruzveltas (Franklin D. Roosevelt). Didžio- 
sios depresijos laikais ir Antrojo pasaulinio karo grėsmės akivaizdoje jis 
kalbėjo taip: „Turime bijoti tik vieno dalyko — pačios baimės.“ Įveikę 


baimes, žengsime tvirtą žingsnį geresnio gyvenimo link. 


VII SKYRIUS 


Sąmoninga tėvystė: tėvai - genų inžinieriai 


S inoma, esate girdėję, kad kai tik tėvai perduoda savo genus vaikams, 
VA tai daugiau nevaidina pastarųjų gyvenime lemiamo vaidmens, tik 
privalo juos maitinti ir rengti bei nepiktnaudžiauti savo valdžia. O visa 
kita atseit atliks genai. Toks supratimas leidžia tėvams gyventi taip, 
tarsi vaikų ir nebūtų — jie atsiduria vaikų darželiuose ar auga prižiūrimi 
auklių. Užimtiems ar tingiems tėvams taip auginti vaikus patinka. 

Patiko ir man, kai auginau du biologinius savo vaikus, kurių 
asmenybės buvo visiškai skirtingos. Visad maniau, kad mano dukte- 
rys yra tokios nepanašios viena į kitą todėl, kad pradėjimo momentu 
paveldėjo skirtingus genus — tai atsitiktinės atrankos procesas, kuriame 
nei jų motina, nei aš sąmoningai nedalyvavome. Maniau, kad jeigu 
dukros užaugo toje pačioje aplinkoje ir buvo vienodai auklėjamos, tai 
visi skirtumai tarp jų turėtų būti grynai genetinės prigimties. 

Dabar jau žinau, kad tikrovė yra kitokia. Šiuolaikinis mokslas 
patvirtina, ką motinos ir nors kiek apsišvietę tėvai žinojo visada — kad 
abu tėvai yra svarbūs, nors populiarios knygos mėgina įtikinti, kad 
svarbūs yra tik genai. Galima pacituoti ikigimdyminės ir pogimdy- 
minės psichiatrijos pionierių dr. Tomą Vernį (Ihomas Verny): „Kelių 
dešimtmečių duomenys, aprašyti kolegų darbuose, be jokios abejonės, 
tik patvirtina, kad tėvai, auklėdami vaikus, padaro nepaprastai stiprią 


įtaką jų protinei bei fizinei raidai.“ [Verny and Kelly 1981] 

Ir ta įtaka, pasak Vernio, daroma ne tada, kai vaikai gimsta, o 
IKI jiems gimstant. Kai savo garsiojoje knygoje Paslaptingas negimusio 
kūdikio gyvenimas (The Secret Life of Unborn Child) Vernis pirmą kartą 
paskelbė nuomonę apie tėvų įtaką vaisiui dar šiam esant įsčiose, tai jam 
nepakako mokslinių įrodymų šiam teiginiui pagrįsti, todėl „eksper- 
tai“ jo nepriėmė. Mokslininkai tvirtino, kad žmogaus protas pradeda 
funkcionuoti tik po gimimo, todėl vyravo nuomonė, kad embrionai ir 
kūdikiai neturi atminties ir nejaučia skausmo. Galų gale, kaip kalbėjo 
Freudas (Sigmund Freud), net sugalvojęs terminą „infantilinė amne- 
zija“, daugelis žmonių nieko neprisimena, kas jiems atsitiko iki trejų 
ar ketverių metų amžiaus. 

Tačiau eksperimentuojantys psichologai ir neurobiologai griauna 
mitą, kad kūdikiai nieko neprisimena ir kad tėvai savo vaikų raidą 
gali tik stebėti, o paveikti jos — ne. Vaisiaus ir kūdikio nervų sistema 
pasižymi plačiais jutiminiais bei mokymosi gebėjimais ir, kaip vadina 
neurobiologai, nesąmoninga atmintimi. Kitas ikigimdyminės ir pogim- 
dyminės psichologijos pradininkas Deividas Čemberlenas knygoje Jūsų 
naujagimio protas (David Chamberlain, Je Mind of You Newborn Baby) 
rašo: „Tiesa yra ta, kad mūsų tradiciniai įsitikinimai apie kūdikius yra 
klaidingi. Kūdikiai nėra primityvios būtybės, priešingai — sudėtingos 
ir dvasingos bei neįtikėtinai plataus mąstymo.“ [Chamberlain 1998) 

Įsčiose šios sudėtingos mažos būtybės gyvena savo gyvenimą, ir tas 
periodas smarkiai paveikia jų sveikatą bei elgseną. „Gyvenimo kokybė 
gimdoje, mūsų laikinuosiuose namuose iki gimimo, nulemia mūsų 
polinkį į vainikinių arterijų ligas, insultą, diabetą, nutukimą ir daugybę 
kitų susirgimų vėlesniame gyvenime“, — rašo dr. Piteris W. Natanielis 
knygoje Gyvenimas įsčiose (Peter W. Nathanielsz, Life in he Womb). 

Pastaraisiais metais dar daugiau suaugusiems būdingų bėdų, 
tokių kaip osteoporozė, nuotaikų kaita ar psichikos susirgimai, imta 
sieti su įtaka, kurią patiria vaikas iki ir po gimimo.[Gluckman and 
Hanson 2004] 

Pripažinimas, kad prenatalinė (ikigimdyminė) aplinka lemia ko- 
kios nors ligos atsiradimą, verčia persvarstyti genetinio determinizmo 
sampratą. Natanielis rašo: „Atsiranda vis daugiau įrodymų, kad vaisiaus 
sveikata įsčiose yra lygiai tokia pat svarbi kaip ir genai, nulemiantys, 
kokia bus jo vėlesnė protinė ir fizinė sveikata. Todėl savo vaikų gyve- 
nimo kokybę pagerinsime tada, kai suprasime, kokie programavimo 
mechanizmai veikia vaisių iki šiam gimstant.“ 

„Programavimo mechanizmai“, apie kuriuos kalba Natanielis, tai 
tie patys epigenetiniai veiksniai, kurie kontroliuoja genų veiklą. Kaip 
teigia Natanielis, tėvai gali pagerinti prenatalinę aplinką, kurioje yra jų 
negimęs kūdikis. Taip elgdamiesi, jie tampa savo vaikų genų inžinie- 
riais. Tai, be abejo, yra lamarkistinė idėja, kuri prieštarauja darvinizmo 
teorijai. Natanielis yra vienas iš nedaugelio mokslininkų, nepabūgusių 
cituoti Lamarką: „Įgytų savybių perdavimas negenetiniu būdu iš kartos 
į kartą egzistuoja. Lamarkas buvo teisus, nors mes ir nežinome, kokie 
čia veikia mechanizmai.“ 

Vaisiaus reakcija į motinos suvokiamos aplinkos sąlygas leidžia 
jam vėliau optimizuoti savo genetinę bei fiziologinę raidą ir geriau 
prisitaikyti. Kita vertus, epigenetinis faktorius gali sukelti daugybę 
chroniškų susirgimų, kurie pasireikš vyresniame amžiuje. Tai įvyks, 
jeigu vaisiaus aplinka bus nepalanki. [Bateson, et al, 2004] 

Gimęs kūdikis ir toliau patiria epigenetinę įtaką, kadangi tėvai 
ir toliau veikia jo aplinką. Nauji ir labai įdomūs tyrimai parodė, kokia 
didelė yra tėvų įtaka kūdikio smegenų raidai: „Augančioms kūdikio 
smegenims socialinė aplinka suteikia svarbiausius potyrius ir veikia genų 
ekspresiją“, — rašo dr. Danielis J. Sigelis knygoje Proto raida (Daniel 
J.Siegel, Developing the Mind). Matome, kad kūdikiams reikia palankios 
aplinkos, kad ji suaktyvintų genus, kurie atsakingi už smegenų sveika- 
tą. Mokslininkai dabar tvirtina, kad tėvai elgiasi kaip genų inžinieriai 


netgi vaikui jau gimus. 

Tėvų vykdomas programavimas: pasąmonės jėga 


Noriu jums papasakoti kaip aš, žmogus, visiškai nepasirengęs 
turėti vaikų, pakeičiau požiūrį į tėvystės misiją. Nebus jums staigmena, 
kad ši permaina įvyko Karibuose, kaip tik ten, kur žengiau pirmuosius 
žingsnius Naujosios Biologijos link. Tiesą sakant, permainą sukėlė vie- 
nas nelaimingas įvykis, motociklo avarija. Važiavau skaityti paskaitos, 
nesuvaldžiau motociklo ir dideliu greičiu rėžiausi į šaligatvio kraštą. 
Motociklas apsivertė. Laimei, buvau su šalmu, jis bent kiek apsaugojo 
galvą. Pusvalandį išgulėjau be sąmonės, ir mano studentai bei kolegos 
kurį laiką būgštavo, kad aš jau numiriau. Atsitokėjęs jaučiausi taip, lyg 
būtų lūžę visi mano kūno kaulai. 

Kitas kelias dienas vaikščiojau sunkiai — nė žingsnio negalėjau 
žengti nesudejavęs. Kiekvienas judesys skausmingai priminė, jog „greitis 
žudo“. Kartą, kai iššlubavau iš auditorijos, vienas studentas pasiūlė ap- 
lankyti savo kambario draugą, praktikuojantį chiropraktiką. O aš pas 
tokius specialistus niekada nesilankiau, netgi savo mokslinės aplinkos 
buvau išauklėtas jų saugotis, nes jie esą yra šarlatanai. Tačiau skausmas 
buvo stiprus, aplinkybėse — neįprastos, taigi pasiryžau pasielgti taip, 
kaip anksčiau nebūčiau drįsęs net pagalvoti. 

Kai atvykau į studentų bendrabutį, į chiropraktiko „kabinetą“, 
pirmą kartą susidūriau su kineziologijos metodu, populiariai vadina- 
mu „raumenų testavimu“. Chiropraktikas paprašė mane ištiesti ranką 
ir pasipriešinti jo paties daromam spaudimui iš viršaus. Buvo visai 
paprasta tai padaryti. Tada jis paprašė pakartoti procedūrą ir tuo pat 
metu ištarti „Mano vardas yra Briusas“. Aš vėl lengvai atlaikiau spau- 
dimą, tačiau pamaniau, kad mano kolegos mokslininkai buvo teisūs 
sakydami, kad visa tai yra niekai. Tada vaikinas vėl liepė ištiesti ranką, 
atlaikyti spaudimą ir nuoširdžiai ištarti: „Mano vardas yra Merė.“ 
Mano didžiai nuostabai, ranka nusviro žemyn, nors aš labai stengiausi 


ją išlaikyti tiesią. 

Paprašiau pakartoti bandymą, nes man pasirodė, kad galėjau 
pasistengti dar smarkiau. 

Mes vėl pamėginome. Labai stengiausi atlaikyti spaudimą. Ir vis 
dėlto kai pakartojau „Mano vardas yra Merė“, mano ranka krito lyg 
akmuo. Studentas chiropraktikas, kuris dabar buvo tapęs 72220 moky- 
toju, paaiškino, kad kai sąmonės žinojimas prasilenkia su pasąmonės 
„tiesomis“, tarp jų kyla konfliktas, kuris susilpnina raumenų jėgą. 

Nustebau sužinojęs, kad mano sąmonė, kuria taip pasitikėjau 
mokslinėje veikloje, tampa nevaldoma, kai balsu ištariu teiginį, nesu- 
tampantį su pasąmonėje saugoma informacija. Mano pasąmoningas 
protas žlugdė didžiausias sąmonės pastangas išlaikyti ranką, kai tariau 
žodžius „Mano vardas yra Merė“. Buvau priblokštas, kad egzistuoja kitas 
„protas“, kita jėga, valdanti mano gyvenimą. Dar daugiau — šis paslėptas 
protas, apie kurį nedaug teišmaniau (nebent iš teorinės psichologijos), 
iš tiesų buvo daug galingesnis už mano sąmoningą mąstymą — taip, 
kaip ir teigė S. Freudas. Žodžiu, pirmasis vizitas pas chiropraktiką pa- 
keitė mano gyvenimą iš esmės. Sužinojau, kad tokie specialistai geba 
pažadinti vidines kūno savigydos galias ir stuburo negalavimams gydyti 
taiko kineziologijos metodą. Šis „šarlatanas“ ant savo masažinio stalo 
atliko man kelis paprastus veiksmus, ir aš išėjau iš bendrabučio lyg antrą 
kartą gimęs — ir visa tai buvo padaryta be jokių vaistų. O svarbiausia, 
atradau „žmogų už uždangos — savo pasąmonę! 

Grįždamas namo jaučiausi sutrikęs, kad pasąmonė, kuri pirmiau 
nuo manęs tarsi slėpėsi, yra tokia galinga. Sugretinau tuos pamąsty- 
mus su kvantinės fizikos studijomis ir tai leido man padaryti išvadą, 
kad mintys gali paveikti elgesį dar veiksmingiau nei fizinės molekulės. 
Mano pasąmonė „žinojo“, kad mano vardas nėra Merė, todėl ir ėmė 
prieštarauti, kai balsu ištariau netiesą. Ką dar „žino“ mano pasąmonė? 
Ir iš kur tos žinios? 

Siekdamas išsiaiškinti, kas vis dėlto įvyko chiropraktiko kabinete, 


susidomėjau lyginamąja anatomija, kuri skelbia, kad ant juo žemesnio 

evoliucijos laiptelio yra organizmas, tuo menkiau išvystyta jo nervų 
sistema ir tuo dažniau jis elgiasi pagal užprogramuotą šabloną — kaip 
liepia prigimtis. Drugeliai skrenda į šviesą, jūriniai vėžliai grįžta į tas 
pačias salas ir tam tikru laiku deda kiaušinius paplūdimio smėlyje, 
nustatytu laiku namo parskrenda kregždės... Ir kiek mums yra žinoma, 
nė vienas iš šių gamtos kūrinių nesuvokia, kodėl jie elgiasi būtent taip. 
Tokie elgesio modeliai yra įgimti, genetiškai užkoduoti organizme ir 
vadinami instinktais. 

Kuo ilgesnį organizmas nuėjęs evoliucijos kelią, tuo sudėtingesnė 
jo nervų sistema, tuo galingesnės smegenys ir tuo geriau jis sugeba mo- 
kytis bei įvaldyti įvairius elgesio modelius. Manoma, kad geriausiai tai 
sugeba žmogus, esantis pačioje evoliucijos Medžio viršūnėje. Galime 
pacituoti antropologus Emilį Šulcą (Emily A. Schultz) ir Robertą H. 
Lavendą (Robert H. Lavenda): „Žmonės, siekdami išlikti, labiau nei 
kitos rūšys yra priklausomi nuo mokymosi. Mes neturime instinktų, 
kurie mus automatiškai apsaugotų ar padėtų susirasti maisto ir būstą.“ 
[Schultz and Lavenda 1987) 

Žinoma, mes turime tam tikrų įgimtų instinktų rinkinį — prisimin- 
kime kūdikio instinktą žįsti arba kaip žaibiškai atitrraukiame ranką nuo 
ugnies, o patekę į vandenį imame plaukti. Instinktai yra įgimti elgsenos 
modeliai, kurie padeda išlikti visiems žmonėms, nepriklausomai nuo jų 
kultūros ar epochos, kurioje jie gyvena. Gimstame gebėdami plaukti — 
vos kelios minutės po gimimo kūdikiai plaukia kaip grakštūs delfinai. 
Tačiau netrukus tėvai išmoko mažylius vandens bijoti. Tik pažvelkite, 
kaip reaguoja mamos, kai jų vaikučiai netyčiom priartėja prie baseino ar 
kitokio vandens telkinio. Vaikai sužino iš tėvų, kad vanduo yra pavojingas. 
O vėliau tie patys tėvai negaili pastangų, kad išmokytų savo vaikučius 
plaukti. Tada pirmoji didelė vaiko užduotis yra įveikti vandens baimę, 
kurią jam įvarė patys tėvai pirmaisiais jo gyvenimo metais. 

Bėgant evoliucijos amžiams, mūsų išmoktos (ar mums įkaltos) 


nuostatos tvirtėjo, jos netgi užgožė genetiškai užprogramuotus instink- 

tus. Fiziologiniai kūno parametrai (tokie kaip pulsas, kraujo spaudimas, 
kūno temperatūra ir kiti) savo prigimtimi yra užprogramuoti instinktai. 
Vis dėlto jogai ar net eiliniai žmonės, įvaldę tam tikras technikas, gali 
sąmoningai kontroliuoti šias „įgimtas“ funkcijas. 

Mokslininkų nuomone, mūsų gebėjimą išmokti sudėtingų elg- 
senos modelių nulemia gana didelės smegenys. Tačiau vertindami savo 
smegenų apimtį entuziazmą turėtume sutramdyti, nes delfinų ir kai 
kurių kitų vandenyje gyvenančių žinduolių smegenų paviršiaus plotas 
didesnis nei mūsų. 

1980 metais Science žurnalo straipsnyje Ar mums iš tikrųjų 
reikalingos smegenys? buvo cituojamas Britų neurologas dr. Džonas 
Lorberis (John Lorber), kuris iškėlė klausimą, ar smegenų dydis turi 
įtakos žmogaus intelektui. [R. Lewin, Js Your Brain Really Necessary? 
1980] Lorberis išstudijavo daug galvos smegenų vandenės atvejų (kai 
ant smegenų kaupiasi vanduo) ir padarė išvadą, kad net praradę di- 
džiąją dalį smegenų žievės (išorinio smegenų sluoksnio) pacientai gali 
normaliai gyventi. Straipsnio autorius Rodžeris Levinas (Roger Lewin) 
cituoja Lorberį: 

„Viename universitete (Šefildo) mokosi jaunuolis, kurio intelekto 
koeficientas (IO) yra 126, jis turi matematikos diplomą su pagyrimu 
ir yra visiškai normalus socialiniu požiūriu. Ir vis dėlto šis vaikinas 
beveik neturi smegenų... Atlikus skenavimo procedūrą paaiškėjo, kad 
vietoj įprastinio 4,5 centimetro storio smegenų audinio tarp skilvelių 
ir žievės paviršiaus tebuvo plonytė kokio milimetro storio danga. Iš 
esmės jo kiaušas pripildytas tik smegenų skysčio.“ 

Provokuojantys Džono Lorberio teiginiai verčia persvarstyti 
nusistovėjusią nuomonę apie žmogaus smegenų veiklą ir apie fizinį 
proto pamatą. Esu įsitikinęs (apie tai kalbėsime epiloge), kad žmogaus 
protą gebėsime suvokti tik tuomet, kai įvertinsime dvasinį (energinį) 
matmenį, kurį, beje, kai kurie kvantinės fizikos teiginiams pritariantys 


psichologai vadina viršsąmone. Kol kas esu linkęs prisilaikyti sąmoningo 


160 Bruce H. Lipton 


ir pasąmoninio proto koncepcijų, kurias psichologai bei psichiatrai jau 
senokai nagrinėja. Man jos padeda pagrįsti tiek sąmoningos tėvystės ir 


motinystės svarbą, tiek energinius ir psichologinius gydymo metodus. 


Zmogaus programavimas: kai geri mechanizmai ima 


veikti blogai 


Šioje knygoje jau užsiminiau, kad evoliucija žmonėms metė vieną 
iššūkį: siekdami tapti vienos ar kitos bendruomenės dalimi ir padidinti 
savo išlikimo galimybes, žmonės priversti daug ir sparčiai mokytis. 
Evoliucija apdovanojo mūsų smegenis gebėjimu greitai įsiminti ne- 
suskaičiuojamą daugybę faktų bei elgsenos modelių. Kaip šie procesai 
vyksta, mums padeda suprasti smegenų bioelektrinių dažnių užrašymai, 
vadinamosios elektroencetalogramos — EEG (gr. enkephalos - galvos sme- 
genys; grama — užrašas). Šie sudėtingi grafikai parodo, koks yra žmogaus 
smegenų skleidžiamų bangų ilgis. Suaugusiųjų ir vaikų smegenų bangų 
dažnis kinta nuo žemo (4e/:a) iki aukšto (5eta). Be to, tyrėjai nustatė, kad 
įvairiais bręstančio organizmo amžiaus tarpsniais dominuoja specifinis 
smegenų bangos dažnis. 

Dr. Rima Laibau (Rima Laibow) savo moksliniame darbe Kie- 
kybinis EEG tyrimas ir nervinis grįžtamasis ryšys (Ouantitative EEG 
and Neurofeedback) aprašo, kokie šie amžiaus tarpsniai yra ir kaip jie 
susiję su EEG. [Laibow 1999, 2002] Amžiaus tarpsnyje tarp gimimo 
ir dvejų metų žmogaus smegenys daugiausia dirba žemiausiu (nuo 0,5 
iki 4 ciklų per sekundę — Hz) dažniu, žinomu kaip de/ra bangos. Vis 
dėlto kartais kūdikių smegenys persijungia į aukštesnį dažnį, o tarp 
antrųjų ir šeštųjų gyvenimo metų aukštesnis teta dažnis (4 — 8 Hz) 
ima dominuoti. Hipnozės specialistai sulėtina savo pacientų smegenų 
veiklą iki delta ar teta dažnių, kadangi tada žmogus lengviau priima 


įtaigą, jį būna paprasčiau programuoti. 

Šie faktai padeda suprasti, kaip vaikai, kurių smegenys dažniausiai 
funkcionuoja tais pačiais dažniais nuo gimimo iki šešerių metų amžiaus, 
gali įsiminti neįsivaizduojamą kiekį informacijos, reikalingos prisitaikyti 
savo aplinkoje. Gebėjimas perdirbti šį milžinišką informacijos srautą 
yra svarbi smegenų savybė, leidžianti žmogui įsilieti į socialinę aplinką. 
Visuomenė ir jos papročiai bei taisyklės taip sparčiai keičiasi, kad nėra 
lengva perduoti kultūrinius elgsenos modelius genetiškai. Maži vaikai 
atidžiai stebi aplinką ir perkelia tėvų išmintį tiesiai į savo pasąmoninę 
atmintį. Taip tėvų elgesys bei pažiūros yra perimamos vaikų. 

Kioto universiteto Primatų tyrimo instituto mokslininkai nusta- 
tė, kad šimpanzių kūdikiai taip pat mokosi, stebėdami savo motinas. 
Vieno eksperimento metu šimpanzė motina buvo mokoma japoniškus 
hieroglifus susieti su tam tikromis spalvomis. Šimpanzei kompiuterio 
ekrane parodydavo hieroglifą, o paskui — tam tikros spalvos kortelę. 
Vėliau gyvūnas, pamatęs hieroglifą, turėdavo rasti atitinkamą kortelę. 
Jei beždžionė pasirinkdavo tinkamą spalvą, ji būdavo apdovanojama 
moneta, kurią galėdavo įmesti į automatą ir gauti skanumyną. Per 
eksperimentą šalia būdavo šimpanzės jauniklis. Ir vieną dieną moks- 
lininkai labai nustebo — kai motina ėmė savo atlygį iš automato, jos 
vaikas paspaudė reikiamą kompiuterio klaviatūros klavišą, o kai ekrane 
atsirado hieroglifas, gyvūnėlis atsirinko tam hieroglifui priskirtą spalvą, 
gavo monetą ir nuliuoksėjo prie skanumynų automato. Priblokšti eks- 
perimento vadovai tegalėjo padaryti išvadą, kad vaikai įgyja sudėtingus 
įgūdžius tiesiog stebėdami, jiems nebūtinas aktyvus tėvų auklėjimas. 
[Science 2001| 

Vaikai panašiu būdu perima ir įsiveda į pasąmonę tėvų elgsenos 
modelius bei įsitikinimus. Kartą patekę į pasąmonę, šie modeliai kon- 
troliuoja mūsų biologinę elgseną visą likusį gyvenimą... nebent randame 
būdą, kaip juos perprogramuoti. Abejojantiems, kad viskas vyksta 
kaip tik taip, derėtų prisiminti, kaip jų atžala pirmą kartą ištarė kokį 


necenzūrinį žodelį, kurį kartais tarsteli ir jie patys. Esu tikras, kad jie 

atkreiptų dėmesį, jog tas žodelis buvo ištartas taisyklingai bei stilingai 
ir tokioje pat situacijoje, kokioje kartais nesusivaldo ir jie patys. 

Turėdami galvoje, kaip tiksliai veikia elgsenos modelių perda- 
vimo sistema, pabandykime įsivaizduoti, kokios gali būti pasekmės, 
jei vaikas nuolatos iš savo tėvų girdės, kad jis yra „kvailas ir niekam 
tikęs“, kad jam „nieko gyvenime nelemta pasiekti“, kad jam apskritai 
„nereikėjo gimti“ arba kad „jis yra skystablauzdis“. Kai nemąstantys ar 
abejingi tėvai svaidosi tokio pobūdžio pareiškimais, jie iš tikrųjų nepai- 
so fakto, kad ta informacija nusėda vaikų pasąmonėje ir tampa „tikra 
tiesa“ — panašiai kompiuterio atmintyje išsaugome įvairias laikmenas. 
Ankstyvoje vaikystėje vaikas nėra toks sąmoningas, kad gebėtų įvertinti 
tokius „tėviškus“ posakius tik kaip žodines replikas, o ne objektyvią 
nuomonę apie jį. Tačiau pasąmonės dirvoje pasėti žodiniai užgaulio- 
jimai tampa apibrėžtomis „tiesomis“, kurios darko vaiko elgseną bei 
riboja jo galimybes visą likusį gyvenimą. 

Bėgant metams, mūsų smegenys „pakyla“ į 24/4a bangų dažnį (8 -12 
Hz) ir mes tampame mažiau veikiami svetimų programų. A/fa dažnis — 
tai santūraus sąmoningumo būsena. Nors mūsų jutimo organai — akys, 
ausys, nosis — stebi išorinį pasaulį ir priima jo signalus, sąmonė lieka 
panaši į veidrodį, kuris atspindi kūno ląstelių bendruomenės veiklą. Tai 
yra mūsų savimonė. 

Maždaug dvyliktaisiais vaiko gyvenimo metais jo smegenų bangų 
virpesiai pasislenka į 12 — 35 Hz diapazoną. Tai jau yra beta dažniai — 
„aktyvi ir sutelkta sąmonė“, tokia, kokios reikia, kad galėtumėte skaityti 
šią knygą. Neseniai buvo nustatytas dar aukštesnis, penktasis, smegenų 
aktyvumo dažnis. Tai yra gama bangos (daugiau kaip 35 Hz). Šis daž- 
nis būdingas ypatingos įtampos reikalaujančiai veiklai, tokias būsenas 
patiria pilotai tupdydami lėktuvą ar profesionalūs teniso žaidėjai, be 
perstojo atmušinėdami kamuoliuką. 

Kai vaikai sulaukia pilnametystės, jų pasąmonė jau būna kimšte 


prikimšta informacijos — pradedant žinojimu, kaip žengti žingsnį, ir 

baigiant „išvadomis“, kad jiems niekada nepasiseks, arba (jei tėvai iš 
tikrųjų juos mylėjo) tikėjimu, kad jie bus laimingi. Genetiškai užprogra- 
muotų instinktų ir iš tėvų perimtų nuostatų suma formuoja pasąmonę, 
kuri gali sužlugdyti mūsų pastangas laikyti ištiestą ranką chiropraktiko 
kabinete arba sukliudyti vykdyti savo nuoširdžiausius Naujųjų metų 
pažadus nepiktnaudžiauti maistu ar narkotikais. 

Ir dar apie ląsteles, kurios gali mus daug ko išmokyti apie mus 
pačius. Jau ne kartą minėjau, kad pavienės ląstelės yra protingos. Tačiau 
kai jos susiburia draugėn ir sukuria daugialąstį organizmą, šis tuomet 
paklūsta „kolektyviniam balsui“ netgi tada, kai tas balsas primeta susi- 
naikinimo elgsenos modelį. Todėl mūsų fiziologija ir elgsena bus tokia, 
kad patvirtintų „kolektyvinio balso“ diktuojamas tiesas nepriklausomai 
nuo to, ar jos destruktyvios, ar konstruktyvios. 

Nors jau sakiau, kokia stipri yra pasąmonė, vis dėlto norėčiau 
pabrėžti, kad nereikia jos laikyti baisiu ir nelemtu freudiškuoju šaltiniu, 
iš kuriuo kyla visos mūsų nelaimės. Iš tiesų pasąmonė tėra bejausmė 
saugomų programų ir duomenų bazė, kurios paskirtis yra priimti 
aplinkos siunčiamus signalus ir nekeliant jokių klausimų bei nieko 
nevertinant paleisti reakcijos mechanizmą. Pasąmonė yra tarsi progra- 
muojamas standusis diskas, į kurį įrašome savo gyvenimo patirtį, kad, 
gavę iš aplinkos ar iš savo kūno tam tikrą signalą, sureaguotume į jį 
tam tikru iš anksto nustatytu būdu. Juk kartais spontaniškai sureagavę 
į kokią nors situaciją prisipažįstame, kad „mumyse kažkas paspaudė 
kažkokį mygtuką . 

Prieš atsirandant sąmoningajam protui, gyvūnų smegenys funk- 
cionavo pasąmoningai. Primityvios smegenys labiau priminė įrenginį, 
kuris, sureagavęs į aplinkos signalą, paleisdavo genetiškai paveldėtą 
programą ir paskatindavo gyvūną pasielgti instinktyviai, refleksiškai. 
Mes, pavyzdžiui, užsimerkiame papūtus į akis vėjui ar sujudiname koją 


gavę smūgį per kelį. 

Sąmonė: mūsų vidinis kūrėjas 


Aukščiausioje evoliucijos pakopoje esantys žinduoliai, tarp ku- 
rių — šimpanzės, banginiai ir žmonės, įgijo naują suvokimo lygmenį, 
kurį mes vadiname s2vimone, o paprasčiau — sąmoninguoju protu. Šis 
reiškinys liudija evoliucinę pažangą. Pasąmoninis protas veikia tarsi 
mūsų gyvenimo „autopilotas“, o sąmoningasis protas leidžia gyvenimą 
valdyti patiems. Štai pavyzdys. Jei jums pro akis praskrieja kamuolys, 
lėtas sąmoningasis protas nespės įvertinti gresiančio pavojaus. O štai 
pasąmonė, gebanti apdoroti apie dvidešimt milijonų aplinkos dirgiklių 
per sekundę, palyginus su keturiasdešimt dirgiklių, į kuriuos reaguoja 
sąmonė per tą pačią sekundę, privers akį sumirksėti. [Norretranders 
1998] Pasąmonė puikiai sugeba apdoroti informaciją, ji atidžiai stebi 
aplinkinį pasaulį bei vidinę kūno erdvę, įvertina gaunamus signalus ir 


nedelsdama priverčia kūną reaguoti. 


Pavyzdys, kaip sąmoningasis ir pasąmoninis protas apdoroja informaciją. 
Šią Maču Pikču nuotrauką, kurią matome viršuje, sudaro dvidešimt milijonų 
taškų. Kokią dalį tos informacijos, kai mes pamatome nuotrauką, apdoroja mūsų 
sąmoningasis protas ir kokią — pasąmonė? Antrame paveikslėlyje juodame fone vos 
matomas baltas taškelis (parodytas rodykle) yra informacijos kiekis, kurį priima 
sąmonė (iš tikrųjų taškas yra 10 kartų mažesnis, čia jį padidinau, antraip jo 
nebūtų matyti), o visas juodas fonas — tai informacija, kurią per tą pat laiką 
(per vieną sekundę) sugeba priimti pasąmonė. 

Sąmoningasis protas 


M 


Pasąmoninis protas 


Šios sudėtinės proto dalys sudaro dinamišką duetą. Kai jos veikia 
išvien, sąmoningasis protas sprendžia uždavinį, kaip pasiruošite penk- 
tadienio vakarėliui, į kurį esate pakviesti. Tuo pat metu pasąmonė jums 
padeda saugiai dirbti su žoliapjove ir nesusižeisti kojos ar nepervažiuoti 
katės, nors jūs visiškai negalvojate, kaip tą žolę pjaunate. 

Šios sudėtinės dalys taip pat bendradarbiauja įvaldydamos 
labai sudėtingus elgsenos modelius, kurie vėliau bus valdomi vien 
pasąmonės. Prisiminkite savo pirmąją dieną prie vairo, kai mokėtės 
valdyti automobilį. Jus glumino gausybė dalykų, kuriuos reikėjo įsi- 
minti. Žvelgėte į kelią, tačiau tuo pačiu metu privalėjote pasižiūrėti į 
užpakalinio bei šoninio vaizdo veidrodėlius; reikėjo stebėti prietaisų 
parodymus, manipuliuoti pedalais ir dar išlikti ramiems bei susikaupu- 
siems. Šiandien jūs sėdate į automobilį, pasukate raktelį ir galvojate, ką 
pirksite parduotuvėje, o pasąmonė tuo pat metu pareigingai „įdarbina“ 
visus įgūdžius, reikalingus saugiai važiuoti per miestą, tad jums net 
neprireikia galvoti apie vairavimo techniką. Pripažinkite, būna, kad 
vairuojate ir maloniai šnekučiuojatės su šalia sėdinčiu keleiviu. Tiesą 
sakant, jūsų sąmonė taip įsitraukia į pokalbį, kad staiga jums dingteli, 
jog jau ištisas penkias minutes negalvojote apie vairavimą. Susigriebiate, 
tačiau pamatote, kad įsilieję į automobilių srautą ir toliau sėkmingai 
riedate savo juosta, skubiai žvilgterėję į užpakalinio vaizdo veidrodėlį 
įsitikinate, jog nepalikote užnugaryje išvartytų kelio ženklų ar sulau- 


žytų pašto dėžučių. Jeigu sąmoningai negalvojote apie vairavimą, tai 

kas tą darė? Jūsų pasąmonė! Nors sąmoningai jūs to nė nejaučiate, bet 
pasąmonė puikiai pasinaudoja per vairavimo kursus ir vėliau įgytomis 
žiniomis bei įgūdžiais. 

Sąmoningasis protas į aplinkos stimulus sugeba reaguoti kūry- 
biškai. Kadangi gali atspindėti pats save, jis stebi, kaip realizuojamos 
įvairios elgesio programos, ir gali jas pakeisti, sukurti naują elgsenos 
modelį. Sąmonė leidžia mums naudotis laisvos valios mechanizmu, 
kad mes nesijaustume, jog esame užprogramuoti vergai. Tačiau turite 
būti labai budrūs, antraip jūsų elgseną vėl ims valdyti pasąmoninės 
programos. Vos tik sąmonė atsipalaiduoja, pasąmonė perima vadžias 
į savo rankas. 

Sąmonė taip pat gali galvoti apie ateitį ir prisiminti praeitį, o 
pasąmonė visada veikia dabartyje. Kai sąmonė kuria vizijas ir ateities 
planus ar analizuoja praeities išgyvenimus, pasąmonė yra visad pasiren- 
gusi atlikti savo pareigą ir veiksmingai pritaikyti tą akimirką reikalingus 
elgsenos modelius. Sąmonės priežiūra jai nereikalinga. 

Abi proto dalys yra fenomenalus mechanizmas, vis dėlto kartais 
jo veikimas gali sutrikti. Sąmoningasis protas yra „aš“, mūsų minčių 
balsas, jis svajoja apie meilę, sveikatą ir laimingą gyvenimą, kuria 
didingus planus. O kas tada viskam vadovauja, kai sąmonė užimta 
tokia veikla? Pasąmonė. Kaipgi pasąmonė tvarkys mūsų reikalus? 
Tiksliai taip, kaip ir buvo užprogramuota. Kai tik sągmoningasis protas 
susilpnina savo įtaką, pasąmonė iškelia į paviršių elgsenos modelius, 
kuriuos sukūrėme ne mes patys - juos mums net neatsiklausę primetė 
kiti žmonės, pavyzdžiui, tėvai. Todėl kaip kartais nustembame, kai kas 
nors pareiškia mums pastabą, esą mes elgiamės taip pat, kaip kitados 
elgdavosi mūsų tėvas ar motina. 

Tėvų, mokytojų ar kitų žmonių mums primesti elgsenos modeliai 
bei įsitikinimai ne visada atitinka mūsų sąmonės tikslus. Didžiausios 
kliūtys, kai siekiame įgyvendinti savo svajones, yra pasąmonėje užpro- 


gramuoti apribojimai. Sie kliuviniai ne tik lemia mūsų elgseną, bet ir 

labai smarkiai veikia fiziologinius procesus bei sveikatą. Jau kalbėjome, 
kad protas yra galingas veiksnys, kontroliuojantis biologines sistemas 
ir palaikantis mūsų gyvybę. 

Gamta, sukūrusi dualistinį protą, nenorėjo, kad jis būtų mūsų 
Achilo kulnas. Iš tikrųjų šis dualumas suteikia mums nuostabių gali- 
mybių. Pasvarstykite, kas būtų, jeigu turėtume puikų pavyzdį —- sąmo- 
ningus tėvus ir mokytojus, visada gebančius palaikyti konstruktyvius 
santykius su kiekvienu bendruomenės nariu? Jeigu mūsų pasąmonė 
būtų užprogramuota elgtis taip, kaip elgiasi jie, mums nereikėtų rū- 


pintis, kaip tas programas pakeisti, ir gyvenime mus lydėtų sėkmė. 


Pasąmonė: aš šaukiu, bet niekas neatsiliepia 


Sąmoningasis protas, kaip jau kalbėjome, panašus į „biologinės 
mašinos dvasią“, o pasąmonė tokios dvasios neturi, ji veikiau panaši 
į muzikos automatą, prikimštą elgsenos programų, kurios ima veikti, 
vos iš aplinkos atsklidęs signalas „paspaudžia“ atitinkamą mygtuką. Ką 
daryti, jei nepatinka iš automato sklindanti daina? Ar padės, jei užrik- 
sime ant mašinos ir pareikalausime, kad ji pakeistų programą? Koledžo 
laikais ne sykį mačiau, kaip apsvaigę nuo alkoholio studentai daužo ir 
keikia muzikos automatus, kam šie groja ne tokią muziką — žinoma, 
viskas veltui. Taigi ir gyvendami savo gyvenimus privalome suprasti, 
kad pasąmonės programų nepakeis nei sąmoningojo proto pyktis, nei 
meilikavimai. Tik suvokę tokios taktikos neveiksmingumą, liausimės 
dalyvavę žūtbūtinėse kautynėse su pasąmone ir imsime ieškoti veiks- 
mingesnių būdų ką nors pakeisti. Kovoti su pasąmone yra lygiai taip 
pat beprasmiška, kaip ir spardyti muzikos automatą, viliantis, kad tai 
padės pakeisti dainų sąrašą. 

Mums sunku suprasti, kokia beprasmė kova su pasąmone, dar ir 


todėl, kad viena iš mūsų jaunystėje įgytų programų skelbia, esą „valios 

jėga yra pagirtinas dalykas“. Ir mes nesustodami mėginame pasąmonę 
nugalėti. Paprastai toms pastangoms organizmas daugiau ar mažiau 
priešinasi, nes jį sudarančios ląstelės yra įpareigotos laikytis pasąmonės 
programų. 

Konfliktas tarp sąmoningos valios jėgos ir pasąmoninių programų 
gali baigtis rimtais nervų sistemos sutrikimais. Tas konfliktas gražiai pa- 
rodytas tikra istorija grįstame filme Švytėjimas (Shine). Australų pianistas 
Deividas Helfgotas (David Helfgott) nepaklūsta tėvo valiai ir išvyksta 
į Londoną studijuoti muzikos. Helfgoto tėvas, išgyvenęs Holokaustą, 
kalė sūnui į galvą (programavo jį), kad pasaulis yra nesaugus ir kad 
jei žmogus tampa pernelyg matomas, jam gali grėsti pavojus. Jaunasis 
Helfgotas, kaip primygtinai tvirtino tėvas, būsiąs saugus tik namie, su 
savo šeima. Tačiau nepaisydamas tėvo reikalavimų (programavimo), 
Helfgotas, pasaulinės klasės pianistas, į Londoną išvyko, nes tai buvo 
jo sena svajonė. 

Londone Helfgotas dalyvavo pianistų konkurse ir turėjo atlikti 
nepaprastai sudėtingą Rachmaninovo Trečiąjį koncertą fortepijonui. Fil- 
mas atskleidžia konfliktą tarp muzikanto sąmonės, trokštančios patirti 
sėkmę, ir pasąmonės, perspėjančios, kad siekis išgarsėti kelia pavojų 
gyvybei. Jis groja konkurse, jam per kaktą žliaugia prakaitas, sąmonė 
karštligiškai mėgina suvaldyti situaciją, o pasąmonė, baimindamasi 
laimėti, stengiasi perimti įvykių kontrolę. Helfgoto sąmonė kovoja su 
pasąmone iki pat paskutinės natos. Po koncerto neatlaikęs įtampos 
jis nualpsta. Už „pergalę“ prieš pasąmonę jis sumoka aukštą kainą: 
atsigavęs praranda sveiką protą. 

Daugelio mūsų kovos su pasąmone, kai vaduojamės iš jos progra- 
mų, ne tokios dramatiškos. Pavyzdžiui, niekaip nesugebame susirasti 
darbo ar susitaikome su nemėgstamu užsiėmimu, nes negalime įveikti 
programos, kuri sako, kad mes „geresnio gyvenimo nenusipelnėme“. 

Destruktyvus elgesys tradiciškai slopinamas vaistais ir psichote- 


rapija. Vis dėlto reikia turėti galvoje, kad kalbomis ar tabletėmis pasą- 

moninį muzikos automatą „atvesti į protą“ labai sunku. Dabar jau yra 
ir naujesnių metodų, kurie teikia vilčių, kad pasąmoninės programos 
bus pakeistos. Šie metodai remiasi kvantinės fizikos atradimais, kurie 
energiją susieja su mintimi. Apskritai tuos metodus galima priskirti 
naujai energinės psichologijos sričiai, kuri dabar užgimsta kaip Nau- 
josios Biologijos dalis. 

Kaip palengvėtų mūsų gyvenimas, jei nuo pat vaikystės būtume 
auklėjami taip, kad gebėtume realizuoti savo genetinį ir kūrybinį po- 
tencialą! Kiek laimėtume, jei būtume sąmoningi tėvai, paskui mūsų 
vaikai ir jų vaikai atėjus laikui irgi taptų sąmoningais tėvais, kuriančiais 
laimingesnį ir taikingesnį pasaulį. Ir tada nereikėtų kalbėti apie jokias 


negeras pasąmoninės programas! 


Išsvajotasis vaikas: sąmoningas pradėjimas ir 
sąmoningas nėštumas 


Esate girdėję posakį „Išsvajotasis vaikas“. Šie žodžiai išreiškia 
tėvų troškimą turėti kūdikį. Tačiau dabar jau yra aišku, ir tai rodo 
genetinių tyrimų duomenys, kad tėvai turi susirūpinti savo išsvajo- 
tuoju kūdikiu dar tada, kai jis nė nepradėtas. Tėvų sąmoningumas ir 
pozityvus nusiteikimas leis kūdikiui būti protingesniam, sveikesniam 
ir laimingesniam. 

Tyrimai rodo, kad tėvai savo vaikų genų inžinierių funkciją 
pradeda atlikti dar iki pradėjimo akimirkos. Tada vyksta vadinamasis 
genominio įspaudo (imprintingo) procesas, kuris paskutinėse kiaušialąstės 
ir spermatozoido brendimo stadijose suaktyvina tam tikras genų grupes, 
vėliau lemsiančias dar nepradėto vaiko charakterio bruožus [Surani 
2001; Reik and Walter 2001] Todėl viskas, kas vyksta tėvų gyvenime 
genominio įspaudo proceso metu, daro nepaprastai didelę įtaką jų 


būsimo vaiko protinei bei fizinei raidai — net baisu, kai matome, kad 

daugelis žmonių yra visiškai nepasirengę susilaukti kūdikio. Savo kny- 
goje Išankstinė tėvystė: vaiko auklėjimas nuo jo pradėjimo (Pre-Parenting: 
Nurturing Your Child from Conception) dr. Tomas Vernis rašo: „Yra 
labai didelis skirtumas, ar buvome pradėti mylinčių, o gal skubančių ar 
nekenčiančių tėvų, taip pat svarbu, ar motina norėjo pastoti... tėvams 
yra geriau gyventi ramioje ir stabilioje be žalingų įpročių aplinkoje, 
palaikomiems šeimos ir draugų.“ [Verny, Weintraub 2002] Įdomu, 
kad aborigenų gentys jau prieš tūkstantį metų žinojo apie pastojimo 
aplinkos įtaką. Prieš pradėdamos kūdikį, poros atlikdavo specialią proto 
ir kūno valymo ceremoniją. 

Tėvų būsena labai svarbi ir motinai jau esant nėščiai. Vernis 
rašo: „Iš tikrųjų gausūs moksliniai įrodymai, surinkti per pastaruosius 
dešimtmečius, verčia mus persvarstyti ir iš naujo įvertinti protinius ir 
emocinius dar negimusių vaikų gebėjimus. Jau žinome, kad vaisius 
įsčiose taikosi prie savo motinos veiksmų, minčių ar išgyvenimų... Nuo 
pat vaisiaus užsimezgimo momento formuojasi būsimo vaiko smegenys, 
asmenybės bruožai, emocinis temperamentas bei intelektas.“ 

Čia reikėtų pažymėti, kad Naujoji Biologija mė72 grįžimas į 
senuosius laikus, kai medicina dėl visų vaiko negalavimų (taip pat 
dėl šizofrenijos ir autizmo), kurių nemokėjo paaiškinti pati, kaltino 
motinas. Gyvybės pradėjimas ir nėštumas yra tiek motinos, tiek ir tėvo 
rūpestis. Nors vaisių nešioja motina, tėvas irgi jį veikia — per motiną. 
Pavyzdžiui, jeigu vaiko tėvas išeina iš namų, o motina ima klausinėti, 
kaip jai toliau gyventi, tai padaro stiprų poveikį jos santykiui su negi- 
musiu mažyliu. Panašiai ir visuomeniniai veiksniai, tokie kaip nedarbas, 
būsto problema, sveikatos priežiūra ar nesibaigiantys karai, atimantys 
tėvus iš šeimų, vaikui gali padaryti didžiulę įtaką. 

Sąmoningos tėvystės esmė yra ta, kad ir tėvas, ir motina jaučia 
atsakomybę išauginti sveiką, protingą, energingą bei kupiną džiaugsmo 
vaiką. Jokiu būdu negalime kaltinti savęs ar tėvų dėl mūsų ar mūsų 
vaikų nesėkmių. Mokslas daug kalba apie genetinį determinizmą ir 

nieko nesako apie įsitikinimų bei tikėjimo įtaką, o dar svarbiau - kaip 
tėvų elgsena bei nuostatos programuoja vaiko gyvenimą. 

Dar yra daug neišprususių akušerių, kurie nesupranta, kokios 
svarbios tėvų nuostatos ir nuotaikos. Pagal genetinio determinizmo 
koncepciją, kuri jiems buvo įkalta į galvas medicinos mokyklose, embri- 
ono vystymąsi kontroliuoja genai, ir motinos įtaka čia atseit labai men- 
ka. Štai kodėl akušeriai rūpinasi tik keliais būsimą motiną liečiančiais 
dalykais: ar ji gerai maitinasi? ar vartoja vitaminus? ar nuolatos atlieka 
fizinius pratimus? Tokie klausimai byloja, kad pagrindine būsimosios 
motinos funkcija gydytojai laiko maistinių medžiagų tiekimą genetiškai 
užprogramuotam vaisiui. 

Tačiau vaisius per motinos kraują gauna kur kas daugiau nei 
maistą. Jeigu motina serga diabetu, jis perima gliukozės perteklių, jeigu 
motina nuolatos patiria stresą — kortizolio bei kitų stresinių hormo- 
nų perteklių. Jau ištirta, kaip veikia ši sistema. Kai motina pavojaus 
akivaizdoje susijaudina, suaktyvėja jos HHA ašies funkcija (apie tai 
kalbėjome VI skyriuje) ir ji, veikiama streso hormonų, pasiruošia rea- 
guoti į grėsmingą situaciją („kovok ar bėk“ elgesio tipas). 

Tačiau streso hormonai patenka ir į vaisiaus kraują, jie paveikia 
tuos pačius vaisiaus audinius bei organus kaip ir motinos organizme 
ir sukelia tuos pačius fiziologinius pokyčius. [Lesage, et al, 2004; 
Christensen 2000; Arnsten 1998; Leurwyler 1998; Sapolsky 1997; 
Sandman, et al, 1994] 

Melburno universiteto mokslininkai vykdė tyrimus su nėščiomis 
avimis, kurių fiziologija yra panaši į žmonių, ir nustatė, kad iki gimi- 
mo paveikti kortizolio jaunikliai turi aukštesnį kraujospūdį. [Dodic, 
et al,, 2002] Kortizolio perteklius taip pat perkeičia augimo būseną į 
apsaugos, tai vyksta ir motinos, ir vaisiaus organizmuose. Dėl tos prie- 
žasties kūdikiai gimsta mažesni, o tai vėliau gyvenime padidina riziką 
susirgti diabetu, širdies ligomis ir nutukimu. Apie tai rašo Natanielis 


jau mūsų minėtoje knygoje Gyvenimas įsčiose. O Sautemptono univer- 

siteto mokslininkas dr. Deividas Barkeris (David Barker) nustatė, kad 
vyrai, gimimo metu svėrę mažiau nei pustrečio kilogramo (penkis su 
puse svaro), turi 5090 didesnę tikimybę mirti nuo širdies ligos nei tie, 
kurie gimimo metu svėrė daugiau. Harvardo mokslininkai nustatė, kad 
moterims, gimimo metu svėrusioms mažiau nei du su puse kilogramo, 
gresia 2390 didesnė rizika susirgti širdies bei kraujagyslių ligomis, nei 
gimusioms didesnio svorio moterims. Deividas Leonas (David Leon) iš 
Londono Higienos ir tropinės medicinos mokyklos padarė išvadą, kad 
diabetas yra tris kartus dažniau sutinkama liga tarp šešiasdešimtmečių 
vyrų, jei šie gimė per menko svorio. 

Šiuo metu vėl atkreiptas dėmesys į ikigimdyminės aplinkos įtaką 
žmogaus intelekto koeficientui (IO), kurį anksčiau genetinio deter- 
minizmo bei rasistinių idėjų šalininkai paprasčiausiai buvo susieję su 
genų veikla. 1997 metais Bernis Devlinas (Bernie Devlin), Pitsburgo 
universiteto Medicinos mokyklos psichiatrijos profesorius, kruopščiai 
išanalizavo 212 ankstesnių mokslo darbų, kuriuose buvo lygintas dvy- 
nukų, brolių ir seserų bei tėvų ir vaikų IO. Jis pateikė išvadas, kad genai 
yra atsakingi tik už 4896 visų veiksnių, lemiančių žmogaus IO. O jei 
imtume domėn sinerginį efektą, kai tėvo ir motinos genai susimaišo, 
realus paveldėtas intelekto koeficientas yra dar mažesnis — tik 3490. 
[Devlin, et al, 1997; McGue 1997] 

Devlinas nustatė, kad intelekto lygį didele dalimi (iki 5190) 
lemia vaisiaus brendimo sąlygos. Ankstesnės studijos parodė, kad jei 
motina nėštumo metu geria ar rūko, tai dėl to gali sumažėti jų vaikų 
IO. Būsimieji tėvai privalėtų atsiminti, kad neatsakingai elgdamiesi, 
kai laukia kūdikio, gali labai pakenkti jo intelektui. 

Skaitydamas paskaitas apie sąmoningą tėvystę, neretai cituoju 
tyrimų išvadas bei parodau vaizdo medžiagą, kurią paruošė Italijos 
sąmoningos tėvystės organizacija Associazione Nazionale Educazione 
Prenatale. Ta medžiaga įtaigiai atskleidžia, kokia yra tėvų ir jų dar ne- 


gimusio kūdikio tarpusavio priklausomybė. Pavyzdžiui, yra susuktas 

filmukas, kaip motina garsiai ginčijasi su tėvu ir tuo pat metu motinai 
atliekamas tyrimas ultragarsu. Akivaizdžiai pamatome, kad prasidėjus 
barniui vaisius ima krūpčioti. O kai ginčas perauga į indų daužymą, 
sujaudintas vaisius net išsilenkia lanku ir šokteli lyg ant batuto. Šiuo- 
laikiniai ultragarso tyrimai leidžia mums atmesti mitą, kad negimęs 
kūdikis yra nesąmoningas organizmas ir sugeba reaguoti tik į savo 


aplinkoje esančias maistines medžiagas. 


Parengiamoji gamtos programa 


Galite nusistebėti, kodėl gamta sukūrė tokią vaisiaus vystymosi 
sistemą, kuri yra pilna pavojų ir glaudžiai susijusi su tėvų sukurta 
aplinka. Iš tiesų tai labai išmoninga sistema, nes ji užtikrina mūsų 
palikuonių išlikimą. Pagaliau juk vaikas atsidurs toje pačioje aplinkoje 
kaip ir jo tėvai. Gyvybinė informacija apie tėvų aplinką prasiskverbia 
per placentą ir paveikia vaisiaus fiziologiją, kad ji veiksmingai susido- 
rotų su poreikiais, kurie atsiras iš karto kūdikiui gimus. Gamta tiesiog 
parengia kūdikį, kad jis išgyventų konkrečioje aplinkoje. Taigi mato- 
me, kad šiuolaikiniai tėvai turi galimybę pasirinkti: dar prieš gimstant 
kūdikiui, jie gali atsisakyti programų, kurios riboja jų galimybes, kad 
jos nebūtų perduotos palikuoniui. 

Kūdikio besilaukiančių tėvų elgesys toks pat svarbus dalykas kaip 
ir genetinis faktorius. Kaip jau pamatėme, genus valdo patirtis, įgyta 
gyvenant tam tikroje aplinkoje. Mus vertė įtikėti, kad meniniai, fiziniai 
ar protiniai gebėjimai perduodami per genus. Tačiau kad ir kokie „tei- 
giami“ būtų vaiko genai, jei jis blogai auklėjamas, jei jam trūksta tėvų 
rūpesčio ir supratingumo, genų įtaka taps neveiksminga. Liza Mineli 
(Liza Minnelli) paveldėjo savo motinos žvaigždės Džudės Garlend (Judy 
Garland) ir tėvo filmų kūrėjo Vincento Minelio (Vincent Minnelli) 


genus. Lizos karjera, jos tapimas žvaigžde ir nenusisekęs asmeninis 

gyvenimas yra scenarijai, parašyti jos tėvų ir perkelti į jos pasąmonę. 
Jeigu Liza su tais pačiais genais būtų užaugusi olando fermerio šeimoje 
Pensilvanijoje, aplinka epigenetiškai būtų sužadinusi kitą genų kombi- 
naciją. Genai, leidę jai padaryti sėkmingą karjerą pramogų versle, būtų 
buvę užslopinti kultūrinių poreikių, kuriuos diktuoja kaimo aplinka. 

Nuostabus sąmoningos tėvystės programavimo pavyzdys yra 
golfo žaidėjas Taigeris Vudsas (Tiger Woods). Jo tėvas, pats nebūdamas 
pernelyg stiprus golfo žaidėjas, labai pasistengė, kad sūnus patektų į 
tinkamą aplinką ir taptų tikru golfo virtuozu. Negalima pamiršti, kad 
Taigerio sėkmę paskatino ir budizmo filosofija, su kuria jį supažindino 
motina. Be abejo, genetinis faktorius yra svarbus, tačiau genuose už- 
koduotos savybės atsiskleidžia tik tada, kai tam būna palanki aplinka, 
o palankią aplinką gali sukurti tik sąmoningi tėvai. 


Sąmoninga motinystė ir tėvystė 


Neretai savo viešas paskaitas baigdavau išvada, kad gyvenime 
esame asmeniškai už viską atsakingi. Tačiau tokia pabaiga man nepa- 
dėjo tapti populiariam. Žodis „atsakomybė“ daugeliui žmonių atrodo 
nesuvokiamas ir nepriimtinas. Kartą viena pagyvenusi ponia išgirdusi 
apie atsakomybę taip sutriko, kad po paskaitos į užkulisius atsivedė 
savo vyrą ir apsipylusi ašaromis mano teiginį karštai užginčijo. Ji 
niekaip nenorėjo prisiimti kaltės dėl savo gyvenime patirtų tragedijų. 
Toji moteris įtikino mane, kad baigiamoji išvada turėtų būti kitokia. 
Supratau, kad tikrai negaliu kitam žmogui užkrauti kaltės naštos ir 
versti jį graužtis. Mes esame per daug linkę mėgautis kaltės jausmu ar 
dėl savo nesėkmių kaltinti kitus. 

Kiek pasvarsčiusi, ta ponia pasiūlė štai tokia formulę: esate asme- 
niškai atsakingi už viską savo gyvenime tada, kai suvokiate, kad esate 


asmeniškai atsakingi už viską savo gyvenime. Jai patiko tokia išvada. 

Žmonės negali jaustis „kalti“, kad yra prasti tėvai, jeigu neturi tam ti- 
kros informacijos ir todėl elgiasi ne taip, kaip reikia. Kai tą informaciją 
gauna ir kai sužino, kaip tapti gerais tėvais, jie gali pradėti keistis. 

Vienas iš tėvystės mitų skelbia, esą visus savo vaikus auklėjame 
vienodai. Taip nėra. Mūsų antrasis vaikas nėra pirmojo kopija. Pasaulis 
jau kitoks, nei buvo tuomet, kai gimė pirmasis kūdikis. Kaip minėjau 
anksčiau, laikiausi nuomonės, kad buvau toks pats tėvas tiek pirmajai, 
tiek antrajai savo dukrai. Tačiau prisiminęs, kaip jas auklėjau, supra- 
tau, kad tai netiesa. Kai gimė mano pirmoji duktė, buvau bebaigiąs 
universitetą ir išgyvenau sunkų pereinamąjį laikotarpį, daug dirbau ir 
blaškiausi, apimtas dvejonių. Kai gimė antroji, jau labiau pasitikėjau 
savimi, buvau kvalifikuotas specialistas, pasirengęs pradėti mokslininko 
karjerą. Turėjau daugiau laiko bei energijos auginti antrąją dukrytę ir 
auklėti jau pradėjusią vaikščioti pirmąją. 

Kitas mitas yra toks, kad, norėdami išvystyti protinius savo vaikų 
gebėjimus, turime intensyviai lavinti juos specialiomis priemonėmis, 
kurios dabar plačiai reklamuojamos (pavyzdžiui, tai gali būti korte- 
lės su piešiniais ar žodžiais). Maiklas Mendiza ir Džozefas Čiltonas 
Pirsas savo įtaigioje knygoje Stebuklingas tėvas — stebuklingas vaikas 
(Michael Mendizza, Joseph Chilton Pearce, Magical Parent - Magical 
Child) tvirtina, jog kūdikiui mokytis visų pirma padeda žaidimas, o 
ne programavimas. Vaikai nori žaisti, tad per žaidimą bus ugdomas 
jų smalsumas, kūrybiškumas ir žinių troškimas — savybės, su kuriomis 
vaikas vėliau išeis į pasaulį. 

Žinoma, mažylius reikia auklėti su meile ir suteikti jiems gali- 
mybę stebėti, kaip elgiasi žmonės aplinkui. Pavyzdžiui, jei našlaičių 
namuose auginamų kūdikių niekas neapkabins ir jiems nesišypsos, 
o rūpinsis tik kaip juos pamaitinti, jų raida sutriks ir tie sutrikimai 
bus ilgalaikiai. Harvardo Medicinos mokyklos neurofiziologė Merė 
Karlson (Mary Carlson) stebėjo Rumunijos našlaičių gyvenimą ir nu- 


statė, kad kai vaikams prieglaudose ar paprastuose vaikų darželiuose 

trūksta fizinių prisilietimų ir dėmesio, sutrinka jų augimas ir elgsena. 
Karlson, stebėdama šešiasdešimt rumunų vaikų nuo kelių mėnesių iki 
trejų metų amžiaus, ištyrė jų kortizolio lygį. Kuo didesnį stresą buvo 
patyręs vaikas (tą rodė padidėjęs kortizolio kiekis kraujyje), tuo labiau 
buvo sutrikusi jo raida. [Holden 1996) 

Kartu su kitais mokslininkais Karlson taip pat tyrė beždžiones 
ir žiurkes. Tyrimai parodė, kad egzistuoja tvirtos sąsajos tarp streso 
hormono kortizolio lygio, gyvūno gebėjimo elgtis bendruomenėje ir 
elgesio su jais: kuo daugiau gyvūnai buvo liesti, tuo geriau jie vystėsi. 
O fiziologas Džeimsas V. Preskotas (James W. Prescott) nustatė, kad 
jei gimusios beždžionėlės nejaučia fizinio kontakto su savo motinomis 
ar kitais genties nariais, jos dažniau patiria stresą ir tampa agresyvios 
bei sunkiai sugyvenamos. [Prescott 1996, 1990] 

Preskotas tęsė tyrimus ir įvertino, kaip auginami ir auklėjami 
vaikai įvairiose šalyse. Jis pastebėjo, kad jei tam tikros visuomenės 
nariai savo vaikus myli, nešykšti jiems fizinio kontakto — nešioja ant 
rankų ar nugaros, glaudžia prie krūtinės, taip pat netramdo jų eroti- 
nių instinktų — tai mažyliai būna ramūs ir taikūs. Ir priešingai — jei 
žmonės vengia prisiliesti prie kūdikių, vaikų ar paauglių, formuojasi 
agresyvūs visuomenės nariai. Vienas pastebimiausių skirtumų yra tas, 
kad vaikai, nepatyrę suaugusiųjų šilumos, kenčia nuo vadinamojo 
somatosensorinio sutrikimo. Esant šiam sutrikimui, organizmas nesu- 
sitvarko su dideliu kiekiu streso hormonų, o tai yra viena priežasčių, 
dėl ko žmonės būna linkę smurtauti. Galima sakyti, streso hormonai 
yra smurto prekursoriai. 

Tokie moksliniai tyrimai leidžia pažvelgti į dabar Ameriką už- 
liejusio smurto priežastis. Šiuolaikinė medicina ir psichologija, užuot 
skatinusios tėvų ir vaikų bendravimą, neretai tam tik trukdo. Pavyz- 
džiui, kai kurie gydytojai ir psichologai rekomenduoja vaikus auginti 
lopšeliuose ir nereaguoti į jų verksmą, kad jie atseit neišleptų. Be jokios 


abejonės, tokie „moksliniai“ auklėjimo metodai skatina visuomenėje 

agresiją. Tyrimų išvadas apie smurto ir prievartos priežastis galite rasti 
internete adresu: www.violence.de. 

Vis dėlto įdomu, kaip gyvuoja tie rumunų vaikai, nepatyrę mo- 
tiniškos šilumos ir, pasak vieno mokslininko, „pademonstravę išlikimo 
stebuklą '? Kodėl kai kurie vaikai, nors ir patyrę daug vargo, sėkmingai 
žengia per gyvenimą? Gal jų genai „geresni“? Jau žinote, kad aš tuo 
netikiu. Labiau tikėtina, kad biologiniai tų vaikų tėvai buvo sukūrę 
palankią iki- ir pogimdyminę aplinką bei pasirūpino tinkama savo 
kūdikių mityba. 

Įtėviams derėtų atsiminti, jog jų globotinių gyvenimas prasidėjo 
dar iki šiems patenkant į naują aplinką. Galbūt tikrieji tėvai jau buvo 
užprogramavę savo vaikams įsitikinimą, kad šie yra nemylimi ir nelau- 
kiami. Labiau pasiseka tiems, kuriems lemiamais raidos momentais 
globėjai sugeba perteikti pozityvias nuostatas. Jeigu įtėviai nieko nežino 
apie iki- ir pogimdyminį programavimą, jie nesugebės įvertinti, kokios 
problemos jų laukia įsivaikinus vaiką, nesupras, kad jis jau nėra tarsi mo- 
lio gabalas, iš kurio galima nulipdyti bet ką. Geriau pripažinti išankstinio 
programavimo įtaką ir pasistengti, jei reikia, programas pakeisti. 

Tiek įtėviams, tiek biologiniams tėvams galima pranešti štai to- 
kią žinią: jūsų vaikų genai atspindi tik jų galimybes, o ne likimą. Nuo 
jūsų priklausys, ar sukursite tokią aplinką, kad vaikas savo galimybes 
išnaudotų. 

Atkreipkite dėmesį — aš tikrai neliepiu jums skaityti daugybės 
knygų apie vaikų auklėjimą. Esu sutikęs nemaža žmonių, kurie šioje 
knygoje pateiktoms idėjoms intelektualiai pritaria. Tačiau to nepa- 
kanka. Žinau iš savo patirties. Aš pats protu suvokiau viską, kas yra 
šioje knygoje, vis dėlto kol nepasistengiau pasikeisti, knyginės tiesos 
nieko nereiškė. Jeigu tiesiog skaitysite knygą ir tikėsite, kad jūsų ir jūsų 
vaikų gyvenimas nuo to taps kitoks, tai bus lygiai tas pats, kaip išgerti 
madingą tabletę ir tikėtis, kad ji viską „pataisys“. Niekas „nepasitaisys“ 


tol, kol deramai nepasistengsite. 

Metu jums iššūkį. Atsikratykite nepagrįstų nuogąstavimų ir sten- 
kitės savo vaikų pasąmonėje nepasėti nereikalingų baimių bei ribojančių 
įsitikinimų. O labiausiai venkite fatalistinių genetinio determinizmo 
idėjų. Jūs galite padėti savo vaikams realizuoti pačias didžiausias ga- 
limybes ir drauge pakeisti savo asmeninį gyvenimą. Nesate susaistyti 
savo genų. 

Pasimokykite iš ląstelių, kaip jos auga ir saugosi, o paskui pa- 
kreipkite savo gyvenimus augimo linkme. Ir prisiminkite, kad tikra 
asmeninio augimo sąlyga nėra prestižinė mokykla, gražiausias žaislas 
ar puikiai apmokamas darbas. Dar nebuvo ląstelių biologijos mokslo, 
dar niekas netyrė, kaip vystosi vaikai našlaičių prieglaudose, o protingi 
tėvai ir tokie išminčiai kaip didis persų poetas Rūmi jau žinojo, kad 


geriausiai vaikų ir suaugusių augimą skatina meilė. 


Tuščias be meilės praleistas 
Gyvenimo laikas... 
Meilė yra gyvybės versmė — 


Gerkit iš jos visa širdimi ir siela... 


EPILOGAS 


Dvasia ir mokslas 


Gražiausia ir giliausia emocija, kokią tik galime patirti, yra 
mistikos pojūtis. Tai viso tikrojo mokslo galia. 


— Albertas Einšteinas 


uėjome ilgą kelią nuo pirmojo skyriaus, kuriame pasakojau, kaip 
dėsčiau savo sutrikusiems medicinos studentams ir pradėjau kelio- 
nę į Naująją Biologiją. Nuo pirmojo skyriaus temos per daug nenutolau 
visoje šioje knygoje — aiškinau, kaip „protingos“ ląstelės moko mus 
gyventi. Baigdamas knygą, norėčiau papasakoti, kaip ląstelių studijos 
padėjo man tapti dvasingesniam. Taip pat noriu papasakoti, kodėl 
optimistiškai vertinu mūsų planetos ateitį, nors ir turiu prisipažinti, 
kad atsivertęs laikraščius optimizmą kartais išsaugau sunkiai. 
Sąmoningai atskyriau pokalbį apie dvasią ir mokslą nuo anks- 
tesniųjų skyrių ir pavadinau šią dalį Epi/ogu. Paprastai epilogas yra 
nedidelis skyrius knygos pabaigoje, jis praneša, koks herojaus liki- 
mas... šiuo atveju — tai mano likimas. Kai prieš dvidešimt metų kilo 
idėja parašyti šią knygą, pajutau, kad ji gali pakeisti mano gyvenimą. 
Po pirmojo atradimo, kai supratau, kokią funkciją atlieka ląstelės 
membrana, ilgai mėgavausi jos mechanikos grožiu. Netgi verkiau 
iš džiaugsmo. Naujasis mokslas paliudijo, kad mes, žmonės, esame 


dvasingos ir nemirtingos būtybės. Tos išvados man pasirodė tokios 

tvirtos, kad aš, pirmiau netikėjęs dvasinio pasaulio, nedvejodamas 
jį patikėjau. 

Žinau, kad kai kam iš jūsų šiame skyriuje pateiktos išvados pasiro- 
dys pernelyg spekuliatyvios. Ankstesniuose skyriuose pateikti svarstymai 
rėmėsi ketvirtį amžiaus trukusiomis klonuotų ląstelių studijomis ir 
neįtikėtinais faktais, kurie paskatino mane į gyvybės paslaptis pažiūrėti 
kitaip. Tačiau epilogo išvados nėra kilusios iš religinio tikėjimo, jos irgi 
remiasi mano moksliniais darbais. Žinau, jog tradiciniai mokslininkai 
tokias išvadas vertina itin atsargiai, nes jose kalbama apie dvasią, tačiau 
aš tvirtai nusprendžiau jas čia pateikti dėl dviejų priežasčių. 

Pirma priežastis yra filosofinė ir mokslinė taisyklė, vadinama 
Okamos skustuvu. Okamos skustuvo taisyklė sako, kad jeigu vienam 
reiškiniui paaiškinti atsiranda kelios hipotezės, pirmiausia reikėtų 
panagrinėti tą, kuri yra paprasčiausia. Naujasis magiškosios membra- 
nos mokslas drauge su kvantinės fizikos principais teikia elementarų 
paaiškinimą, liečiantį ne tik tradicinę mediciną, bet ir alternatyvias 
medicinos formas bei dvasinį gydymą. Daugelį savo gyvenimo metų 
rėmiausi čia išdėstytomis mokslo tiesomis, todėl galiu drąsiai paliudyti, 
kad jos gali pakeisti gyvenimą. 

Prisipažįstu, kad aš, mokslininkas, pasijutau patyręs netikėtą 
virsmą — tokį, kokius aprašo mistikai. Ar prisimenate biblinio Sau- 
liaus istoriją, kai žaibas nutrenkė jį nuo arklio? Aš jokio žaibo kirčio 
iš Karibų dangaus nepatyriau, tačiau lėkiau kaip akis išdegęs į medi- 
cinos biblioteką, nes ląstelės membranos kilmė, kokia man atsivėrė 
tą naktį, įtikino mane, kad esame nemirtingos dvasinės būtybės, 
egzistuojančios atskirai nuo fizinio kūno. Išgirdau tvirtą vidinį balsą, 
kuris pranešė, jog aš ne tik palaikiau klaidingą prielaidą, esą genai 
kontroliuoja biologines savybes, bet taip pat klydau manydamas; kad 
su fizinio kūno mirtimi baigiasi ir mūsų egzistencija. Ilgus metus 
studijavau fiziniame kūne veikiantį molekulinį valdymo mecha- 


nizmą, kol netikėtai paaiškėjo stulbinama naujiena, kad už gyvybę 

atsakingus baltymus kontroliuoja iš aplinkos sklindantys signalai... 
signalai iš visatos. 

Galbūt jums tai atrodo keista, tačiau būtent mokslas dovanojo 
man dvasinės įžvalgos akimirką. Mokslo pasaulyje žodis „dvasia“ ne- 
populiarus, kaip ir žodis „evoliucija“ tarp religinių fundamentalistų. 

Kaip žinome, dvasininkai ir mokslininkai vertina gyvenimą vi- 
į Dievą ar kitą nematomą jėgą. Kai atsiveria mokslininko žaizdos, jis 
skuba į gydytojo kabinetą ir ieško stebuklingos tabletės — nes tiki, kad 
palengvėjimą gali suteikti tik visų pripažinti vaistai. 

Kita vertus, nieko keista, kad mokslas padėjo man pažvelgti į 
dvasinį pasaulį, nes naujausieji fizikos bei ląstelės biologijos atradimai 
kaip tik ir susieja mokslo pasaulį su dvasine sfera. Šiedu pasauliai buvo 
atskirti prieš daug metų — Dekarto laikais. Dabar aš nuoširdžiai tikiu, 
kad geresnį gyvenimą mes susikursime tik tada, kai dvasia ir mokslas 


vėl susijungs. 


Pasirinkimo laikas 


Patys paskutiniai mokslo atradimai leidžia padaryti išvadą, žinotą 
jau senovinių civilizacijų: kiekvienas materialus gamtos objektas turi 
savo dvasią. Saujelė išlikusių aborigenų dar ir dabar laiko visatą vienu 
vientisu objektu. Pirmykštės kultūros nenubrėžia aiškios takoskyros 
tarp žemės, dangaus ir žmonių; viskas yra pripildyta dvasingumo, 
neregimos energijos. Ar jums toks požiūris girdėtas? Juk tai kvantinės 
fizikos pasaulis, kuriame materija ir energija yra visiškai susiję reiškiniai. 
Tai taip pat yra mūsų visų motinos Gajos pasaulis, apie kurį kalbėjau 
pirmajame skyriuje, pasaulis, kuris suvokiamas kaip vienas alsuojantis 
gyvybe organizmas, saugotinas nuo žmogiškojo godumo, neišmanymo 


ir blogo planavimo. 

Mums labai reikalingos kaip tik tokios įžvalgos. Kai mokslas 
nusigręžė nuo dvasios, jo misija dramatiškai pasikeitė. Užuot stengęsi 
suvokti „natūralią tvarką“ ir leidę žmonėms gyventi su ja darnoje, 
šiuolaikiniai mokslininkai panoro kontroliuoti ir valdyti gamtą. Tokia 
filosofija skatino kurti technologijas, kurios greitai atvedė žmoniją 
prie susinaikinimo ribos — tai įvyks, kai bus suardyta natūrali gamtos 
sistema. Mūsų biosferos istorijoje yra buvę penki masinio gyvų orga- 
nizmų išnykimo atvejai, vienas iš jų pražudė dinozaurus. Kiekvienas 
toks kataklizmas tik per plauką neišnaikino gyvybės mūsų planetoje 
visiškai. Kaip kalbėjau pirmajame skyriuje, kai kurie mokslininkai 
perspėja, kad mes artėjame prie šeštosios katastrofos, o galbūt ji netgi 
jau yra prasidėjusi. Jos priežastis - ne kosminės jėgos, ne kometos, o 
daug žemiškesnė — patys žmonės. Sėdėdami ant slenksčio ir stebėdami 
saulėlydį, gėritės jo spalvomis. Tačiau kuo įspūdingesnis atrodo dangus, 
tuo labiau yra užterštas oras. Kai prasidės šio pasaulio žūtis, pamatysime 
dar didingesnį šviesų ir spalvų žaismą. 

Dabar mes gyvename be moralinio pagrindo. Šiuolaikinis pa- 
saulis atsisakė dvasinių siekių ir puolė į žūtbūtinę kovą dėl materialių 
vertybių. Laimi tas, kas prisiperka daugiausia žaislų. Man patinka į šį 
bedvasį pasaulį mus atvedusių mokslininkų bei technologų įvaizdis iš 
V. Disnėjaus filmo Fantazija. Ar prisimenate peliuką Mikį, kai šis buvo 
tapęs prastu galingojo burtininko mokiniu? Burtininkas išeidamas liepia 
Mikiui susitvarkyti laboratorijoje. Vienas darbas yra iš netoliese esančio 
šulinio pripilti vandens į milžinišką cisterną. Mikis, anksčiau stebėjęs 
burtininko stebuklus, mėgina išvengti darbo, todėl užburia šluotą — ši 
virsta liokajumi, tampančiu kibirus su vandeniu. 

Tačiau Mikis užsnūsta, o užburtoji šluota pripildo ir perpildo 
rezervuarą, netgi užtvindo visą kambarį. Atsibudęs peliukas bando 
sustabdyti šluotą. Tačiau jo išmintis labai ribota, jis neatsimena burtažo- 
džio, ir padėtis tampa nevaldoma. Vanduo plūsta, kol grįžta burtininkas 


ir nuraminęs šluotą viską grąžina į savo vietas. Stai kaip nusakoma 

nemaloni padėtis, į kurią buvo papuolęs Mikis: „Šis pasakojimas yra 
legenda apie burtininką, kuris turėjo mokinį. Tai buvo sumanus jau- 
nikaitis ir jis labai troško pramokti burtininko amato. Tiesą sakant, 
jis buvo netgi pernelyg sumanus, nes ėmėsi savo šeimininko gudrybių 
dar nemokėdamas jų kontroliuoti.“ Šiandieną „labai sumanūs“ moks- 
lininkai žaidžia burtininkus ir su mūsų genais, ir su aplinka, visiškai 
nesuvokdami, kad viskas šioje planetoje yra susiję, todėl jų veiksmų 
rezultatai gali būti tragiški. 

Kodėl taip atsitiko? Buvo laikas, kai mokslininkams reikėjo 
atsiskirti nuo dvasinio pasaulio, bent jau nuo tokio dvasinio pasaulio, 
kaip jį tada iškreiptai suprato Bažnyčia. Ši galinga institucija ėmėsi slo- 
pinti mokslininkų veiklą, jei ji kirsdavosi su bažnytinėmis dogmomis. 
Dvasios ir mokslo sąjungą išardė Kopernikas, supratingas politikas 
ir talentingas astronomas, parašęs garsųjį veikalą De revolutionibus 
orbium coelestium (Apie dangaus sferų sukimąsi). 1543 metais išleistoje 
knygoje buvo drąsiai skelbiama, kad ne Žemė, o Saulė yra „dangaus 
sterų“ centras. Tai akivaizdu šiandieną, tačiau Koperniko laikais tas 
teiginys buvo baisi erezija, kadangi kirtosi su „neklystančios“ Bažnyčios 
tiesa, kad Dievo skliauto centras yra Žemė. Kopernikas neabejojo, kad 
inkvizicija jį ir jo eretišką knygą sunaikins, vos tik ji pasirodys, todėl 
elgėsi labai atsargiai ir išleido ją jau gulėdamas mirties patale. Atrodo, jis 
neklydo. Penkiasdešimt septyneriais metais vėliau už erezijų skleidimą 
ant laužo buvo sudegintas dominikonų vienuolis Džordanas Brunas, 
kuris beatodairiškai drąsiai pritarė kosmologinėms Koperniko idėjoms. 
Kopernikas pergudravo Bažnyčią — nelengva nukankinti mokslininką, 
kai šis jau kape. Tačiau negalėdama nužudyti pasiuntinio, Bažnyčia 
galų gale nusprendė sunaikinti jo žinią. 

Šimtmečiu vėliau prancūzų matematikas ir Alosofas Renė De- 
kartas pasiryžo pasitelkęs mokslinę metodologiją patikrinti seniau 
pripažintų tiesų vertę. Tačiau neregimos dvasinio pasaulio jėgos nesi- 


leido tiriamos. Poreformaciniu laikotarpiu mokslininkai buvo raginami 

tyrinėti gamtos pasaulį, o dvasinės „tiesos“ buvo nustumtos į religijos 
bei metafizikos sritis. Dvasios koncepcija ir kitos metafizinės sąvokos 
buvo nuvertintos iki „nemokslinių“, kadangi jų nebuvo galima ištirti 
moksliniais analitiniais metodais. Gyvybės ir visatos paslaptis ėmėsi 
tirti racionaliai mąstantys mokslininkai. 

Prarają tarp mokslo ir dvasios sferų dar labiau pagilino 1859 me- 
tais paskelbta Darvino evoliucijos teorija. Darvino teorija sužibo mokslo 
pasaulyje ir pasklido po Žemės rutulį, kaip šiandieną internetu sklinda 
naujienos. Publika ją mielai priėmė, kadangi jos skelbiami principai 
sutapo su žmonių patirtimi, kurią šie sukaupė augindami naminius 
gyvūnus, žemės ūkio gyvulius ir augalus. Darvinizmas tvirtina, kad 
žmonijos atsiradimo priežastis buvo laimingas paveldimų veiksnių 
sutapimas, taigi apie kokį nors dieviškąjį įsikišimą į mūsų gyvenimą ar 
mokslą neverta nė kalbėti. Šiuolaikiniai mokslininkai visatos bijo nė 
kiek ne mažiau nei viduramžių bažnytininkai, tačiau turėdami rankose 
Darvino teoriją jie drąsiai atmetė Dievo kaip gamtos tvarkos kūrėjo 
idėją. Jau šioje knygoje minėtas žymus darvinistas Ernstas Maeris rašė: 
„Kai mes imame domėtis, kaip gimė šis tobulumas, matome tik chaosą, 
atsitiktinumus ir jokio plano.“ [Mayr 1976] 

Darvino teorija pabrėžia, kad gyvenimo kovų tikslas yra išlikimas, 
tačiau ji nenurodo, kokiomis priemonėmis to tikslo siekti. Matyt, tinka 
viskas, kad tik būtų laimėta kova. Gyvenimo pobūdį formuoja ne moralės 
normos, o, pasak neodarvinisto Maerio, džiunglių įstatymai. Iš esmės 
neodarvinizmas perša mums išvadą, kad tie, kurie turi daugiau, to yra 
nusipelnę. Turtą ir neturtą Vakarų kultūra pripažįsta kaip neišvengiamą 
civilizacijos bruožą. Tačiau mes nė girdėti nenorime, kad už viską šiame 
pasaulyje reikia mokėti. Deja, kaina yra labai didelė. Tai serganti planeta, 
benamiai žmonės, vergiškomis sąlygomis dirbantys vaikai, kurie siuva 


mums modelinius džinsus... jie šią darvinistinę kovą jau pralaimėjo. 

Esame sukurti pagal visatos atvaizdą 


Tą įsimintiną naktį Karibuose aš suvokiau, kad net „laimėtojai“ 
mūsų darvinistiniame pasaulyje iš tiesų bus pralaimėtojai, jei nesupras, 
kad visi mes ir mūsų visata, ar Dievas, esame viena. Ląstelės elgsena su- 
žadinama tada, kai jos smegenys (membrana) atsako į aplinkos signalus. 
Iš tikrųjų kiekvienas mūsų kūno baltymas yra iš aplinkos ateinančio 
signalo komplementinis (jį papildantis) atvaizdas. Jei baltymai neturėtų 
savo komplementinio signalo, jie negalėtų funkcionuoti. Todėl, kaip 
supratau tada Karibuose, kiekvienas mūsų kūno baltymas yra fizinis/ 
elektromagnetinis tam tikro aplinkos elemento papildymas. Esame 
baltymų mašinos, sukurtos pagal aplinkos atvaizdą, kur aplinka yra 
visata, o daugeliui — Dievas. 

Dar pasakysiu kelis žodžius apie laimėtojus ir pralaimėtojus. 
Žmonės vystėsi kaip supančios aplinkos komplementai. Kitaip sakant, 
jie aplinką turi papildyti, tačiau iš tikrųjų ją keičia. O per daug ją pa- 
keitę, mes nebebūsime jai komplementiški... mes tiesiog jai „netiksime“. 
Dabar žmonės taip dramatiškai keičia planetą, kad iškilo grėsmė mums 
visiems, taip pat ir daugeliui gyvūnų rūšių, kurios jau sparčiai nyksta. 
Pavojus gresia visiems — ir laimėtojams, ir pralaimėtojams, ir prabangius 
automobilius vairuojantiems turtuoliams, ir greitojo maisto restoranų 
magnatams, ir skurde gyvenantiems juodadarbiams. Yra du keliai, 
kaip išspręsti šią dilemą: numirti arba pasikeisti. Manau, kad derėtų 
rimtai apie tai pagalvoti, nes poreikis parduoti kuo daugiau greitojo 
maisto patiekalų verčia mus naikinti atogrąžų miškus, didžiuliai srautai 
automobilių teršia orą, o chemijos pramonė naikina derlingąjį dirvos 
sluoksnį ir teršia planetos vandenis. Gamta mus sukūrė tokius, kad 
mes aplinką papildytume, o mes ją niokojame. 

Ląstelės mane išmokė, kad esame visumos dalis, bet mes tai 
pamiršome ir todėl prisišaukėme didelę grėsmę. Mes visi turime savo 


unikalią biologinę tapatybę. Kaip ji susiformuoja? Kas padaro kiekvieno 

žmogaus ląstelių bendruomenę nepakartojamą? Ląstelių paviršiuje yra 
išsidėstę tapatybės receptoriai, skiriantys vieną individą nuo kito. Jie 
atpažįsta svetimus biologinius individus, kurie nori įsibrauti į mūsų 
organizmą. (Taip funkcionuoja imuninė sistema.) Jeigu šių receptorių 
nebūtų, mūsų ląstelės nebeatspindėtų mūsų tapatybės. Jos būtų tiesiog 
neapibrėžtos žmogaus organizmo ląstelės. 

Kai aukojame donorystei organą, mūsų ir organą priimančio 
žmogaus (recipiento) tapatybės receptoriai turėtų kuo labiau sutapti, 
tada bus silpnesnė atmetimo reakcija, kurią sukels recipiento imuninė 
sistema, pasiryžusi kovoti su įsibrovėliais. 

Vis dėlto labai mažai tikėtina, kad mums, reikalui esant, pavyktų 
rasti donorą, kurio receptoriai visiškai sutaptų su mūsiškiais. Iki šiol 
mokslininkams nepavyko rasti dviejų biologiškai tapačių individų. 
Teoriškai svarstant, iš ląstelių pašalinus apsauginius receptorius, įma- 
noma sukurti universalius donoro audinius, nors to atlikti dar niekas 
nemėgino. Tokio eksperimento metu ląstelės prarastų savo tapatybę. 
Todėl kitas organizmas tokių „beveidžių“ ląstelių neatmestų. 

Unikalūs kiekvienos ląstelės tapatybės receptoriai išsidėstę ant 
išorinio membranos sluoksnio ir veikia tarsi antenos —- priima komple- 
mentinius aplinkos signalus. Įdomu, kad tie „čia esu aš“ tipo signalai 
ląstelę pasiekia ž$ išorės, ląstelės viduje tos informacijos nėra. 

Įsivaizduokime žmogaus kūną kaip televizorių. Jūs esate ekrane 
matomas vaizdas. Tačiau tas vaizdas kyla ne iš televizoriaus. Jūsų ta- 
patybė yra transliuojama iš aplinkos, ją priima antenos. Vieną dieną 
įjjungiate televizorių, o vaizdas ekrane užgęsta. Pirmoji reakcija būtų 
tokia: „Ak, kas čia atsitiko?!.. Televizorius sugedo...“ Taip, televizorius 
sugedo, o kaip vaizdas? Juk jis kažin kur egzistuoja, taip? Norėdami 
atsakyti į šį klausimą, atsinešate kitą televizorių, įjungiate ir nustatote 
kanalą, kurį ką tik žiūrėjote — ir vėl pamatote savo vaizdą. Vadinasi, 
sugedęs televizorius, kuris atliko imtuvo vaidmenį, jokiu būdu nesu- 


naikino tapatybės, transliuojamos iš aplinkos. 

Šioje analogijoje televizorius yra ląstelės atitikmuo. Televizoriaus 
antena, priimanti transliaciją, atitinka mūsų tapatybės receptorių kom- 
plektą, o pati transliacija simbolizuoja iš aplinkos sklindantį signalą. 
Pernelyg pasikliovę materialiu niutoniškuoju pasauliu, mes įtikėjome, 
kad mūsų tapatybės receptoriai drauge yra mūsų tapatybės šaltinis. 
Tai tas pat, kas tvirtinti, kad televizijos bangų šaltinis yra televizoriaus 
antena. 

Kai aš pagaliau supratau, koks yra šių visų elementų tarpusa- 
vio ryšys, man drauge tapo aišku, kad mano tapatybė, „manasis aš“, 
egzistuoja aplinkoje ir nuo kūno nepriklauso. Kaip ir pavyzdyje su 
televizoriumi, jeigu mano kūnas mirs, o ateityje gims naujas individas 
(atsiras kitas televizorius), turintis lygiai tokį pat tapatybės receptorių 
rinkinį, tai tas naujasis individas iš aplinkos susikels į save visą mano 
senąją tapatybę. Tokiu būdu aš dar kartą atsirasčiau pasaulyje. Fizinis 
kūnas miršta, tačiau transliacija tęsiasi. Mano tapatybės duomenys 
kartu su milžinišku kitos informacijos kiekiu tęsia savo egzistenciją 
aplinkoje. 

Tokius svarstymus norėčiau pagrįsti pacientų su persodintais or- 
ganais pasakojimais. Šie žmonės sako, kad kartu su naujaisiais organais 
pakito jų elgsena bei mąstymas. Viena dama iš Naujosios Anglijos, 
vardu Klerė Silvija (Claire Sylvia), nepaprastai nustebo, kai po jai 
atliktos širdies ir plaučių transplantacijos užsimanė alaus ir vištienos 
kepsnelių, taip pat ją ėmė dominti motociklai. Pakalbėjusi su donoro 
šeima, Silvija sužinojo, kad organus jai dovanojo tragiškai žuvęs aštuo- 
niolikmetis motociklų entuziastas ir didelis alaus bei vištienos mėgėjas. 
Knygoje Pakeista širdis (A Change of Heart) Silvija pasakoja apie savo 
transformaciją, taip pat mini panašią patirtį kitų pacientų, su kuriais 
ji susipažino terapinėje tarpusavio pagalbos grupėje. [Sylvia, Novak 
1997] Paulius P. Persalas knygoje Širdies kodas ( The Heart Code) taip pat 
aprašo ne vieną tokią istoriją. [Pearsall 1998] Recipientų priminimai 


apie svetimus gyvenimus tokie tikslūs, kad sutapimų čia būti negali. 

Pavyzdžiui, viena mergina, kai jai persodino širdį, ėmė sapnuoti koš- 
marus ir žmogžudystę. Sapnai buvo tokie vaizdingi, kad padėjo suimti 
jos donoro žudiką. 

„Kaip organų recipientams įdiegiArni visiškai nauji elgsenos mode- 
liai, bando paaiškinti „ląstelių atminties“ teorija — esą ląstelės kažkokiu 
būdu kaupia prisiminimus. Kad ir kaip gerbiu ląstelių protą, norėčiau 
šį tą paaiškinti. Taip, ląstelės geba „prisiminti“, kad jos yra, pavyzdžiui, 
raumenų ar kepenų ląstelės, tačiau čia yra jų protingumo riba. Netikiu, 
kad ląstelės apdovanotos jutiminiu mechanizmu, kuris gali atskirti ir 
prisiminti vištienos skonį! 

Manau, kad persodinti organai išsaugo donoro tapatybės recep- 
torius ir toliau priima informaciją iš aplinkos. Net jei donoro kūnas 
jau miręs, informacija vis tiek jam siunčiama. Gerai įsigilinęs į ląstelės 
membranos veikimo mechanizmą, aš supratau, kad ta aplinkoje esanti 
informacija yra nemirtinga — vadinasi, nemirtingi esame ir mes patys. 

Ląstelės bei persodinti organai pateikia ne tik nemirtingumo, bet 
ir reinkarnacijos modelį. Pasvarstykite, kas būtų, jei koks nors embrionas 
ateityje įgytų tą patį tapatybės receptorių rinkinį, kokį aš turiu šiandie- 
ną. Toks embrionas sugebėtų priimti man skirtą tapatybės informaciją. 
Mano tapatybė būtų sugrąžinta per kitą kūną. Lyčių diskriminacija ir 
rasizmas yra juokingi ir amoralūs dalykai, kai suvokiame, kad mūsų 
receptoriai gali perduoti informaciją tiek baltajam, tiek juodajam, 
azijiečiui, vyrui ar moteriai. Kadangi aplinka - tai VISKAS, KAS YRA 
(Dievas), o mūsų tapatybės receptorių „antenos“ priima tik siaurą to 


spektro pluoštą, tai mes esame maža visumos dalelė... dalelė Dievo. 


Zemės pasiuntiniai 


Televizoriaus analogija mums padėjo suprasti ląstelės tapatybės 


receptorių priimamų signalų kilmę, tačiau ta analogija kiek per siaura, 

todėl norėdami geriau suprasti savo ryšį su Dvasia, palyginkime žmogų 
su Marse dirbančiais robotais Spžri: (Dvasia) ir Opportunity (Galimybė) 
arba kitais NASA kosminiais aparatais Marse ir Mėnulyje. Pats žmogus 

ar neturi fizinių galimybių nukeliauti į šiuos dangaus kūnus, todėl 
genami smalsumo siunčiame ten mechaninį-elektroninį žmogaus ati- 
tikmenį. Marso visureigiai fizine išraiška nepanašūs į žmones, tačiau 
jie atlieka kai kurias žmogaus funkcijas. Šiose priemonėse yra įrengtos 
vaizdo kameros („akys“), kurios „regi“ planetos paviršių, ir virpesių 
imtuvai, kurie „girdi“ planetos garsus. Taip pat šie Žemės pasiuntiniai 
aprūpinti cheminiais jutikliais, „ragaujančiais“ planetą, ir kita įranga. 
Žodžiu, kosminis aparatas priima aplinkos signalus panašiai, kaip tai 
daro žmogus. 

Paanalizuokime detaliau, kaip veikia Marso robotai. Jie turi an- 
tenas (receptorius), kurios priima informaciją iš NASA operatoriaus. 
Žemėje esantis operatorius perduoda komandas, ir jos Marso robotą 
valdo. Tačiau informacija sklinda abiem kryptimis — robotas atgal į Žemę 
siunčia informaciją apie Marsą. NASA mokslininkai apdoroja duomenis 
ir pakoreguoja komandas, kad geriau ištirtų Marso paviršių. 

Jūs ir aš esame lyg tie Žemės pasiuntiniai, priimantys informaciją 
iš aplinkos operatoriaus — Dvasios. Kol esame gyvi, siunčiame jai atgal 
informaciją apie save ir savo pasaulį, kaip kad Marso robotas — apie 
Marso paviršių. O Dvasia į šią informaciją reaguoja ir ją kaupia. Tokiu 
sąveikos modeliu galima pagrįsti karmos sąvoką. Kai tai suprasime, 
imsime gyventi atsakingiau, kadangi mūsų poelgių pasekmės bus jun- 
tamos kur kas ilgiau, nei gyvuos mūsų fiziniai kūnai. Kaip gyvensime 
dabar (kokią informaciją apie save paskleisime), gali lemti būsimąsias 
mūsų pačių versijas. 

Šios įžvalgos į ląstelių gyvenimą tik patvirtina šimtmečiais 
kauptą dvasinių mokytojų išmintį. Kiekvienas žmogus yra dvasia, tu- 
rintį materialų pavidalą. Šią tiesą iliustruoja prizmės sąveika su šviesos 


spinduliu. 

Kai šviesos spindulys kerta prizmę, jis lūžta į vaivorykštės spektro 
dalis ir kiekvieną jų mes matome atskirai. Jeigu į procesą pažvelgtume iš 
kitos pusės, pamatytume, kaip vaivorykštės spektras pereina per prizmę 
ir susilieja į vientisą baltos šviesos spindulį. Įsivaizduokite žmogaus 
tapatybę kaip vieną kurią nors vaivorykštės spalvą. Tad štai — jeigu mes 
savavališkai tą spalvą pašalinsime, nes ji mums nepatinka, o likusias 
spalvas paskui vėl nukreipsime per prizmę, gauta spalva nebebus balta, 
nes balta spalva susideda iš visų spalvų (dažnių) rinkinio. 

Daugelis dvasingų žmonių laukia Baltosios Šviesos grįžimo į 
mūsų planetą. Jie tiki, esą tai įvyks per unikalias asmenybes, tokias 
kaip Buda, Jėzus ar Mahomadas. Tačiau iš savo gyvenimo patirties galiu 
pasakyti, jog Baltoji Šviesa grįš į Žemę tik tada, kai žmonės supras, 
jog visi jie yra atskiros Baltosios Šviesos spalvos. Kol nevertinsime ir 
nepriimsime kitų žmonių, tol Baltosios Šviesos nepatirsime. Mūsų 
misija dabar yra puoselėti kiekvieną žmogiškąjį dažnį, idant Baltoji 


Šviesa vėl sušvistų. 

Fraktalų evoliucija 


i Jau papasakojau jums, kodėl tapau dvasiniu mokslininku. Dabar 
norėčiau paaiškinti, kodėl esu optimistas. Mano manymu, evoliucijos 
istorija yra pasikartojančių procesų seka. Esame ant krizės slenksčio, bet 
taip yra buvę ir anksčiau. Evoliuciją lydi staigūs pokyčiai, kai kurie jų 
faktiškai sunaikino ištisas gyvų organizmų rūšis, pavyzdžiui — dinozaurus. 
Tuos pokyčius sukėlė aplinkos kataklizmai. Panašūs procesai aplinkoje 
vyksta ir dabar. Augant pasaulio gyventojų skaičiui, prasideda kova su 
kitais organizmais dėl egzistavimo erdvės. Gera naujiena yra ta, kad tokios 
sudėtingos situacijos vertė žmones pradėti gyventi kitaip, taip bus ir šį 
kartą. Baigiame vieną evoliucijos ciklą ir rengiamės pradėti kitą. Tačiau 
ciklui baigiantis žmonės ima nuogąstauti ir nerimauti, kad gali žlugti pa- 
grindinės šiuolaikinės civilizacijos struktūros. Taip, aš manau, kad tie, kurie 
prievartavo gamtą, išnyks, kaip kitados išnyko dinozaurai. Liks tie, kurie 
supranta, jog mūsų neatsakingi poelgiai naikina ir mus, ir planetą. 

Kodėl esu toks įsitikinęs? Tikrumas kilo iš fraktalinės geometrijos 
studijų. Štai vienas geometrijos apibrėžimas, puikiai parodantis, ko- 
dėl taip svarbu studijuoti mūsų biosferos struktūrą: „Geometrija yra 
matematinis įvertinimas, kokiu būdu skirtingos tam tikros visumos 
dalys santykiauja ir dera tarpusavyje.“ Iki 1975 metų buvo dėstoma 
tik Euklido geometrija, kurios pagrindai buvo sukurti 300 metų iki 
Kristaus. Studentams, gebantiems mąstyti erdviškai, Euklido geometriją 
suprasti nesunku, nes ji nagrinėja struktūras, kurias galima atvaizduoti 
milimetriniame popieriuje. 

Tačiau Euklido geometrija nenagrinėja natūralių gamtos formų. 
Pavyzdžiui, naudodami matematines Euklido geometrijos formules, 
negalite nubraižyti medžio, debesies ar kalno. Organinės ir neorganinės 
kilmės gamtos objektų formos yra netaisyklingos ir chaotiškos. Todėl 
jas įmanoma aprašyti tik pasitelkus neseniai sukurtą matematikos 


kryptį — fraktalinę geometriją. 

Fraktalinės matematikos ir geometrijos mokslo pradininkas yra 
prancūzų matematikas Benua Mandelbrotas (Benoit Mandelbrot); šio 
mokslo pradmenis jis paskelbė 1975 metais. Kaip ir kvantinė fizika, 
fraktalinė (trupmeninė) geometrija leidžia mums į keistas, raitytas ir 
netaisyklingas gamtos formas pažvelgti kaip į turinčias daugiau nei 
tris matmenis. 

Fraktalinė matematika yra be galo paprasta, nes čia užtenka 
vienos lygties, kurią sudaro vienas daugybos ir vienas sudėties veiks- 
mas. Ta pačią lygtį galima kartoti iki begalybės. Konkrečiai kalbant, 
„Mandelbroto aibė“ remiasi paprasta formule: imamas skaičius, 
dauginamas iš tokio pat skaičiaus ir prie sandaugos pridedamas vėl 
tas pats pirminis skaičius. Šios lygties rezultatas yra naudojamas kaip 
įvestis kitai lygčiai; antrosios lygties rezultatas naudojamas sudaryti dar 
kitai lygčiai ir taip toliau. Problema tokia, kad nors kiekvienai lygčiai 
taikome tą pačią formulę, lygtis reikia pakartoti milijonus kartų, kad 
iš tikrųjų gautume fraktalinį modelį. Todėl matematikai iš pradžių 
fraktalinės geometrijos vengė. Pripažinimą ji pelnė tik atsiradus ga- 
lingiems kompiuteriams. 

Fraktalinė geometrijai tiria tarpusavyje susijusius pasikartojan- 
čius ir vienas į kitą panašius modelius. Supaprastintas tokių modelių 
pavyzdys yra populiarus rusų žaislas, vadinamas marrioška. Tai rinkinys 
medinių figūrėlių, kurios sudėtos viena į kitą. Kiekviena kita mažesnė 
lėlytė yra panaši į didesniąją, nors ir nebūtinai tiksli jos kopija. Frakta- 
linė geometrija pabrėžia ryšį tarp visų struktūros modelių ir tarp atskirą 
modelį sudarančių elementų. Pavyzdžiui, mažų šakelių formos atkartoja 
stambių šakų formas, upės intakų vagos panašios į pagrindinės upės 
kelią. Panašių pavyzdžių galime rasti ir žmogaus anatomijoje. 

Ar gamtoje sutinkamos pasikartojančios formos yra tiesiog; suta- 
pimai? Mano vienareikšmis atsakymas yra „ne“. Norėdamas pagrįsti, 
kodėl tikiu, kad fraktalų geometrija nusako gyvybės struktūrą, siūlau 
prisiminti du dalykus. 

Pirma, kaip jau ne kartą minėjau šioje knygoje, evoliucijos isto- 
rija yra kilimo į aukštesnį sąmoningumą istorija. Antra, nagrinėdami 
membranos sandarą, kalbėjome apie integralinius baltymus (IMB) — 
receptorius ir efektorius, kurie yra pagrindinis ląstelės proto elementas. 
Todėl kuo daugiau IMB (alyvuogių sumuštinyje, kaip matėme pavyz- 
dyje trečiame skyriuje) turi organizmas, tuo platesnė jo sąmonė ir tuo 
ant aukštesnio evoliucijos laiptelio jis stovi. 

Kokiu būdu membranoje sutalpinti kuo didesnį integralinių 
baltymų kiekį (sumuštinyje prismaigstyti kuo daugiau alyvuogių)? 
Atsakymas yra paprastas: kuo didesnis duonos paviršiaus plotas, tuo 
daugiau alyvuogių tilps sumuštinyje. Kitaip sakant, kuo didesnis ląste- 
lės membranos paviršiaus plotas, tuo daugiau ten įsiterps integralinių 
baltymų ir tuo protingesnė bus ląstelė. Todėl membranos paviršiaus 
plotas atspindi ląstelės sąmoningumo ir evoliucijos lygį. 

Matematinės studijos parodė, kad fraktalinė geometrija yra 
tinkamiausias būdas, kaip padidinti objekto (membranos) paviršiaus 
plotą trimatėje erdvėje (ląstelėje). Eraktalai tampa evoliucijos dalyku. 
Pasikartojančios struktūros gamtoje yra fraktalų evoliucijos būtinybė, 
o ne sutapimas. 

Neturiu tikslo gilintis į matematinio modeliavimo principus. Ir 
gamtoje, ir evoliucijoje egzistuoja pasikartojančios fraktalinės struktū- 
ros. Kompiuterio sugeneruoti nepaprasto grožio fraktaliniai dariniai 
mums primena, kad nors aplinkui daug baimės ir chaoso, vis dėlto 
gamtoje vyrauja tvarka ir iš tiesų nieko nauja po saule nevyksta. Pasi- 
kartojantys fraktaliniai evoliucijos modeliai leidžia spėti, kad žmonės 
išplės savo sąmoningumą ir palypės ant dar aukštesnės evoliucinės 
pakopos. Jaudinantis ezoterinis fraktalinės geometrijos pasaulis pa- 
neigia Maerio išvadas apie gamtos chaosą, netvarką ir atsitiktinumą. 
Maerio idėjos pasenusios, jos negali pasitarnauti žmonijos labui ir 
jų vieta ten, kur dabar yra geocentrinės teorijos, viešpatavusios iki 


Koperniko laikų. 

Kai suprasime, kad gamtoje ir evoliucijoje egzistuoja pasikartojan- 
čios tvarkingos struktūros, ląstelių gyvenimas, įkvėpęs parašyti šią knygą 
bei pakeitęs mano gyvenimą, taps dar labiau pamokomas. Biosferą 
sudarančios ląstelės ir jų bendruomenės sugyvena tarpusavyje jau mi- 
lijardus metų. Įsivaizduokime laimingą keliasdešimt trilijonų individų 
turinčią visuomenę, gyvenančią po vienu stogu. Tokia visuomenė yra 
tikrovėje — ji vadinama sveiku žmogaus kūnu. Nėra abejonių, kad ląste- 
lių bendruomenės funkcionuoja geriau nei žmonių visuomenė - mūsų 
kūnuose kur kas mažiau pamirštų, „benamių“, skurstančių ar priešiškų 
ląstelių. Kai tokių atsiranda, jos iš bendruomenės pašalinamos. 

Jeigu žmonės sugebėtų gyventi pagal ląstelių bendruomenių mo- 
delį, pasaulyje būtų daugiau taikos, ramybės ir gyvybingumo. Sukurti 
tokią žmonių visuomenę yra tikras iššūkis, nes dabar planetoje jau 
gyvena apie šešis milijardus individų ir kiekvienas jų pasaulį suvokia 
savaip, kiekvieno interesai vis kitokie. 

Kaip rašiau knygos pradžioje, ankstyvajame evoliucijos etape 
ląstelės buvo susidūrusios su panašiais sunkumais. Kai atsirado Žemė, 
greitai joje atsirado ir vienaląsčiai. Per kitus tris su puse milijardo metų 
išsivystė tūkstančiai rūšių vienaląsčių bakterijų, dumblių, mielių, pir- 
muonių. Gali būti, kad tie vienaląsčiai organizmai, kaip ir mes dabar, 
ėmė nevaldomai daugintis ir perpildė aplinką. Jie ėmė konkuruoti 
tarpusavyje, trukdyti vieni kitiems ir nuogąstauti: O 47 man užteks?.. 
Tai jiems sukėlė baimę ir jie ėmė ieškoti išeities. Tokiu būdu prasidėjo 
nauja ir šlovinga evoliucijos era, kurioje pavienės ląstelės ėmė jungtis 
į altruistines daugialąstes bendruomenes. Galutinis tokios sąjungos 
rezultatas buvo žmogus. Jis pasiekė aukščiausią arba beveik aukščiausią 
evoliucijos laiptų pakopą. 

Štai kodėl aš manau, kad nerimas dėl augančio planetos gyven- 
tojų skaičiaus privers mus žengti dar vieną žingsnį evoliucijos laiptais. 
Mes tapsime nušvitusia g/obalia visuomene, kurios nariai supras, kad 


kiekvienas yra savo aplinkos atspindys ir kiekvienas yra dieviškas, tad 

privalome ne vien stengtis išlikti, bet ir padėti vieni kitiems bei visai 


planetai. 


Išliks labiausiai mylintys 


Taip, persų poeto Rūmi žodžiai apie meilės jėgą yra kilnūs, tačiau 
jūs sunkiai patikėsite, kad jie tinka šiais neramiais laikais — juk dabar 
manoma, kad išgyventi lemta tik tiems, kurie geriausiai prisitaikę ir 
stipriausi. Argi Darvinas buvo neteisus, teigęs, kad smurtas yra gyve- 
nimo pagrindas? Argi kova nėra būdas išlikti gamtoje? Prisiminkime 
dokumentinius filmus, kuriuose vieni gyvūnai tyko kitų, medžioja 
ir vieni kitus žudo? Nejau žmonės neturi įgimto polinkio smurtauti? 
Daroma tarsi ir logiška išvada: gyvūnai yra žiaurūs, žmonės yra gyvūnai, 
taigi žmonės irgi yra žiaurūs. 

Ne! Žmonėms nėra įgimta konkuruoti ir kovoti tarpusavyje, kaip ir 
nelemta sirgti dėl genų poveikio. Srebėdami šimpanzes, kurios genetiniu 
požiūriu yra panašios į žmones, įsitikiname, jog prievarta nėra būtinoji 
mūsų biologijos dalis. Viena šimpanzių rūšis, bonobai, gyvena taikin- 
gomis bendruomenėmis, kuriose tiek patinai, tiek patelės turi vienodas 
teises. Priešingai nei kitos šimpanzės, bonobai pripažįsta ne prievartą, 
o meilės principą: kai šių šimpanzių bendruomenėje kyla konfliktas, 
gyvūnai nepradeda kruvinų mūšių, o užglosto nesantaiką seksu. 

Stanfordo universiteto biologų Roberto M. Sapolskio (Robert 
M. Sapolsky ) ir Lizos J. Šer (Lisa J. Share) atlikti tyrimai parodė, kad 
net nenuspėjami babuinai, vieni iš agresyviausių gyvūnų žemėje, iš 
prigimties nėra linkę smurtauti. [Sapolsky, Share 2004] Vieno atidžiai 
stebimo babuinų būrio agresyviai nusiteikę patinai išmirė suėdę už- 
krėstos mėsos iš turistų šiukšlių duobės. Po jų mirties būrio socialinė 
hierarchija buvo sudaryta iš naujo. Patelės ragino likusius ne tokius 


karingus būrio patinus labiau bendradarbiauti, ir tokiu būdu susifor- 

mavo nepaprastai taikingai nusiteikusi bendruomenė. Žurnalo Public 
Library of Science Biology, kuriame buvo paskelbta Stanfordo tyrėjų 
ataskaita, vedamajame straipsnyje šimpanzių tyrinėtojas Fransas B. M. 
de Volas (Erans B. M. de Waal) parašė: „Net nuožmiausi primatai ne 
visą laiką būna agresyvūs.“ [de Waal 2004) 

Žmogus yra mitybos grandinės viršuje. Mūsų išlikimas priklauso 
nuo žemesnių pagal evoliucinę hierarchiją organizmų žudymo, kita 
vertus, mums patiems negresia būti suvalgytiems, nes šioje grandinėje 
aukščiau už mus jau nieko nėra. Todėl nėra ir būtinybės naudoti smurtą 
kaip gynybos priemonę. 

Tačiau tai dar nereiškia, kad žmonės nepavaldūs gamtos dėsniams. 
Juk esame mirtingi ir sulaukę baigties po, tikėkimės, ilgo ir ramaus 
gyvenimo, savo kūniškąjį pavidalą grąžinsime gamtai, kur jis bus per- 
dirbtas ir atiduotas aplinkai. Kol gyvi, žmonės yra maisto grandinės 
viršūnėje, tačiau mirusius juos sunaikina organizmai, esantys pačioje 
grandinės apačioje — bakterijos. Toks yra gyvybės ir mirties ratas. 

Deja, mūsų gyvenimo tarpsnis toli gražu ne visada būna ramus. 
Nors mes puikuojamės pagarbia vieta mitybos grandinėje ir neturime 
tarp kitų rūšių priešų, didžiausi savo priešai esame patys ir kenkiame 
patys sau kaip nė vienas kitas gyvūnas gamtoje. Kiti gyvūnai kartais 
„susipyksta“ dėl maisto, teritorijos ar giminės pratęsimo partnerio, bet 
net aršiausi susidūrimai tarp tos pačios rūšies individų baigiasi grėsmin- 
gomis pozomis, garsais ar kvapais, bet jokiu būdu ne mirtimi. 

Žmonių bendruomenėse viskas yra kitaip. Kovos dėl maisto ar 
partnerių nebūna pernelyg aštrios. Mūsų smurtą visų pirma skatina 
besaikis turto troškimas ir narkotikai, kuriais žmonės nuodijasi siekdami 
pabėgti nuo košmariško mūsų pačių sukurto pasaulio, smurtauti, be 
to, išmokstame stebėdami smurtą šeimoje. Tačiau, ko gera, labiausiai 
paplitusi ir klastingiausia prievartos forma yra ideologinė kontrolė. 
Per visą žmonijos istoriją religiniai ir politiniai lyderiai daugybę kartų 


ragino savo sekėjus susidoroti su atskalūnais ir bedieviais. 

Dažniausiai žmogaus vykdomas smurtas nėra nei būtinas, nei 
įgimtas, juo labiau tai nėra paveldėtas „gyvuliškas“ išlikimo instinktas. 
Privalome sustabdyti smurtą. Manau, turime tam evoliucijos mandatą. 
Geriausias būdas tai padaryti yra suvokti, jog esame dvasingos būty- 
bės, kurioms meilės reikia tiek pat kiek ir maisto. Tačiau mes niekaip 
nepakilsime ant kito evoliucijos laiptelio, jei vien tik svarstysime apie 
tai. Lygiai kaip negalime vien tik skaitydami knygas pakeisti savo ar 
savo vaikų gyvenimo. Todėl jei norime, kad žmonių civilizacija augtų ir 
gyventų sveiką gyvenimą sveikoje planetoje, pripažinkime, jog to tikslo 
padės siekti nauja etinė norma, kurią suformuluočiau taip: Išgyvena 
Labiausiai Mylintys. 

Prisiminkime tuos dar bemokslius ir nepripažintus Karibų 
studentus, kurie tarsi ląstelės susibūrė draugėn ir sukūrė tvirtą aka- 
deminę bendruomenę. Sekite jų pavyzdžiu, ir jūsų laukia laiminga 
pabaiga, jūs atsikratysite ydingų įsitikinimų, kurie jums trukdo žengti 
į priekį. Išmokite ląstelių pamokas, ir visa žmonija žengs dar viena 
evoliucinį žingsnį — susikurs aplinka, kurioje išgyvena ir suklesti 


labiausiai mylintys. 


PRIEDAS 


Šioje knygoje išdėstyta teorija nusako, kaip įsizikinimai ir tikėji- 
nas valdo mūsų elgseną bei genų aktyvumą, drauge — ir mūsų gyvenimą. 
Skyriuje Sąmoninga tėvystė aš pasakojau, kaip daugeliui iš mūsų dar 
vaikystėje buvo įskiepytos pasąmoninės programos, kurios vėliau ėmė 
mums trukdyti bei riboti mūsų veiklą. 

Kaip minėjau tame skyriuje, esama įvairių energinių ir psichologi- 
nių metodų, kuriais tas pasąmonines programas galima greitai įvertinti 
ir pakeisti (perprogramuoti). Tie metodai sukurti remiantis naujausiais 
proto ir kūno tyrimais. Prieš atsisveikindamas su jumis, norėčiau kiek 
pakalbėti apie vieną iš tokių metodų, vadinamą PSYCH-K, kadangi 
asmeniškai jį išbandžiau ir galiu užtikrinti, kad jis yra paprastas ir 
veiksmingas. 

1990 metais vienoje konferencijoje, kurioje turėjau skaityti pra- 
nešimą, susitikau su PSYCH-K kūrėju Robu Viljamsu (Rob Williams). 
Kaip įprasta, pranešimo pabaigoje pasakiau klausytojams, kad jeigu jie 
pakeistų savo įsitikinimus, tai pasikeistų ir jų gyvenimas. Tokius mano 
žodžius paprastai palydėdavo tas pats dalyvių klausimas: „Tai puiku, 
Briusai, tačiau kaip tai padaryti?“ 

Tada dar gerai nesupratau, kokį svarbų vaidmenį persikeitimo 
procese vaidina pasąmonė. Buvau įsitikinęs, kad negatyvią elgseną 


galima įveikti pozityviu mąstymu ir valios jėga. Vis dėlto negalėjau 

pasigirti, kad mano gyvenimas būtų pastebimai pasikeitęs. Taip pat 
žinojau, kad, ėmęs kalbėti apie tokius sprendimus, sulauksiu neigiamos 
reakcijos — regis, mano išprusę klausytojai, kaip ir aš pats, jau buvo 
išmėginę valios jėgos bei pozityvaus mąstymo metodus ir nesulaukė 
bent kiek didesnės sėkmės! 

Matryr, taip buvo lemta, kad, grįžęs į savo vietą, pažvelgiau į pra- 
nešėjų sąrašą ir pamačiau, jog po manęs turi kalbėti psichoterapeutas 
Robas Viljamsas. Jau po pirmųjų Robo sakinių auditorija ėmė kunku- 
liuoti. Pačioje įžangoje Robas Viljamsas pareiškė, kad PSYCH-K gali 
pakeisti senus ribotus įsitikinimus tiesiog per kelias minutes. 

Tada Robas kreipėsi į publiką ir paklausė, gal kas norėtų išspręsti 
kokią nors savo problemą. Jo ir mano dėmesį patraukė viena moteris. 
Ji nedrąsiai tai pakeldavo, tai nuleisdavo ranką — buvo akivaizdu, kad 
drovisi. Kai pranešėjas paklausė, kas ją trikdo, moterį išmušė raudonis, 
ji nieko neatsakė. Robas nulipo nuo pakylos ir pasikalbėjo su ja akis 
į akį, paskui pranešė publikai, kad moteris jautė baimę kalbėti viešai. 
Jis grįžo į sceną, o moteris neryžtingai atsekė paskui jį. Tada Robas 
Viljamsas paprašė, kad ji beveik šimto žmonių auditorijai papasakotų 
apie savo baimę. Ji vos galėjo ištarti žodį. 

Robas skyrė moteriai apie dešimt minučių ir pademonstravo, 
kaip veikia viena iš jo PSYCH-K technikų. Tada vėl paklausė, kaip ji 
jaučiasi prieš didelę auditoriją. Pokytis pribloškė visus. Ji ne tik buvo 
regimai nusiraminusi, bet ir ėmė kalbėti klausytojams sujaudintu, tačiau 
tvirtu balsu. Konferencijos dalyvių akys išsiplėtė iš nuostabos, o lūpos 
atvėpo, kai ta moteris scenoje prakalbėjo ištisas penkias minutes. Ji 
taip įsijautė, jog Robas turėjo paprašyti jos grįžti į vietą salėje, kad jis 
galėtų baigti savo pranešimą. 

Ta moteris buvo nuolatinė mūsų konferencijų klausytoja, o 
aš dažnai skaitydavau pranešimus, tad kitus kelerius metus turėjau 
progą stebėti jos neįtikėtiną virsmą. Ji ne tik sėkmingai įveikė baimę 


kalbėti viešai, bet savo bendruomenėje net įkūrė iškalbos meno būrelį. 

Galiausiai ji laimėjo prizą oratorių konkurse! Jos gyvenimas iš tikrųjų 
pasikeitė vos per kelias minutes. Per penkiolika metų nuo tos dienos, 
kai įvyko tos moters vidinė transtormacija, regėjau ir daugiau žmonių, 
kurie pasinaudojo PSYCH-K sistema ir per trumpą laiką susigrąžino 
savigarbą, pataisė santykius, finansinę situaciją ir sveikatą. 

PSYCH-K procesas yra paprastas, veikia tiesiogiai ir jį galima 
kontroliuoti. Jis grindžiamas kineziologiniu raumenų testavimu — 
metodu, su kuriuo pirmą kartą susidūriau kukliame chiropraktiko 
kabinete Karibuose. Metodas per kūno ir proto ryšius padeda pasiekti 
pasąmonę ir įsiskverbti į tas jos „laikmenas“, kurios riboja mūsų ga- 
lias. Jis integruoja abu smegenų pusrutulius ir leidžia siekti greitų bei 
tvarių pokyčių. Be to, PSYCH-K į permainų procesą įtraukia dvasinį 
matmenį — kaip ir aš į savo sukurtą Mokslo koncepciją. 

PSYCH-K per raumenų testavimą padeda pasiekti, kaip sako 
Robas, „viršsąmoninį“ protą, o tai reikalinga, kad būtų galima įsitikinti, 
jog žmogus išsikėlė saugius ir deramus tikslus. Tokie vidiniai saugikliai 
leidžia šią asmeninių pokyčių sistemą įvaldyti visiems, kurie nori prisi- 
imti atsakomybę už savo gyvenimą ir baimę pakeisti meile. 

Išbandžiau PSYCH-K metodą. Jis man padėjo atsikratyti neigia- 
mų įsitikinimų, kurie man trukdė. Pavyzdžiui, buvau įsitikinęs, kad 
niekada nebaigsiu rašyti šios knygos. Faktas, jog jūs ją laikote rankose, 
yra dar vienas įrodymas, jog PSYCH-K metodas veikia! Su Robu dabar 
dažnai skairome paskaitas. Savo pranešimo pabaigoje, užuot siūlęs 
pozityviai mąstyti ir pasitelkti valios jėgą, aš su džiaugsmu perleidžiu 
auditoriją Robui. Nors ši knyga yra apie Naująją Biologiją, esu tikras, 
jog PSYCH-K sistema yra svarbus žingsnis link Naujosios Psichologijos, 
XXI amžiaus mokslo. Daugiau informacijos apie PSYCH-K metodą 
rasite Robo internetinėje svetainėje: www.psych-k.com 

O mokslinių naujienų ir daugiau informacijos ieškokite www. 


brucelipton.com 


PADĖKOS 


Nuo tos dienos, kai man šovė į galvą nuostabi šios knygos idėja, 
iki knygos gimimo praėjo daug laiko. Tuo didžiuoju asmeninio virsmo 
laikotarpiu mane lyg kokį menininką globojo ir vedė tiek dvasinės, tiek 
žemiškosios mūzos. Žemiau paminėsiu kelias jų, kurios man padėjo 
kurti. 

Mokslo mūzos: esu skolingas mokslo dvasioms, nes puikiai su- 
prantu, kad šią žinią pasauliui man atnešti padėjo nuo manęs nepri- 
klausančios jėgos. Laiminu savo herojus Žaną Baptistą de Mone de 
Lamarką (Jean-Baptiste de Monet de Lamarck) ir Albertą Einšteiną 
už jų nepaprastus dvasinius ir mokslinius atradimus. 

Literatūros mūzos: noras parašyti knygą apie Naująją Biologiją 
man kilo 1985 metais, tačiau kol 2003 metais nesutikau Patricijos 
A. King (Patricia A. King), knyga gimti negalėjo. Patricija yra laisvai 
samdoma rašytoja ir buvusi žurnalo Newsweek reporterė, dešimt metų 
dirbusi San Francisko biuro vyriausiąja redaktore. Niekada nepamiršiu 
mūsų pirmojo susitikimo, kai priverčiau ją išklausyti ilgiausią paskaitą 
apie Naująjį Mokslą, o paskui dar pasiūliau perskaityti daugybę savo 
nebaigtų rankraščių ir šūsnį straipsnių. 

Tik paskui suvokiau, kokį milžinišką darbą užkroviau jai ant pe- 
čių. Vis dėlto net neturėdama specialaus išsilavinimo, Patricija padarė 


tikrą stebuklą — ji užrašė ir perteikė Naujosios Biologijos esmę ir netgi 

galėjo laisvai diskutuoti ta tema. Jos nepaprasti gebėjimai redaguoti ir 
apibendrinti informaciją padarė šį leidinį aiškų ir suprantamą. 

Patricija dirba prie knygų projektų bei rašo straipsnius į laikraščius 
ir žurnalus sveikatos temomis, ypač ji gilinasi į kūno ir proto medici- 
nos dalykus bei streso problemas. Jos darbus spausdina tokie leidiniai 
kaip Los Angeles Times, Soutbwest Airlines Spirit ir Common Ground. 
Nuoširdžiai dėkoju Patricijai už jos pastangas ir viltingai laukiu kitos 
galimybės dirbti kartu. 

Menų mūzos: 1980 metais atsisakiau akademinės veiklos ir iš- 
keliavau su grupe menininkų — mes rodėme šviesos spektaklį Lazerių 
simfonija. Mūsų būrio širdis ir siela buvo Robertas Miuleris (Robert 
Mueller), menininkas vizualistas ir kompiuterinės grafikos genijus. 
Ne pagal metus protingas (dar buvo paauglys), Bobas labai susido- 
mėjo mano Naujuoju Mokslu — iš pradžių kaip studentas, vėliau kaip 
mano „dvasinis sūnus“. Dar anuomet jis pasiūlė - o aš džiaugsmingai 
sutikau — sukurti mano būsimai knygai viršelį. 

Bobas Miuleris yra vienas iš LigbtSpeed Design įmonės steigėjų 
bei jos kūrybinis direktorius. Įmonė buvo apdovanota už trimačių 
(3D) šviesos ir garso spektaklių organizavimą mokslo muziejuose bei 
planetariumuose visame pasaulyje. Kompanija parengė įspūdingą 
edukacinį šou apie trapią pasaulio vandenynų ekologiją, jį pasaulinėje 
Expo parodoje Lisabonoje (Portugalija, 1998 m.) kas dieną stebėjo per 
šešiolika tūkstančių žiūrovų. Su kūrybinėmis Bobo idėjomis galima 
susipažinti internete adresu www.lightspeeddesign.com. 

Įkvėptas mokslo ir šviesos galimybių, Bobas dirba gražiai bei 
išmintingai. Man didelė garbė, kad jis sukūrė šios knygos viršelį — jis 
puikiai atspindi knygos idėją. 

Muzikos mūzos: nuo pat pradžių, kai suformulavau Naujojo 
Mokslo koncepciją, ir iki tol, kol baigiau rašyti knygą, mane lydėjo bei 
drąsino grupės Yės muzika, o ypač - jos vokalisto Džono Andersono 


(Jon Anderson) dainų tekstai. Yes muzika paliudija faktą, kad mes visi 


Tikėjimo biologija 205 


esame susiję su Šviesa. Jų dainos pabrėžia, kad mūsų patirtis, įsitikini- 
mai ir svajonės daro įtaką mūsų ir mūsų vaikų gyvenimui. Kur man 
prireiktų ištisų lapų, kad paaiškinčiau esmę, Yės tai perteikia keliomis 
įtaigiomis eilutėmis. Vaikinai, jūs tiesiog nuostabūs! 

Kalbėdamas apie knygos leidybą, noriu nuoširdžiai padėkoti 
Niujorko leidėjams, kurie ją atmetė. Be jūsų aš sugebėjau sukurti 
savo nuosavą knygą — kaip visada ir troškau. Jaučiu didelę skolą 
leidyklai Mountain of Love Productions, kuri, nepagailėjusi laiko ir 
kitų išteklių, šią knygą išleido. Ypač dėkingas esu Dausonui Čerčui 
(Dawson Church) iš Autorių leidybos kooperatyvo (Author's Pu- 
blishing Cooperative). Dausono dėka mes gavome visa, kas geriau- 
sia — asmeninę leidybos priežiūrą bei leidyklos rinkodaros patirtį. 
Reiškiu didelę padėką Džeralinai Žendro (Geralyn Gendreau) už jos 
palaikymą, be to, tai ji sugebėjo sudominti mano knyga Dausoną 
Čerčą. Taip pat tariu nuoširdų „ačiū“ mielai draugei ir viešųjų ryšių 
specialistei Šelei Keler (Shelly Keller), kuri, negailėdama savo laiko, 
knygą redagavo. 

Dėkoju visiems studentams, kurie klausėsi mano kurso bei daly- 
vavo seminaruose — jie ne vienus metus kamantinėjo „Kur yra knyga???“ 
Štai ji, pagaliau. Labai vertinu jūsų palaikymą. 

Su didele pagarba prisimenu kelis labai puikius mokytojus, kurie 
padėjo iškilti man kaip mokslininkui. Visų pirma tai buvo mano tė- 
vas Elis — jis įskiepijo man norą siekti tikslo ir išmokė laisvai mąstyti. 
Ačiū, Tėti. 

Niekada nepamiršiu Deivido Benglsdorfo (David Banglesdort), 
pradinės mokyklos gamtos mokytojo, kuris supažindino mane su ląs- 
telių pasauliu ir įskėlė aistros mokslui kibirkštėlę. Atmintyje liks nepa- 
kartojamas Irvinas R. Konigsbergas (Irwin R. Konigsberg), filosofijos 
daktaras, priglaudęs mane po savo sparneliu ir globojęs doktorantūros 
studijų metu. Visada prisiminsiu mūsų bendrus atradimus ir abipusį 


užsidegimą. 

Lenkiu galvą Pensilvanijos valstijos universiteto profesoriui Teo- 
dorui Holiui (Theodore Hollis); taip pat esu dėkingas Stanfordo univer- 
siteto Patologijos katedros vadovui Klausui Benšui (Klaus Bensch) — jie 
buvo pirmieji tikri mokslininkai, supratę mano eretiškas idėjas. 

1995 metais Gyvenimo universiteto Vakarų skyriaus Chiroprak- 
tikos koledžo prezidentas Džerardas Klamas (Gerard Clum) pakvietė 
mane skaityti fraktalinės biologijos paskaitų. Esu dėkingas Džeriui 
už paramą ir pažintį su viltingu chiropraktikos bei alternatyviosios 
medicinos pasauliu. 

Kai 1985 metais pirmą kartą viešai paskelbiau šią medžiagą, susi- 
pažinau su daktaru Li Pulosu (Lee Pulos), Britų Kolumbijos universiteto 
Psichologijos fakulteto garbės docentu. Daugelį metų Li mane labai 
palaikė ir padėjo plėtoti Naujosios Biologijos mokslą, aprašytą šioje 
knygoje. Didelį indėlį į šį projektą įnešė mano partneris ir gerbiamas 
kolega Robas Viljamsas, PSYCH-K metodo kūrėjas. 

Man labai padėjo diskusijos apie mokslą ir jo įtaką žmonijai su 
Kurtu Reksrotu (Curt Rexroth), mielu draugu bei filosofijos magu. 
O bendraudamas su Teodoru Holu (Iheodore Hall) susiejau ląstelių 
evoliuciją ir žmonijos civilizacijos istoriją. 

Nuoširdžiai dėkoju Gregui Bradenui (Gregg Braden) už puikius 
mokslinius pasiūlymus, patarimus dėl leidybos ir už įdomią šios knygos 
paantraštę. 

Žemiau išvardinti mieli ir patikimi draugai skaitė šį darbą ir reiškė 
<ritines pastabas. Rengiant knygą spaudai, tas bendradarbiavimas buvo 
abai reikalingas. Noriu asmeniškai kiekvienam iš jų padėkoti: Teriui 
3agnou (Terry Bugno), Deividui ČCemberlenui (David Chamberlain), 
3arbarai Faindeizen (Barbara Findeissen), Šelei Keler (Shelly Keller), 
Merei Kovač (Mary Kovacs), Elanui Mande (Alan Mande), Nensei 
Mari (Nancy Marie), Maiklui Mendizai (Michael Mendiza), Tedui 
Morisonui (Ted Morrison), Robertui ir Sjuzen Miuleriams (Robert 


nd Susan Mueller), Ly Pulosui, Kurtui Reksrotui, Kristinai Rodžers 

(Christine Rogers), Vilui Smitui (Will Smith), Dianai Sater (Diana 
Sutter), Tomui Verniui (Thomas Verhney), Robui ir Lanitai Viljamsams 
(Rob and Lanita Williams), Donai Vonder (Donna Wonder). 

Už meilę ir palaikymą dėkoju savo seseriai Maršai (Marsha) ir 
broliui Deividui. 

Karštą padėką siunčiu Dagui Parksui (Doug Parks) iš kompanijos 
Spirit 2000 už milžinišką pagalbą įgyvendinant šį projektą. Vos suži- 
nojęs apie Naująją Biologiją, Dagas ėmė stengtis, kad apie tai išgirstų 
visas pasaulis. Ačiū tau, mielas broli. 

Padėkų skyrius liktų nebaigtas, jeigu nepasakyčiau „ačiū“ Marga- 
retei Horton (Margarete Horton). Margaretė buvo nematoma varomoji 
jėga, paskatinusi mane rašyti ir taip leidusi atsirasti šiai knygai. Kad ir ką 


aš rašyčiau ar sakyčiau... mano brangioji, viską dariau iš meilės tau! 
y 

